
Kas tas Mokė ir kaip ši istorija tapo 
žinoma tam, kuris ją pasakoja 


1. 


Kodėl per pirmuosius dvidešimt savo literatūrinio dar- 
bo metų, kitaip tariant, nuo 1827-ųjų iki 1847-ųjų, mano 
žvilgsnis ir prisiminimai taip retai grįždavo į mažytį mieste- 
lį, kuriame aš gimiau, į miškus; kurie jį supo, į kaimus, ku- 
Tie buvo išsibarstę aplinkui? Kodėl visas tas jaunystės pa- 
saulis man atrodė išnykęs ir apsiaustas debesų šydo, kai tuo 
tarpu ateitis, į kurią žengiau, buvo aiški ir spindinti lyg tos 
stebuklingos salos, kurias Kolumbas ir jo bendrininkai pa- 
laikė jūroje plūduriuojančiomis gėlių pintinėmis? 

Deja! taip yra todėl, kad pirmuosius dvidešimt savo 
gyvenimo metų mes gyvename viltimi, o paskutiniuosius dvi- 
dešimt — realybe. | | 

Tą dieną, kai pailsęs keliautojas numeta šalin savo la7- 
dą ir atsileidęs diržą sėdasi pakelėjė, jis tafytum perbėga 
akimis visą nueitą kelią, o kadangi ateitis skendi miglose, 
pradeda įsižiūrėti į praeities gelmes. 

Ir lyg kokioj dykumoj atsidūręs baisiausiai nustemba, 
jog kelionėje būta nuostabiausių žalių ir ūksmingų oazių, 
pro kurias jis praėjo ne tik kad nesustodamas, bet dargi ne- 
pastebėdamas. 


O kaip greitai jo buvo eita ir kaip skubėta tenai, kur...lai- 
mei, niekad nenueisi!.. 

Tik dabar jis suvokia, koks buvo aklas ir nedėkingas, ir 
pasižada, kad, jeigu jo kelyje dar pasitaikys tokių žalių gi- 
raičių, apsistos ten visam gyvenimui, pasistatys palapinę ir 
pabaigs čia savo dienas. 

Bet kūno nebesugrąžinsi praeitin, todėl belieka į savo 
gyvenimo ištakas grįžti mintimis, kurios skrieja lyg baltabu- 
riai laiveliai žemyn upe. 

O paskui kūnas tęsia savo kelionę, bet tai jau kūnas be 
atminties. Jis lyg naktis be žvaigždžių, lyg be alyvos lempa. 

Taigi kūnas ir atmintis eina skirtingais keliais. 

Kūnas eina apgraibomis į nežinomybę. 

Atmintis lyg žiburiuojanti žaltvykslė plevena viršum ke- 
lyje paliktų pėdsakų, ji netrunka sugrįžti į vis labiau ir la- 
biau dylantį kūną, kad bitės dūzgesiu, paukščio čiulbesiu, 
šaltinio almėjimu papasakotų keleiviui, ką mačiusi. 

To pasakojimo besiklausant jo akys atgyja, lūpos I ima 
šypsotis, veidas nušvinta. Ir, nors jaunystėn jis nebegali su- 
grįžti, geroji Apvaizda leidžia jaunystei sugrįžti pas jį. Ir tuo- 
met jis garsiai pradeda pasakoti tai, ką jam labai tyliai pa- 
kužda atmintis. | 

Argi ir žmogaus gyvenimas neina ratu kaip žemė? Ar- 
gi jis nepajunta, kaip tą ratą apėjo? Ir juo labiau prie kapo 
artėdamas argi neartėja prie lopšio? 


2. 


Nežinau kas, tik žinau, kad kažkas man atsitiko. 

Pirmąsyk stabtelėjęs savo gyvenimo kelionėje ir pir- 
mąsyk atsigręžęs atgal, aš pirmiausia papasakojau Bernar- 
do ir jo dėdės Berteleno istoriją, paskui Anžo Pitu, jo suža- 
dėtinės ir tetos Anželikos, dar vėliau Švarios Sąžinės ir jo 

nuotakos Marjetės, o paskui Katerinos Blium ir tėvo Vat- 
Teno. 

Na, o šiandien noriu papasakoti apie Tibo, vilkų vadą, 
ir senjorą de Vezą. 

Bet kaipgi aš sužinojau apie tuos įvykius, kuriuos jums 
čia atskleisiu? 

"Tučtuojau papasakosiu. 

Ar skaitėte mano Memuarus ir ar prisimenate tokį ma- 
no tėvo bičiulį Mokė? 

Jeigu skaitėte, tikriausiai tą personažą prisiminsite 1a- 
bai blankiai. Na, o jei neskaitėte, tai nė prisiminti negalite. 
Šiaip ar taip, turiu jums būtinai pristatyti tą Mokė. 

Kiek tik save prisimenu, maždaug nuo trejų metų, mū- 
sų šeima — tėvas, mama ir aš — gyvenome nedidelėje Fosė 
pilyje, esančioje ties Eno ir Uazos departamentų riba; tarp 
Aramono ir Longprė, 

Fosė! vardą ta nedidukė pilis, matyt, gavo todėl, kad ją 
juosė didžiulis, pilnas vandens griovys. 

Apie seserį čia nepasakosiu — ji gyveno Paryžiuje, ir 
mes ją matydavome tik kas vienuolika mėnesių, kitaip ta- 
riant, per atostogas. 

Be tėvo, mamos ir manęs, pilyje dar gyveno: 

1. Didžiulis juodas šuo Triufas, kuriam leisdavome vi- 
sur lakstyti, nes buvau jį pavertęs tiesiog jojamu gyvuliu. 

2. Sodininkas Pjeras, priveisęs sode aibę varlių ir žal- 
čių, mat šie gyvūnėliai itin domino mane. | 

3. Negras, mano tėvo kamerdineris Ipolitas, toks išsi- 
žiojėlis, kad jo žioplumas jau buvo virtęs priežodžiu, ir kurį 
tėvas, manau, laikė tik tam, kad galėtų papildyti seriją anek- 
dotų, nė kiek nenusileidžiančių Briunė* sąmojui. 


i! Fossė (pranc) — griovys. 

* Briunė (1766-1851) — garsus prancūzų komedijinis aktorius. 
Ypating 4 populiarumą įgijo suvaidinęs Dorvini pjesėje “ Kvailio nusivyli- 
mas". 


4. Sargas Mokė, kuriuo aš labai žavėjausi, nes vakarais 
jis papasakodavo nuostabių istorijų apie vaiduoklius ir vil- 
kolakius, bet tučtuojau nutildavo vos tik įėjus į kambarį ge- 
nerolui — taip jis vadino mano tėvą. 

S. Ir pagaliau virėja, vardu Marija. 

Ją išvis prisimenu lyg per rūką. Tokiu vardu berods bu- 
vo vadinama mano sąmonėje blankiai išlikusi asmenybė, ku- 
ri, regis, neturėjo nieko poetiško. 

Na, bet šiandien kalbėsime tik apie Mokė. 

Tad ir pamėginkime pažvelgti, kaip jis atrodė ir kas toks 
buvo. 


J. 


Iš pažiūros Mokė buvo apie keturiasdešimties metų vy- 
ras, ne per didžiausias, kresnas, plačiapetis, tvirtomis kojo- 
mis. Tamsaus gymio, mažutėm, skvarbiom akutėm, proži- 
liais plaukais, juodom žandenom, kurios lyg koks vėrinys 
rietė jo kaklą. 

Iš mano atminties gelmių jis iškyla su raudona trikam- 
pe skrybėle, žaliu sidabrinėm sagom švarku, velvetinėmis 
kelnėmis, didelėmis odinėmis pušnimis, su medžioklės krep- 
šiu per petį, šautuvu rankose ir pypke burnoj. | 

Akimirką stabtelėkime prie tos pypkės — ji buvo ne 
tiek Mokė rykas, kiek jo sudedamoji dalis. 

Turbūt niekas nebūtų galėjęs pasigirti matęs Mokė be 
pypkės. O jei kartais jos nebūdavo burnoje, ji būdavo ran- 
koje. Su šia pypke Mokė nesiskirdavo net didžiausiame 
tankumyne, tik tada uoliai sergėdavo ją, kad kur nors ne- 
stuktelėtų ir nesugadintų. Jei būtų tekę sugadinti šią įjuo- 
dusią pypkę, vien laikas būtų galėjęs užglaistyti šį praradi- 
mą. 

Pypkės kandiklis nebūdavo didesnis kaip penkių, šešių 
linijų!, ir dar galiu kirsti lažybų, kad iš tų penkių ar šešių 
kokios trys buvo ne storesnės už paukščio plunksną. 

Dėl įpročio niekada nesiskirti su pypke kairėje Mokė 
burnos pusėje, tarp ketvirtojo priekinio ir pirmojo krūmi- 
nio danties atsirado švarplė, nes beveik visiškai sudilo du 
iltiniai, ir tuomet Mokė įgijo kitą įprotį — košti žodžius pro 
dantis lyg būtų koks baisus užsispyrėlis. 

Tas užsispyrimas atrodydavo dar akivaizdesnis, kai jis 
staigiai išsitraukdavo pypkę iš burnos. Tada žandikauliams 
judėti nebebuvo kliūčių, ir jis galėdavo tarti žodžius aiškiai, 
o ne šnypšti kažką vos suprantama. 

Štai toks atrodė Mokė iš pažiūros. 

Iš kelių tolesnių eilučių pamatysite, ir kokio buvo jis 
būdo. 


4, 


Vieną rytą Mokė kaip įžengė į dar tebemiegančio ma- 
no tėvo kambarį, taip ir sustojo priešais jo lovą lyg koks 
kryžkelės stulpas. 

— Na, Mokė, — paklausė tėvas, — kas atsitiko, kad 
taip anksti tave matau? 

— Ogi, pone generole, — labai rimtai atsakė Mokė, — 
aš esu apkošmarintas. 

Mokė, be jokių dvejonių, buvo praturtinęs prancūzų 
kalbą šiuo dvigubu veiksmažodžiu. 

— Tu esi apkošmarintas? Ak! Ak! — suaikčiojo tėvas, 
remdamasis alkūne. — Tai labai rimta, berneli. 

— Taigi kad rimta, pone generole. 


! Linija — senovinis prancūzų ilgio matas, lygus 2,25 mm. 


Ir Mokė išsitraukė iš burnos pypkę, ką jis darydavo 1a- 
bai retai ir tik ypatingais atvejais. 

— O nuo kada esi apkošmarintas, mano vargšeli Mo- 
kė? — vėl paklausė tėvas. 

— Jau aštunta diena, generole. 

— Ir kas gi, Mokė, taip padarė? 

— O! Aš puikiai žinau, kas, — atsakė Mokė, dar tvir- 
čiau sukąsdamas dantis, nes pypkė buvo rankoje, o ranka | 
už nugaros. 

— "Tai pagaliau ar galiu sužinoti? 

— Ogi motušė Diuran iš Aramono, ji, — turbūt ir tams- 
ta, pone generole, girdėjote, — yra sena ragana. 

— Tikrai nežinojau, Mokė, prisiekiu. 

— Užtat aš Žinau, nes pats esu matęs, kaip sykį raita 
ant šluotos lyg kokio žirgo ji lėkė į raganų puotą. 

— 'Iu matei ją lekiant, Mokė? 

— Kaip dabar jus, pone generole. O kartu su ja dar 
buvo toks senas juodas ožys, kurį ji tiesiog dievina. 

— O kodėl ji tave apkošmarino? 

— Kad atkeršytų už tai, jog mačiau ją vidurnaktį šo- 
kančią su velniais Gondrevilio šilojuose. 

— Mokė, mielas drauguži, bet tu meti jai rimtą kaltini- 
mą, todėl prieš pakartojant garsiai visa tai, ką man dabar 
pusbalsiu pasakei, patarčiau surinkti nors kiek įkalčių. 

— Įkalčių? Kurgi ne! Argi ir taip žmonės kaime neži- 
no, kad jaunystėje ji buvo Tibo, vilkų vado, meilužė! 

— Velniai rautų! Mokė, į tai reikėtų atkreipti dėme- 
sį. 

— O ašir atkreipsiu, todėl ji man už viską ir sumokės, 
ta sena kurmė! 

Seną kurmę Mokė buvo pasiskolinęs iš savo bičiulio 
sodininko Pjero, kuris, didesnių priešų už kurmius neturė- 
damas, plūsdavo kurmiais visus, kurių nekentė. 

J. 


“Į tai reikėtų atkreipti dėmesį", — sakė mano tėvas. 

Vargu ar tėvas patikėjo, kad Mokė apkošmarintas, be 
to, net prileisdamas, kad tokie dalykai įmanomi, jis vis vien 
nebūtų patikėjęs, kad motušė Diuran būtų galėjusi apžavė- 
ti jo sargą. Bet užtat tėvas žinojo, kokie prietaringi mūsų 
valstiečiai — kaimuose dar labai buvo tikima visokiais bur- 
tais. Jam ne kartą buvo tekę girdėti apie baisius keršto atve- 
jus, kai užkerėtieji mėgindavę atsikratyti apžavų nužudydami 
tą, kuris juos užkerėjo, todėl ir Mokė skundas mano tėvui 
apie motušę Diuran skambėjo taip grėsmingai, o jo rankos 
taip ryžtingai spaudė šautuvo vamzdį, jog tėvas kaipmat pri- 
tarė Mokė nuomonei, kad galėtų jį paveikti ir šis nieko ne- 
sigriebtų, prieš tai nepasitaręs. 

Manydamas, kad jau paveikė, tėvas skubiai ištarė: 

— Bet prieš tai, kol ji su tavim susidoros, mano miela- 
sis Mokė, pirmiau galbūt įsitikink, ar jau tikrai negali tų 
apžavų atsikratyti. 

— Taigi kad ne, pone generole, — įsitikinęs atsakė Mo- 


kė. 
-— Kaip tai ne? 
— Ogi taip. Neapdairiai pasielgiau. 
— Ką tu padarei? 
— Prieš eidamas gulti išgėriau didelį kaušą pakaitinto 
vyno. 


— Ir kas gi tau šitaip patarė? Galbūt ponas Lekosas? 

Ponas Lekosas buvo garsus Viler Kotrė gydytojas. 

— Ponas Lekosas! — sušuko Mokė. — Tai bent! Argi 
jis ką nors išmano apie tokius dalykus? Ne, po šimts pyp- 
kių, ne Lekosas. 

„— Tai kas gi? 


11 


— Piemuo iš Longprė. 

— Bet visą kaušą pakaitinto vyno, galvijau! Juk jį iš- 
maukęs turėjai būti mirtinai girtas. 

— Pusę išgėrė piemuo. 

— Dabar suprantu, kas čia per receptas. Ir kaušas pa- 
kaitinto vyno nieko negelbėjo? 

— Ne, generole. Šiąnakt ji taip trypė man ant krūtinės, 
tarsi būčiau nė kiek negėręs. 

— Ir ką tada darei? Numanau, kad to kaušo vyno tau 
neužteko. 

— Aš padariau tai, ką visada darau, kai noriu sugauti 
vilkolakį. 

Mokės posakiai visada būdavo saviti. Jis niekada nesa- 
kydavo: plėšrus žvėris. Vos tik mano tėvui ištarus plėšrus 
žvėris, Mokė pakartodavo: vilkolakis. 

— Vis tiek vadini vilkolakiu? 

— Taip, vadinu, bet ne iš užsispyrimo. 

— Tai kodėl? 

— Todėl, kad, manau, jūs klystate, generole. 

— Kaip tai klystu? 

— Ogi taip, kad visi jį vadina ne plėšriu žvėrimi, bet 
tiesiog vilkolakiu. 

— Ir kas per žvėris tas vilkolakis? 

— Ogi toks, kuris atsėlina tik naktimis: it kokia kiaunė 
jis įsigauna į balandinę ir išpjauna balandžius, it kokia lapė 
įšliaužia į vištidę ir išpjauna vištas, it koks vilkas įsivagia į 
avidę ir išpjauna avis. Taigi turiu galvoje žvėrį, kuris klaidi- 
na, kitaip sakant, žvėrį vaiduoklį, vilkolakį. 

Apibrėžimas buvo toks logiškas, kad nebeliko ką ir 
pridurti. 

Tad mano tėvas nieko ir nebepridūrė, o Mokė trium- 
fuodamas ir toliau plėšrius žvėris vadindavo vilkolakiais, nie- 
kaip negalėdamas suvokti, kodėl mano tėvas juos atkakliai 
tebevadina tik plėšrūnais. 

Štai kodėl į mano tėvo klausimą: “Ir ką tada darei?" 
Mokė atsakė: “Aš padariau tai, ką visada darau, kai noriu 
sugauti vilkolakį". 

Turėjome nutraukti šį dialogą, kad paaiškintume tai, 
ką jūs ką tik perskaitėte, bet mano tėvui tokio paaiškinimo 
nereikėjo, todėl jo ir Mokė dialogas tęsėsi. 


6. 


— Ir ką tu, Mokė, darai, kai nori pagauti tą vilkolakį? 

— Statau sląstus, generole. 

— Tai nejaugi paspęsi spąstus ir motušei Diuran su- 
gauti? | 

Mokė nemėgdavo, kai kiti tardavo žodžius kitaip negu 
jis. Todėl pakartojo: 

— Taip, generole, aš pastačiau sląstus motušei Diuran. 

— Ir kur tu juos, tuos savo sląstus, paspendei? Palei 
duris? 

Mano tėvas, kaip matote, taikėsi prie jo kalbos. 

— Dar ko! Palei duris! — šūktelėjo Mokė. — Argi ji, 
ta sena ragana, pro duris vaikšto? Ji įlenda mano kambarin 
nė pats nežinau pro kur. 

— Tai gal pro kaminą? 

— Tai kad ne. Aš ją pamatau tik tuomet, kai pajuūntu. 

— Tu ją ir matai? 

— Kaip kad dabar jus, generole. 

— Ir ką ji veikia? 

— Ogi nieko doro! Tik trypia man ant krūtinės: trep, 
trep, trep! 

— Na, o kur spendi tuos spąstus"? 

— Sląstus! Aš juos dedu sau ant pilvo! 

— Ir kas tai per sląstai? 

— O! Puikūs s/ąstai. 

— Kokie jie? 

— Nagi tokie, kuriuos turiu padaręs pilkajam vilkui, 
atsėlinusiam ir išpjovusiam pono Deturnelio avis. 

— Ne per puikiausi tie tavo sląstai, Mokė, jei vilkas 
tavo jauką suėdė, o pats taip ir liko nepagautas. 

— Pats gerai žinote, generole, kodėl nepagautas. 

— Ne, nežinau. 

— Jis neįkliuvo tik todėl, kad buvo kurpiaus Tibo juo- 
dasis vilkas. 

— One, tai ne kurpiaus Tibo juodasis vilkas, juk ką tik 
pats sakei, kad pono Deturnelio avis išpjovęs žvėris buvo 
pilkas. | 

— "Tai tik šiandien jis pilkas, generole, o kurpiaus Tibo 
laikais, tai yra prieš trisdešimt metų, buvo juodas. Geriau- 
sias įrodymas: juk prieš trisdešimt metų ir aš buvau juodas 
kaip varnas, o šit dabar žilas kaip Daktaras. | 

Daktaras — tai katinas, kurį, kaip regis, išgarsinau sa- 
vo Memuaruose, o pavadinau taip todėl, kad gamta jį buvo 
apdovanojusi nuostabiu kailiu. 

— Taigi, — tarė mano tėvas, — Žinau aš tą kurpiaus 
Tibo istoriją. Bet jeigu tas juodasis vilkas yra velnias, kaip 
kad sakei, Mokė, jis neturėtų keistis. 

— Sutinku, generole, tik jam prireiks viso šimto metų, 
kad visiškai išbaltų. O kiekvieną šimtųjų metų vidurnaktį jis 
vėl pasidaro juodas kaip anglis. 

— Ką gi, Mokė, tada atsiprašau, tik prašom nepasako- 
ti šios gražios istorijos mano sūnui, kol jam sukaks bent pen- 
kiolika metų. 

— O kodėl, pone generole? 

— Todėl, kad nereikia jam teršti galvos tokiomis kvai- 
lystėmis, kol jis tiek subręs, kad galėtų pasišaipyti iš vilkų, 
kokie jie bebūtų, — balti, pilki ar juodi. Ė 

— Gerai, generole, nieko jam nesakysiu. 

— O dabar tęsk. 

— Ties kuo mes sustojome, generole? 

— Ties sląstais, kuriuos tu pasidėjai ant pilvo ir gyreisi, 
jog jie puikūs. 

— O! Garbės žodis, generole, tai nuostabūs sląstai. Jie 
sveria kokius dešimt livrų!, bet ką gi aš paistau! Mažiausiai 
penkiolika su visa grandine! Grandinę prisisegu prie riešo. 

— "Iai ir šiąnakt taip padarei? 

— O! Šiąnakt visai riestai buvo! Šiaip jau ji trypia man 
ant krūtinės su kaliošais, o šiąnakt atėjo klumpėm avėda- 
ma. 

— Vadinasi, ji vis tebeateina?.. 

— Kiekvieną mielą Dievo naktelę. Net sulysau: juk ir 
pats matote, koks aš susibaigęs. Bet šįryt jau apsispren- 
džiau. 

— Ir kaip tu apsisprendei? 

— Ogi taip — pykštelėti į ją iš šautuvo! 

— Labai protinga. Ir kada numatai vykdyti tą bausmę? 

— Šįvakar arba rytoj, generole. 

— Velniai rautų! O aš buvau beketinąs siųsti tave su 
reikalais į Viler Elioną. 

— Čia tai jau nekas, generole. Ar labai skubūs tie rei- 
kalai? 

— Labai. 

— Gerai, aš nuvyksiu į Viler Elioną — iki jo ne dau- 
giau kaip keturios Ijė? mišku — ir šįvakar sugrįšiu, tai suda- 
rys apie aštuonias Ijė, juk medžiodami, generole, mudu ne 
tiek sukardavome. 

— Vadinasi, sutarta, Mokė. Tuoj duosiu nuvežti ponui 
Koliarui laišką. 

— (Gerai, nuvešiu. 

Mano tėvas atsikėlė ir brūkštelėjo ponui Koliarui laiš- 
ką. 


! Livras — senovinis svorio matas Prancūzijoje, lygus — 1/2 kg. 
* Ljė — mylia, pasenęs Prancūzijos kelio ilgio matas, apie 4,5 km. 

Jis prasidėjo tokiais žodžiais: 
Mano brangusis Koliarai, 


siunčiu Jums savo priekvaišį sargą, kurį Jūs pažįsta- 
te. Jis įsivaizduoja, kad viena sena moteriškė naktį jį ap- 
leidžia košmarais, todėl, kad sykį atsikratytų. savo vam- 
pyro, nusprendė ją nužudyti. Bet kadangi toks būdas išsi- 
gydyti nuo slogučio teisininkams gali pasirodyti labai ne- 
tikęs, tad, sugalvojęs dingstį, siunčiu jį pas Jus. O jūs taip 
pat kokiu nors-pretekstu nusiųskite jį į Vuti pas Danrė, 
kuris savo ruožtu lai nusiunčia jį pas Diulolua, o jau pas- 
tarasis, jei tik norės, tegul be jokios dingsties siunčia jį po. 
velnių. 

Vienu žodžiu, reikia, kad ta jo kelionė užsitęstų ne 
trumpiau kaip penkiolika dienų. Po penkiolikos dienų 
mes ketiname persikelti į Antiji, taigi Aramono apylinkė- 
se jo nebebus, košmarai veikiausiai irgi nebekankins, ir 
motušė Diuran galės sau ramiai miegoti. O taip daryti jai 
nepatarčiau, jeigu jis pasiliktų čia. 

Jis jums nugabens tuziną tilvikų ir kiškį, juos mes 
vakar sumedžiojome Valiū raiste. 

Tūkstantis švelniausių linkėjimų Jūsų gražiajai Her- 
minai bei tūkstantis bučinių Jūsų mielai mažytei Karoli- 
nai. 


Jūsų bičiulis Aleks. Diuma" 


Praėjus pusvalandžiui po laiško parašymo, Mokė išvy- 
ko ir, baigiantis trečiajai savaitei, prisivijo mus Antiji. 

— Na, — paklausė mano tėvas, išvydęs jį žvalų ir pui- 
kiai nusiteikusį, — tai kaipgi sekasi motušei Diuran? 

— Ak, pone generole, — linksmai atsakė Mokė, — 
pagaliau ta sena kurmė nuo manęs atstojo. Matyt, ji tik sa- 
vo apylinkėje galinga. 

7. 


Prabėgo dvylika metų nuo tų Mokė košmarų. Tuo lai- 
ku jau buvau penkiolikos. 

Tai atsitiko 1817-1818 metų žiemą. 

Deja, mano tėvas jau dešimt metų kai buvo miręs. 

Nebeturėjome nei sodininko Pjero, nei kamerdinerio 
Ipolito, nei sargo Mokė. | 

Ir apskritai nebegyvenome nei Fosė pilyje, nei Antiji 
vasarvietėje, bet glaudėmės mažame namelyje, stovinčia- 
me Viler Kotrė miestelio aikštėje priešais fontaną. Mama 
laikė rūkalų krautuvėlę. Paskui ją papildė dar ir medžioklės 
reikmenų — parako, šratų, kulkų — skyriumi. 

Kaip jau esu rašęs. Memuaruose, nuo pat jaunumės bu- 
vau prisiekęs medžiotojas. Deja, pamedžioti tekdavo tik ta- 
da, kai mano pusbrolis, ponas Deviolenas, Viler Kotrė miš- 
kų urėdas, išprašydavo iš mano mamos leidimą. Visą kitą 
laiką aš brakonieriaudavau. 

Abiem darbams — medžioklei ir brakonieriavimui — 
buvau įsitaisęs puikų vienvamzdį šautuvą, kadaise, matyt, 
priklausiusį princesei Borgezei, nes jame buvo buvo išgra- 
viruota jos monograma. 

Dar vaikystėje jį man padovanojo tėvas, todėl per var- 
žytines, vykusias po jo mirties, aš taip maldavau to šautuvo, 
kad jis ir nebuvo parduotas kartu su kitais ginklais, arkliais 
bei ekipažais. 

Labiausiai aš mėgau žiemą. 

Žiemą visa žemė apsnigta, todėl paukščiai, sunkiai su- 
sirasdami maisto, suskrenda ten, kur jiems paberiama grū- 
dų. Keletas senų mano tėvo draugų, turinčių didelius ir gra- 
žius sodus, leisdavo man juose pamedžioti paukščių. Nu- 

šlavęs sniegą, paberdavau ten lesalo ir iš tokio atstumo, kiek 
siekė šautuvo šūvis, pykštelėdavau, kartais vienu ypu nu- 
šaudamas net po šešis, aštuonis ar dešimt paukščių. 

O sniegui jau sustandėjus man sužibdavo viltis: galbūt 
įvyks vilkų medžioklė. | 

Medžiojamas vilkas priklauso visiems.Mat jis visų prie- 
šas, už įstatymo ribų esantis nusikaltėlis. Kiekvienam lei- 
džiama jį nudobti. Tuomet nebereikėdavo nė atsiklausti ma- 
mos, o tik čiupti šautuvą ir skubėti tekinam lyg į pirmąjį 
pasimatymą. 

Rūsti buvo ta 1817-1818 metų žiema. Sniego pripustė 
per visą pėdą, jis apledėjo ir toks išsilaikė apie porą savai- 
čių. Bet apie medžioklę vis dar nieko nebuvo girdėti. | 

Kartą vakarop, maždaug ketvirtą valandą popiet, į mūsų 
namelį užėjo Mokė. Jis norėjo įsigyti parako. Pirkdamas 
paraką, pamerkė man akį. Vos jam išėjus, išslinkau iš pas- 
kos. 

— Na, Mokė, — paklausiau jo, — kas yra? 

— Dar nenujaučiate, ponaiti Aleksandrai? 

— Ne. 

— Nejaugi nenumanote, kad, jeigu aš ateinu pirkti pa- 
rako pas ponią generolienę, užuot jo įsigijęs Aramone, ki- 
taip tariant, jei pėdinu visą ljė, užuot ėjęs tik ketvirtį jos, 
vadinasi, turiu jums pasiūlymą? 

— Ak, gerasis Mokė! Kokį pasiūlymą? 

— Apylinkėje pasirodė vilkas, ponas Aleksandrai. 

— Tai bent! Iš tiesų? 

— Šiąnakt jis nusinešė pono Deturnelio aviną, ir aš 
vijausi plėšiką ligi pat Tijė girios. 

— Ir? | | 

— Ir šiąnakt tikriausiai jį vėl pamatysiu ir pabaidysiu, 
o rytoj 1š pat ryto jau galėtume traukti medžioklėn. 

— Ak, kaip būtų smagu! 

— Tik reikia, kad leistų... 

— Kas leistų, Mokė? 

— Kad leistų generolienė. 

— Gerai, Mokė, tada eikime vidun ir paprašykime jos 
leidimo. 

Mama tuo metu mus stebėjo pro vitrinos langą. Ji jau 
įtarė, kad čia rezgamas kažkoks sąmokslas. Mudu įėjome į 
vidų. 

— Na, Mokė,aš tau parodysiu! — subarė ji. — Nepro- 
tingai elgiesi. 

— O kas yra, ponia? 

— Kas yra! Nekvaršink tu jam galvos, jau ir taip toms 
medžioklėms ji pramušta! 

— O kaipgi kitaip! Ponia, tai prigimtis: jo tėvas buvo 
medžiotojas, jis medžiotojas, ir jo sūnus bus medžiotojas — 
susitaikykite su tuo. 

— Bet jeigu jam atsitiks kokia nelaimė? 

— Nelaimė, su manimi! Su Mokė nelaimė! Ką jūs! Aš ' 
atsakau už jį, ponaitį Aleksandrą! Kad jam, generolo sūnui, 
atsitiktų nelaimė? Niekada, niekada, tikrai niekada! 

Vargšė mama tik palingavo galvą. 

Priėjau, apsikabinau jos kaklą. 

— Mamyte, — sukuždėjau, — labai prašau. 

— Bet šautuvą tu jam, Mokė, pats užtaisysi! 

— Būkite rami! Šešiasdešimt granulių parako, nei dau- 
giau, nei mažiau, ir dvidešimto numerio kulka svarui. 

— O tujo nepaliksi vieno? 

— Būsiu jo šešėlis! 

— Nepaleisi nuo savęs? 

— Laikysiu kaip prie kojos pririštą! 

— Mokė! Tik tavim vienu pasitikiu! 

— Sugrąžinsiu jums jį sveiką ir gyvą. O dabar, ponaiti 
Aleksandrai, imkite savo mantą ir eime — ponia generolie- 
nė leidžia. 

— Ką! Tai tu jau šįvakar jį vediesi, Mokė? 

— Taip! Rytoj bus per vėlu vilko ieškoti, jis medžioja- 
mas anksti rytą. 

— Ak, tai tu jį kvieti vilko medžioti? 

— Na, nejaugi bijote, kad jį vilkas suės? 

— Mokė! Mokė! | 

— Nagi jau sakiau, kad imuosi visą atsakomybę! 

— Bet kur jis, vargšas vaikas, nakvos'? 

— Ogi pas tėtušį Mokė! Vaikinas miegos ant grindų, 
ant puikaus čiužinio, su tokiais baltais patalais, kokiais Die- 
vulis nūnai apdengė žemę, o klosis dviem šiltom antklodėm. 
Tikrai nepersišaldys, matysite! 

— Mamyte, iš tiesų būkit rami! Eime, Mokė, aš jau 
pasirengęs. | 

— Tai nė neapkabinsi manęs, vargšas vaikeli? 

— Žinoma, apkabinsiu, mamyte, ir net du kartus! 

Puoliau ant kaklo mamai ir iš visų jėgų ją apkabinau. 

— O kada vėl tave pamatysiu? 

— Tik nesijaudinkit, jei iki rytoj vakaro jis negrįš. 

— Ką? Iki rytoj vakaro! O juk sakei, kad anksti rytą! 

— Anksti rytą mes išeisim medžioti vilko, bet jeigu ne- 
pavyks susekti, tegul vaikinas nušauna bent vieną kitą antį 
Valiū raiste. 

— Dar ko! Tu man jį paskandinsi! 

— Velniai rautų! — šūktelėjo Mokė. — Jei neturėčiau 
garbės kalbėtis su savo generolo ponia, aš jums pasakyčiau... 

— Ką, Mokė, pasakytum? Ką? 

— Kad norite iš savo sūnaus padaryti šlapią vištą. Jei 
velionio generolo motina kadaise būtų taip už skvernų lai- 
kiusi savo vaiką, kaip kad jūs dabar elgiatės su savuoju, jis 
niekada nebūtų išraižęs jūrų ir neatplaukęs į Prancūziją. 

—"Tu teisus, Mokė! Aš paika, veskis jį. 

Ir mama nusigręžė, kad nusišluostytų ištryškusią ašarą. 

Motinos ašara — nelyginant širdies deimantas, bran- 
gesnis net už Otfyro! perlą. 

Aš mačiau, kaip ji riedėjo. 

Priėjau prie vargšės mamos ir tyliai pratariau: 

— Jei taip nori, mama, aš liksiu. 

— Ne, ne, eik, vaikeli, — paliepė ji. — Mokė teisus: 
juk privalai kada nors suvyriškėti. 

Dar kartą ją apkabinau. Ir nusivijau jau tolstantį Mo- 
kė. Nuėjęs kokius šimtą žingsnių, atsisukau. Mama buvo 
paėjusi ligi gatvės vidurio, kad dar ilgai galėtų lydėti mane 
akimis. Dabar jau man teko šluostytis ant blakstienų paki- 
busią ašarą. 

— Še tai tau! — nusistebėjo Mokė. — Jau ir jūs žliium- 
biate, ponaiti Aleksandrai! 

— Nesistebėkit, Mokė! Tai nuo žvarbos. 

O Dieve, šią ašarą man išspaudęs! Juk "Iu puikiai žino- 
jai, kad ne dėl žvarbos verkiu! 


6. 


Mokė namus priėjome jau sutemus. 

Pavakarieniavome — užvalgėm kiaušinienės su lašinu- 
kais bei triušienos kepsnio. 

Paskui Mokė paklojo man gultą. Jis laikėsi mamai duo- 
to žodžio: miegojau ant puikaus čiužinio, apdengto dviem 
baltom paklodėm, o klojausi dviem šiltom antklodėm. 

— Na, — paliepė Mokė, — lįskite patalan ir miegoki- 
te. Labai gali būti, kad apie ketvirtą valandą ryto teks trauk- 
ti į kaimą. 

— Kada tik tu, Mokė, įsakysi. 


1! Ofyras — turtais garsėjusi pasakų šalis Rytuose. 

— Taigi, taigi, iš vakaro tai jūs žvaliai nusiteikęs, bet 
kad tik netektų rytą šliūkštelėti į lovą kokį puodą vandens, 
kol prižadinsiu. 

— Elkis, Mokė, kaip tinkamas, jeigu teks žadinti du 
kartus. 

— Na, matysim! 

— Bet kodėl tu, Mokė, taip skubiniesi gulti? 

— O ką norėtum, kad tokiu metu veikčiau? 

— Nagi galėtum man papasakoti bent vieną iš tų isto- 
rijų, kurias taip mėgdavau mažas būdamas. 

— O kas už mane atsikels antrą valandą nakties, jei iki 
vidurnakčio jums pasakosiu tokias istorijas? Gal ponas kle- 
bonas? 

— Tavo teisybė, Mokė. 

— Na, pagaliau susivokei! 

"Tuomet nusirengiau ir atsiguliau. 

Mokė krito į lovą su visom drapanom. Po penkių mi- 
nučių jis jau knarkė kaip šernas. 

O aš daugiau kaip dvi valandas varčiausi savo guolyje, 
niekaip negalėdamas užmigti. 

Kiek bemiegių naktų man yra tekę patirti prieš me- 
džioklės pradžią! 

Galiausiai apie vidurnaktį nuovargis įveikė ir mane. 

Paryčiais, maždaug ketvirtą valandą, staiga pakirdau 
nuo šalčio. Praplėšiau akis. Mokė buvo nutraukęs nuo ma- 
no gulto antklodę ir dabar stovėjo abiem rankom atsirėmęs 
į šautuvą ir čiulpsėjo pypkę. Sulig kiekvienu atsikvėpimu jo 
veidą vis apšviesdavo pypkės ugnelė. | 

— Na, Mokė, kaip? — paklausiau. 

— Jis nubaidytas. 

— Ar vilkas? O kas jį nubaidė? 

— Nagi jūsų vargšas Mokė. 

— Valio! 

— Bet atspėk, kur jis pasislėpė? Vilkas elgiasi visai kaip 
mažas vaikas! 

— Tai kui vis dėlto? 

— O! Kertu lažybų, kad neatspėsite. Ogi nuskuodė į 
"Trijų Ąžuolų giraitę. 

 — Taip, bet ar jis apsuptas? 

— Velniai rautų! 

Trijų Ąžuolų giraitę sudarė keletas medžių ir vidury 
Larnji lygumos maždaug dviejų arpanų! plote išsidriekę 
brūzgynai. Giraitė buvo per penkis šimtus žingsnių nuo miš- 
ko. 

— O kaip eiguliai? — vėl paklausiau. 

— Jie perspėti, — atsakė Mokė, — ir tykoja pagiryje, 
tai aukštos klasės šauliai, geriausieji iš geriausiųjų — Mua- 
na, Mildė, Vatrenas ir Lafiojis. Na, o mes — Šarpentjė iš 
Valiū, Ošedezas iš Larnji, Deturnelis iš Fosė, jūs ir aš — 
apsupsime brūzgynus. Paskui paleisime skalikus, jiems dar 
pagelbės kaimo policininkas ir — išgraužk, kad nori, taip 
viskas gerai apgalvota! 

— Mokė, tik pastatyk mane geroje vietoje. 

— Jau sakiau, kad laikysiu šalia savęs, tik pirmiau dar 
turiu jus prikelti. 

— Iš tiesų, Mokė. Brrr! 

— Na, betvis dėlto reikėtų pasigailėti jūsų jaunystės ir 
pakurti žagarais židinį. | 

— Nedrįsau prašyti, Mokė, bet, garbės žodis, būtum 
labai malonus, jei taip padarytum. 

Mokė nuėjo į sandėliuką, atsinešė glėbį malkų, sukro- 
vė židinin, dar pataisė jas koja, o paskui brūkštelėjo degtu- 
ką ir prikišo prie sausų vynuogių virkščių. 

Akimoju židinyje linksmai suspragsėjo ugnis. Atsisė- 
dau prie jo ant suoliuko ir pradėjau rengtis. Ir apsirengiau, 
žinokite, mikliai. 


*' Arpanas — senovinis žemės matas Prancūzijoje (apie 42,21 
aro). 

Mokė buvo baisiai nustebintas. 

— O dabar, — pasiūlė jis, — išgerkime po lašą par- 
fė-amūr, ir kelionėn! 

Jis pripylė dvi nedideles taureles gelsvo likerio, kurį 
atpažinau nė neragavęs. 

— Juk žinai, Mokė, kad aš negeriu svaigalų. 

— O! Tuomet esi tikras savo tėvo sūnus! Na, bet ko 
tada norėtum išgerti? 

— Nieko, Mokė, ničnieko. 

— Ar žinai tokį priežodį: “Gamta nemėgsta tuštumos" ? 
Patikėk manim, privalai kažką įmesti į skrandį, kol užtaisy- 
siu tavo šautuvą, — juk turiu tesėti žodį, duotą tavo vargšei 
mamai. 

— Na, gerai, Mokė, nebent kokį duonos kriaukšlį ir 
pinjolė tauręlę. 

Pinjolė — nestiprus vynas, gaminamas tose apylinkė- 
se, kur vynuogės neauginamos. Pasak priežodžio, jis geria- 
mas trise: vienas geria, kiti du laiko gėrėją. Buvau pakanka- 
mai pripratęs prie pinjolė, todėl gerdavau vienas. Tad, kol 
Mokė ruošė man šautuvą, ištuštinau to vyno taurelę. 

Pastebėjau, kad peilio galu jis įbrėžia mano kulką. 

— Ką ten veiki, Mokė? — susidomėjau. 

— Pažymiu kryželiu jūsų kulką, — jis atsakė. — Ka- 
dangi stovėsite greta manęs, mudu galime kartu iššauti, to- 
dėl — ne dėl premijos, juk ir taip puikiai žinau, kad man 
nusileistumėte, bet iš tuščiagarbiškumo, — jeigu vilkas kris- 
tų, bus gerai matyti, kas jį nušovė. Taigi prašom gerai nusi- 
taikyti. 

— Stengsiuosi kiek įmanydamas, Mokė. 

— Štai tavo šautuvas, užtaisiau jį paukštiniais šratais. 
O dabar vamzdį aukštyn, ir eįme! 

Paklusau išmintingam senojo sargo paliepimui, ir mu- 
du išėjome. 

9, 


Susitikti buvo tartasi prie kelio į Šavinji. . 

Ten jau radome mūsų belaukiančius eigulius ir keletą 
medžiotojų. Po dešimties minučių prisijungė kiti. Taigi, apie 
penktą valandą ryto visi jau buvome susirinkę. Ėmėme tar- 
tis. 

Nusprendėme apsupti Trijų Ąžuolų giraitę gana ato- 
kiai, o paskui, palengva artindamiesi, jau glaudžiau apgulti. 
Eiti privalėjome kuo tyliausiai, nes puikiai žinojome, kaip 
vos tik išgirdę bent mažiausią triukšmelį sprunka prityrę vil- 
kai. Kiekvienas turėjome kruopščiai apžiūrėti savo barą, kad 
įsitikintume, jog vilkas vis dar tebetūno brūzgyne. 

Kaimo policininkas laikė už pasaito Mokė šunis. Pagal 
susitarimą visi sustojome į savo vietas aplink giraitę. 

Burtai lėmė, kad mudu su Mokė atsidūrėme šiaurinė- 
je medžioklės draustinio pusėje, kitaip tariant, lygiagrečiai 
miškui. Kaip Mokė ir sakė, mūsų padėtis buvo geriausia. 
Labai galėjo atsitikti, kad vilkas, ieškodamas išėjimo iš miš- 
ko, išners kaip tik ties mumis. 

Užsiglaudę už ąžuolų, stovėjome per penkiasdešimt 
žingsnių vienas nuo kito. Bijojome net sukrutėti ir kvapą 
sulaikę ėmėme laukti. 

Šunys buvo paleisti priešingoje nuo mūsų pusėje. Jie 
porą kartų amtelėjo, paskui nutilo. 

Kaimo policininkas nupėdino jiems įkandin į giraitę, 
tarpais vis pastukčiodamas lazda ir sušukdamas: 

— Pui! 

Bet šunys, išpūtę akis, iššiepę nasrus, pašiaušę keteras, 
rodos,jaugo į žemę. Buvo ne;manoma priversti, kad jie ženg- 
tų bent žingsnelį pirmyn. | 

— Ei! Mokė! — šūktelėjo kaimo policininkas. — At- 
rodo, tai prityręs vilkas, nes Rokadoras ir Tombelė nedrįsta 
jo pulti. | 

Mokė jam neatsakė, nes balso sukeltas triukšmas būtų 
galėjęs nurodyti žvėriui, kur slepiasi jo persekiotojai. 

Kaimo policininkas, vis tebestukčiodamas į medžius, 
ėjo priekin. Jam įdurmui urgzdami cimpino abu šunys. 

— Po šimts velnių! — staiga riktelėjo policininkas. — 
Vos neužmyniau jam ant uodegos! Vilkui! Vilkui! Vilkui! 
Jis skuodžia, Mokė, tiesiai į tave! 

Ir iš tiesų kažkas greitas lyg kulipka lėkė tiesiai į mus. 
Žvėris žaibo greičiu stryktelėjo iš miškelio tiesiai tarp Mo- 
kė ir manęs. 

"Tai buvo didžiulis vilkas — toks senas, kad jau beveik 
pražilęs. | | 

Mokė du kartus iššovė. Mačiau, kaip dvi kulkos atšo- 
kusios nukrito tiesiai į sniegą. 

— Nagi pykštelėk! — šaukė Mokė. — Šiuk pagaliau! 

Tik tuomet užsimečiau šautuvą ant peties ir mikliai nu- 
sitaikęs iššoviau. 

Vilkas grįžtelėjo, tarsi būtų ketinęs įsikąsti petin. 

— Jis pataikė! Pataikė! — džiūgavo Mokė. — Berniūkš- 
tis pataikė jam į dešinį šoną! Na, ir sekasi geltonsnapiams! 

"Tačiau vilkas bėgo kaip bėgęs ir dabar pasuko tiesiai į 
Muana ir Mildė — geriausius visoje apylinkėje šaulius. 

“ Juodu iššovė: vieną kartą lygumoje, antrą jau pagiryje. 
Buvo matyti, kaip dvi pirmosios kulkos prašvilpė kryžmai 
viena kitos, o paskui, čiūžtelėjusios sniegu, įsirausė į jį. Ne- 
kritęs nuo anų dviejų kulkų, vilkas turėjo būti nudobtas bent 
šių. 

Stačiai negalėjai patikėti, kad abu eiguliai prašovė vil- 
kui pro šalį. | 

O juk man buvo tekę matyti, kaip sykį Muana vieną po 
kito paklojo net septyniolika tilvikų. 

O juk buvau matęs, kaip Mildė dviem kulkom nudėjo 
liuoksinčią nuo šakos ant šakos voveraitę. 

Eiguliai nubėgo paskui vilką iki pat pamiškės. 

Kvapą užgniaužę žiūrėjome ton vieton, kur jie išnyko. 
Ir išvydome juos sugrįžtant paniurusius, purtančius galvas. 

— Na, kaip?.. — šūktelėjo Mokė. 

— Nieko doro! — burbtelėjo Mildė ir numojo ran- 
ka. — Jis dabar tikriausiai jau Taj Fontene. 

— Taj Fontene! — apstulbęs pakartojo Mokė. — Po 
šimts pypkių! Tai tie vėplos jį pražiopsojo! 

— Na, 1r kas! Juk nepataikei ir tu! 

Mokė papurtė galvą. 

— Čia, matyt, kažkokia velniava, — sumurmėjo jis. — 
Negirdėtas daiktas, kad aš nepataikyčiau, bet, deja, taip įvy- 
ko. Bet kad po du kartus nepataikytų ir Muaną, ir Mildė — 
tai jau visiškai neįtikėtina. 

— Gaila, bet taip yra, vargšeli Mokė. 

— O jūs, beje, jį kliudėte, — tarė jis man. 

— Aš?.. Bet ar iš tikrųjų? 

— Apie mus visus jau gėda ir šnekėti, bet tai, kad pa- 
taikėte kaip tik jūs, yra taip tikra, kaip kad aš vadinuosi Mo- 
kė. 

— Puiku, jei jau pataikiau į jį, tuo nesunku įsitikinti, 
Mokė. Jis turėjo kraujuoti. Bėgam, Mokė, bėgam! 

Ir jau buvau bebėgąs. 

— Velniai rautų, tik jau nebėkime, — iškošė Mokė pro 
dantis ir treptelėjo koja, — eikime pamažu, o pakeliui viską 
aptarsime. 

— Gerai, tegul pamažu, bet tik eikime. 

Ir jis pirmutinis nužingsniavo ten, kur turėjo būti vilko 
pėdsakai. | 

— Po velniais! — išsprūdo man. — Nebijokite pamesti 
pėdų, jos ir taip matomos. 

— "Taip, bet aš ne jų ieškau. 

— "Tai ko tada? 

— Greit sužinosi. 

Medžiotojai, kurie kartu su mumis buvo apsupę girai- 
tę, dabar prisijungė ir ėjo įkandin mūsų, o kaimo policinin- 
kas jiems pasakojo, kas atsitiko. 

Mudu su Mokė sekėme vilko pėdsakais, giliai į įsispau- 
dusiais sniege. 

Priėjus tą vietą, kur žvėrį neva kliudė mano šūvis, ta- 
riau Mokė: 
| — Na, dabar matai, kad į jį nepataikiau! 

— O kodėl manote, kad nepataikėte? 

—-.Po šimts pypkių, bet juk nėra jokio kraujo. 

— "Tada ieškokite sniege savo kulkos pėdsako. 

Supratau ir pasukau ta kryptimi, kuria turėjo lėkti ma- 
no paleista kulka, jei, tarkime, ji žvėriui nepataikė. 

Veltui nužirgliojau pusę kilometro. Beliko nusileisti 
Mokė. 

Jis mostelėjo eiguliams prieiti arčiau. 

— Na, — paklausė manęs, — tai kur ta kulka? 

— Neradau jos. 

— Vadinasi, mano laimė geresnė: aš ją suradau.: 

— Ką? Tu ją suradai? 

— Nagi, apsigręžk ir sek paskui mane. 

Paklusau jam. 

Jau prisivijo ir medžiotojai. Bet Mokė parodė jiems 
liniją, kurios nevalia peržengti. 

Ejo artyn ir eiguliai. 

— Na, kas gero? — paklausė Mokė jų. 

— Nepataikėme, — vienu balsu atsakė Mildė ir Muanž. 

— Kad lygumoje nepataikėte, pats mačiau, bet gal miš- 
ke?.. 

— Nepataikėm ir ten. 

— Esat tikri? 

— Abi kulkas radome įsmigusias į medžio kamierią. 

— Stačiai neįtikėtina! — nusistebėjo Vatrenas. 

— Taip, iš tiesų neįtikėtina, — vėl prašneko Mokė, — 
bet aš jums parodysiu dar labiau neįtikimą dalyką. 

— Parodyk! 

— Nagi, pasižiūrėkite č čia, į sniegą! Ką matote? 

— O Viešpatie, vilko pėdsakus! 

— O jiems iš dešinės — kas? 

— Maža skylutė. 

— Ir dar nieko nesuprantate? 

Eiguliai spoksojo į jį apstulbę. 

— Na, susivokėt pagaliau? — vėl paklausė Mokė. 

— Negali būti! — aiktelėjo eiguliai. | 

— Ir vis dėlto tai tiesa, štai jums įrodymas. 

Mokė panėrė ranką į pusnį, minutėlę paieškojo ir per- 
galingai šūktelėjęs ištraukė iš sniego suplotą kulką. 

— Tai ji! — sušukau. — Mano kulka! 

— Taigi dabar atpažįstate? 

— Puikiausiai, juk buvai ją pažymėjęs. 

— Ir kokį ženklą joje įbrėžiau? 

— Kryžiuką. 

— Na, matote, ponai, — tarė Mokė. 

— Paaiškinkite mums viską. 

— Štai kaip yra: paprastos. kulkos nuo jo atšokdavo, 
bet prieš.vaiko kulką su kryželiu jis buvo bejėgis. Ji jam pa- 
taikė į mentę, pats gerai mačiau, kai jis padarė judesį lyg 
norėtų įsikąsti petin. 

— Bet jei jis gavo kulką į petį, — įsiterpiau nustebęs, 
kad eiguliai suglumę tyli, — kodėl ji jo neužmušė? 

— Todėl, branguti, kad ji nebuvo nei auksinė, nei si- 
dabrinė, o tik auksinės ir sidabrinės įstengia pramušti kipšo 
odą ir nudobti tuos, kurie su juo sandėriauja. | 

— Vadinasi, — pralemeno drebėdami eiguliai, — Mo- 
kė, tu manai?.. 

— Taip, dievaži, manau! Galiu prisiekti, jog mes ką tik 
buvome susidūrę su kurpiaus Tibo vilku. 

Eiguliai ir medžiotojai susižvalgė. Du ar trys persižeg- 
nojo. Atrodė, visi pritaria Mokė nuomonei ir Žino, jog tai 
būta kurpiaus Tibo vilko... 

Nežinojau tik aš. 

— "Tai vis dėlto, — primygtinai paklausiau, — kas per 
diegas tas kurpiaus Tibo vilkas? 

Mokė nesiskubino atsakyti. 

— Iš teisybės, — pagaliau jis prabilo, — tai ponas ge- 
nerolas kadaise prašė manęs nieko jums apie tai nepasako- 
ti, kol neturėsit penkiolikos metų. Bet dabar jau turit, ar 
ne? 

— Netgi šešiolika, — išdidžiai atšoviau. 

— Na, jeigu jau taip, mielas ponaiti Aleksandrai, tai 
pasakysiu, kad tas kurpiaus Tibo vilkas yra velnias. Vakar 
vakare berods prašėte papasakoti jums kokią nors istoriją, 
ar ne? 

— Prašiau. 

— Kai šįryt grįšime į namus, vieną tokią jums ir papo- 
rinsiu, ir, beje, nuostabią! 

Etguliai ir medžiotojai, paspaudę vienas kitam rankas, 
ėmė skirstytis, o mudu su Mokė parėjome namo, kur jis 
man ir papasakojo tą istoriją, kurią netrukus skaitysite. 

Galbūt paklausite, kodėl taip ilgai jums neperteikiau 
jos, nors papasakota ši istorija man buvo seniai. Atsaky- 
siu — ji glūdėjo giliai uždaryta mano atminties kertelėje ir 
štai vos prieš tris dienas visiškai nelauktai iš ten ištrūko. Ga- 
lėčiau net pasakyti tamstoms, kokia proga, bet veikiausiai 
tai tik sutrukdytų pateikti pačią istoriją ir, be to, jums būtų 
nelabai įdomu. O aš noriu tuojau pat ir pradėti savo porin- 
£€- | 

Pasakiau “savo poringę“, nors galbūt derėtų sakyti 
“Mokė poringę". Bet, antra vertus, kai peri kiaušinį trisde- 
šimt aštuonerius metus, ilgainiui ima dingotis, jog šis kiau- 
šinis tavo. | 

PIRMA DALIS 


I 
Vyriausiasis monsinjoro Jėgeris 


"Turbūt nebuvo labiau prisiekusio medžiotojo kaip sen- 
joras Žanas, baronas de Vezas. 

Jei jums kada nors teks važiuoti pro gražų, tarp Berva- 
lio ir Longprė besidriekiantį slėnį, kairėje pusėje pamatysi- 
te seną bokštą, kuris jums pasirodys ir labai aukštas, ir labai 
didelis tik todėl, kad stūkso pats vienas. 
| Nūnai jis priklauso šios istorijos pasakotojo bičiuliui, 
ir visi jau taip pripratę prie jo vaizdo, nors iš pažiūros ir 
grėslaus, kad pirmas sutiktas kaimietis, atėjęs prie jo aukš- 
tų, StOTŲ sienų ieškotų pavėsio, bijo jo ne daugiau už rėks- 
mingus juodasparnius čiurlius bei švelniai čyvuriuojančias 
kregždutes, pulkais čia kasmet suskrendančias krėsti lizdų. 

Bet tais laikais, apie kuriuos kalbėsime, tai yra maž- 
daug 1780 metais, de Vezų tėvonija nebuvo tokia kaip nū- 
nai ir, reikia pasakyti, anaiptol neatrodė, kad būtų nepavo- 
jinga. Tai buvo XII ar XIII amžiaus statinys, rūstus ir niau- 
rus, kurio grėsmingos išvaizdos, bent jau iš išorės, visai ne- 
pakeitė prabėgę metai. Teisybė, jo pylimais iš lėto nebevaikš- 
tinėja sargybinis su blizgančiu šalmu, teisybė, lanku ginkluo- 
tas šaulys su skardžiu trimitu nebebudi savo bokštelyje, tei- 
sybė, du ginkluoti vyrai nebestovi prie slaptų durų, pasiren- 
£€ po menkiausio pavojaus signalo tuoj nuleisti grotas ir 
pakelti tiltą. Bet galbūt todėl, kad šis statinys stūkso vieni- 
šas IT jame, regis, neberusena jokia gyvybė, naktį šis granito 
milžinas, sustingęs ir nebylus, atrodo grėslus ir keliantis siau- 
bą. 

"Tačiau šios senos tvirtovės šeimininkas anaiptol nebu- 
vo blogas žmogus ir, kaip sakė jį geriau pažįstantys paprasti 
žmonės, daugiau kalbantis, negu darantis, 17 daugiau bai- 
minantis krikščionis, negu juos skriaudžiantis. Užtat su miš- 
ko žvėrimis jis kovojo nuožmiai ir mirtinai. 

Jis buvo monsinjoro Luji Pilypo Orleaniečio vyresny- 
sis jėgeris, pagal giminės garsumą ketvirtas žmogus, todėl ir 
turėjo sąlygas tenkinti savo nežabotą aistrą medžioti. 

Visais kitais reikalais, nors ir nelengvai, si baronu Žanu 
dar būdavo įmanoma susikalbėti, bet tik ne medžioklės, — 
jei garbusis baronas įsikaldavo ką nors galvon, trūks plyš 
stengdavosi pasiekti savo tikslą. 

Kalbėta, neva jis būvo vedęs pavainikę princo dukterį, 
kuri podraug su vyriausiojo jėgerio titulu jam atnešė abso- 
liučią galią valdyti įžymiojo uošvio girias, galią, kurios jau 
niekas nebūtų išdrįsęs užginčyti, juolab kai 1773 metais Or- 
leano kunigaikštis antrą kartą vedęs madam de Monteson, 
beveik visiškai apleido Viler Kotrė pilį ir apsigyveno pra- 
bangiuose Banjolė rūmuose, kur rengdavo priėmimus to 
meto šviesuoliams ir vaidindavo scenoje. 

"Taigi gana dažnai, jei ne kiekvieną gerojo Dievo at- 
siųstą dieną, nesvarbu ar džiugindama žemę šviesdavo sau- 
lė, ar įvarydamas liūdesį pliaupdavo lietus, ar žiema balta 
skraiste dengdavo laukus, ar pavasaris ant jų patiesdavo sa- 
vo žalią kilimą, taigi labai dažnai tarp aštuntos ir devintos 
valandos ryto atsidarydavo dvipusiai pilies vartai 17 pro juos 
išjodavo pirmiausia baronas Žanas, įkandin jo vyriausiasis 
šunininkas Markotas, įdurmui šio kiti šunininkai, o paskui 
juos kidzendavo šunys, vedami poromis pono Anguleveno, 
pretendento į vyriausiuosius šunininkus ir primenančio vo- 
„kiečių budelį, — jis visada jodavo vienas ir buvo lyg koks 
tarpsnis tarp didiko ir buržua: paskutinis tarp kilmingųjų ir 
pirmasis tarp buržua, jis eidavo tučtuojau po šunininkų ir 
paskutinis tarp vyriausiųjų šunininkų. 

Tokia būdavo ši kavalkada — dvylika angliškų Žirgų ir 
keturiasdešimt prancūziškų šunų. 

Su tais dvylika arklių ir keturiasdešimčia šunų baronas 
Žanas ir medžiodavo visus žvėris. 

Be abejo, nenorėdamas sumenkinti savo titulo, jis dau- 
giausia mėgo medžioti vilkus. O-kad buvo tikras medžioto- 
jas, liudija ne tik tai, jog jis pasitikėjo savo šunų uosle ir 
ištverme, bet ir tai, kad, be vilkų, jam dar patikdavo me- 
: džioti šernus, elnius, danielius ir stirnas. Bet jei tekdavo grįžti 
namo tuščiomis, tai paleisdavo šunis nuo pasaitų ir užpju- 
dydavo pirmą pasitaikiusį kiškį, nes, kaip jau minėjome, gar- 
busis senjoras medžiodavo kiekvieną dieną ir būtų veikiau 
sutikęs nevalgyti ir negerti, nors jį dažnai kankindavo troš- 
kulys, negu išbūti-bent parą nemačius, kaip skuodžia jo ska- 
likai. 

Tačiau, kad ir kokie eiklūs būtų žirgai 1r juslūs skalikai, 
medžioklėje irgi pasitaiko gerų ir blogų akimirkų. 

Kartą Markotas atėjo pas baroną Žaną labai sumišęs. 

— Na, Markotai, — paklausė baronas, raukdamas an- 
takius, — kas gi nutiko? Iš tavo nusiteikimo matau, kad me- 
džioklė mums nesiseks. 

Markotas linktelėjo galvą. 

— Nagi, kalbėk, — nekantriai pamojavęs, paliepė ba- 
ronas. 

— Ogi, pone, aš mačiau juodąjį vilką. 

— "Tai bent! — šūktelėjo baronas, ir jo akys sublizgo. 

Iš tikrųjų garbusis senjoras gal jau penkis ar šešis kar- 
tus bandė pavyti tą žvėrį, kurį nesunkiai buvo galima atpa- 
žinti iš neįprastos plauko spalvos, bet kurio jam nepavykda- 
vo prisivyti arčiau kaip per karabino šūvį arba jį užspeisti. 

— Taip, — tęsė Markotas, — bet tas prakeiktas žvėris 
taip puikiai pasinaudojo tamsa ir taip suraizgė ir sumynė 
savo pėdsakus, kad, išnaršęs pusę miško, aš vėl atsidūriau 
toje pat vietoje, kurią pirmąją buvau pasižymėjęs. 

— Tai tu, Markotai, manai, kad nėra jokių šansų priei- 
ti prie to žvėries? 

— Aš taip.nesakau. 

— Po šimts velnių! — riktelėjo senjoras Žanas, tas di- 
džiausias keikūnas pasaulyje nuo pat Nemrodo! laikų. — 
Nors šiandien prastai jaučiuosi, bet vis tiek noriu surengti 
tokią medžioklę su varovais, kad išsklaidytų mano niūrią 
nuotaiką. Tik ką mes, Markotai, medžiosime vietoj to pra- 
keikto juodojo vilko? 

— Ką aš Žinau, — susimąstęs atsakė Markotas, — jo- 
kio kito žvėries nesusekiau. O kas, pone, jei vėl paleistume 
šunis ir užpjudytume pirmą pasitaikiusį žvėrį? 

Baronas Zanas jau buvo beliepiąs Markotui elgtis sa- 
vo nuožiūra, kai išvydo beateinantį jaunąjį Anguleveną su 
kepure rankoje. 

— Pala, — tarė baronas, — štai ateina ponas Angule- 
venas, jis tikriausiai mudviem ką nors patars. 

— Ką aš galiu patarti tokiam kilmingam senjorui kaip 
jūs, — atsakė Angulevenas, po paklusnumo kauke slėpda- 
mas pašaipų ir gudrų veidą, — tik mano pareiga pranešti 
apie gražiausią danielių visoje apylinkėje. 

— Pamatysim, koks tas tavo danielius, — atšovė vy- 
riausiasis jėgeris, — ir, jei nesuklydai, gausi naujutėlaitį ekiu. 

— Kur tavo danielius? — paklausė Markotas. — Bet 
saugok savo kailį, jei mums teks veltui paleisti šunis! 

— Duokite man Matadorą su Žiupiteriu ir tada pama- 
tysite. 

Matadoras ir Žiupiteris buvo geriausi senjoro de Vezo 
medžiokliniai šunys. 

Nespėjo Angulevenas su jais nueiti į tankmę nė šimto 
žingsnių, kai iš uodegų vizginimo ir nesiliaujančio lojimo 
jis suprato, jog šunys aptiko kažkieno pėdsakus. 


!Nemrodas — arabų ir persų legendos karalius, įkūręs Babilo- 
ną. 


34 


“ Ir iš tiesų beveik tuojau pat priešais šunis išnėrė pui- 
kus septynmetis danielius. Visas palaidas šunų tuntas prisi- 
jungė prie veteranų. Markotas sušuko saugotis, paskambi- 
no varpeliu, ir medžioklė prasidėjo dideliam senjoro de Vezo 
džiaugsmui, mat šis, nors dar tebesikrimto dėl juodojo vil- 
ko, dabar iš bėdos sutiko tenkintis ir tuo danieliumi. 

Guitynės tęsėsi jau dvi valandas, bet danielius vis dar 
buvo žvalus. Iš pradžių jis išviliojo vijikus iš nedidelės Ara- 
mono giraitės į Pandiu kelią, paskui iš jo pasuko Uanji link 
ir tebebėgo eikliai — mat buvo ne iš tų lygumos žvėrių, ku- 
rie leidžiasi taksiams kibti į uodegą. Vis dėlto, pasiekęs Bur- 
fonteno daubą, šitaip genamas žvėris, matyt, priilso ir gud- 
raudamas nusprendė varovus prigauti. 

Iš pradžių jis nusileido prie upelio, jungiančio Bezmo- 
no ir Buro tvenkinius, įsibridęs ligi pakinklių į vandenį, nu- 
žingsniavo šitaip apie ketvirtį mylios, paskui davė šuolį į de- 
šinę, vėl sugrįžo upelio vagon, kiek pabridęs šoko kairėn ir 
nušuoliavo tolyn taip žvaliai, kiek tik leido likusios jėgos. 

Tačiau senjoro Žano šunys nė kiek nesutriko. Gryna- 
veisliai, protingi, jie kaipmat pasidalijo pareigomis. Vieni 
pasileido upelio pakrante aukštyn, kiti — žemyn, vieni uo- 
dė pėdas dešiniajame jo krante, kiti — kairiajame ir, paga- 
liau suvokę žvėries klastą, aptiko jo pėdsakus ir tada jau 
šoko vytis danielių taip atkakliai ir taip nirtulingai, tarsi šis 
nuo jų būtų buvęs vos per dvidešimt žingsnių. 

Aidint medžioklės ragui ir šunų ambrijimui, baronas 
Žanas, varovai ir šunų tuntas atšuoliavo prie Sent Antuano 
tvenkinių, esančių vos per kelis šimtus metrų nuo Uanji ri- 
bos. i 

Ten, tarp Uanji ribos ir Ozerė gyvatvorės, stovėjo kur- 
piaus Tibo trobelė. 

Dabar šiek tiek papasakosime apie kurpių Tibo, nes jis 
ir bus pagrindinis mūsų istorijos herojus. 

Galbūt paklausite manęs, kodėl aš, iki šiol savo roma- 
nuose į sceną išvesdavęs karalius arba suteikdavęs antraei- 

lius vaidmenis princams, baronams, kunigaikščiams, štai šios 
istorijos pagrindiniu veikėju pasirinkau paprastą klumpių 
dirbėją. 

Atsakysiu: ogi todėl, kad mano numylėtame Viler Kotrė 
krašte klumpdirbių yra daugiau negu baronų, kunigaikščių 
ir princų ir kad nuo tos akimirkos, kai veiksmo vieta pasi- 
rinkau aplinkinius miškus, man nereikėjo vaizduotėje su- 
kurti tokių personažų, kokius “Inkuose" sukūrė ponas Mar- 
montelis! arba “Abenseražuose" ponas Florianas*, o tik pa- 
sirinkti vieną iš tikrųjų šio miško gyventojų. 

- Beje, būna taip, kad ne mes pasirenkame siužetą, bet 
siužetas pasirenka mus, taigi, koks jis bebūtų — geras ar 
blogas, — man jis patiko. 

Pamėginsiu pateikti to labai paprasto žmogaus, kur- 
piaus Tibo, portretą kuo tiksliau, tarytum būčiau dailinin- 
kas, piešiantis kokio nors karališko kraujo princo portretą, 
kurį jis ketina nusiųsti savo sužadėtinei. 

Tibo buvo maždaug dvidešimt penkerių ar dvidešimt 
septynerių metų vaikinas, gražiai nuaugęs, dailiai sudėtas, 
stiprus, tačiau iš prigimties niauraus būdo. Tas jo niauru- 
mas ilgainiui virto pavydu, kurį jis — galbūt nė pats to ne- 
norėdamas — jausdavo kiekvienam, likimo dosniau apdo- 
vanotam negu jis. | | 

Jo tėvas kadaise padarė klaidą, pavojingą visais laikais, 
bet dar pavojingesnę absoliutizmo epochoje, kai buvo ne- 
valia pakilti aukščiau savo luomo, — ne taip, kaip dabar, 
kai gabus Žmogus gali prasimušti bet kurioje srityje. | 

Taigi senasis Tibo davė sūnui tokį išsilavinimą, kuris 
pranoko jo luominę padėtį. Tibo buvo lankęs abato Fortjė, 
Viler Kotrė kunigo, įsteigtą mokyklą, tad mokėjo skaityti, 


1 Žanas Fransua Marmontelis (1723-1799) — prancūzų rašy- 
tojas. 

? Žanas Pjeras Klari de Florijanas (1755-1794) — prancūzų 
rašytojas, satyrinių pasakėčių ir romanų autorius. 

rašyti, skaičiuoti, netgi buvo ragavęs lotynų kalbos, kuo itin 
didžiavosi. 

Jaunasis Tibo galėdavo valandų valandom skaityti. Jis 
buvo jau perskaitęs visas madingas praėjusio amžiaus kny- 
gas. Tačiau lyg koks neprityręs chemikas gero nuo blogo 
atskirti jis nemokėjo, veikiau jau pastebėdavo tik blogį ir 
siurbdavo jį į save didelėmis dozėmis, leisdamas gėriui nu- 
sėsti stiklinės dugne. 

Todėl nereikia stebėtis, kad, sulaukęs dvidešimties me- 
tų, Tibo svajojo anaiptol ne apie batsiuvystę. 

Pavyzdžiui, vienu metu jam krito į akį karinė tarnyba. 
Bet jo draugai, dėvintys karaliaus ir Prancūzijos livrėją, pra- 
dėję karinę tarnybą paprastais kareiviais, taip jais ir baigda- 
vo ją, per penkerius ar šešerius metus nepakilę iki žemiau- 
sio — kapralo — laipsnio. 

Pagalvodavo Tibo ir apie jūreivystę. Bet jūrininko kar- 
jera plebėjams buvo dar labiau nepasiekiama kaip kario. 
Po penkiolikos ar dvidešimties tarnybos metų, kupinų pa- 
vojų, audrų ir mūšių, jis galėjo tikėtis tapti nebent viršila, 
bet ne daugiau! Be to, Tibo nebūtų tenkinusi trumpa jūrei- 
vio striukė ir drobinės kelnės: jis svajojo vilkėti žydra kara- 
"liška uniforma su raudonu munduru ir auksaspalviais, ka- 
tės letenėlės formos antpečiais. Tik kur girdėta, kad kur- 
piaus sūnus kada nors būtų tapęs fregatos kapitonu, leite- 
nantu ar bent jau praporščiku. 

Svajonės tapti jūrininku jam teko atsisakyti. 

Dar Tibo labai traukė notaro profesija. Jis net buvo 
manęs eiti tarnauti pasiuntiniu pas poną Nikė, karališkąjį 
raštvedį, ir savo vikrių kojų bei aštrios plunksnos dėka išsi- 
tarnauti laipsnį. Bet kad ir išsitarnavęs iki vyriausiojo rašti- 
ninko — iš kurgi jis būtų galėjęs gauti tuos trisdešimt tūks- 
tančių frankų, reikalingų nors ir mažiausiai kaimo notaro 
kontorai nusipirkti. 

Taigi Tibo stigo lėšų tapti ir raštininku, ir jūrų ar sau- 
sumos karininku. 

Kaip tik tuo metu pasimirė jo tėvas. Menkučių velio- 
nio santaupų pakako tik laidotuvėms. Palaidojus tėvą, Tibo 
beliko vos trys ar keturi pistoliai. 

"Teisybė, jis puikiai išmanė savo amatą — buvo puikus 
klumpdirbys. Tik kad darbuotis grąžtu ir plaktuku jam vi- 
siškai nepatiko. Tad, dėl viso pikto palikęs pas draugą tėvo 
įrankius, jis išpardavė aliai paskutinio baldus, surinko pen- 
kis šimtus keturiasdešimt livrų ir patraukė, kaip sakoma, 
klajoti po Prancūziją. 

Šitaip Tibo klajojo kokius trejus metus. Pinigų tose kla- 
jonėse neužgyveno, užtat išmoko, ko nemokėjęs, ir įgijo kai 
kurių įgūdžių. 

Patyręs, kad darant kokį sandėrį laikytis duoto žodžio 
yra privalu, jis anaiptol nemanė, jog privalu laikytis ir mo- 
teriai duotos priesaikos. 

Štai tokia buvo jo moralė. 

O šiaip jau jis buvo dailus pažiūrėti, puikiai šoko dži- 
gą, vikriai mokėjo naudotis lazda, gebėdamas gintis vienas 
prieš keturis, be to, puikiai valdė ietį, mat buvo geriausias 
varovas medžioklėje su skalikais. 

"Tibo labai visu tuo didžiavosi ir suvokdamas, jog gra- 
žumu, stiprumu, miklumu pranoksta ne vieną dvarininkai- 
tį, jis klausė Apvaizdos: “Kodėl neleidai gimti man bajorai- 
čiu, o koks nors bajoras negimė paprastu valstiečiu?" 

Bet į tokį Tibo klausimą Apvaizda neatsakydavo, todėl 
kai vienas Tibo šoko, mankštinosi su lazda ir svaidė ietį, 
tuščiai švaistydamas jėgas, kitas Tibo susimąstydavo, kad 
galbūt reikėtų imtis savo senojo amato, nors ir koks kuklus 
jis būtų, — maitindavęs tėvą, jis išmaitins ir sūnų. 

"Taip sykį Tibo nuėjo atsiimti įrankių iš ten, kur buvo 
juos pasidėjęs, o paskui jais nešinas patraukė pas monsin- 
joro-Luji Pilypo Orleaniečio dvarų valdytoją ir paprašė leisti 

pasistatyti miške lūšnelę, kad galėtų toliau verstis savo ama- 
tu. Valdytojas mielai leido, mat jau iš patyrimo žinojo, koks 
gailiaširdis yra Orleano kunigaikštis, kasmet išdalijantis varg- 
šams ligi dviejų šimtų keturiasdešimties tūkstančių frankų, 
taigi tikriausiai galintis padovanoti ir trisdešimties ar ketu- 
riasdešimties pėdų dydžio sklypelį darbščiam amatininkui. 

Tibo, gavęs leidimą susirasti miške savo būstui sklypą, 
išsirinko gražiausią vietelę, nutolusią vos per ketvirtį ljė nuo 
Uanji ir per tris ketvirčius Ijė nuo Viler Kotrė. 

"Taigi kurpius pasistatė dirbtuvėlę, suremtą iš senų lent- 
galių, kuriuos jam atidavė kaimynystėje gyvenęs pirklys, po- 
nas Parizis, ir iš šakų, kurių dvaro valdytojas leido jam miš- 
ke prisirinkti. 

O kai lūšnelė, susidedanti iš kamaraitės, kurioje jis ke- 
tino darbuotis žiemą, ir atviros stoginės, kurioje galvojo triūs- 
ti vasarą, jau buvo pabaigta, Tibo ėmėsi meistrauti lovą. 

Iš pradžių visas jo guolis buvo paparčių glėbys. Vėliau, 
kai jam jau pasisekė išskobti porą šimtų klumpių ir jas par- 
duoti tėtušiui Bedo, viską perkančiam Viler Kotrė pirkliui, 
tą pirmąjį uždarbį jis įmokėjo kaip rankpinigius už čiužinį, 
kurį pažadėjo išsipirkti per tris mėnesius. 

Sukalti medinę lovą buvo vieni niekai. Juk argi Tibo, 
tas puikus klumpdirbys, galėjo neišmanyti staliaus amato? 

Sunėręs medinį lovos karkasą, jis išpynė dugną karklo 
vytelėmis, paskui patiesė čiužinį ir šit jau turėjo guolį. Vė- 
liau pamažu įsigijo ir patalynę — paklodžių ir užvalkalų. 

Dar įsigijo viryklėlę, molinių prikaistuvių valgiūi išsi- 
virti ant jos ir galiausiai fajansinių indų. Į metų pabaigą Ti- 
bo baldai pasipildė gražia ąžuoline skrynia ir dailia riešut- 
medžio spinta, kurią jis pasidarė pats kaip ir lovą. 

Taip jaukiai įsitaisius, sekėsi ir darbas — apylinkėje Ti- 
bo neturėjo sau lygių, mat gebėjo iš buksmedžio kaladės ne 
tik klumpių porą išdrožti, bet iš atliekų išskaptuoti ir keletą 
šaukštų, kokią nors druskinę ar medinį puoduką. 

Šitaip Tibo triūsė savo dirbtuvėlėje jau trejetą metų, 
kitaip tariant, nuo tada, kai grįžo iš klajonių po Prancūziją, 
1r per visą tą laiką jam papriekaištauti buvo galima nebent 
dėl vieno dalyko, dėl kurio jau anksčiau priekaištavome: 
kad jo sielą vis tebegraužė pavydas savo artimui. 

Bet kol kas tas jausmas dar buvo nepavojingas, ir Tibo 
savo nuodėmklausiui neišpažino jo tik todėl, kad drovėjosi 
išvis užsiminti apie tokią, nors nepadarytą, bet taip sunkiai 
sielą slegiančią nuodėmę. 


II 
Senjoras ir kurpius 


Taigi, kaip jau sakėme, danielius, pagalbos ieškodamas, 
atbėgo į Uanji apylinkės pakraštį ir dabar suko ratus aplink 
Tibo trobelę. 

Kadangi oras buvo gražus, nors artinosi, o veikiau jau 
buvo prasidėjęs ruduo, Tibo skobė klumpę savo stoginėje. 

Staiga už kokių trisdešimties žingsnių jis išvydo danie- 
lių — visą virpantį, drebančiom kojom ir Žiūrintį į jį sutri- 
kusiom, bet protingom akim. 

Jau kuris laikas Tibo girdėjo Uanji apylinkėse medžiok- 
lės garsus, kurie čia priartėdavo, čia nutoldavo, čia vėl pasi- 
girsdavo netoli kaimo. Todėl danieliaus vaizdas jo nė kiek 
nenustebino. 

Tibo sustabdė rėžiklį, kuriuo taip uoliai darbavosi, ir 
sužiuro į žvėrį. 

— Prisiekiu Šventuoju Sabo!! — sumurmėjo jis (pa- 
aiškinsime jums, kad per Šv. Sabo yra batsiuvių šventė), — 
prisiekiu Šventuoju Sabo, — vėl pakartojo, — tai bent gar- 


'Sabot (pranc.) — klumpė. 

dus būtų kepsnys, galbūt dar gardesnis ir už tą, kurį valgiau 
Vienoje pas Dofiną per pameistrių pietus! Laimingi, kas 
gali kasdien skonėtis tokia puikia žvėriena! Valgiau jos tik 
kartą savo gyvenime, prieš ketverius metus, bet vien prisi- 
minus dar ir dabar seilės varva. Ak, tie ponai, tie ponai! 
Kasdien per pietus valgo šviežieną ir geria senus vynus, kai 
tuo tarpu aš visą savaitę mintu vien bulvėm su vandeniu ir 
tik sekmadienį galiu išdrįsti sau leisti suvalgyti gabalėlį pa- 
rūdijusių lašinių, pasrėbti iš pusžalių, nepribrendusių ko- 
pūstų išvirtos kopūstienės ir išmesti stiklelį prarūgusio pin- 
jolė vyno! 

Turbūt jau supratote, kad, jam taip bešnekant, danie- 
lius pabėgo jau po pirmųjų žodžių. 

Kol Tibo šitaip aimanavo ir vardijo savo bėdas, jam 
baigiant šitą tiradą staiga nuaidėjo šiurkštus šūksmas: 

— Ei! Klausyk, tu stuobry! 

Tai buvo senjoras Žanas. Jo šunys mindžikavo sutrikę, 

— Ei! Stuobry! — vėl garsiai riktelėjo vyriausiasis jė- 
geris. — Ar nepastebėjai žvėries? 

Kurpiui filosofui toks barono kreipinys aiškiai nepati- 
ko, nors ir suprato, ko yra klausiamas. 

— Kokio žvėries? — paklausė lyg niekur nieko. 

— Po kelmais! Nagi to, kurį medžiojame! Jis tikriau- 
siai prabėgo per penkiasdešimt žingsnių nuo čia, o kadangi 
tu čia vėpsai, tai turėjai jį pamatyti. Nagi, tą septynergį da- 
nielių! Tai kur jis nubėgo?.. Sakyk, kvaily, arba paragausi 
botago!.. | 

— Kad tave kur maras, vilkės išpera! — suniurnėjo kur- 
pius. O paskui, nutaisęs priekvailę miną, balsiai atsakė: 

— A! Na, žinoma, mačiau jį! 

— Septynergį patiną su gražiais ragais? 

— Na, taip, patiną su gražiais ragais aš mačiau taip, 
kaip dabar tamstą, monsinjore, tik ar jis septynergis tai nie- 

žinau, juk neskaičiavau ragų atšakų. Šiaip ar taip, — pridū- 
rė visai kvaileliu apsimetęs, — jie jam nesutrukdė pabėgti. 

Kitu metu baronas būtų tik nusijuokęs iš tokio paiku- 
mo, kuriuo galbūt galima'ir patikėti, bet žvėries gudravimai 
jau buvo išsėmę pono Žano kantrybę. 

—-Na, vėpla, liaukis juokus krėtęs! Gal tavo nuotaika 
ir puiki, bet tik ne mano! 

— Mano nuotaika tokia, kokios tamsta, monsinjore, 
pageidaujate. 

— "Iada ir atsakyk man. 

— Bet kad monsinjoras nieko neklausiate. 

— Ar tas danielius atrodė išvargęs? 

— Nelabai. 

— Iš kur jis atskuodė? 

— Jis neskuodė, jis stovėjo. 

— Na, bet iš kažkur jis vis dėlto atbėgo? 

— A! Labai gali būti, tik nepastebėjau iš kur. 

— O kur jis nubėgo? 

— Mielai jums pasakyčiau, bet kad nepastebėjau. 

Senjoras Žanas įsisiurbė akimis į Tibo. 

— Tai ar seniai tas danielius prabėgo, pone kvaily? — 
vėl paklausė. 

— Nelabai seniai, monsinjore. 

— Apytikriai prieš kiek laiko? 

Tibo apsimetė, jog rausiasi atmintyje. 

— Man regis, užvakar, — pagaliau išspaudė. 

Bet paskutinius žodžius tardamas kurpius nebesulaikė 
šypsnio. Tas šypsnys nepraslydo pro barono Žano akis, to- 
dėl, spustelėjęs pentinais žirgą, jis prijojo prie Tibo ir užsi- 
mojo vytiniu. | 

Tačiau Tibo buvo miklus. Vienu šuoliu jis atsidūrė sa- 
vo stoginėje, kur raitas vyriausiasis jėgeris negalėjo patekti. 

Dabar Tibo buvo saugus. 

— Tu tyčiojiesi ir meluoji! — sukliegė baronas. — Štai 
Markasinas, mano geriausias skalikas, nulėkęs kokius dvi- 

dešimt žingsnių nuo čia, loja, tad jeigu danielius prabėgo 
ten, kur dabar yra Markasinas, vadinasi, jis turėjo peršokti 
per gyvatvorę. Todėl neįmanoma, kad būtum jo nepamatęs. 

— Atleiskite, monsinjore, bet, kaip sako mūsų klebo- 
nas, neklysta tik popiežius, todėl Markasinas gali ir klysti. 

— Markasinas niekada neklysta, ar girdi tu, išsižiojėli! 
Beje, štai ir įrodymas — žvėries įminta žemė. 

— Bet, pone, aš nesutinku ir užtikrinu jus... — tarė 
Tibo, su nerimu matydamas, kaip raukiasi juodi barono an- 
takiai. 

— TIylėk, stuobry, ir eikš čionai! — riktelėjo senjoras 
Žanas. 

Tibo akimirką svarstė, bet medžiotojo veido išraiška 
vis rūstėjo, todėl kurpius suprato, jog nepaklusdamas tik 
dar labiau įsiutintų įėgermeisterį. Patikėjęs,8ad šis iš tikrų- 
jų nori jo dar kažko paklausti, jis nusprendė išlįsti iš savo 
pastogės. 

Bet, o varge! Nespėjo jis žengti nė keturių žingsnių iš jį 
sergstinčios stoginės, kai senjoro de Vezo žirgas, įtemptų 
žąslų ir pentinų įskaudintas, metėsi pirmyn ir akimirksniu 
atsidūrė prie pat jo. Tuo pat metu Tibo gavo baisų smūgį 
per galvą vytinio kotu. 

Apkvaitęs nuo kirčio, kurpius susvirduliavo, prarado 
pusiausvyrą ir jau buvo bekrintąs kniūbsčias, kai baronas 
Žanas, ištraukęs koją iš balno kilpos, taip spyrė jam į krūti- 
nę, kad vargšas vaikinas ne tik loštelėjo, bet dargi apsisuko 
vietoje ir tada bloškėsi kaip ilgas tiesiai prieš lūšnelės duris. 

— Še tau! — šaukė baronas, tvatindamas jam per gal- 
vą rimbu ir vėl spardydamas krūtinę. — Še tau už melą ir 
patyčias! 2 | 

Po to, nebekreipdamas dėmesio į tysantį aukštielninką 
Tibo, senjoras Žanas, išgirdęs, kad jo šunų būrys skalija 
bėgdami paskui Markasiną, paskambino jiems varpeliu ir 
nušuoliavo tolyn. | 

Sumuštas Tibo atsikėlė ir ėmė čiupinėtis nuo galvos 
iki kojų, kad įsitikintų, ar kas nelūžę. 

— Taigi, taigi, — niurnėjo jis, apčiupnodamas vieną 
po kito kiekvieną sąnarį, — visa laimė, kad niekas nelūžę 
nei viršuj, nei apačioj. Ak, ponas barone, tai štai kaip jūs 
elgiatės su žmonėmis nuo tada, kai vedėte pavainikę princo 
dukterį! Gerai, būkit sau nors ir didžiausias medžiotojas, 
bet tą danielių valgysite ne jūs — jį valgys tas išsižiojėlis, tas 
stuobrys, tas kvailys Tibo! O taip, prisiekiu, kad jį valgysiu 
aš! — sušuko kurpius, vis labiau drąsėdamas. — Koks vyras 
būčiau, jei pažado netesėčiau. 

Ir kaipmat kyštelėjęs už diržo lenktą peilį ir čiupęs ietį, 
Tibo pasiklausė šunų lojimo, greitai susivokė ir, tarsi virtęs 
temple, kurios lanką sudarė danielius ir šunų būrys, jis kiek 
įkabindamas pasileido pirmyn. 

"Tibo turėjo dvi galimybes: pasislėpus nutykoti danie- 
lių ir nusmeigti jį ietimi arba, palūkėjus akimirkos, kai jis 
jau bus šunų užspeistas, nudobti: ; 

Ne tiek troškimas atkeršyti baronui Žanui už šiurkštų 
elgesį skatino Tibo leistis į gaudynes, kiek mintis, jog, visą 
mėnesį galės gardžiuotis danieliaus mėsa — pamarinavęs, 
iškepęs ant iešmo arba tiesiog pačirškinęs ant savo krosne- 
lės jo sprandinę, nugarinę ir kumpius. jo 

Tos dvi mintys apie kerštą ir skanų valgį taip susipynė 
jo galvoje, kad jis tik spartino žingsnį ir kikeno į saują vien 
pagalvojęs apie rūškaną barono išraišką ir jo Žmones, grįž- 
tančius tuščiomis Vezo pilin. Na, ir apie tai, kaip bus sma- 
gu, kai, sandariai užsisklendęs duris ir šalia pasidėjęs gero 
vyno butelį, jis liks akis akin su žvėries kumpiu, ir kokie 
kvapnūs bei sumišę su krauju syvai tekės jam atsipjaunant 
trečią, o galbūt ir ketvirtą griežinį. 

Danielius, kaip spėjo Tibo, galėjo būti nubėgęs link tilto 
per Urko upę, tarp Norua ir Tresnė. 

Tais laikais, kai vyko šie nutikimai, per upę buvo per- 
mestas iš dviejų rąstų ir kelių lentgalių sukaltas tiltas. 

„ Kadangi upė buvo patvinusi ir labai srauni, Tibo ding- 
telėjo mintis, kad danielius briste jos tikrai neperbris. Todėl 
pasislėpė už uolos ir ėmė laukti. 

Netrukus per kokius dešimt žingsnių nuo jo slėptuvės. 
Tibo pamatė iškylant grakščią danieliaus galvą, kuri, pasu- 
kusi pavėjui ausis, stengėsi sugauti vėjo dvelksme bent men- 
kiausią priešų keliamą triukšmą. 

Tibo, baisiai sujaudintas tokio nelaukto žvėries pasi- 
rodymo, išlindo iš už uolos, tvirčiau suspaudė rankoje ietį 
ir gerai nusitaikęs sviedė į žvėrį. 

„ Danielius vienu šuoliu stryktelėjo į patį tilto vidurį, ki- 
tu — jau buvo kitame upės krante, o šokęs dar 1r trečiąjį 
kartą, visiškai išnyko Tibo iš akių. 

Ietis buvo nuskriejusi maždaug per pėdą nuo žvėries 
kojų ir smygsojo pievelėje apie penkiolika metrų nuo tos 
vietos, iš kur buvo mesta. 

Dar niekada Tibo nebuvo ištikusi tokia nesėkmė — Ti- 
bo, taiklaus šaulio ir netgi apkeliavusio Prancūziją! 

Niršdamas pats ant savęs, jis stvėrė ginklą ir eikliai, kaip 
ir danielius, užbėgo ant tilto, kuriuo žvėris buvo ką tik nu- 
kūręs. 

Tibo šią vietovę pažinojo ne prasčiau už danielių. To- 
dėl, užbėgęs jam už akių, pasislėpė šlaite, už buksmedžio, 
netoli takelio. 

Šiuosyk danielius pramovė taip arti jo, kad Tibo net 
pasvarstė, ar nepaleidus į jį ieties. = 

Ta akimirkos dvejonė švystelėjo lyg Žaibas, bet dar grei- 
tesnis buvo žvėris: kai jis buvo jau per dvidešimt žingsnių 
nuo Tibo, šis vėl sviedė į jį ietį, bet ir dabar ne sėkmingiau 
negu pirmąjį kartą. | | 

Tuo metu jis išgirdo besiartinančių šunų skalijimą ir 
suprato, kad dar pora minučių, ir sumanymo įvykdyti nebe- 
pasiseks. 

"Tačiau Tibo garbei turime pasakyti, kad juo daugėjo 
kliūčių, juo stiprėjo jo noras laimėti danielių. 

— Turiu jį įveikti! — sušuko jis. — Ir jeigu Dievas bent 
kiek gailestingas varguoliams, aš nurungsiu tą niekšą baro- 
ną, kuris it kokį šunį primušė mane, žmogų, o kad esu žmo- 
gus, aš jam įrodysiu! 

Tibo vėl čiupo ietį ir nuskuodė pirmyn. 

Bet reikia pasakyti, kad turėjęs jį išklausyti gerasis Die- 
vulis arba neišgirdo, arba ketino išvesti jį iš kantrybės, nes ir 
trečias šaulio bandymas pataikyti į tikslą buvo nė per plau- 
ką ne sėkmingesnis kaip ir anie du. 

— Po šimts perkūnų! — riktelėjo Tibo. — Matyt, Die- 
vas visai apkurto! Na, gerai! Gal tada velnias mane išgirs! 
Su Dievo ar velnio pagalba turiu tą žvėrį laimėti! 

Nespėjo Tibo tos dvigubos piktažodystės ištarti, kai da- 
nielius apsigręžė ir, ketvirtąjį kartą prabėgęs pro pat jį, nėrė 
į krūmus. Žvėries pasirodymas buvo toks ūmus ir netikėtas, 
kad Tibo nepaspėjo net ietimi užsimoti. 

Tą akimirką šunys suambrijo jau taip netoli, kad Tibo 
susivokė, jog būtų nebeatsargu tęsti gaudynes. Greitosiomis 
apsižvalgęs, jis pastebėjo vešlų ąžuolą ir, trenkęs ietį į krū- 
mus, įsiropštė medin ir pasislėpė tarp lapų. Jis tikėjosi — ir 
visiškai pagrįstai — kad, danieliui pakeitus maršrutą, jį be- | 
sivejantys medžiotojai turės daryti lankstą. 

Šunys dar nebuvo pametę žvėries pėdsakų. Ir, nepai- 
sant visų jo gūdravimų, nė neketino pamesti. 

"Gal nė penkių minučių nepatupėjęs tarp šakų, Tibo 
išvydo atliuogiant šunis, o galiausiai ir patį baroną Žaną, 
kuris, nors ir buvo penkiasdešimt penkerių metų, vadovavo 
visai medžioklei lyg koks dvidešimtmetis. 

Tik senjoras Žanas buvo toks pernirtęs, kad ir aprašyti 
sunku. s 

"Tuščiai vaikytis keturias valandas kažkokį apgailėtiną 
danielių ir vis dar jo nepavyti! Šitaip jam dar niekada nebu- 

vo nutikę. Todėl barė savo tarnus, čaižė šunis ir taip penti- 
nais subraižė žirgo šonus, kad ištryškęs kraujas rausvai nu- 
dažė storai purvu aplipusius raitelio aulus. 

"Tačiau, kai medžiotojai prijojo tiltą per Urko upę, ba- 
ronui akimoju atsileido širdis: šunys, suuodę pėdas, urmu 
puolė ant tilto taip susispietę, kad visą jų tuntą uždengti 
būtų pakakę ir arklio gūnios. 

Tą valandėlę senjoras Žanas buvo toks patenkintas, jog 
ne tik sau po nosim kažką paniūniavo, bet dar ir sutrimita- 
vo medžioklės ragu iš visų plaučių, ką jis darydavo tik ypa- 
tingomis progomis. 

Deja, senjoro laimė tęsėsi neilgai. 

Staiga po tuo medžiu, kuriame tupėjo Tibo, tarytum 
priėję pėdsakų galą, sulėkė visi šunys ir užtaisė tokį koncer- 
tą, kad baronui net ausys salo, o paskui vėl visi kartu netikė- 
tai nutilo lyg užkerėti. 

Markotas, šeimininko paragintas, nušoko nuo žirgo ir 
patraukė ieškoti pėdsakų. Šunininkai tuoj pat puolė į talką 
Markotui. Tačiau jie nieko nerado. 

Net Angulevenas, taip siūlęs vėl suskambinti varpeliu 
ir toliau vytis žvėrį, dabar prisijungė prie ieškančiųjų. 

Vyrai naršė vietovę, šūkavo ir siundė šunis, bet gar- 
siausiai už visus, lyg koks griaustinis, skardėjo barono bal- 
sas. 

— Po šimts velnių! — riaumojo jis. — Tai kur pagaliau 
tie šunys, Markotai, gal skradžiai žemę prasmego?! 

— Ne, monsinjore, jie čia pat, tik pametė pėdsakus. 

— Kaip tai pametė pėdsakus? 

— "Taip jau išeina, pone! Aš irgi nieko nesuprantu, bet 
taip jau yra. 

— Pametė pėdsakus! — pakartojo baronas. — Pametė 
pėdsakus čia, vidury miško, kur nėra jokio upelio, kad žvė- 
ris galėtų sugudrauti, arba jokios uolos, ant kurios jis galėtų 
užbėgti! Gal tu išprotėjai, Markotai? 

— Aš — išprotėjau, monsinjore? 

— "Taip, išprotėjai kaip ir tie tavo nususėliai šunys! 

Markotas šiaip jau buvo labai pakantus barono užgau- 
lėms, kuriomis šis kritiškais medžioklės momentais jį api- 
pildavo. Bet tai, kad jo skalikai buvo išvadinti nususėliais, 
pabaigė jo kantrybę, todėl išsitiesęs visu ūgiu jis sugriaudė- 
jo: 

— Ak, sakot, monsinjore, nususėliai? — pakartojo jis 
visas užviręs. — Mano šunys — nususėliai? Po to, kai jie 
užspeitė seną vilką guitynėse, kuriose krito net jūsų geriau- 
sias žirgas?! Mano šunys — nususėliai? 

— Taip, kartoju — nususėliai, nes tik nususėliai šitaip 
gali privargti besivaikydami danielių menkutėje, vos keletą 
valandų trunkančioje medžioklėje. 

— Monsinjore, — su nuoskauda, bet kartu ir oriai at- 
sakė Markotas, — galite sakyti, kad aš kaltas, galite sakyti, 
kad esu nevėkšla, galvijas, žioplys, nenaudėlis ar kvailys, bar- 
kite mane, mano pačią, vaikus, man vis vien, bet tik neprie- 
kaištaukite, kad prastai einu vyriausiojo šunininko parei- 
gas, ir nekoneveikite šunų — štai šito aš maldauju vardan 
visų mano ankstesnių nuopelnų. 

— Bet kaip tada paaiškinsi jų tylėjimą? Sakyk, kaip tu 
tai paaiškinsi? Klausiu tavęs ir laukiu atsakymo. 

— Negaliu paaiškinti tokio jų elgesio, monsinjore. Ne- 
bent tas prakeiktas danielius nuskrido į dangų arba skra- 
džiai žemę prasmego. 

— Na, gerai, — tarė baronas Žanas. — Galbūt tas mū- 
sų danielius tūno kokiam urve kaip kiškis arba purptelėjo 
aukštyn kaip tetervinas. 

— Monsinjore, nekibkit prie žodžių, bet viena yra tik- 
ra, jog čia veikia kažkokie kerai. Štai ir dabar šunys staiga 
sugulė lyg paliepti. Paklauskite tų žmonių, kurie buvo kartu 
su manim ir su jais. Dabar jiems viskas nė motais. Šit išsi- 
pleikė ant pilvų lyg kokie besiilsintys elniai. Argi tai natūra- 
lu? 

— Ogi apčaižyk juos botagu, sūnau! Apčaižyk! — suri- 
ko baronas. — Nagi iškaršk jiems kailį — geresnio vaisto 
piktajai dvasiai išvaryti nerasi! 

Baronas Žanas jau buvo bejojąs artyn, ketindamas 
jiems sudrožti vytiniu, kad išvarytų velnią, kurio poveikį 
tiems vargšams padarams pripaišė Markotas, bet tuo metu 
prisiartino Angulevenas ir, glamžydamas rankoje kepurę, 
nedrąsiai suturėjo barono žirgą. 

— Monsinjore, — prabilo šunininkas, — man regis, 
aptikau šiame medyje gegutę, ir ji galbūt mums ir paaiš- 
kins, kas čia vyksta. 

— Kokio velnio tu, beždžione, man čia paistai apie kaž- 
kokią gegutę? — paklausė baronas. — Na, palauk, kvaily, 
aš tau parodysiu tyčiotis iš savo senjoro! — Ir užsimojo rim- 
bu. | 

Bet Angulevenas stoiškai, lyg koks spartietis, prisiden- 
gė galvą ranka tarsi kokiu skydu ir tęsė: 

— Muškite, monsinjore, jei norite, bet pirmiau pažvel- 
kite į šį medį ir, kai Jūsų šviesybė pamatysite tarp šakų tą 
paukštį, manau, jog veikiau jau duosite man pistolį, o ne 
aptvatinsite rimbu. | | 

Ir vyrukas parodė pirštu į ąžuolą, kuriame slėpdamasis 
nuo medžiotojų tūnojo Tibo. Pasilypėdamas nuo šakos ant 
šakos, šis jau buvo pasiekęs medžio viršūnę. 

Senjoras Žanas, suskliautęs prie kaktos delnus, paga- 
liau pamatė Tibo. 

— Tai bentstaigmena! — netaaiktelėjo. — Viler girioje 
danieliai lyg kokios lapės lindi olose, o Žmonės tupi ant ša- 
kų lyg varnai. Na, pagaliau, — tęsė garbusis senjoras, — 
galėsime sužinoti tai, kas mums rūpi. 

Ir, nuleidęs rankas nuo kaktos prie burnos, sušuko: 

— Eli, drauguži! Ar nemalonėtum pasikalbėti su mu- 
mis kokias dešimt minučių? 

Bet Tibo tylėjo kaip žemė. 

— Monsinjore, — pratarė Angulevenas, — jei nori- 
te... 

Ir jis padarė judesį lyg ketindamas sliuogti į medį. 

— Ne, ne, nereikia, — sustabdė jį baronas. 

"Tai pasakęs, dar ranka parodė, kad draudžia. 

— Ei, drauguži! — vėl pakartojo baronas, vis dar neat- 
pažindamas Tibo. — Teikis man atsakyti: taip ar ne? 

Paskui mažumėlę patylėjo. 

— Aha! Atrodo, kad ne, — tu, matyt, kurčias. Pala, 
pala, tuojau pasiimsiu garsiakalbį. 

Ir jis ištiesė ranką Markotui, o šis, atspėjęs, ko nori 
baronas, tuoj padavė jam karabiną. | 

"Tibo, sugalvojęs kaip suklaidinti medžiotojus, apsime- 
tė, jog laužo sausas šakas, ir taip karštai įsitraukė į darbą, 
kad nė nepastebėjo senjoro Žano ketinimų, o jeigu ir būtų 
pastebėjęs, veikiausiai būtų pamanęs, jog šis tik grasina, taigi 
ir dėmesio į tai nekreipęs. * 

Vyriausiasis jėgeris šiek tiek palūkėjo, vis dar vildama- 
sis gauti atsakymą, bet matydamas, kad jo nebus, paspaudė 
gaiduką. Pykštelėjo šūvis, ir tuojau pat triokštelėjo šaka. Ir 
kaip tik ta, ant kurios sėdėjo Tibo. Akylas šaulys buvo pa- 
taikęs į jos dalį tarp medžio kamieno ir kurpiaus kojos. 

Nebetekęs atramos taško, Tibo tik susverdėjo ir ėmė 
kristi žemyn, vis atsitrenkdamas nuo šakos į šaką. Laimei, 
medis buvo vešlus, jo šakos tvirtos, — tai sulėtino kritimo 
greitį, — ir Tibo pagaliau žnektelėjo ant žemės sveikas ir 
gyvas, tik gal kiek išsigandęs 1T Sie iSs tą kūno vietą, 
kuri pirmoji palietė žemę. 

— Prisiekiu pono Belzebubo ragais! — sušuko baro- 
nas, neatsidžiaugdamas savo taikliu šūviu. — Juk tai tas pats 
plepys, kuris šįryt iš manęs šaipėsi! Na, kvaily! Vadinasi, po- 
kalbis su mano rimbu tau buvo per trumpas, kad užsigeidei 
dar sykį pasišnekėti ? 

— O, ne, monsinjore, dievaži, ne, — kuo nuoširdžiau- 
siai gynėsi Tibo. 

— Juo geriau tavo kailiui, vaikine. O dabar man pasa- 
kyk, ką veikei tame ąžuole? 

— Tamsta, monsinjore, juk ir pats matote, — atsakė 
"Tibo, rodydamas į keletą padrikai išmėtytų sausų šakų. — 
Aš ruošiau kurui žabus. | 

— "Taip, taip, puiku. O dabar, berneli, nemirksėdamas 
pasakyk, kas nutiko mūsų danieliui, gerai? 

— Po velnių! Jis turi Žinoti, nes taip aukštai įsitaisęs 
tikrai galėjo matyti kiekvieną jo krustelėjimą, — įsikišo Mar- 
kotas. 

— Bet patikinu jus, monsinjore, — atsakė Tibo, — kad 
tikrai nesuprantu, ką jūs norite išgirsti apie tą nelemtą da- 
nielių. 

— Tik pamanykit! — sušuko Markotas, stengdamasis 
kaip nors nukreipti savo šeimininko įniršį į kitą žmogų. — 
Jis, girdi, nieko nematęs, jokio žvėries nepastebėjęs, jis at- 
seit nesuprantąs, Ką mums turįs pasakyti apie tą nelemtą 
danielių! Bet, monsinjore, tik pažiūrėkite: štai medžio la- 
pai, apskabyti danieliaus, o štai vieta, kur sustojo šunys, ir, 
nors čia miškas kiaurai persišviečia, nei už dešimties, nei už 
dvidešimties, nei už šimto žingsnių jūs nerasite jokių Žvė- 
ries pėdsakų. 

— Ar girdi? — paklausė senjoras Žanas, pritardamas 
savo vyriausiojo šunininko žodžiams. — "Tu buvai viršuje, 
danielius po tavo kojom. Velniai rautų! Juk jis bėgo kur kas 
triukšmingiau negu pelė, taigi negalimas daiktas, kad bū- 
tum jo nepastebėjęs! 

— Jis, matyt, nudobė tą ožį, — įsiterpė Markotas, — 0 
paskui paslėpė krūmuose — tatai aišku kaip dieną. 

— Ak, monsinjore, — sušuko Tibo, greičiau nei kiti 
suvokęs, kokią klaidą padarė vyriausiasis šunininkas, — pri- 

siekiu jums visais rojaus šventaisiais, prisiekiu savo sielos 
išganymu, kad tikrai nenudobiau jūsų danieliaus ir tegul | 
krentu vietoje, jei bent mažumėlę jam įdrėskiau! Bet jeigu 
jums vis tiek atrodo, kad tai aš užmušiau tą danielių, nors 
argi būčiau galėjęs jį užmušti be menkiausios žaizdelės, iš 
kurios būtų bėgęs kraujas, ieškokite, ponas vyriausiasis šu- 
nininke, bet, prisiekiu Dievu, jūs tikrai nerasite kruvinų pėd- 
sakų. Aš mat užmušęs tą vargšą žvėrį! Bet kuo gi, Viešpa- 
tie? Kur mano ginklas? Prisiekiu Dievu, jog neturiu jokio 
kito ginklo, išskyrus šį lenktą peilį! Štai, pažvelkite, mon- 
sinjore. | 

Bet vos tik Tibo spėjo ištarti šiuos žodžius, jo nelaimei, 
iš krūmų išlindo ponas Angulevenas, keletą minučių šniukš- 
„tinėjęs vietovę. Rankoje jis nešėsi ietį, kurią Tibo, prieš ropš- 
damasis ąžuolan, buvo įsviedęs į krūmus. 

Jis padavė ginklą senjorui Žanui. 

 Angulevenas buvo tarsi piktasis Tibo genijus. 


III | 
Anjeletė 


Senjoras Žanas paėmė ginklą iš Anguleveno rankų ir, 
nė žodžio netaręs, ilgai apžiūrinėjo jį nuo smaigalio iki ko- 
to. Paskui parodė kurpiui kote išraižytą mažą klumpaitę, iš 
kurios Tibo galėjo atpažinti, jog ietis jo. Ta klumpaitė buvo 
klajoklio po Prancūziją ženklas. 

*— Taigi, taigi, ponas niekšeli, — prabilo vyriausiasis 
jėgeris, — štai įkaltis prieš tave! Ar Žinote, kad šita ietis 
atsiduoda velniena, hmm? Mielas ponaiti, man belieka tik 
pasakyti: jūs brakonieriavote, o tai didelis nusikaltimas. 
Be to, jūs ką tik melagingai dievagojotės, o tai jau savaime 
didelė nuodėmė, todėl, norėdami išgelbėti jūsų sielą, ku- 

rios vardan prisiekėte, mes priversime jus išpirkti tą nuo- 
dėmę. 

Ir atsigręžęs į vyriausiąjį šunininką įsakė: 

— Markotai, paimk iš manęs porą diržų ir pririšk tą 
nenaudėlį prie medžio, prieš tai dar nutraukęs liemenę ir 
marškinius. O paskui įkirsk jam diržu į kailį trisdešimt šešis 
kartus — tuziną už melagingą dievagojimąsi, o du tuzinus 
už brakonierystę. Ne, suklydau: atvirkščiai, vieną tuziną už 
brakonierystę ir du už melagingą dievagojimąsi — Dievui 
visuomet reikia daugiau. 

"Toks įsakymas labai pradžiugino jo svitą — jai buvo 
smagu pagaliau radus auką, kuriai galima atsikeršyti už tos 
dienos nesėkmes. | 

Kad ir kaip prieštaravo Tibo, kad ir kaip jis prisiekinė- 
jo visais kalendoriaus šventaisiais niekad neužmušęs nei da- 
nieliaus, nei danielės, nei ožkos, nei oželio, jam vis tiek nu- 
traukė palaidinę ir pusnuogį pririšo prie medžio. 

Egzekucija prasidėjo. | 

Vyriausiasis šunininkas pliekė taip uoliai, kad, nors Ti- 
bo buvo sau prisiekęs nesudejuoti ir kramtė lūpas, kad iš- 
laikytų šią priesaiką, po trečiojo kirčio jis nebeištvėrė ir su- 
riko. 

Senjoras Žanas gal ir buvo šiurkščiausias dvarininkas 
dešimties Ijė spinduliu, bet anaiptol ne kietaširdis — jam 
nemalonu buvo klausytis vis garsėjančių baudžiamojo de- 
jonių. Tačiau, kadangi brakonieriavimas Jo didenybės val- 
dose darėsi vis įžūlesnis, jis bausmės neatšaukė. Tik nu- 
sprendė pats šio reginio nežiūrėti ir jau apgręžė arklį joti 
tolyn. 

Šį manevrą jam bedarant, staiga iš kirtimo išbėgo jau- 
na mergina ir, parklupusi palei arklį, pakėlė į senjorą Žaną 
savo dideles, gražias, ašarotas akis ir ėmė maldauti. 

— Dėl Dievo, monsinjore, pasigailėkite šio žmogaus! 

Senjoras Žanas sužiuro į mergaitę. 

Tai buvo tikrai žavus kūdikis — maždaug šešiolikos me- 
tų, liauna ir grakšti, baltaveidė ir raudonskruostė, didžiulė- 
mis, švelniomis ir romiomis akimis, vešliais gelsvais, ban- 
guotais plaukais, taip neklusniai sruogomis pasklidusiais į 
visas puses, kad jų suveržti nepajėgė net prasta, šiurkščios 
drobės kepuraitė. 

Nors gražiosios prašytojos drabužiai buvo nepaprastai 
kuklūs, drobiniai, ką senjoras Žanas tučtuojau pastebėjo, 
jis — kadangi mėgo gražius veidelius — į žaviosios kaimie- 
tės žvilgsnį atsakė šypsniu. į 

"Bet, kadangi jis tik stebeilijo į ją ir nieko nesakė, o tuo 
tarpu kirčiai tebepliaukšėjo, ji vėl prašneko maldaujamai 
sudėjusi rankas: 

— Pasigailėkite, dangaus vardu meldžiu, monsinjore! 
Įsakykite savo žmonėms paleisti tą nelaimingą žmogų, nes 
jo šūksmai man tiesiog širdį veria. 

— Prisiekiu tūkstančiu vežimų žalių kipšų! — suriko 
vyriausiasis jėgeris. — Tu dar rūpiniesi tuo niekšu, gražųsis 
vaikuti? Tai negi jis tavo brolis? 

— Ne, monsinjore. 

— Pusbrolis? 

— Irgi ne, monsinjore. 

— Mylimasis?. 

— Mylimasis! Jūs juokaujate. 

— O kas čia tokio? Jei taip, tai prisipažinsiu, dailioji 
mergyte, galiu jam tik pavydėti. 

Mergaitė panarino akis. 

— Ašjo nepažįstu, pone, ir šiandien matau pirmą kar- 
tą. | 

— Ypač dar; kai ji mato jį tokį išrengtą, — įsiterpė 
Angulevenas, pamanęs, kad dabar labai tinkamas metas žerti 
nešvankybes. | 

— Ar nenutilsi! — šiurkščiai riktelėjo baronas. 

Paskui pasisuko į mergaitę ir šyptelėjęs pasakė: 

— Iš tiesų? Na gerai, jeigu jis tau nei giminė, nei myli- 
masis, norėčiau pamatyti, ar didelė tavo meilė artimui: su- 
darykime sandėrį, gražuole! 

— Kokį, monsinjore? 

— Malonė tam plėšikui už vieną tavo bučinį. 

— Ak! Mielai! — sušuko mergaitė. — Vienu bučiniu 
išgelbėti žmogui gyvybę! Esu tikra, kad ir kunigas pasakytų, 
jog tai ne nuodėmė. 

Ir nelaukdama, kol senjoras Žanas nulips nuo žirgo, 
kad gautų ką suderėjęs, ji nuspyrė į šalį klumpę, pasistojo 
savo maža kojyte ant jėgermeisterio bato, įsikibo ranka į 
arklio karčius, pasistiebė ir, susilyginusi su rūsčiojo jėger- 
meisterio veidu, atkišo jo lūpoms savo apvalius skruostus, 
gaivius ir paėjusius švelniu pūkeliu lyg rugpjūtį prinokę per- 
sikai. | 

Senjoras, nors buvo sulygęs tik vieną bučinį, pakštelė- 
j0 dukart, o paskui, garbės žodžio laikydamasis, liepė Mar- 
kotui nutraukti bausmę. 

Markotas tuo tarpu skrupulingai skaičiavo kirčius: jau 
buvo atsivėdėjęs dvyliktajam, kai gavo įsakymą baigti. Bet 
jis nė negalvojo liautis plakęs, galbūt netgi pamanė, kad bū- 
tų gerai pridėjus aukai dar porą niuksų, negu kad sukirtus 
tryliktą kartą. Ir vis dėlto tas tryliktasis dar skaudžiau nukri- 
to ant Tibo nugaros. 

Po jo plakamasis buvo greitai atrištas. 

O baronas tuo laiku šnekučiavosi su mergaite. 

— Kuo tu, mažyte, vardu? 

— Žoržina Anjelė, monsinjore, taip vadina ir mano 
mamą. Bet apylinkės žmonės mane vadina tiesiog Anjele- 
te!. 

— Velniai rautų! Na, ir nevykęs vardas, vaikuti! — su- 
šuko baronas. 

— O kodėl, pone? — nustebo mergaitė. 


1! Agnelette (pranc.) — avytė. 

— Iodėl, kad pagal jį tau skirta atitekti vilkui. O iš ko- 
kio kaimo esi? 

— Iš Presiamono, pone. 

— Ir vaikštai, vaikeli, viena po girią? Juk avytei tai pa- 
vojinga. | 

— Tai kad privalau, pone. Mes laikome trejetą ožkų, 
jos ir maitina mudvi su senele. 

— Vadinasi, ateini miškan pasirauti ožkoms žolės? 

— "Taip, pone. 

— Ir nė kiek nebijai pati viena, tokia jauna ir graži, 
čionai vaikščioti? 

— Kartais, monsinjore, net labai drebu. 

— O kodėl drebi? 

— Taigi Žiemos vakarais prisiklausau tokių istorijų apie 
vilkolakius, kad, kai pasiklystu tarp medžių ir girdžiu tik va- 
karį vėją braškinant šakas, man per visą kūną šiurpuliai ei- 
na ir plaukai piestu stojasi. Bet, vos tik išgirstu jūsų trimito 
garsą ir šunų amsėjimą, bemat nusiraminu. 

Toks atsakymas labai pamalonino senjorą Žaną, todėl 
glostydamas barzdą jis patenkintas tarė: 

— Tikra teisybė, mes vedame rūstų karą su tais ponais 
vilkais, bet Žinok, gražuole, yra tik vienas būdas atsikratyti 
jų baimės. 

— Koks, monsinjore? 

— Ogi ateik kada nors į Vezo pilį: dar niekada joks 
vilkas ar vilkolakis nėra peršokęs jos griovių ar įlindęs pro 
slaptas duris kitaip, kaip pakabintas ant lazdyno šakos. 

Anjeletė papurtė galvą. | 

— "Tai nejaugi nenori? Kodėl atsisakai ? 

— "Iodėl, kad ten bus baisiau, negu vilką sutikus. 

* Atsakymas taip pralinksmino baroną Žaną, kad jam iš 
paskos pratrūko juoktis ir visa svita. . 

Iš tiesų pažintis su Anjelete labai pataisė senjorui de 
Vezui nuotaiką, ir, ko gero, jis dar ilgai čia būtų stovėjęs ir 
juokavęs su ja, jei ne Markotas, kuris, paskambinęs varpe- 

liu, davė ženklą grįžti namo ir, susaistęs porom šunis, pri- 
minė savo šeimininkui, kad dar laukia ilga kelionė atgal į 
pilį. Senjoras Žanas iškalbingai pagrūmojo mergaitei pirš- 
tu ir nujojo paskui savo dvariškius. 

Anjeletė pasiliko su Tibo dviese. Jau minėjome, ką ji 
buvo padariusi Tibo labui ir kokia ji buvo graži. Tačiau, li- 
kus vienu du su Anjelete, pirmoji Tibo mintis buvo toli gra- 
žu ne apie tai, kad mergaitė jį išgelbėjo. Pirmiausia jame 
užvirė pagieža ir kerštas. Kaip matome, jau nuo pat ryto 
"Tibo vaikščiojo blogio takais. 

— O! Jei tik šį kartą velnias mane išklausytų, prakeik- 
tas senjore, — sušuko jis grūmodamas kumščiu visai paly- 
dai, kuri jau nyko tolumoje, — jei tik jis išklausytų, aš tau su 
kaupu atsimokėčiau už tai, ką šiandien gavau iškentėti, taip 
17 Žinok! 

— Ak! Kaip nedora šitaip kalbėti, — prabilo Anjeletė, 
eidama prie Tibo. — Baronas Žanas yra geras senjoras, jis 
labai žmogiškas varguoliams ir visuomet mandagus su mo- 
terimis. 

— Mat kaip! Tai jūs manote, kad turėčiau jam dar dė- 
koti už gautą pylą? 

— Na, bet jeigu atvirai prisipažintumėte, — juokda- 
masi atsakė mergaitė, — tai ta pyla buvo pelnyta. 

— Oho! — atsikirto Tibo. — Kaip matau, senjoro Ža- 
no bučinys jums visiškai galvą susuko, gražioji Anjelete? 

— Niekada nebūčiau pamaniusi, kad jūs man priekaiš- 
tausite dėl to bučinio, pone Tibo, bet, ką sakiau, dar pakar- 
tosiu: senjoras Žanas turėjo teisę taip elgtis. 

— Ir Žiauriai mane nuplakti? 

— Žinoma! O kodėl jūs medžiojate didikų žemėje? 

— Bet argi žvėrys IT paukščiai nepriklauso visiems — 

ir valstiečiams, ir didžiūnams? 

— Nepriklauso, nes žvėrys ir paukščiai gyvena jų miš- 
kuose, ganosi jų pievose, todėl jūs neturite teisės svaidyti 
ietį į Orleano kunigaikščio danielių. 

— O kas jums sakė, kad svaidžiau ietį į jo danielių? — 
grėsmingai artindamasis prie Anjeletės, paklausė Tibo. 

— Kas man sakė? Ogi mano akys, ir galiu jus patikinti, 
pone Tibo, kad jos nemeluoja. "laip, aš mačiau, kaip jūs, 
prieš pasislėpdamas už buksmedžio, sviedėte ietį. 

Įsitikinimas, su kuriuo mergaitė išklojo Tibo visą tiesą, 
"paneigiančią jo melą, kaipmat atšaldė Tibo įniršį. 

— Na, gerai, — nusileido jis, — bet pagaliau kas čia 
tokio, jei vargeta bent retkarčiais pasigardžiuos ponų stalo 
likučiais! Jūs, panele Anjelete, galvojate visiškai taip pat kaip 
ir teisėjai, kurie mano, jog galima žmogų pakarti dėl kokio 
nors nusususio triušio? Turbūt manote, kad gerasis Dievu-- 
lis tą danielių sutvėrė daugiau baronui Žanui nei man?. 

— Gerasis Dievulis, pone Tibo, moko mus nepeisti tur- 
to artimo savo. Laikykitės šio Dievo įsakymo, ir jums nie- 
kada nebus blogai. 

— Ak, štai kaip! Vadinasi, mane pažįstate, gražioji An- 
jelete, jei kreipiatės vardu? 

— O taip, aš prisimenu, kaip sykį jūs mačiau per šven- 
tę Bursonėje: jus ten visi vadino geriausiu šokėju ir ėjo ap- 
link ratu. 

Šis komplimentas galutinai nuginklavo Tibo. 

— Taip, taip, — tarė jis, — aš irgi dabar prisimenu jus 
. matęs. Nagi per tą šventę Bursonėje mudu šokome, tik jūs 
buvote dar ne tokia didelė kaip nūnai: štai kodėl neatpaži- 
nau jūsų iš karto, užtat dabar jau atpažįstu. Taip, jūs vilkė- 
„jote rožine suknele su dailia mažyte iškirpte, ir mudu šoko- 
me pienininkų šokį. Aš norėjau jūs pabučiuoti, bet nesuti- 
kote ir pasakėte, kad tegul aš bučiuojąs kurią nors kitą, tik 
ne savo šokėją. 

— Na, ir puikią atmintį turite, pone Tibo! 

— Ar žinote, Anjelete, kad per tuos metus — nes juk 
nuo tada praėjo vieneri metai, — jūs ir subrendote, ir pa- 
gražėjote. Ak! Ir visa tai iš sykio! 


58 


Mergaitė nukaito ir panarino akis. Įraudęs ir sumišęs 
jos veidelis atrodė dar žavesnis. Tibo labai įdėmiai pasižiū- 
Tėjo į ją. 

— Anjelete, ar jūs turite mylimąjį? — virpančiu iš su- 
sijaudinimo balsu paklausė jis gražiosios mergaitės. 

— Ne, pone Tibo, — atsakė ji, — neturėjau ir nei ga- 
liu, nei noriu turėti. . 

— Kodėl? Argi meilė jums panaši į kokį grėslų padau- 
žą? | 

— Ne, bet mylimojo tai man nereikia. 

— "Iai ko jums reikia? 

— Vyro. 

"Tibo padarė gestą, kurio Anjeletė arba nepastebėjo, 
arba apsimetė nepastebėjusi. 

— "Taip, — pakartojo ji, — vyro. Močiutė jau sena ir 
paliegusi, o mylimasis tik trukdytų man ją globoti. Na, o 
vyras, atvirkščiai, jei tik rasčiau tokį šaunų vaikiną, kuris 
norėtų mane vesti, taip, jis — atvirkščiai — man padėtų ją 
karšinti ir dalytųsi su manim ta našta, kurią gerasis Dievulis 
atsiuntė, kad palengvinčiau jos paskutines dienas. 

— Bet, — paklausė Tibo, — nejaugi tas vyras leistų 
jums mylėti močiutę labiau už jį patį ir ar nepavyduliautų 
dėl to švelnumo, kurį rodote tai senolei? | 

— O ne! — žaviai nusišypsojusi sušuko Anjeletė. — 
Pavojaus nėra: aš būčiau jam tokia prielanki, kad jis netu- 
rėtų dingsties skųstis. Juo jis būtų geresnis ir kantresnis ge- 
rajai moteriškei, juo labiau atsidavusi aš būčiau jam ir uo- 
liai trūsčiau, kad mūsų mažame ūkelyje nieko nestigtų. Jums 
galbūt atrodau gležna'ir silpnutė, todėl nepasitikite mano 
jėgom, bet pamatytumėte, kokia aš stipri ir ištverminga prie 
darbo! Kai imuosi ko iš širdies, galių nepailsdama dirbti 
dieną ir naktų. O kaip mylėčiau aš tą, kuris mylėtų mano 
senelę! Ak, galiu jus patikinti, kad ji, mano vyras ir aš tikrai 
laimingai trise gyventume. | | 

— "Tu nori pasakyt, Anjelete, kad visi trys vargtumėte 
vargelį! 

— Na, ir kas! Argi turtuolių draugystė ir meilė yra bent 
obolu! vertesnė už vargdienių draugystę ir meilę? Kai glos- 
tau močiutę, pone Tibo, o ji, pasisodinusi mane ant kelių, 
apkabina virpančiomis rankomis ir glaudžia savo geraširdį, 
seną, raukšlėtą veidą prie manojo, kai pajuntu iš jos akių 
riedant graudulio ašaras, aš taip pat pravirkstu, ir tos aša- 
ros, pone Tibo, yra tokios tyros ir švelnios, kokių, žinokite, 
nelieja jokia ponia ar panelė, kas ji bebūtų — karalienė ar 
karalaitė, — o džiaugsmas tomis laimingomis dienomis bū- 
na nepaprastas. Juk mudvi su močiute turbūt esame var- 
gingiausios būtybės visoje apylinkėje. 

"Tibo tik klausėsi tų žodžių nieko neatsakydamas ir tik — 
kaip jau būna tokiems svajotojams — skendo svajonėse. Ia- 
čiau tarpais jo garbėtroškiškas svajones nustelbdavo silpnu- 
mo ir pasipiktinimo akimirkos. 

Jis, kuriam taip dažnai tekdavo valandų valandas ste- 
„bėti, kaip Orleano kunigaikščio rūmų laiptais lipa aukštyn 
ar leidžiasi žemyn gražios damos, jis, kuriam taip dažnai 
tekdavo praleisti naktis bežiūrint į strėliškus Vezo pilies bokš- 
to langus, švytinčius naktyje puotų žiburiais, nūnai klausė 
savęs, tokio garbėtroškos, kažin ar kilmingą damą ir pra- 
bangius rūmus galėtų atstoti šiaudais dengta lūšnelė ir šis 
dailus, švelnus kūdikis, vardu Anjeletė. Juk ši narsi, maža 
mergytė buvo tokia miela, kad visi to krašto grafai ir baro- 
nai tikriausiai būtų jam pavydėję. 

— Anjelete, — tarė Tibo, — ar sutiktum ištekėti, pa- 
vyzdžiui, už tokio žmogaus kaip aš, jei tau pasipirščiau? 

Jau minėjome, kad Tibo buvo dailus vaikinas — raiš- 
kiom akim, gražiais juodais plaukais, be to, pakeliavęs po 
Prancūziją, jis jau nebebuvo prasčiokas. Antra vertus, grei- 


!"Obolas — moneta senovės Atėnuose. 

tai prisirišame prie tų, kurie mums yra padarę ką nors gera, 
o Anjeletė juk buvo išgelbėjusi Tibo gyvybę, nes, sprendžiant 
iš to, kaip Markotas jį čaižė, vaikinui nebūtų reikėję nė tų 
trisdešimt šešių kirčių — jis būtų miręs anksčiau... 

— Taip, — atsakė ji, — jei tik jis būtų geras mano se- 
nelei. 

Tibo paėmė ją už rankos. 

— Klausyk, Anjelete, — tarė jis, — mudu dar pakalbė- 
sime apie tai, ir kaip galima greičiau, vaikuti. 

.— Kada tik panorėsite, pone Tibo. 
. — Irjūs prisieksite mane mylėti, kai vesiu jus, Anjele- 
te? 

— O argi galima mylėti dar ką nors, be savo vyro? 

— Šiaip ar taip, bet man būtų maloniau, jei duotum 
kad ir a priesaikėlę: “Pone Tibo, prisiekiu, kad mylėsiu 
vien jus“. 

— O kam gi reikia tokios priesaikos? Padorios mergai- 
tės pasižadėjimo doram vaikinui turi pakakti. 

— Tai kada kelsim vestuves? — paklausė Tibo, mėgin- 
damas apglėbti mergaitę per liemenį. 

Bet Anjeletė švelniai ištrūko. 

— Ateikite susipažinti su mano senele, jr bus taip, kaip 
ji nuspręs, o šį vakarą pasitenkinkite tik tuo, kad pagelbėsi- 
te užkelti man ant pečių šilojų naštą, nes jau temsta, o man 
iki Presiamiono dar visa mylia. 

Tibo padėjo mergaitei užsikelti nešulį ir palydėjo iki 
Bilemono gyvatvorės, o tiksliau, iki tos vietos, iš kur jau bu- 
vo matyti jos kaimo varpinė. Čia stovėdamas jis labai prašė 
Anjeletę, kad ji leistųsi pabučiuojama vardan jų būsimos 
laimės. "IO vieno bučinio sujaudinta labiau nei dviejų baro- 
no pakštelėjimų, Anjeletė paspartino žingsnį, nors ant gal- 
vos ir nešė tokią sunkią jos trapiam ir gležnam stotui naštą. 

Tibo dar kurį laiką stovėjo, akimis lydėdamas viržynu 
nueinančią Anjeletę. 

Liaunos tos žavios mergaitės rankos prilaikė ant gal- 
vos užsikeltą nešulį, todėl išryškėjęs jos stuomuo atrodė dar 
laibesnis ir grakštesnis. Jos dailus siluetas įstabiai ryškėjo 
žydrame horizonte. Galiausiai, beveik jau priėjusi pirmuo- 
sius Kaimo namus, mergaitė staiga pradingo už kalvelės ir 
išnyko Tibo iš akių. 

Jis atsiduso ir kurį laiką dar stovėjo paskendęs minty- 
se. Tik tas iš jo krūtinės išsiveržęs atodūsis reiškė anaiptol 
ne džiaugsmą, kad ši gera ir žavi būtybė priklausys jam. 

Žinoma, jis geidė Anjeletės, nes ji buvo jauna ir graži, 
o tokia juk buvo jo nelemta prigimtis — geisti visko, kas 
priklausė ar galėjo priklausyti kitam. Jis pasidavė šiam troš- 
kimui paveiktas to, kaip patikliai mergaitė su juo kalbėjosi. 
Tačiau Anjeletės paveikslas liko vien jo mintyse, o ne širdy- 
j€. 

Tibo nesugebėjo mylėti taip, kaip derėtų, — kai varg- 
dienis myli vargdienę, nelaukdamas ir nereikalaudamas iš 
jos nieko daugiau, tik abipusės meilės. Atvirkščiai, juo 1a- 
biau Tibo tolo nuo Anjeletės, juo daugiau jis tolo ir nuo 
savo gerojo genijaus, jausdamas, kaip sieloje vėl atgimsta 
dažnai jį kamavęs pavydo jausmas. | 

Kai jis pargrįžo namo, jau buvo naktis. 


IV 
Juodasis vilkas 


Pirmiausia Tibo rūpėjo pavakarieniauti, nes jautėsi bai- 
siai pavargęs. Dienos būta pilnos nesėkmių, o tarp jų viena 
tokia, kuri labiausiai žadino apetitą. Deja, vakarienė buvo 
ne tokia gardi, kokią jis galėjo turėti, jei būtų pavykę sume- 
džioti danielių. Bet danieliaus, kaip jau sakėme, Tibo ne- 
nudobė, tad žvėriškas apetitas vertė jį ieškoti mėsos skonio 
juodoje duonoje. 

Vos tik pradėjęs krimsti tą savo skurdžią vakarienę, Ti- 
bo išgirdo, kaip jo ožka — berods jau minėjome, kad jis 
turėjo ožką, — baisiausiai užbliovė. Pamanęs, kad ji bliau- 
na reikalaudama vakarienės, jis paėmė iš pašiūrės glėbį Žo- 
lės ir nunešė. 

Bet; vos tik pradarius tvartelio duris, ožka iššoko taip 
smarkiai, kad vos neparvertė šeimininko. Nė nestabtelėjusi 
prie Tibo atnešto pašaro, ji įlėkė į trobelę. 

Tibo numetė žemėn pašarą ir nusekė įkandin, ketin- 
damas vėl parvaryti ją į tvartą. Bet tai padaryti nesisekė. 
"Teko griebtis prievartos, bet ir varu tempiama ožka prieši- 
nosi kaip įmanydama: kai kurpius tempė ją už ragų, ji spy- 
rėsi kojomis. 

Įveikta šioje kovoje, ožka pagaliau buvo įstumta į gar- 
dą. Bet, nepaisant sočios vakarienės, kurią šeimininkas at- 
nešė, ji ir toliau gailiai bliovė. 

Pritrūkęs kantrybės ir pagautas smalsumo, kurpius 
trumpam liovėsi valgęs ir atidarė tvartuko duris labai atsar- 
giai, kad ožka vėl nepaspruktų. Po to jis rankomis pagraba- 
liojo palei sienas ir kertėse, norėdamas išsiaiškinti, kas gi 
taip išgąsdino ožką. 

Staiga jo pirštai užčiuopė tankų kažkokio svetimo gy- 
vulio kailį, pajuto jo šilumą. 

Nors Tibo buvo ne iš bailiųjų, bet šiuokart sutriko. Ir 
aišlijo. 

Jis sugrįžo trobon, pasiėmė žibintą ir vėl nuėjo tvarte- 
lin. 
Žibintas jam vos neiškrito iš rankų, kai pamatė, jog 
žvėris, taip baisingai išgąsdinęs jo ožką, buvo barono Ža- 
no danielius — tas pats, kurį jis vijosi ir nepavijo ir kurio 
buvo taip užsigeidęs, kad net šaukėsi velnio pagalbos, ne- 
galėdamas sumedžioti Dievo padedamas. "Tas pats, kurio 
neprisivijo net šunys ir kuris jam užpelnė tokių gražių mė- 
lynių. 

Tibo tykiai priėjo prie žvėries, pirmiau įsitikinęs, ar san- 
dariai užsklęstos durys. 

Vargšas žvėris buvo arba labai nuilsęs, arba keistai jau- 
kus, nes nė nekrustelėjo, kad pabėgtų, tik stebeilijo tiesiai į 
Tibo savo didelėmis, juodomis lyg aksomas akimis, iš bai- 
mės dar raiškesnėmis. 

— Matyt, buvau palikęs duris atdaras, — sumurmėjo 
kurpius, — ir danielius, neberasdamas kur pasislėpti, įsmu- 
ko čionai. 

"Tačiau įtempęs atmintį Tibo kuo aiškiausiai prisiminė, 
jog, kai prieš dešimt minučių pirmą sykį atėjo atidaryti tvar- 
telio, medinė sklendė buvo taip tvirtai užšauta, kad jam te- 
ko griebtis akmens norint išmušti ją iš įtvaro. Be to, ir ožka, 
nepatenkinta tokia draugija, juk būtų pasinaudojusi proga 
pabėgti, jei tik durys būtų buvusios atviros. 

Atidžiau įsižiūrėjęs, Tibo pamatė, kad danielius buvo 
pririštas prie ėdžių virve. 

Nors, kaip jau sakėme, kurpius buvo gana drąsus vy- 
ras, vis dėlto plaukai iš pat šaknų nurasojo šaltu prakaitu, 
kūną nukrėtė šiurpas, dantys sukaleno. Jis nėrė lauk iš tvar- 
telio, gerai užsklendė jo duris ir patraukė ieškoti ožkos, ku- 
Ti, pasinaudojusi tuo, kad kurpius nuėjo atsinešti žibinto, 
dabar gulėjo kampe prie židinio, šiuokart tvirtai pasiryžusi 
nebesijudinti iš guolio, kurį šį vakarą buvo pasirinkusi vie- 
toj įprastinio gardelio. 

Tibo puikiai prisiminė savo bedievišką norą, adresuo- 
tą nelabajam, bet dabar, nors ir suvokdamas, jog tas prašy- 
mas taip nelauktai išsipildė, vis vien negalėjo patikėti vel- 
nio tarpininkavimu. 

O kadangi tokia demono pagalba jau savaime jam kėlė 
baimę, Tibo pabandė melstis, bet, keliant prie kaktos ranką 
persižegnoti, ji nebesilankstė, ir, nors iki šiol jis kasdien kal- 
bėdavo poterius, dabar nebeįstengė ištraukti iš atminties 
anei vieno “Sveika, Marija“ žodelio. 

Kai tie mėginimai liko bevaisiai, Tibo galva visai susi- 
jaukė. Jį apniko tokia aibė nedorų minčių, kad, rodės, kaž- 
kas kužda ausin lyg įsiliūliavusios bangos arba šnara žiemos 
vėjo draskomos jau belapės medžių šakos. 

— Nesvarbu, — sušnibždėjo jis blykšdamas, o jo akys 
padėro, — man visiškai nesvarbu, kas tą danielių siunčia — 
Dievas ar velnias, bet laimikis tikrai puikus, ir būčiau tikras 
kvailys, jei dangaus manai krintant nepatiesčiau savo palai- 
dinės. Jei abejoju, kad šis pragaro ožys netinkamas maistui, 
niekas juk manęs ir neverčia jo valgyti; be to, argi pajėgčiau 
jį suvalgyti vienas, o tie, kuriuos galėčiau pasikviesti į vai- 
šes, mane išduotų, todėl nugabensiu jį į Sen Remi vienuo- 
lyną, ten motinėlė nupirks pasidžiaugti vienuolėms ir dargi 
nepigiai sumokės: šventa vieta apvalys žvėrį, o sauja pašven- 
tintų ekiu, kuriuos aš gausiu, tikrai mano sielos nepražu- 
dys. | k 

— Kiek dienų man nereikės prakaituoti besidarbuo- 
jant grąžtu, kad užpelnyčiau tik ketvirtį to, ką nūnai gausiu 
nepridėjęs nė krislo pastangų, o tik nuvedęs tą gyvulį į nau- 
ją avidę! Iš tiesų verčiau jau būti velnio globojamam, negu 
angelo apleistam. Jeigu Jo didenybė Šėtonas ketins nuvesti 
mane per toli, visada spėsiu ištrūkti iš jo nagų, juk, Dievas 
mato, esu nebe kūdikis ar toks avinėlis kaip kokia nors Žor- 
žina, taigi galiu eiti ir daryti ką tinkamas! 

Taip įsivaizduodamas, kad gali eiti ir daryti ką tinka- 
mas, jis, vargšas, jau buvo pamiršęs, jog vos prieš penketą 
minučių nepajėgė pakelti prie kaktos rankos. 

Tibo prisigalvojo tiek daug gerų ir svarbių motyvų, kad 
nusprendė pasilikti danielių, nesvarbu, kas jį būtų atsiun- 
tęs, O Už jį gautus pinigus išleisti savo nuotakos vestuvinei 
suknelei nupirkti. 

Mat dėl keisto atminties vingio jis vėl prisiminė Anje- 
letę. Jau matė ją vilkinčią balta ilga suknele, o galvą pasi- 

dabinusią baltu lelijų vainikėliu ir baltu šydu. Jam dingojo- 
si, kad, jeigu jo namuose apsigyvens toks mielas angelas sar- 
gas, tai, koks stiprus ir klastingas bebūtų velnias, jis niekuo- 
met neišdrįs pro duris įžengti. 

— Be to, —sumurmėjo Tibo, — yra dar viena priemo- 
nė: jeigu Jo didenybė Šėtonas per daug mane vargins, aš 
eisiu pas Anjeletės senelę prašyti mergaitės rankos, 0 pas- 
kui vesiu ją ir, jeigu neprisiminsiu poterių ir neįstengsiu per- 
sižegnoti, mano dailioji, su Šėtonu nesusidėjusi žmonelė vis- 
ką padarys už mane. 

Padaręs tokį kompromisą ir dar todėl, kad danielius 
nesublogtų ir būtų vertas tų šventų moterų, kurioms jis ti- 
kėjosi jį parduoti, Tibo, šiek tiek apsiraminęs, nuėjo pri- 
krauti į ėdžias pašaro ir pasižiūrėti, ar užtenka pakratų, kad 
gyvulys galėtų minkštai išsimiegoti. 

Naktis praslinko be jokių nuotykių ir be blogų sapnų. 

Kitą rytą senjoras Žanas vėl išjojo medžioklėn. Tik 
šiuokart šunys ėmė vytis ne baikštų danielių, o vilką, kurį 
dar išvakarėse buvo pastebėjęs ir išbakštęs iš urvo Marko- 
tas. 

"Tai buvo sumitęs vilkas. Jis, matyt, jau turėjo daug me- 
tų, ir, nors sunku buvo bėgantį įžiūrėti, jie nustebę pamatė, 
kad jis visas juodas. | 

"Tačiau nesvarbu, juodas ar pilkas, jis buvo drąsus ir 
gudrus, todėl barono Žano būrio laukė sunkus darbelis. 

Užkluptas Daržano raguvoje netoli Vertfeijo, jis per- 
bėgo Miotaro lauką, aplenkdamas iš kairės pusės Fleri ir 
Dangeljo, perkirto Fertė Milono kelią ir pasiruošė gintis 
Ivoro lomoje. Bet, atsisakęs pradėto sumanymo, suklaidi- 
no medžiotojus: apsigręžė ir taip tiksliai nubėgo atgal sa- 
vo ką tik įmintais pėdsakais, kad baronas Žanas, nušuolia- 
vęs jam įdurmui, išvydo vien savo žirgo rytą paliktas pė- 
das. 

Sugrįžęs į Burtonteno kantoną, vilkas ėmė siūti viso- 
mis kryptimis, o paskui nuvedė medžiotojus tiesiai ten, kur 
buvo prasidėjusios jų vakarykštės nesėkmės, — netoli kur- 
piaus lūšnelės. 

Tuo tarpu Tibo, nusprendęs, kaip jau sakėme, apsi- 
lankyti tą vakarą pas Anjeletę, triūsė nuo pat ankstyvo ry- 
to. 

Galbūt paklausite, kodėl Tibo kibo į darbą, atnešiantį 
jam nedidelį pelną, užuot nuvedęs danielių Sen Remi vie- 
nuolėms. 

Tibo buvo labai atsargus! Negi dienos metu trauksi per 
Viler Kotrė mišką vedinas danielium? Ką pasakytum pir- 
mam sutiktam prašalaičiui? 

Ne, Tibo ketino išeiti iš namų, kai jau tems, pasukti 
keliu į dešinę, paskui Sablonjero proskyna nusigauti į Pan- 
diu kelią, vingiuojantį Sen Remi lyguma ir esantį per porą 
šimtų žingsnių nuo vienuolyno. 

Vos tik išgirdęs rago garsus, Tibo greitai šoko kauge 
sausų viržių užversti tvartelio, kur buvo uždarytas belaisvis, 
kad šitaip paslėptų jį nuo šunininkų bei jų šeimininko, jei 
kartais šiandien jie kaip ir vakar sumanytų apsistoti netoli 
jo trobelės. Po to jis sėdo prie darbo ir, neatplėšdamas akių 
nuo drožiamų klumpių poros, dirbo uoliai kaip niekada. 

Staiga jam pasigirdo, lyg prie trobelės durų būtų kaž- 
kas sukrebždėjęs. Jau buvo beeinąs iš savo stoginės atidary- 
ti durų, kai staiga baisiausiai apstulbęs išvydo pro jas sta- 
čiomis įžengiant didelį juodą vilką. 

Atžingsniavęs iki pašiūrės vidurio, jis, kaip ir dera vil- 
kui, atsitūpė ant aslos ir įdėmiai sužiuro į kurpių. 

Tibo stvėrė palei duris padėtą kirvį ir, norėdamas pa- 
gąsdinti keistąjį svečią, užsimojo, aukštai iškėlęs virš gal- 
vos ranką. Bet vilko snukis keistai vyptelėjo. Žvėris nusi- 
juokė. 

Tibo pirmą kartą gyvenime girdėjo juokiantis vilką. Kad 
vilkai loja kaip šunys, jam buvo tekę ne sykį girdėti. Bet kad 
juoktųysi kaip žmonės, to tai jis nė karto nebuvo girdėjęs. Ir 
dar kaip juoktųsi! 

Žmogus, besijuokiantis kaip štai šis vilkas, būtų smar- 
kiai Tibo išgąsdinęs. 

Klumpdirbys nuleido jau pakeltą ranką. 

— Prisiekiu savo skeltanagiu šeimininku, — garsiai ir 
aiškiai prašneko Žvėris, — jog tai tas pats šaunuolis, kurio 
prašymu atsiunčiau jam geriausią Jo didenybės Karaliaus 
girių danielių ir kuris man už tai ketina atsidėkoti suknežin- 
damas kirviu galvą: žmonių dėkingumas tikrai prilygsta vil- 
kų dėkingumui. | | 

Išgirdus vilką prabylant žmogaus balsu, Tibo sutirtėjo 
keliai, iš rankų iškrito kirvis. 

— Na, — tęsė vilkas, — būkime išmintingi ir pasikal- 
bėkime kaip du geri bičiuliai. Tu vakar užsigeidei barono 
Žano danieliaus, ir aš jį atvedžiau į tavo tvartą, dargi priri- 
šau prie ėdžių, bijodamas, kad nepaspruktų. Man regis, tai 
vertingiau už kirvio smūgį. 

— Ar galiu sužinoti, kad jūs toks? — paklausė Tibo. 

— Eli! Tai dar manęs neatpažinai? Še tau! - 

 — Aš kreipiausi į jus, tik ar galėjau pagalvoti, kad po 
šiuo bjauriu kailiu slypi bičiulis? 

— Bjauriu! — pamėgdžiojo vilkas, raudonu lyg krau- 
jas liežuviu laižydamas šerius. — Velniai rautų! Na, ir ny- 
kus tipas esi! Bet nekalbėkime apie mano kailį. Verčiau. 
pasakyk, ar esi patenkintas ta paslauga, kurią tau pada- 
riau? 

— Be abejo, — kiek sumišęs atsakė kurpius, — tik no- 
rėčiau Žinoti, ko už jį norėsite. Kokios jūsų sąlygos? Pra- 
šom pasakyti. 

— Pirmiausia norėčiau stiklinės vandens, nes tie ne- 
naudėliai šunys visai mane uždusino. | 

— Minutėlę, ponas vilke. 

Ir Tibo, nešinas dubenėliu, tučtuojau nubėgo pasemti 
tyro ir gaivaus vandens iš šaltinio, čiurlenančio per dešimtį 
žingsnių nuo trobelės. Tokiu uolumu Tibo stengėsi parody- 
ti, koks jis laimingas taip lengvai atsipirkdamas. Padėjęs du- 
benėlį priešais vilką, jis žemai jam nusilenkė. 

Vilkas gardžiai išlakė vandenį, paskui atsigulė asloje ir 
lyg koks sfinksas ištiesė priešakines kojas. 

— O dabar, — vėl prašneko, — paklausyk manęs. 

— Ar dar ko nors reikia? — drebėdamas paklausė Ti- 
bo. 

— Po velniais! Ir net labai skubiai! — atsakė juodasis 
vilkas. — Ar girdi lojant šunis? 

— Kaip negirdėsiu! Žinoma, girdžiu, ir, sprendžiant 
pagal tai, kad skalijimas vis garsėja, manau, jog po penkių 
minučių jie bus jau čia. 

— Tai štai: man reikia jais atsikratyti. 

— Atsikratyti! Tačiau kaip? — sušuko Tibo, prisimi- 
nęs, kiek jam pačiam vakar kainavo barono Žano medžiok- 
lės sutrukdymas. 

— Po šimts velnių, nagi pasuk gerai galvą! 

— Bet kad barono šunys iš tikrųjų pikti, o jūs, ponas 
vilke, prašote manęs nei daugiau, nei mažiau, kaip tik išgel- 
bėti jums gyvybę. Tik turiu perspėti, kad jeigu jie jūs nu- 
tveIs, O taip, galimas daiktas, ir atsitiks, tai sudraskys į sku- 
tus. Na, 0 jeigu aš jums padėsiu išvengti tokio nemalonu- 
mo, — pridūrė Tibo, jausdamas savo pranašumą, — kaip 
man bus atlyginta? 

— Kaip tau atlyginta? O danielius? — paklausė vil- 
kas. 

— O dubenėlis vandens? — savo ruožtu paklausė ir 
Tibo. — Mudu lygūs, narsusis vilke. Tačiau dabar, jei pa- 
geidaujate, galime daryti naują sandėrį, aš daug neužsipra- 
šysiu. 

— Tebūnie! Ko dar iš manęs norėtum? Sakyk! 

— Kai kurie žmonės, — atsakė Tibo, — imtų piktnau- 
džiauti jūsų padėtimi ir paprašytų brangių dalykų: kad pa- 
darytumėte juos turtingus, galingus, kilmingus, tikrai žinau! 
Bet nebūsiu į juos panašus: vakar pageidavau danieliaus, ir 
jūs man jį atvedėte, tai tiesa, tačiau rytoj norėsiu ko kito. 
Jau kuris metas esu apsėstas aistros ko nors geisti, todėl 
prašom negaišti ir išklausyti mane. Padarykite štai ką: jei 
jau esate nelabasis ar į jį panašus, suteikite man galią įvyk- 
dyti visa, ko tik panorėsiu. 

Vilkas pašaipiai išviepė snukį. 

— Tik tiek? — jis paklausė. — Tavo kalbos pabaiga 
nepanaši į jos pradžią. 

— O! — sušuko Tibo. — Nusiraminkite, mano troški- 
mai kilnūs ir saikingi, nes argi toks vargšas valstietis kaip aš 
galėtų kitokių turėti: man reikia tik kelių lopinėlių prastos 
žemės, kelių nedidelių ryšulėlių malkų — štai ir visi tokio 
žmogaus kaip aš norai. 

— Mielai padaryčiau viską, ko pageidauji, — atsakė 
vilkas, — bet tiesiog nesugebėsiu. | 

— Na, tuomet jums teks susidurti su tais baisiais skali- 
kais. 

— Kaip matau, keli man tokius reikalavimus todėl, kad 
manai, jog be tavęs neišsiversiu. 

— Nemanau, bet esu tuo įsitikinęs. 

— Gerai, tada pažvelk. 

— Kur? — paklausė Tibo. 

— Į tą vietą, kur aš ką tik buvau, — atsakė vilkas. 

"Tibo apstulbęs net žengtelėjo porą žingsnių atgal: toje 
vietoje, kur ką tik gulėjo vilkas, nieko nebuvo. Žvėris dingo 
nežinia kur nei kada. Ir vieta, kur jis gulėjo, atrodė visiškai 
nepaliesta. Lubose nebuvo nė menkiausios skylutės adatai 
pralįsti, grindyse jokio plyšelio, pro kurį būtų galėjęs prasi- 
„sunkti bent lašas vandens. 

— Na, tai kaip, vis dar manai, kad negaliu be tavęs 
išsiversti? — pasigirdo vilko balsas. 

— Kur, kipše, dabar esi? 

— Aha! Jei jau kreipiesi mano tikruoju vardu, — vėl 
pašaipiai atsiliepė vilkas, — privalau ir atsakyti: aš vis dar 
tebeguliu toje pat vietoje. 

— Bet nebematau tavęs. 

— "Iai tik todėl, kad esu nematomas. 

— Bet šunys, medžiotojai ir senjoras Žanas jūsų ieš- 
kos čia. 

— Be abejo, tik neras. 

— O neradę vėl imsis manęs. 

— Kaip vakar. Tik vakar už danieliaus nugvelbimą bu- 
vai nubaustas trisdešimt šešiais diržo kirčiais, o šiandien už 
vilko slėpimą gausi šešias dešimtis ir dar tuziną, tik čia jau 
nėbus Anjeletės, vienu bučiniu galinčios tave išvaduoti. 

— Ak, tai ką man dabar daryti? 

— Greitai paleisk danielių: šunys iškryps iš kelio ir gaus 
į kailį vietoj tavęs. 

— Bet kaipgi tokie uoslūs skalikai gali iškrypti iš kelio, 
danieliaus smarsą palaikę vilko smarsu? 

— Tuo tai jau aš pasirūpinsiu, — atsakė balsas, — tik 
negaišuok, nes antraip šunys atrūks čionai anksčiau, negu 
tu spėsi nueiti ligi tvarto. Ir tada visi nemalonumai atiteks 
tavo, 0 ne mano daliai, nes jie ras ne mane, o tave. 

Tibo nebereikėjo antrąsyk raginti. Jis tekinas pasilei- 
do tvartelin. Mikliai atrišo danielių, ir šis tarytum įtempta 
spyruoklė stryktelėjo iš tvarto, apibėgo trobelę, suminda- 
mas vilko pėdsakus, ir pranyko Bezemono brūzgynuose. 

Šunys ambrijo jau gal per šimtą žingsnių nuo trobelės. 
Tibo neramus klausėsi jų skalijimo. Štai visas tuntas jau lo- 
jo už durų. Tiktai nelauktai du ar trys šunų balsai nukiauk- 
sėjo Bezmono pusėn, o jiems įdurmui nuskuodė ir visas bū- 
Trys. 

Šunys leidosi suklaidinami. Jie nusekė danieliaus pė- 
dom. O vilko pėdsakus buvo pametę. 

Tibo pagaliau atsikvėpė visa krūtine. Matydamas, kad 
šunų tuntas vis tolsta ir tolsta, linksmai aidint medžioklės 
garsams, sklindantiems iš barono trimito, jis sugrįžo vi- 
dun. 

Juodasis vilkas kuo ramiausiai tebegulėjo toje pat vie- 
toje, ir niekas nebuvo matęs, nei kaip jis dingo, nei kaip vėl 
atsirado. 


V 
Sandėris 


Tibo, apstulbintas jo pasirodymo, taip ir sustingo ant 
slenksčio. 

— Vadinasi, kalbėjome, — lyg nieko nebūtų įvykę; vėl 
prabilo vilkas, — kad nieko geIO, ko tu panorėtum, įvykdyti 
negalėsiu. . 

— Tai nieko iš jūsų ir kasi tikėtis? 

— Bet užtat galiu padaryti taip, kad įvyktų tavo pikti 
linkėjimai kitiems. 

— Ak, taip! Ir kas man iš to? 

— Žioply! Vienas moralistas yra pasakęs: “Artimiau- 
sio draugo nelaimė visuomet mus šiek tiek džiugina". 

— Ir taip sakė vilkas? Neteko girdėti apie vilkus mora- 
listus. 

— Ne, taip pasakė žmogus. 

— Ir jis už tai buvo pakartas? 

— Ne, jis buvo paskirtas Puatu provincijos gubernato- 
riumi. Iš tikrųjų toje provincijoje apstu vilkų. Tik pagalvok, 
jei jau artimiausio draugo nelaimė visuomet mus šiek tiek 
džiugina, tai įsivaizduok, kaip džiugintų didžiausio priešo 
bėda! 

— Iš dalies jūs teisus, — pritarė Tibo. 

— Turint omeny tai, kad visada galima pasinaudoti sa- 
vo artimo — draugo ar priešo — nelaime. 

— Dievaži, jūsų teisybė, ponas vilke, — kelias sekun- 
des pamąstęs, atsakė Tibo. — Ir mainais į ką jūs padarytu- 
mėte man šią paslaugą? Dovis už dovį, juk taip? 

— Taip. Kiekvieną kartą, kai tu sugalvosi kokį nors troš- 
kimą ir juo pasinaudosi, aš norėsiu gauti mažą dalelytę ta- 
vęs. o 
— Ką? Ką? — visas persigandęs, atatupstas traukėsi 
Tibo. 

— Ak, nusiramink, juk neprašau anei livro tavo kūno, 
kaip kad vienas pažįstamas žydas pasielgė su savo skolinin- 
ku. 

— Tai ko tada manęs prašote? 

— Už pirmąjį norą — vieno tavo plauko, už antrąjį — 
dviejų, už trečiąjį — keturių ir taip toliau, kaskart vis padvi- 
gubinant. | 

Tibo ėmė juoktis. 

— Jei tik tiek, šviesiausiasis vilke, — atsakė jis, — aš 
sutinku ir tuojau pasistengsiu pirmam kartui panorėti tokio 
gero dalyko, kad man niekada nereikės ieškoti peruko. Na, 
sukertam delnais! 

Ir Tibo ištiesė ranką. Juodasis vilkas kilstelėjo leteną, 
bet sulaikė ją nenuleidęs. | 

— Kas yra? — paklausė Tibo. 

— Pagalvojau, kad mano aštrūs nagai, — atsakė vil- 
kas, — ir Visai nenorom galiu tave smarkiai sužeisti. Bet 
žinau vieną būdą, kaip be jokių kliūčių galėtume sudaryti 
mudviejų sandėrį. Tu turi sidabrinį, o aš auksinį žiedą. Ap- 
simainykime, juk pats matai, kad sandėris tavo naudai. 

Ir vilkas pakėlė leteną, ant kurios bevardžio piršto pro 
šerius blykstelėjo gražus aukso žiedas. 

— O! — šūktelėjo Tibo. — Aš sutinku. 

Juodu apsikeitė žiedais. 

— Puiku! — tarė vilkas. — Dabar mudu esame susi- 
žiedavę. 

— Taip, ponas vilke, — patvirtino Tibo. — Susižieda- 
vę. Velniai rautų, ar jūs jau išeinate? 

— Mes dar pasimatysime, pone Tibo, o dabar vėl im- 
kis savo darbo, 0 aš grįšiu prie savojo. 

— Likite sveiki, senjore vilke. 

— Iki pasimatymo, meistre Tibo. 

Vos tik ištaręs šiuos žodžius ir ypač pabrėžęs iki pasi- 
matymo, Vilkas akimoju pradingo lyg nuo ugnies užsiplies- 
kęs parako žiupsnis ir lyg tas parako žiupsnis palikdamas 
po savęs sieros smarsą. 

"Tibo valandėlę stovėjo apstulbęs. Teatro terminais ta- 
riant, jis dar nepajėgė priprasti prie tokios pasitraukimo ma- 
nieros ir ėmė dairytis po visas kertes: vilko nebuvo. 

Iš pradžių kurpius pamanė, jog tai būta regėjimo žais- 
mo. Bet nuleidęs akis ant bevardžio dešinės rankos piršto 
išvydo šėtono žiedą. Tibo nusimovė jį ir ėmė apžiūrinėti. 
„Jam pasirodė, kad vidinėje žiedo pusėje išrėžta monogra- 
ma, susidedanti iš dviejų raidžių — T ir Š. 

— Ak! Ak! — sušuko jis, šalto prakaito išpiltas. — Ti- 
bo ir Šėtonas, tai dviejų sandėrio šalių vardai. Čia tai jau 
nekas, dievaži! Sykį su velniu susidėjęs, turėsiu jam tarnauti 
iš visos širdies. 

Ir nerimui išblaškyti Tibo užtraukė dainelę. Bet jo bal- 
sas skambėjo taip keistai, kad net pačiam nejauku paliko. 
Todėl nutilo ir, kad išblaškytų mintis, sėdo prie darbo. 

"Tačiau po trečio ar ketvirto kaukštelėjimo nusmailintu. 
plaktuku, kuriuo darė klumpę, vėl išgirdo tolumoje, nuo 
Bezemono pusės, atlojant šunų pulką ir ataidint barono tri- 
mitą.. 

Tibo liovėsi dirbęs ir ėmė klausytis šunų skalijimo ir 
medžioklės rago. | 

— Vykis, brangusis senjore, — sumurmėjo jis, — vykis 
tą savo vilką! Vis tiek neprikalsi jo letenos prie savo pilies 
durų. Po paraliais! tai bent sėkmė! Štai aš tapau beveik bur- 
tininku, o tu net nieko neįtari, garbusis diržų skolintojau, ir 
man vieni juokai nulemti tavo likimą ir dosniai atkeršyti už 
save. 

Tibo trumpam apsistojo prie tos minties. 

— Pala, — tarė jis, — o kodėl gi man iš tikrųjų neatsi- 
keršijus tam prakeiktam baronui ir ponui Markotui? Cha! 
Už vieną plauką aš galiu drąsiai įvykdyti šį sumanymą. 

Tibo pakedeno ranka savo tankius, švelnius lyg šilkas 
ir vešlius it kokio liūto plaukus. 

— Puiku! — šūktelėjo jis. — Man dar liks aibė plaukų, 
tad ar verta sielotis dėl vieno plaukelio! Be to, galėsiu įsiti- 
kinti, ar mano bičiulis velnias iš manęs nepasišaipė. Taigi 
Ilemiu — tegul senjorui Žanui atsitinka kokia nors nelaimė, 
o tam niekšui Markotui, kuris vakar vakare mane taip žiau- 
riai plakė, būtų visiškai teisinga susilaukti dar ko nors blo- 
gesnio negu jo šeimininkui. 

Užmindamas šį dvigubą norą, Tibo labai jaudinosi. 
Nors ir matęs juodojo vilko galią, jis vis dėlto būgštavo, kad 
šis neimtų piktnaudžiauti jo patiklumu. Be to, užminęs no- 
rą, nebegalėjo tęsti darbo. Mat rėžtuvu įsidrėskė pirštus, 
netyčia griebęs už ašmenų, ir, užsispyręs padailinti porą 
klumpių už dvylika su, jas tik sugadino. 

Tuo metu, kai Tibo, apgailestaudamas dėl šio nebepa- 
taisomo atsitikimo, kratė kruviną ranką, nuo slėnio pusės 
pasigirdo didelis triukšmas. 

Jis išbėgo į Šretjenelio kelią ir tolumoje pamatė iš lėto 
grįžtantį medžiotojų kortežą. Tai buvo senjoro de Vezo šu- 
nininkai ir tarnai. Iki Šretjenelio buvo M eau ESS ketvir- 
čiai ljė. 

"Tibo akimoju suprato, ką darė tie žmonės, kurie, kaip 
jam atrodė, slinko taip pamažu ir iškilmingai tarsi būtų ko- 
kia laidotuvių eisena. 

Kai vyrai priartėjo per kokius penkis šimtus žingsnių, 
Tibo išvydo, kad jie neša dvejus neštuvus. Tuose neštuvuo- 
se gulėjo du leisgyviai kūnai: senjoro Žano ir jo vyriausiojo 
šunininko Markoto. 

Šaltas prakaitas išpylė Tibo kaktą. 

— Ak! Ak! — suvaitojo jis. — Kas gi čia dabar? 

O buvo nutikę štai kas. 

Kol danielius dar buvo po stogu, būdas, kuriuo Tibo 
pasinaudojo šunims suklaidinti, davė puikų rezultatą. Ta- 
čiau, nuo Marolio pusės pasukęs atgal, žvėris perbėgo vir- 
žyną ir atsidūrė per dešimt žingsnių nuo senjoro Žano. 

O šis pirmiausia pagalvojo, kad danielius, išbaidytas 
triukšmo ir šunų lojimo, stengiasi ištrūkti. Bet arčiau kaip 
už šimto žingsnių jis išvydo visą jų būrį — keturiasdešimt 
šunų, kurie bėgo lodami, urgzdami, staugdami — vieni bo- 
su amsėdami tarsi katedros varpai, kiti pratisai kiauksėda- 
mi nelyginant būgneliai, treti vėlgi kurtindami balsais, pri- 
menančiais klarnetą, — visi jie skuodė taip žvaliai ir eikliai, 
tarsi nė nebūtų uostę kito žvėries kvapo. 

Tada senjorą Žaną apėmė toks įniršis, kad prieš jį būtų 
nublukę visi Polišinelio piktumai. 

Jis jau nerėkė, jis riaumojo. 

J Is jau nesibarė, jis svaidėsi prakeiksmais. 
damas balne lyg koks velnias, perkūno genamas, trypė juos 
arklio kanopomis. 

Visi jo prakeiksmai buvo skirti vyriausiajam šuninin- 
kui, kurį jis kaltino — nei daugiau, nei mažiau — nemok- 
šiškumu. 

Neturėdamas ką ir atsakyti, šį kartą vargšas Markotas 
jautėsi labai susigėdęs dėl savo šunų žioplumo ir bijojo šeimi- 

ninko didžiulės rūstybės. Todėl nusprendė padaryti viską, 
kas įmanoma vienam Žmogui, ir net daugiau — ištaisyti anų 
klaidą ir apraminti pastarąjį. | | 

Paleidęs savo arklį šuoliais tiesiai per proskyną ir brūz- 
gynus, jis iš visos spėkos suriko: 

— Atgal, skalikai! Atgal! 

Jis taip švaistėsi rimbu į kairę ir į dešinę, kad nuo įna- 
gio kirčių vargšų gyvulių kailyje net rėžiai likdavo. Bet vel- 
tui Markotas stengėsi, veltui šaukė ir veltui pliekė rimbu — 
šunys, atrodė, dar nirtulingiau lėkė pėdsakais. Matyt, jie bu- 
vo užuodę vakarykštų danielių ir, kadangi buvo baisiai įžeis- 
ta jų savigarba, ketino atsirevanšuoti. 

Tada Markotas pasiryžo beviltiškam žingsniui: jis nu- 
sprendė perplaukti Urko upę, kurią prijojo, nes ją jau buvo 
perplaukę ar bent netrukus turėjo perplaukti šunys. 

Pasviręs balne ir vis tebečaižydamas šunis, besiropš- 
čiančius į kitą krantą, jis tikėjosi išsklaidyti būrį. Pasuko Žir- 
gą upės link ir vienu šuoliu atsidūrė jos vidury. 

Abu, ir žirgas, ir raitelis, įšoko į vandenį gana sėkmin- 
gai. Bet, nelaimei, kaip jau sakėme, upė dėl liūčių buvo smar- 
kiai patvinusi, ir arklys neatsilaikė prieš srovę: keliskart per- 
sivertęs kūlio, jis dingo vandenyje. 

Markotas, supratęs, kad arklys žūsta, norėjo nušokti 
nuo jo ir ištrūkti iš upės gniaužtų. Bet jo kojos taip kietai 
strygėjo balnakilpėse, kad niekaip nesileido ištraukiamos, 
tad po kelių sekundžių paskui žirgą panėrė ir raitelis. 

Tą akimirką prie upės atšuoliavo ir baronas su savo 
palyda, ir jo įniršis bemat virto neviltimi, pamačius, kokio- 
je kritiškoje padėtyje yra atsidūręs j0.vyriausiasis šuninin- 
kas. 

Senjoras de Vezas nuoširdžiai mylėdavo tuos, kurie jam 
tarnavo medžioklėje — tiek žmones, tiek gyvulius. Todėl jis 
suriko iš visų plaučių: 

— Po šimts velnių! Gelbėkite Markotą! Dvidešimt 
penki, penkiasdešimt, šimtas luidorų tam, kuris jį išgel- 
bės! 

Žmonės ir arkliai it pabaidytos varlės kits per kitą ėmė 
šokinėti į vandenį. 

Ir jis pats jau buvo pasišovęs sukti savo žirgą prie upės, 
bet kiti jį sulaikė, neleido garbiajam baronui įvykdyti savo 
didvyriško užmojo ir atkalbinėjo taip karštai, jog vargšui Vy- 
riausiajam šunininkui tai tapo lemtinga. 

Vos minutę apie jį SS pamiršta, tačiau jo pražūčiai 
jos užteko. 

Markotas išniro ties Urko vingiu, jis taškė rankomis 
vandenį ir kilstelėjęs aukštyn veidą paskutinį kartą sušuko: 

— Atgal, skalikai! Atgal! 

Bet burnon kliūstelėjęs vanduo užslopino paskutinįjį 
skiemenį, ir tik po ketvirčio valandos jo kūnas buvo rastas 
ant mažytės smėlio salelės, kur jį atplukdė srovė. Markotas 
buvo nebegyvas. 

Šis nelaimingas įvykis turėjo ponui Žanui lemtingų pa- 
sekmių. Kaip ir kiekvienas didikas, jis nevengdavo gero vy- 
no, ir šis pomėgis pamažu paruošė dirvą apopleksijos prie- 
puoliui. Sukrėtimas, kurį jis patyrė stovėdamas prie savo 
tarnautojo lavono, buvo toks stiprus, kad kraujas, smarkiai 
ūžtelėjęs į smegenis, sukėlė smūgį. 

Na, o Tibo buvo labai nusigandęs, kad jo pageidavi- 
mus juodasis vilkas įvykdė taip skrupulingai tiksliai. Jis net 
sudrebėjo pagalvojęs, kad ponas Izengrenas! dabar turi tei- 
sę savo ruožtu pareikalauti vykdyti jam duotą pažadą. Pas- 
kui susirūpinęs paklausė savęs, ar tik vilkas nebus apsigavęs 
suderėdamas tuos kelis plaukus, juolab kad nei tuo metu, 
kai jis, Tibo, sugalvojo troškimą, nei vėliau, kai jau viskas 


'Izengrenas — vilko vardas V. Renaro romane. 

įvyko, prie savo plaukų kupetos jis nepajuto nė mažiausio 
prisilietimo. 

Žiūrėti į vargšo Markoto lavoną jam buvo gana nema- 
lonu. Nors, tiesą sakant, jis niekada nemėgo to žmogaus ir 
turėjo tam pagrindo, tačiau priešiškumas niekada nebuvo 
toks, kad verstų norėti jo mirties, tad juodojo vilko aiškiai 
buvo persistengta. 

O iš teisybės, Tibo buvo nelabai tiksliai išreiškęs savo 
pageidavimą, taigi palikęs vilkui galimybę jį piktam panau- 
doti. Todėl širdy pasižadėjo kitą kartą tiksliau nusakyti savo 
norus ir santūriau juos pasirinkti. 

Na, o baronas, nors nemirė, bet ir nepagerėjo. Nuo tos 
akimirkos, kai tarsi žaibo pakirstas Tibo palinkėjimo jis parg- 
Tiuvo, sąmonės taip ir neatgavo. 

Jį paguldė ant viržių kaugelės, kurią kurpius buvo nu- 
metęs tvartelio durims užmaskuoti, ir baisiausiai sumišę tar- 
nai dabar jaukė visą trobą, ieškodami ko nors tokio, kas vėl 
pastatytų ant kojų jų gerąjį šeimininką. 

Vienas reikalavo acto, kad galėtų juo ištrinti ligonio 
smilkinius, kitas rakto, kad pakištų po nugara, trečias prašė 
lentelės, kad padaužytų ja delnus, arba sieros, kad, uždegęs 
ją, pasmilkytų barono panosėje. 

Visus tuos balsus, šūkalojančius nesąmones, perrėkė 
jaunojo Anguleveno balsas. Jis šaukė: 

— Prisiekiu Dievo blužnim, mums ne tokių niekų rei- 
kia, bet ožkos. Ak, kad mes turėtume ožką! 

— Ožkos?! — šūktelėjo Tibo, kuris mielai būtų norė- 
jęs išvysti senjorą Žaną vėl sveiką ir šitaip palengvinti sun- 
kiai slegiamą sąžinę, o kartu išgelbėti nuo nusiaubimo savo 
trobelę. — Ožkos? Betgi aš ją turiu! 

— Iš tiesų? Jūs turite ožką? — paklausė Anguleve- 
nas.— Ak, bičiuliai, mūsų brangusis senjoras bus išgelbė- 
tas. 

Jausmų pakilimo pagautas, jis šoko apkabinti Tibo ir 
sušuko: 

— Atveskite čionai savo ožką, drauguži! Atveskite ją! 

Kurpius nuėjo.tvartelin ir išsivedė iš ten ožką, kuri bliau- 
dama tipeno jam iš paskos. 

— Laikykite ją tvirtai už ragų, — nurodinėjo jaunasis 
šunininkas, — ir pakelkite priešakinę koją. 

Sulig tais žodžiais šunininko padėjėjas išsitraukė iš 
makštų peilį, nešiojamą prie diržo, ir įniko galąsti jį į tekė- 
1ą, kuriuo Tibo pustydavo savo įrankius. 

— Kąjūs čia ketinate daryti? — paklausė sžiokai su- 
nerimęs dėl šio pasiruošimo Tibo. 

— Kaip tai ką! — atšovė Angulevenas. — Tai nejaugi 
dar nežinote, kad ožkos širdyje yra mažytis kryžminis kau- 
lelis, kuris, sutrintas į miltus, gelbsti nuo apopleksijos? 

— Jūs norite papjauti mano ožką! — aiktelėjo Tibo ir- 
kaipmat paleido vargšo gyvulio ragą ir koją. — O aš neėno- 
riu, kad ją papjautumėte! 

— Fe! — sviedė Angulevenas. — Kaip negražiai jūs 
kalbate, ponas Tibo! Argi mūsų gerojo senjoro gyvybė Iy- 
gintina su šitos apgailėtinos ožkos gyvastimi? Dievaži, aš 
raudonuoju už jus. 

— Lengva jums taip kalbėti. Bet šita ožka yra vieninte- 
lis mano turtas, mano maitintoja. Ji duoda man pieno, to- 
dėl ir brangi. 

— Ak, pone Tibo, tikriausiai jūs visai negalvojate, ką 
sakote, ir visa laimė, kad senjoras baronas jūsų negirdi, ant- 
raip jo širdis, be abejo, labai nuliūstų, kad dėl jo brangios 
sveikatos šitaip derasi kažkoks šykštuolis. 

— Beje, — įsiterpė vienas iš šunininkų, pašaipiai juok- 
damasis, — jei ponas Tibo įvertins savo ožką tiek, kiek mon- 
sinjoras įstengs sumokėti, niekas jam nekliudys ateiti į de 
Vezo pilį ir pasakyti tą kainą. Jam, kaip ir vakarykštė skola, 
bus sumokėta. 

Tibo jau buvo vėl besišaukiąs velnio pagalbos. Tačiau, 
gavęs iš Šėtono vieną pamoką, nebesiryžo vėl juo pasinau- 
doti. 

Tą akimirką jam rūpėjo tik viena: kad tik niekam iš čia 
esančių nepalinkėjus ko nors pikta. Vienas žmogus jau ne- 
begyvas, kitas mirtim vaduojasi, taigi pamoka pakankama. 
Ir, nors jį supo pašaipūs ir grėslūs veidai, jis suko į šalį akis, 
kad tik jie jo nejnirtintų. 

Vos tik spėjus jam nusigręžti, ožka buvo tuoj papjauta, 
ir tik iš vargšo gyvulio gailaus bliovimo buvo aišku, kaip jis 
kentėjo. 

Kai ožkelė išleido dvasią, dar tebevirpančioje jos šir- 
dyje tučtuojau pradėta ieškoti kaulelio, apie kurį kalbėjo 
Angulevenas. 

Suradę jį, išėmė, sutrynė į miltus, sumaišė su actu, į tą 
košelę įvarvino tris lašus tulžies ištraukos, paskui rožinio 
kryželiu viską sumaišė su stikline vandens, tada durklo ge- 
ležte pradarė sukąstus senjoro Žano dantis ir pamažu supy- 
lė į burną šį gėralą. 

Jo poveikis buvo labai greitas ir iš tiššiį stebuklingas. 
Senjoras Žanas nusičiaudėjo, atsisėdo savo guolyje ir dar 
šiek tiek virpančiu, bet aiškiu balsu paprašė: 

— Gerti! 

Angulevenas padavė jam vandens mediniame kauše, 
kurį Tibo buvo paveldėjęs iš šeimos ir labai brangino. 

Bet, vos tik baronas prikišo jį prie lūpų ir paragavo 
šlykštaus gėrimo, kurio jam per neatsargumą buvo įduota, 
nuaidėjo labai išraiškingas fe! ir baronas iš visų jėgų taip 
trenkė kaušą į sieną, kad šis išlakstė šipuliais. 

Paskui garsiu ir skambiu balsu, liudijančiu, kad atgavo 
sveikatą, baronas sušuko: 

— Vyno! 

Vienas iš šunininkų akimoju šoko ant žirgo ir pasilei- 
do šuoliais į Uanji pilį paprašyti iš šių apylinkių senjoro ke- 
lių butelių burgundiško vyno. 

Po dešimties minučių šunininkas grįžo. Buvo atkimšti 
du buteliai, ir senjoras Žanas, taurelės mėgėjas, juos ištuš- 
tino vieną po kito tiesiai iš kaklelio. 

Paskui atsikolė į sieną ir sumurmėjo: 

— Makonas — 1745. 

Ir giliai įmigo. 


VI 
Velnio plaukas 


"Tarnai, nebesibaimindami dėl savo šeimininko sveika- 
tos, nujojo ieškoti šunų, vis dar tebetęsiančių guitynes. 

Rado juos sugulusius ir užsnūdusius, o žemė toje vie- 
toje buvo tarsi raudonai nudažyta. Buvo aišku, jog jie prisi- 
vijo, sudraskė ir suėdė danielių. 

Kaip regis, tik jie vieni buvo patenkinti šitaip praleista 
diena. Juos uždarė Tibo tvartelyje, ir, kadangi baronas te- 
bemiegojo, medžiotojai užsimanė vakarienės. 

Jie iškraustė visą duoną iš vargšo vaikino skrynelės, iš- 
čirškino ožką ir tada mandagiai pakvietė Tibo dalyvauti va- 
karienėje, kurios išlaidas teko padengti vien jam. 

"Tibo atsisakė ta dingstimi, kad dar vis neatsigaunąs po 
didelio sukrėtimo, kurį jam padariusi Markoto mirtis ir ba- 
rono nelaimė. | 

Jis surankiojo savo gražiojo kaušo skeveldras ir įsitiki- 
nęs, kad jo nebebus galima. suklijuoti, pradėjo mąstyti, ką 
čia padarius, kad kuo greičiau išsikapsčius iš varganos bui-- 
ties, kurią tos dvi pastarosios dienos buvo pavertusios dar 
nepakenčiamesne. 

Pirmiausia jo vaizduotėje iškilo Anjeletė. 

Kaip kad vaikai sapnuose mato juos aplankančius an- 
gelus, taip ir jis matė ją visą baltai apsitaisiusią ir sklendžian- 

čią didžiuliais baltais sparnais per žydrą dangų. Ji atrodė 
labai laiminga ir rodė ženklą sekti jai iš paskos. 

— Kas skris su manimi, bus laimingas, — kvietė ji. 

Bet Tibo tik palinkčiojo galvą, gūžtelėjo pečiais ir ta- 
TĖ: 

— Taip, taip, Anjelete, atpažinau tave, tai tu. Dar va- 
kar būčiau sekęs paskui tave, bet šiandien, kai aš lyg kara- 
lius galiu nulemti kitiems gyvybę ar mirtį, jau esu nebe tas 
žmogus, kuris pasirinktų tik vos vakar gimusią meilę bei iš- 
tartų pirmą jos žodį. Tapti tavo vyru, mano vargše Anjelete, 
užuot atsikračius gyvenimo sunkumų, argi tai nereiškia du 
ar tris kartus dar pasunkinti tą naštą, po kuria mes abu links- 
tame. Ne, Anjelete, ne! Jūs tiktumėte į puikias meilužes, 
bet, kad būtumėte žmona, reikia, jog mano galiai prilygtų 
jūsų kraitis. 

Sąžinė jam pakuždėjo, kad juodu su Anjelete susiža- 
dėję. Tačiau jis įtikinėjo save, jog nutraukia sužadėtuves tik 
švelniosios būtybės labui. 

— Aš garbingas žmogus, — murmėjo jis, — todėl pri- 
valau savo malonumus paaukoti brangaus kūdikio laimei. 
Be to, ji tokia jaunutė, tokia graži ir protinga, kad nusipel- 
no geresnės dalios, negu būti paprasto klumpių drožėjo žmo- 
na. 

Visa tai apmąstęs, kurpius padarė išvadą, kad lai sau 
švelnus vėjelis nusineša tuos jo naivius vakarykščius paža- 
dus ir lai pasimiršta sužadėtuvės, kurių liudininkais buvo 
tik šlamantys beržų lapai ir rausvi viržių Žiedai. 

Mat Kuajolyje gyveno daili malūnininkė, kurią prisi- 
minus Tibo kilo naujų sumanymų. 

"Tai buvo jauna, apveidi ir putli dvidešimt šešerių ar dvi- 
dešimt aštuonerių metų našlė vylingomis ir įžūliomis aki- 
mis. Be viso šito, ji dar buvo laikoma turtingiausia apylin- 
kės nuotaka, nes jos malūnas niekada nestokojo darbo, na, 

ir šiaip, atrodo, ši partija buvo visais atžvilgiais Tibo tinka- 
ma. 

Anksčiau Tibo niekada nebūtų išdrįsęs nė pagalvoti 
apie turtingą ir gražią ponią Polė. 

Kaip tik tokia buvo malūnininkės pavardė, ir štai ko- 
dėl ji pirmą kartą aprašoma mūsų plunksnos. 

Tikra teisybė, kad ta, kurios vardą dabar paminėjome, 
visiškai rimtai užvaldė mūsų herojaus protą. Jis net pats ste- 
bėjosi, kaip jam anksčiau neateidavo mintis apie malūni- 
ninkę, nors, kaip pats sau prisipažino, kadaise nedrąsiai ir 
pagalvodavo. Užtat šiandien, su vilko pagalba įgijęs antgam- 
tinės galios, kurią jau ir išbandyti teko, jis manė galįs leng- 
vai nurungti visus varžovus ir laimėti. | 

Pikti liežuviai šnekėjo, neva Kuajolio našlė esanti pik- 
ta ir vaidinga. Tačiau Tibo galvojo, jog dabar, velnio pade- 
damam, jam nėra ko nerimauti dėl to apgailėtino mažo kip- 
šiuko, kuris tūno ponios Polė kūne. 

Taip visą naktį pramąstęs, jis nusprendė, vos tik pradė- 
jūs aušti, keliauti į Kuajolį. 

Senjoras Žanas pakirdo sučiulbus pirmajai devynbal- 
sei. Jis jautėsi visiškai atkutęs po vakarykštės negalios, to- 
dėl šmaukštelėjęs rimbu prikėlė savo palydą ir, nugabėnus 
Markoto palaikus į Vezo pilį, nusprendė negrįžti namo tuš- 
čiomis iš medžioklės ir, lyg nieko ypatingo nebūtų nutikę, 
dar sumedžioti kokį šerną. 

Pagaliau šeštą valandą ryto jis paliko Tibo trobelę, prieš 
tai dar padėkojęs šiam už svetingumą, parodytą jam, jo šu- 
nims ir žmonėms šioje skurdžioje lūšnelėje. Be to, dar pa- 
žadėjo nebeturėti jokių priekaištų kurpiui. 

Galima įsivaizduoti, kad Tibo tikrai be apgailestavimo 
išlydėjo senjorą, jo šunis iš žmones. 

Po to, kai senjoras su visa savo palyda išvyko, jis keletą 
minučių stebeilijo į savo nusiaubtą būstą, nuniokotą trobe- 

lę, sulaužytus baldus, tuščią tvartą ir šukėmis nusėtą aslą. 
Tai natūralus didiko viešnagės rezultatas, pamanė jis sau, 
tačiau vis tiek ateitis jam dingojosi tokia šviesi, kad nevertė- 
jo čia ilgai stebeilyti į šitokį vaizdą. 

Jis apsirengė savo geriausiais drabužiais, sukrimto pas- 
kutinį kriaukšlelį duonos su kąsneliu ožkienos, išgėrė dide- 
lę stiklinę šaltinio vandens ir išsiruošė kelionėn į Kuajolį. 
"Tibo ketino dar tą pačią dieną pabandyti laimę pas ponią 
Polė. Jis išėjo apie devintą valandą ryto. 

"Trumpiausias kelias į Kuajolį vedė pro Uanji ir Piseljė. 
Bet kaip čia nutiko, kad Tibo, puikiai pažinojęs visą Viler 
Kotrė girią kaip kad siuvėjas savo siūto drabužio kišenę, 
patraukė alėja, vedančia į Šretjenelį, nors kelio tada susidą- 
rė puse ljė daugiau? | 

Na, o alėja į Šretjenelį nuvedė tiesiai ton vieton, kur jis 
pirmą kartą išvydo Anjeletę, ir nors nūnai, išskaičiavimo 
stumiamas, pėdino į Kuajolį, širdis vis tiek traukė Presia- 
mono pusėn. 

Ir iš tiesų tučtuojau už Fertė Milono jis kelkraštyje iš- 
vydo gražiąją Anjeletę, bepjaunančią žolę savo ožkoms. 

Būtų nesunkiai galėjęs praeiti nepastebėtas, nes mer- 
gaitė buvo nusigręžusi. Bet, lyg kokiam kipšui patraukus, 
Tibo nužingsniavo tiesiai prie jos. 

"Tuo metu ji pasilenkusi kirto „> žolę ir kilstelė- 
jusi galvą atpažino Tibo. 

Mergaitė nukaito. Džiugi š šypsena nušvietė jos beraus- 
tantį veidelį, ir tas raudonis anaiptol nereiškė priešiškumo 
Tibo. 

— Ak! — krūptelėjo ji. — Tai jūs. O aš apie jus kiaurą 
naktį galvojau ir meldžiausi. 

Tibo prisiminė iš tiesų sapnavęs, kaip Anjeletė, sudė- 
jusi maldai rankas, sklendė angelo sparnais dangumi visa 
baltai apsitaisiusi. 

— () kodėl gi jūs galvojote apie mane ir meldėtės, mie- 
las vaikuti? — paklausė Tibo taip atsainiai, tarsi būtų buvęs 
koks jaunas princo rūmų didikas. 

Anjeletė pažvelgė į jį didelėmis dangaus žydrumo aki- 
mis. 

— Aš galvojau apie jus, Tibo, todėl, kad pamilau, o 
meldžiausi todėl, kad mačiau, kas nutiko senjorui Žanui ir 
jo šunininkui, ir visą tą painiavą, kurion jūs dėl to patekote. 
Ak! Jei tik būčiau patikėjusi savo širdimi, tai bemat būčiau 
bėgusi jums pagelbėti. 

— Reikėjo, Anjelete, atbėgti — dievaži, būtumėte ten 
radusi linksmą kompaniją! 

„— O! Tik jau ne ji man būtų buvusi galvoje, pone Ti- 
bo. Man būtų rūpėję padėti jums ją priimti. Taip! Bet koks 
gi čia gražus Žiedas ant jūsų piršto, pone Tibo? 

Ir mergaitė parodė į žiedą, kurį Tibo buvo gavęs iš vil- 
ko. 

Kurpius pajuto, kaip šiurpuliai nuėjo jo gyslomis. 

— Ar šitas? 

— Taip, šitas. 

Anjeletė, matydama, kad Tibo delsia jai atsakyti, pa- 
kreipė į šoną galvelę ir atsiduso. 

— Veikiausiai kokios nors gražuolės dovana, — sukuž- 
dėjo ji. 

— Ak, Anjelete, jūs klystate, — įtaigiai lyg prityręs me- 
lagis atsakė Tibo, — tai mudviejų sužadėtuvių žiedas. Žie- 
das, kurį nupirkau, kad padovanočiau mūsų vestuvių die- 
ną. 

Anjeletė liūdnai papurtė galvą. 

— Kodėl jūs man nesakote tiesos, pone Tibo? — ji 
paklausė. 

— Aš pasakiau, Anjelete. 

— Ne. 

Ir ji dar liūdniau papurtė galvą. 

— O kodėl jums atrodo, kad aš meluoju? 

— Todėl, kad šitas žiedas labai didelis, jame tilptų du 
mano pirštai. 

Iš tikrųjų vienas Tibo pirštas prilygo dviem mergaitės 
piršteliams. 

— Jeigu jis per didelis, Anjelete, — pasiūlė jis, — mes 
jį susiaurinsime. 

— Sudiev, pone Tibo., 

— Kaip tai sudiev?! 

— "Taip. 

— "Tai jūs jau einate? 

— Einu. 

— Bet kodėl, Anjelete? 

— "Iodėl, kad nemėgstu melagių. 

Tibo mėgino sugalvoti, kuo čia įtikinus Anjeletę, bet 
niekaip nesugalvojo. 

— Klausykite, — su ašaromis akyse prabilo Anjeletė, 
prisivertusi pasilikti, — jeigu šitas Žiedas iš tiesų skirtas 
man... 

— Anjelete, prisiekiu jums. 

— Tada duokite jį man, aš jį pasaugosiu iki mūsų ves- 
tuvių dienos ir tada sugrąžinsiu, kad duotumėte pašventin- 
ti. 

— Aš ir ketinu jums jį duoti, Anjelete, — atsakė Ti- 
bo, — bet norėčiau matyti ant jūsų gražios rankutės. Esate 
labai pastabi: jis iš tiesų jums per didelis. Šiandien aš einu į 
Viler Kotrė, todėl pamatuokime jūsų pirštą, ir aš nunešiu 
žiedą susiaurinti auksakaliui, ponui Diugiu. 

Šypsena paiNoUS Anjeletės lūpose, o akyse kaipmat 

Tibo valandėlę palaikė ją savo rankose, pavartė taip ir 
anaip, paskui pabučiavo. 

— Ak! — šūktelėjo Anjeletė. — Daugiau nebebučiuo- 
kit man rankos, ji nelabai graži, pone Tibo. 

— Tuomet duokite ką nors kita. 

Anjeletė atkišo jam kaktą. Po to vaikiškai džiūgauda- 
ma tarė: ž 

— Nagi, pažiūrėkim, pažiūrėkim tą žiedą. 

"Tibo nusimovė nuo piršto žiedą ir juokdamasis jau bu- 
vo bemaunąs jį Anjeletei ant nykščio. Bet, jo didžiam nu- 
stebimui, žiedas pasirodė besąs per siauras ir lindo tik iki 
sąnario. | 

— Še tau kad nori! — sušuko Tibo. — Kas galėjo pa- 
manyti? 

Anjeletė ėmė juoktis. 

— Iš tiesų, — stebėjosi ji, — net keista! 

Tibo pamatavo žiedą ant Anjeletės smiliaus. Žiedas ne- 
lindo kaip ir ant nykščio. 

Tada Tibo pabandė jį užmauti ant didžiojo piršto. At- 
rodė, kad žiedas vis siaurėja ir siaurėja, tarsi bijodamas su- 
teršti tą nekaltą rankelę. 

Nepavykus užmauti ant didžiojo, Tibo dar movė jį ant 
bevardžio piršto. Ant to, ant kurio pats mūvėjo. Bet nepa- 
vyko kaip ir anais kartais. 

Bematuojant žiedą Tibo juto, kaip virpa Anjeletės ran- 
kutė, o jo kaktą išpylė šaltas prakaitas lyg ką nors baisiai 
sunkaus dirbant. Jam toptelėjo, jog čia slypi kažkas velniš- 
ka. 

Pagaliau jis pamėgino užmauti žiedą ant Anjeletės ma- 
žojo pirštelio, aplink kurį žiedas turėjo sukiotis taip lengvai 
lyg kokia apyrankė ant Tibo mažojo piršto, bet, nepaisant 
visų Anjeletės pastangų, žiedas vis tiek nelindo. 

— Pone Tibo! — sušuko mergaitė. — O Dieve, kas gi 
čia dabar? | 

— Šėtono žiede, grįžk pas Šėtoną! — sušuko Tibo. 

Ir jis trenkė žiedą į uolą, tikėdamasis, jog šis nuo smū- 
gio suskils. Bet žiedas tik sukibirkščiavo, tarsi Tibo jį būtų 
spyręs batu, atšoko ir vėl atsidūrė ant jo piršto. 

Anjeletė, siaubo pagauta, žiūrėjo čia į visą tą vyksmą, 
čia į Tibo.. 

— Na, tai kaip? — drąsindamas save, paklausė Tibo. 

Anjeletė nieko neatsakė. Tik stebeilijo į Tibo dar labiau 
suglumusiomis akimis. 

Tibo negalėjo suprasti, ką gi ji mato. Tada į ji pamažu 
pakėlė ranką prie jo galvos ir parodė pirštu. 

— Ak, pone Tibo! — pagaliau prašneko. — Ak! Kas 
čia jums yra? 

— Kur? — paklausė Tibo. 

— Štai čia! Čia! — vis labiau blyško Anjeletė. 

— Na, kurgi pagaliau? — sušuko kurpius ir treptelėjo | 
koja. — Sakykite, ką jūs ten išvydote? 

Bet, užuot atsakiusi, Anjeletė tik užsidengė rankomis 
veidą, o paskui, klyktelėjusi iš siaubo, kiek įkabindama pa- 
sileido bėgti. | 

"Tibo stovėjo baisiausiai apstulbęs ir nė nemėgino jos 
vytis. Jis stovėjo kaip įbestas toje pat vietoje ir priblokštas, 
bežadis tylėjo. 

"Taigi kas taip išgąsdino Anjeletę? Į ką ji ten rodė pirš- 
tu? 

Gal tai buvo žymė, kuria Dievas pažymėjo pirmąjį 
žmogžudį? Kodėl gi ne? Argi Tibo, kaip ir Kainas, nenužu- 
dė žmogaus, kai tuo tarpu Uanji klebonas per paskutinį pa- 
mokslą sakė, jog visi žmonės — broliai? | 

Ši abejonė graužė Tibo. Bet pirmiausia reikėjo sužino- 
ti, Kas gi taip smarkiai išgąsdino Anjeletę. 

Tibo. dingtelėjo mintis, jog reikėtų nueiti į Burfonteną 
ir pasižiūrėti į save veidrodyje. O kas, jeigu jis iš tikrųjų jau 
pažymėtas tuo nelemtuoju ženklu ir pastarąjį, be Anjeletės, 
pamatys dar kas nors? 

Ne, reikėjo rasti kitokį būdą. 

Būtų gerai, užsismaukus ant akių skrybėlę, nubėgti į 
Uanji ir pasižiūrėti į veidrodžio šukę. Bet tai labai ilgai už- 
truktų. 

Per šimtą žingsnių nuo čia tekėjo tyras it krištolas upe- 
liukas, plukdantis savo vandenis į Bezemono ir Buro tven- 
kinius. Jame Tibo galėjo save pamatyti lyg geriausiame Sen 
Gobeno veidrodyje. Tad jis atsiklaupė ant upelio kranto ir 
įsistebeilijo į vandenį. O ten atsispindėjo tos pačios akys, ta 
pati nosis, ta pati burna ir kakta be mažiausios dėmelės. 
Tibo atsiduso. 

Irstaiga plaukuose kažką išvydo... Anjeletė ne veltui jo 
išsigando. 

Tibo dar labiau palinko ties vandeniu. Ir pamatė, kaip 
juodoje, ant kaktos krintančioje plaukų sruogoje kažkas 
blykstelėjo, sutvisko. 

"Tibo pasilenkė dar žemiau. Ir tada išvydo raudoną plau- 
ką. Bet tas raudonumas buvo nepaprastas, nepanašus nei į 
ryškiai rusvą, nei į oranžinį, nei jaučio kraujo spalvos, nei 
skaisčiai raudonas. Tai buvo ugnies ir kraujo spalva, plyk- 
čiojančios liepsnos raudonis. | 

Nesvarstydamas, kodėl čia atsirado šis tokios neregė- 
tos spalvos plaukas, Tibo pabandė jį išrauti. 

Nukoręs virš vandens tą sruogą, kurioje liepsnojo tas 
baisusis plaukas, jis atsargiai suėmė 11 nykščiu bei smiliumi 
ir smarkiai trūktelėjo. 

Plaukas nepasidavė. 

Tada, manydamas, kad nelabai tvirtai jį sugnybo, pa- 
bandė išrauti kitokiu būdu. 

Apvyniojo apie pirštą ir iš visų jėgų peštelėjo. 

Plaukas perrėžė piršto odą, bet vis tiek nesidavė išrau- 
namas. 

Tibo vėl apvyniojo užsispyrėlį apie du pirštus ir dar sy- 
kį trūktelėjo. 

Plaukas pasitempė su visa oda, bet vis tiek neišsirovė, 
tarsi Kurpius būtų mėginęs išrauti tą ąžuolą, kuris stūksojo 
apklėtęs šakom upelį. 

Iš pradžių Tibo vis tiek nusprendė eiti į Kuajolį, įtiki- 
nėdamas save, kad ta nelemta plauko spalva galbūt nesu- 
trukdysianti jo vedybiniams planams. | 

Bet plaukas lyg užkerėtas jį erzino, nedavė ramybės, 
žybčiojo prieš akis tūkstančiais atšvaitų nelyginant nuo 
pliauskos ant pliauskos šokčiojanti liepsna. 

Pagaliau nebetekęs kantrybės Tibo treptelėjo koja ir 
sušuko: 

— Po šimts velnių! Dar ne taip toli nuėjau nuo savo 
namų, todėl žinau, kaip atsikratysiu tuo plauku! 

Jis tekinas pasileido namo, įbėgo savo trobelėn, pas- 
kui, metęs akį į veidrodžio šukę, susirado tą plauką, čiupo 
staliaus kaltą, prignybo juo plauką kuo arčiau odos, paskui 
tokioj padėty palinko prie varstoto ir užsimojęs trenkė per 
kalto kotą. 

Kaltas giliai susmigo į medinį darbastalį, bet plaukas 
liko sveikutėlis. Kurpius vėl pakartojo viską iš pradžių, tik šį 
sykį jau pasiėmė medinį plaktuką ir, aukštai virš galvos atsi- 
vėdėjęs, tvojo juo du kartus paeiliui per kalto kotą. 

Deja, pasisekė neką geriau. Tik įnagio ašmenyse atsi- 
rado siauras, plauko storumo rumbelis. 

"Tibo atsiduso — suprato, jog, šitas plaukas dabar yra 
juodojo vilko savastis ir jo, Tibo, užmokestis už įvykdytą 
troškimą; jis atsisakė sumanymo jį išrauti. 


VII 
Malūno samdinys 


Matydamas, kad to prakeikto plauko nei nukirs, nei 
išraus, Tibo nusprendė jį kuo kruopščiau paslėpti tarp ki- 
tų plaukų. Gal kiti žmonės nebus tokie akyli kaip Anjele- 
te. 

Kaip jau sakėme, Tibo turėjo puikius juodus plaukus, 
todėl, perskyręs sklastymą ant šono ir suvertęs visą kupetą 
vienon pusėn, jis tikėjosi, kad to plauko nebesimatys. 

Dabar jis labai pavydėjo ponios de Mentenon dvare 
matytiems jauniems didikams, kad jie galėjo po pudros 
sluoksniu paslėpti savo plaukų spalvą, kokia ji bebūtų. De- 
ja, jis neturėjo galimybės pasinaudoti pudra: to meto įstaty- 
mai neleido daryti tokių dalykų. 

Sumaniai pasidarbavęs šukomis ir šitaip savo raudo- 
nąjį plauką paslėpęs po kitais, Tibo vis dėlto nusprendė eiti 
į svečius pas gražiąją malūnininkę. 

"Tik šiuokart, baimindamasis susitikti Anjeletę, jis nėjo 
tuo pačiu keliu, bet, užuot pasukęs kairėn, patraukė į deši- 
nę. Išėjęs į Fertė Milono kelią, nupėdino tiesiai per laukus 
takeliu, vedančiu į Piseljė. Pasiekęs Piseljė, nusileido į klo- 
nį, besidriekiantį ligi pat Kuajolio. 

Nė penkioms minutėms nepraėjus, Tibo išvydo prie- 
šais save žygiuojantį stambų berną, kuris vedėsi du asilus, 
apkrautus grūdų maišais. Tibo atpažino, jog tai jo pusbrolis 
Landri. 

Landri buvo pirmasis parankinis gražiosios malūninin- 
kės malūne. O kadangi Tibo pats nepažinojo našlės Polė, 
tai pamanė, jog pusbrolis galės jį supažindinti. Taigi šis su- 
sitikimas jam buvo tikra laimė. 

 Tibo paspartino žingsnį ir prisivijo Landri. Išgirdęs, kad 
kažkas jau kone lipa jam ant kulnų, šis atsigręžė ir pamatė 
Tibo. 

Pastarasis, kuriam Landri kadaise būdavo puikus pra- 
mogų draugas, labai nustebo matydamas dabar liūdną ir 
sielvartingą jo veidą. 

Landri sustojo palūkėti Tibo, tuo tarpu asilai nutipeno 
toliau. 

Tibo prašneko pirmas. 

— Na, broluži Landri, — paklausė jis, — kas gi tau 
dabar? Aš metęs visus darbus išsijudinu iš namų, kad galė- 
čiau paspausti ranką savo gentainiui, kurio nemačiau gal 
šešetą savaičių, ir šit kokia išraiška tu mane pasitinki! 

— Ak, mielasis Tibo, — atsakė Landri, — kad tu žino- 
tum! Patikėk, nors mano veido išraiška ir tokia, širdies gilu- 
moje tikrai džiaugiuosi tave matydamas. 

— Gilumoje — taip, bet iš pažiūros tai nepasakytum. 

— Nejaugi? 

— Bet juk apie tą džiaugsmą kalbi tokiu tonu, lyg bū- 
tum žemę pardavęs. Kadaise, brangusis Landri, buvai links- 
mas ir smagus, tavo dainos antrino malūno bildėjimui, o 
štai dabar esi niaurus it koks kapinių kryžius. Tai ką? Ar jau 
vanduo malūno nebesuka? 

— Ak, ne, Tibo, vandens netrūksta. Atvirkščiai, jo da- 
bar gausiau negu bet kada, todėl šliuzui darbo į valias, ta- 
čiau, kaip matai, vietoj kviečių girnos mala mano širdį ir jos 
taip smarkiai sukasi, jog greit iš tos širdies vien miltai be- 
liks. 

— Ką? Tai tau taip nesiseka tame Polė malūne? 

— Verčiau jau Dievas būtų leidęs man patekti po ratu 
tą dieną, kai aš čia pirmą kartą įkėliau koją. 

— Ką sakai! Bet tu, Landri, mane gąsdini!.. Papasakok 
apie savo vargus, broleli. 

Landri sunkiai atsiduso. 

— Mudu esame brolio ir sesers vaikai, — tęsė Tibo, — 
1T NOIS, po velniais, esu per daug neturtingas, kad galėčiau 
tave sušelpti keliais ekiu, jei tu jų neturi, užtat galiu duoti 
gerą patarimą, jei tavo širdį slegia liūdesys. 

— Dėkui, Tibo, tik kad man nebepadės nei patarimas, 
nei pinigai. 

— Tada bent išsipasakok, kas taip slegia širdį, — tuoj 
palengvės. 

— O ne! Geriau neklausk, vis tiek nepasakosiu. 

Tibo nusikvatojo. | 

— Šaipaisi? — nustebęs, bet kartu ir supykęs paklausė 
Landri. — Mano liūdnumas tau juoką kelia? 

— Aš, Landri, ne iš tavo liūdnumo juokiuosi, o tik 
todėl, kad tu stengiesi nuslėpti nuo manęs to liūdesio prie- 
Žastį, kai tuo tarpu nėra nieko lengviau, kaip ją atspėti. 

— Na, tai atspėk. 

— Juk tu, po šimts pypkių, įsimylėjęs! Ir tai nesunku 
atspėti. 

— Aš — įsimylėjęs? — sušuko Landri. — Ką čia dabar 
paistai? 

— Nepaistau, tiesą sakau. 

Landri vėl atsiduso, tik šį kartą dar giliau ir beviltiš- 
kiau. 

— Na, gerai jau, gerai! — tarė jis. — Tai tiesa, aš įsimy- 
lėjęs! 

— Tai bent laimingas žmogus! Štai ir prisipažinai! — 
atsakė Tibo, o jo širdis smarkiai suplakė — juk pajuto pus- 
brolyje varžovą. — Ir ką gi tu įsimylėjai, Landri? 

— Ką įsimylėjau? 

— "Taip, tavęs juk klausiu. 

— Čia tai jau nesakysiu, broluži Tibo. Verčiau jau lei- 
siuos širdį iš krūtinės išplėšiamas, negu prasitarsiu. 

— Bet jau prasitarei. 

— Kaip tai prasitariau? — sušuko Landri,-apstulbu- 
siom akim stebeilydamas į kurpių. 

— Ogi taip. 

— Na, pavyzdžiui? 

— Argi nesakei, kad verčiau jau būtum patekęs po ma- 
lūno ratu tą dieną, kai atėjai pas našlę Polė darbo sulygti, 
negu kad tapęs pirmuoju parankiniu malūne? Tau čia ne- 
gera, nes įsimylėjai. O įsimylėjai malūnininkę, ir ši meilė — 
tavo liūdesio priežastis. 

— Ak, nutilk, Tibo! Jei tik ji mus išgirstų!.. 

— Eik jau, eik! Kaipgi ji mus išgirs? Kur ji gali būti, 
negi geba pasiversti nematoma arba plaštake, arba gėle? 

— Nesvarbu, Tibo, bet verčiau patylėk! 

— Tai ji tokia pikčiurna, ta tavo malūnininkė? Ir jai nė 
kiek negaila tavęs, berneli? — paklausė Tibo. 

Bet tuose neva užuojautos kupinuose žodžiuose šmės- 
telėjo ir pasitenkinimas, ir pašaipa. 

— Ak! Man ji išties atrodo rūsti! — paaiškino Land- 
ri. — Tik kartais pagalvoju, kad galbūt meilės ir neatstum- 
tų... Kiaurą dieną rydavau ją akimis, ir retkarčiais jos žvilgs- 
nis taip pat stabtelėdavo ties manimi, o kai aš tai pastebė- 
davau, ji nusišypsodavo... Ak, mielas Tibo! Buvau toks lai- 
mingas nuo tų žvilgsnių ir šypsenos!.. Viešpatie! Ir kodėl gi 
man vien to neužteko? 

— Ogi todėl, — filosofiškai atsakė Tibo, — kad žmo- 
gus yra besotis! | 

— Taip, tikra teisybė. Sykį, deja, pamiršau, kad turiu 
reikalo su žmogumi, turtingesniu už mane, ir ją užkalbinau. 
"Tada ponia Polė baisiai įniršo. Ji mane išvadino susna ir 
driskium bei didžiausiu akiplėša ir pažadėjo kitą savaitę 1š- 
mesti mane pro duris. 

— Uf, — atsiduso Tibo. — Ir kada visa tai buvo? 

— Maždaug prieš trejetą savaičių. 

— Ir ta kita savaitė dar neatėjo? — paklausė kurpius. 
Pažindamas moteris geriau už savo pusbrolį Landri, jis pa- 
juto, kaip vėl grįžta ką tik atslūgęs nerimas. 

Kiek patylėjęs tęsė: 

— Nagi, nagi, tu ne toks jau nelaimingas, kaip maniau. 

— Ne toks jau nelaimingas, kaip manei! 

— "Taip. 

— Bet kad tu žinotum, koks dabar mano gyvenimas! 
Nebeliko nei tų žvilgsnių, nei šypsenų! Vos mane išvydusi, 
tuoj nusigręžia, o kai aš nueinu jai duoti ataskaitos apie ma- 
lūno darbą, ji klausosi manęs su tokia panieka, kad, užuot 
kalbėjęs apie sėlenas, kviečius, rugius, miežius ar avižas, apie 

javų kirtimą ir atsijas, aš pradedu ašaroti, ir tada ji man taip 
prėsliai šūkteli: “Pasisaugokit!"", kad aš pabėgu ir pasislepiu 
už savo sietų. 

— Bet ko gi tu įsikibai į tą poniutę? Apylinkėje į valias 
merginų, kurios tik ir svajoja tokį jaunikį turėti. 

— O! Žinok, pamilau ją nė pats to nejausdamas! 

„— Verčiau įsitaisyk kokią kitą draugužę ir nebegalvok 
apie ją. 

— Nepajėgsiu. 

— Gal ir taip, bet pamėgink. Be to, gali atsitikti, kad, 
matydama, jog tavo širdis priklauso kitai, malūnininkė ims 
pavyduliauti ir lakstyti paskui tave taip, kaip tu dabar laks- 
tai paskui ją. Moterys juk tokios keistos! 

— Jei Žinočiau, kad taip ir bus, bemat taip pasielgčiau... 
nors ir dabar... 

Ir Landri papurtė galvą. 

— Kas... dabar? 

— Nors dabar, po viso to, kas įvyko, jau nebebūtų jo- 
kios naudos. 

— O kas-gi įvyko? — pasmalsavo Tibo, mat geidė vis- 
ką Žinoti. 

— Et! Beveik nieko, — atsakė Landri, — aš nedrįstu 
apie tai nė kalbėti. 

— Kodėl? 

— Todėl, kad, kaip pas mus sakoma, verčiau tylėk, idant 
neišsitartum blogą valandėlę. | 

Tibo vis tiek primygtinai norėjo žinoti, apie kokią ne- 
laimę šneka Landri, bet jie jau buvo netoli malūno, o sykį 
pradėjus aiškinti, tam aiškinimui nebūtų buvę ir galo. Be 
to, Tibo jau manė viską pakankamai žinąs. Tai, kad Landri 
mylėjo gražiąją malūnininkę, o ši nemylėjo Landri. Taigi 
toks varžovas jam neatrodė pavojingas. 

Išdidus ir širdyje patenkintas savimi, jis lygino vaikė- 
zišką ir geibią pusbrolio, aštuoniolikmečio bernaičio, povy- 

zą su penkių pėdų ir aštuonių colių ūgio išnašiu savo stotu, 
todėl visai natūralu, kad ir manė, jog, jei tik ponia Polė turi 
gerą skonį, jo sėkmė bus tikrai garantuota, juo labiau kad 
vargšui Landri nepasisekė. 

Kuajolio malūnas stovėjo Žavingoje vietoje — vidury 
žaliuojančio slėnio. Jį maitinantis vanduo buvo susitelkęs į 
nedidelį tvenkinį, kurį juosė medžiai — keroti, papurgal- 
viai gluosniai ir lieknos tuopos. Medžiai nykštukai ir me- 
džiai milžinai tarpavosi su vešliais alksniais ir didžiuliais, 
kvapnialapiais riešutmedžiais. Įsukęs malūno ratą, putotas 
vanduo virsdavo mažu upeliu, kuris, savo amžiną himną gie- 
dodamas ir šokčiodamas per akmenis, gurgėjo savo vaga ir 
blykčiojo vandens kaskadomis tarsi deimantais, aptaškan- 
čiais gėles, koketiškai atsispindinčias vandenyje. 

Na, o pats malūnas glūdėjo augalijos prieglobstyje, tarp 
jovarų ir svyruoklių gluosnių, ir tik prisiartinęs per šimtą 
žingsnių galėjai išvysti kaminą, iš kurio rūko dūmai, kilda- 
mi viršum medžių lyg koks balkšvai melsvas stulpas. 

Nors Tibo puikiai pažinojo šio krašto gamtovaizdį, šiuo- 
kart vis dėlto buvo sužavėtas kaip niekada. Tiesiog niekuo- 
met nebuvo į jį žiūrėjęs su tokia nuotaika, kokios buvo da- 
bar: jame jau tūnojo egoistas savininkas, besilankantis pa- 
gal įgaliojimą įsigytoje valdoje. 

Bet jo džiaugsmas vėl kitokiu pavirto, kai j jis įžengė į 
kiemą ir visas tas paveikslas atgijo. 

Ant stogų tupėjo ir burkavo balandžiai rausvai ir mels- 
vai besimainančiais pagurkliais, upėje krykštė ir visaip var- 
tėsi antys, ant mėšlo krūvos kudakavo vištos, atstatę gur- 
klius prieš savo pačias pūtėsi kalakutai, o iš ganyklų grįžo į 
diendaržius gražios žalmargės karvės. Štai čia buvo iškrau- 
namas dviratis vežimas, o ten iškinkomi du puikūs Peršo 
arkliai, kurie žvengdami tiesė iš pavalkų išlaisvintas galvas 
prie ėdžių; bernas bogino klėtin maišą, merga nešė pintinė- 

lę plutų ir kibirą jovalo didžiuliam meitėliui, kuris kaiti- 
nosi prieš saulę, belaukdamas, kol pavirs sūdytais lašiniais, 
dešromis, vėdarais. Visų šių Nojaus arkos gyvūnų — nuo 
bliaunančio asilo iki giedančio gaidžio — nedarnus balsų 
mišinys skambėjo nelyginant koks kaimo koncertas, ku- 
riam atitarė ir, regis, dirigavo vienodas malūno dundėji- 
mas. ||| | 

Tibo ėmė kvaisti galva. Jis jau iš anksto įsivaizdavo esąs 
viso šio labo šeimininkas ir taip linksmai trynėsi delnus, kad 
Landri tikrai būtų pastebėjęs tą niekuo nepagrįstą džiugesį, 
jei tik nebūtų taip paskendęs savo skausme, kuris juo aitrė- 
jo, juo labiau jie artinosi prie namo. 

Našlė, tuo metu buvusi valgomajame, juos pasitiko ant 
slenksčio. Jai, regis, buvo labai smalsu, kas per svetys atke- 
liauja su jos pirmuoju parankiniu. 

Tibo, perėjęs kiemą, atsainiai prižirgliojo prie namo, 
pasisakė, kas esąs, ir paaiškino malūnininkei, jog atkeliavęs 
čionai aplankyti Landri, savo vienintelio giminaičio. 
jusi, ji pakvietė svečią paviešėti jos malūne visą dieną, todėl 
"Tibo palaikė tai geru ženklu. 

Jis buvo atėjęs netuščiom. Mat dar per mišką eidamas 
išėmė iš šermukšniuose paspęstų kilpų keletą strazdų gies- 
mininkų, pakabintų tenai kaip prievilas. 

Malūnininkė tučtuojau atidavė juos nupešti ir išreiškė 
viltį, kad Tibo papietausiąs su ja. 

"Tačiau Tibo pastebėjo, jog kalbėdamasi su juo gražioji 
našlė vis dirsčioja pro jo petį, lyg ką malonaus matydama. 
Jis greitai atsigręžė ir suprato, kad gražiosios malūnininkės 
susidomėjimo objektas buvo Landri, tuo metu nukraunan- 
tis abu asilus. 

Ponia Polė, susivokusi, jog jos susidomėjimo objektas 
nepraslydo pro Tibo akis, paraudo kaip vyšnia. Bet tučtuo- 
jau susitvardė ir kreipėsi į naująjį pažįstamą: 

— Pone Tibo, jūs atrodote toks stipruolis, tad ar nega- 
lėtumėte pagelbėti savo giminaičiui — juk pats matote, kad 
toks darbas jam per sunkus. 

Ir įėjo vidun. 

— Velniai rautų! Velniai rautų! — riktelėjo Tibo, nu- 
lydėdamas ją akimis, o paskui nukreipdamas žvilgsnį į Lan- 
dri. — Nagi, šitas gudruolis, man regis, kur kas laiminges- 
nis, negu pats nutuokia, taigi ar tik neteks man šauktis juo- 
dojo vilko pagalbos, kad juo atsikratyčiau? 

Tačiau Tibo neatsisakė įvykdyti malūnininkės prašymo. 
Kadangi jis nė neabejojo, jog gražioji našlė galbūt stebi jį 
pro užuolaidos plyšį, tad kibo į darbą iš visų jėgų, kad kuo 
geriau atliktų tai, ko buvo paprašytas. 

Baigę darbą, jie nuėjo į svetainę, kur tarnaitė jau den- 
gė stalą. 

Kai stalas jau buvo padengtas, našlė atsisėdo garbin- 
giausioje vietoje ir iš dešinės pusės pasodino Tibo. Ponia 
Polė rodė tiek rūpesčio ir dėmesio jam, kad akimirką jau 
savo sėkme suabejojęs Tibo vėl atgavo džiaugsmą ir viltį. 

Tibo garbei malūnininkė pati iškepė strazdus su kada- 
gio uogomis, ir šitaip ištaisyti jie virto nuostabiu patiekalu, 
kuris būtų įtikęs ir dvarui. 

Tačiau, kvatodama iš Tibo Žžarstomo sąmojo, ji paslap- 
čiom vis dirsčiojo į Landri ir tuoj pastebėjo, kas šis nė ne- 
liečia valgio, jos pačios rankomis į vargšo bernelio lėkštę 
įdėto. Be to, ji dar pamatė, kaip didelės ašaros rieda vaiki- 
no skruostais ir papsi į padažą, o šis vis daugiau semia ne- 
paliestą strazdienos kepsnį su kadagio uogom. 

"Ta tyli kančia ją labai sujaudino. Jos žvilgsnis sušvelnė- 
jo, ir ji labai išraiškingai linktelėjo galva, lyg norėdama tar- 
t: 

— Valgykite, Landri, aš prašau jūsų. 

Ak, kokia aibė meilės pažadų slypėjo šioje mažytėje 
pantomimoje! 

Landri suprato gražiosios malūnininkės mintis, nes vos 
nepaspringo užsimojęs išsyk praryti visą paukštelį, — taip 
jis skubinosi įvykdyti savo šeimininkės įsakymą. 

Niekas neprasprūdo pro Tibo akis. 

— Prisiekiu Dievo blužnim! — sumurmėjo jis (šitaip 
keikiantis buvo girdėjęs baroną Žaną, tad dabar, tapęs vil- 
ko draugu, manė galįs jau kalbėti kaip visi didžiūnai). — 
Prisiekiu Dievo blužnim! Nejaugi ji iš tikrųjų myli tą vaikė- 
zą? "Tai rodo tik prastą jos skonį, bet mano tikslui nesukliu- 
dys. Ne, ne, gražioji malūnininke, jums reikia tokio vyro, 
kuris gebėtų sumaniai tvarkytis malūne, ir tuo vyru būsiu 
aš, antraip juodajam vilkui bus riesta. 

Ir vėl pamatęs, kaip malūnininkė koketiškai tebežvilg- 
čioja į Landri ir šypsosi jam, lyg siųsdama kokį ženklą, jis 
mintijo toliau: | 

— Nagi, nagi, pats matau, jog teks imtis kraštutinių 
priemonių, nes negaliu jos paleisti iš rankų: visoje apylin- 
kėje tai vienintelė man tinkama partija. Tik ką reikės daryti 
su brolėnu Landri? Jo meilė trukdo mano planams, bet ne- 
jaugi jį siųsiu į Anapilį kaip Markotą? Ak, ko aš čia be rei- 
kalo kvaršinu galvą ieškodamas priemonių! Tai ne mano 
reikalas! Tegu juo pasirūpins juodasis vilkas! 

Ir pakuždomis ištarė: 

— Juodasis vilke, mano bičiuli, sugalvok kokį nors bū- 
dą, kad galėčiau atsikratyti savo pusbroliu Landri, bet tik 
taip, kad neįvyktų joks nelaimingas atsitikimas ar kokia kita 
bėda. | 

Nepaspėjo jis baigti dar šio pageidavimo, kai pamatė 
nuo kalvos leidžiantis ir čionai, malūno link, sukant kariš- 
kai vilkinčių penkių ar šešių žmonių grupelę. | 

Landri irgi juos tuoj pamatė, nes tik riktelėjo, buvo be- 
šokąs pro duris, bet paskui ir vėl geibiai klastelėjo ant kė- 
dės, tarsi jėgų netekęs. 

VIII 
Tibo troškimai 


„Matydama, kaip Landri paveikė į malūną einančių ka- 
riškių vaizdas, našlė išsigando beveik taip pat kaip ir jos pir- 
masis parankinis. 

— O Viešpatie! — suvaitojo ji. — Kas gi čia dabar, 
mano vargšeli Landri? 

— "Taip, kas gi čia dabar? — pakartojo klausimą ir Ti- 
bo. 

Tik jo balsas taip virpėjo, kad vos galėjai išgirsti. 

— Ogi tai, — paaiškino Landri, — kad nevilties aki- 
mirką aš aną ketvirtadienį “Dofino" smuklėje susitikau ver- 
buotoją ir užsiverbavau kariuomenėn. 

— Nevilties akimirką! — aiktelėjo malūnininkė. — Bet 
kodėl gi tave buvo apėmusi neviltis? 

— Todėl, — vos prisivertė atsakyti Landri, — todėl ma- 
ne buvo apėmusi neviltis, kad jus pamilau. 

— Onelaimingasai, tai iš meilės man nusprendei tapti 
kareiviu? 

— Bet argi jūs nesakėte, kad išvarysite mane iš malūno? 

— O ar išvariau? — malūnininkė paklausė taip karš- 
tai, kad nebegalėjo paslėpti jausmo. 

— Dieve! Tai jūs neketinate manęs išvaryti? — paklausė 
Landri. | 

— Vargšas berneli! — šypsodamasi ir gūžčiodama pe- 
čiais malūnininkė ištarė taip, kad bet kurią kitą akimirką 
Landri būtų tik apsidžiaugęs, tačiau dabar jį apėmė dar di- 
desnis sielvartas. 

— Jei taip sakote, — atsakė Landri, — tai gal dar spė- 
čiau kur nors pasislėpti? 

— Pasislėpti! — pamėgdžiojo Tibo. — Sakau tau, kad 
viskas veltui. 

— Bet kodėl? — nustebo malūnininkė. — Aš pamė- 
ginsiu jį paslėpti. Eime, mano vargšeli Landri. 

Ir ji labai meiliai jį išsivedė. 

Tibo nulydėjo juos akimis. 

— Prasti tavo reikalai, drauguži Tibo, — tarė jis sau. — 
Visa laimė, kad, kur tik ji beslėptų vyruką, kariškiai turi ge- 
rą uoslę ir vis tiek jį suras. 

Tibo tarė šiuos žodžius nė neabejodamas, jog tai dar 
vienas jo troškimas. 

Našlė, matyt, paslėpė Landri kur nors netoliese, nes 
sugrįžo po kelių minučių. Žinia, i arčiau slėptuvė, tuo ji 
saugesnė. 

Tik spėjo našlė Polė sugrįžti, o verbuotojų seržantas su 
savo bendrais jau stovėjo prie durų. Du iš jų liko laukti lau- 
ke, kad galėtų susekti Landri, jei šis bandys slėptis. Seržan- 
tas su kitu kareiviu atrodė išmanantis savo darbą. Skvarbiu 
žvilgsniu apmetęs kambarį, jis kaukštelėjo kulnais ir pakėlė 
ranką prie kepurės atlanko. 

Bet malūnininkė nelaukė, kol kariškis kreipsis į ją. Ža- 
viai nusišypsojusi, ji pasiūlė jam sėstis. Tokio pasiūlymo ver=- 
buotojas nesitikėjo. 

Paskui, jiems beragaujant vyną, ji, nutaikiusi tinkamą 
akimirką, pasiteiravo abiejų kariškių, kodėl jie atvykę į Ku- 
ajolio malūną. 

Seržantas atsakė, kad jie iešką tokio jauno vaikino, ma- 
lūnininko, kuris, anądien su juo išgėręs į Jo didenybės svei- 
katą ir pasirašęs sutartį, daugiau nepasirodęs. 

Kai jaunasis malūnininkas buvęs paklaustas, kuo jis var- 
du ir kur gyvenąs, tai atsakęs, jog esąs Landri ir gyvenąs pas 
našlę, ponią Polė, Kuajolio malūnininkę. Štai todėl jie ir 
atėję pas malūnininkę, ponią Polė, ieškoti vaikino, vengian- 
čio karinės tarnybos. | 

Malūnininkė buvo tos nuomonės, kad galima meluoti, 
jei tikslas pateisina melą, todėl pasakė nepažįstanti jokio 
Landri ir apskritai Kuajolio malūne niekada negyvenęs as- 
muo tokia pavarde. 

Seržantas malūnininkei atsakė, kad, nors ji turinti gra- 
žiausias pasaulyje akis ir žaviausias lūpas, tai dar ne prie- 
žastis patikėti tų akių žvilgsnių ir tų lūpų sakomais žodžiais. 
Galiausiai jis pareiškė gražiajai našlei, jog ketinąs padaryti 
jos malūne kratą. 

Ir krata prasidėjo. 

Po penkių minučių seržantas sugrįžo. Jis paprašė gra- 
žiosios malūnininkės kambario rakto. Moteriškė atrodė la- 
bai sukrėsta tokio paprasto prašymo. Tačiau seržantas taip 
primygtinai ir atkakliai reikalavo, kad malūnininkei norom 
nenorom teko raktą paduoti. 

Netrukus seržantas sugrįžo vesdamasis už pakarpos 
Landri. 

Visa tai matydama našlė siaubingai išbalo. Na, o Tibo 
širdis daužėsi taip, kad rodės, perplėš krūtinę: jis puikiai 
suprato, jog ne be juodojo vilko pagalbos seržantas nuėjo 
ten, kur Landri slėpėsi. 

— Cha, cha, cha, bernužėli! — kvatodamas šaukė ser- 
žantas. — Vadinasi, užuot tarnavę karaliui, mes pasirinko- 
me tarnavimą grožiui? Visai būtų suprantama, bet jei jau 
turėjai laimės gimti Jo didenybės valstybėje ir gerdavai į jo 
sveikatą, tai truputėlį turėtum jam ir patarnauti. Iodėl eisi 
su manimi, mielas berniuk, ir tik tada; kai praleisi keletą 
metų prancūzų gvardijoje, galėsi grįžti ir vėl stovėti po savo ' 
pirmąja vėliava. O dabar eime! 

— Bet juk Landri dar nesukako nė dvidešimt, — ma- 
lūnininkė kreipėsi į seržantą, — ir jūs neturite teisės jo išsi- 
vesti, kol tiek metų jis neturės, 

— Iš tikrųjų, — įsiterpė Landri, — aš dar neturiu dvi- 
dešimties metų. 

— O kada jums tick sukaks? 

— Tik rytoj. 

— Puiku! — atšovė seržantas. — Tuomet mes šiąnakt 
jus paguldysime ant šieno kūgio E2IP kokią slyvą, o rytoj 
pabudinsime jau prinokusį. 

Landri pravirko. 

Našlė prašė, maldavo, net leidosi verbuotojų apkabi- 
nama, kantriai pakentė jų nešvankius juokelius ir galiausiai 
net pasiūlė šimtą ekiu Už jo paleidimą. 

Viskas buvo veltui. 

Vargšui Landri kareiviai surišo per riešus rankas, vie- 
nas 1š jų įsikibo į virvės galą, ir šitaip visi keturi iškeliavo. 
"Taigi malūno parankiniui nebuvo kada nė pasakyti gražia- 
jai malūnininkei, jog, kur tik jis bebūtų, arti ar toli, vis tiek 
ją mylėsiąs, o jei tektų numirti, tai paskutinis žodis jo lūpo- 
se būsiąs jos vardas. | 

Gražiąją našlę taip prislėgė ta didžiulė nelaimė, kad ji 
visiškai prarado savigarbą ir, prieš leisdama Landri išeiti, 
švelniai priglaudė jį prie krūtinės. 

Kai nedidelė grupelė vyrų dingo už gluosnių, malūni- 
ninkę prislėgė toks baisus sielvartas, kad ji krito apalpusi, 
todėl ją teko nunešti į lovą. 

Tibo švelniai ja rūpinosi. 

"Toks didelis palankumas, našlės rodomas jo pusbro- 
liui, truputį jam kėlė nerimą. Bet vis tiek jis džiaugėsi pakir- 
tęs blogį iš pat šaknų ir tebeturėjo didelių vilčių. 

Kai tik našlė atsigavo, pirmieji jos žodžiai buvo apie 
Landri. Tibo sumojavo rankom, dėdamasis, jog ją užjaučia. 
Malūnininkė pravirko. 

— Vargšas vaikelis! — dejavo ji, apsipildama karšto- 
mis ašaromis. — Kas tik jam, tokiam švelniam ir gležnam, 
bus? Vien jau šautuvo ir kuprinės svoris jį nugaluos. 

Paskui ji atsigręžė į svečią. 

— Ak, pone Tibo, — aimanavo ji, — man taip gelia 
širdį! Jūs tikriausiai jau pastebėjote, kad myliu jį? Jis buvo 
toks prieplaikus, toks geras, jis tiesiog neturėjo ydų: nei kor- 
tuotojas, nei girtuoklis, jis niekada nebūtų prieštaravęs man, 
niekada nebūtų terorizavęs žmonos, jis man atrodė toks mie- 
las po tų dvejų žiaurių metų, kuriuos pragyvenau su amži- 
natilsį ponu Polė. Ak, pone Tibo, pone Tibo! Kaip skaudu 
nelaimingai moteriškei matyti, jog smenga į bedugnę visi 
jos planai susikurti ramią ateitį! 

"Tibo toptelėjo, kad dabar būtų puiki proga išpažinti 
jai savo meilę. Mat išvydęs raudančią moterį jis klaidingai 
pagalvojo, jog ji verkia tik tam, kad kas nors guostų. Be to, 
jis manė, kad tik gudravimu pasieks savo tikslą. 

— Be abejo, aš suprantu jūsų skausmą, — atsakė jis, — 
užjaučiu ir paremsiu kaip įmanydamas, kad jums netektų 
suabejoti mano prieraišumu pusbroliui. Tačiau belieka su- 
sitaikyti su tuo, kas įvyko, todėl nesumenkindamas Landri 
dorybių aš jums pasakysiu: “Gražioji malūnininke, ieškoki- 
te dabar tokio, kuris jį galėtų atstoti". 

— Kuris jį galėtų atstoti! — sušuko našlė. — Bet tokio 
nėra. Kur dar rasčiau tokį švelnų ir paklusnų vaikiną kaip 
jis? Man patiko jo-vaikiškas veidas, bet kartu Landri buvo 
"toks ramus ir taip oriai mokėjo elgtis! Jis dirbo dieną naktų, 
ir Šit, nepaisant viso to, vienu akies mirksniu aš jį pražu- 
džiau. Ne, ne, pone Tibo, nuoširdžiausiai jums pasakysiu, 
kad jau vien jo prisiminimas neleis man domėtis kitais, to- 
dėl matau, jog privalau susitaikyti su tuo, jog liksiu našle 
visą gyvenimą. | 

— Na, ką jūs! — paprieštaravo Tibo. — Juk Landri 
buvo dar labai jaunas. 

— Ak! — atšovė našlė. — Tai joks trūkumas. 

—-Be to, kas Žino, ar ir vėliau jis būtų turėjęs tokių 
pačių savybių! Patikėkite manimi, ponia, jog neverta taip 

smarkiai krimstis, verčiau, kaip jau patariau, pasiieškokite 
kito žmogaus, kuris padėtų jį pamiršti. Jums reikalingas ne 
koks nors vaikigalis, bet subrendęs vyras, turintis visas tas 
savybes kaip ir Landri, tačiau pakankamai solidus, kad jums 
nereikėtų baimintis, jog vieną gražią dieną jūsų iliuzijos iš- 
sisklaidys ir pasijusite esanti ištvirkėlio ir storžievio draugi- 
joje. | | 

Malūnininkė papurtė galvą. 

Bet Tibo tęsė: | 

— Šiaip ar taip, jums reikia tokio vaikino, kuriuo galė- 
tumėte pasitikėti ir kuris atneštų naudos malūnui. Po vel- 
niais! Tik tarkite žodį, ir jums neteks ilgai ieškoti tokio, ku- 
ris tų pačių savybių turi galbūt net daugiau negu tas, kuris 
neseniai čia tarnavo. | 

— Ir kur aš galėčiau pamatyti tokį stebuklingą žmo- 
gų? — paklausė malūnininkė ir, pasistiebusi ant pirštų ga- 
lų, įsistebeilijo į kurpių, tarsi norėdama mesti jam iššūkį. 

Bet šis, taip ir nepajutęs, kokiu tonu našlė ištarė šiuos 
žodžius, pamanė sulaukęs patogios progos. Tad nusprendė 
ja pasinaudoti ir atskleisti savo ketinimus. 

— "Tai va, gražioji ponia Polė, — pradėjo jis, — saky- 
damas, jog neteks ilgai ieškoti jums tinkamo žmogaus, pri- 
sipažinsiu, turėjau omeny save, nes iš tiesų būčiau laimin- 
gas, jei tapčiau jūsų vyru. O! — tęsė jis, kai tuo tarpu malū- 
nininkė žiūrėjo į jį vis pikčiau. — O! Jums nereikėtų bai- 
mintis, kad jūsų valiai bus prieštaraujama: esu švelnus kaip 
ėriukas, ir man galioja tik vienas įstatymas, vienas troški- 
mas — įtikti jums. O kai dėl jūsų turto, tai žinau tam tikrų 
būdų jam pagausinti, bet atskleisiu vėliau... 

Tibo nebeteko baigti sakinio. 

— Ak šitaip! — sušuko malūnininkė taip įniršusi, kad 
nebejstengė tvardytis. — Ką?! Jūs, kurį aš laikiau bičiuliu, 
dar drįstate siūlytis į jo vietą mano širdy! Jūs norite, kad 
sulaužyčiau priesaiką, duotą jūsų pusbroliui! Lauk iš čia, 

niekše, nes kai supyksiu ir visai įniršiu ant jūsų, pašauksiu 
keturis vyrus ir liepsiu jus numesti po malūno ratu! 

Tibo jau norėjo kažką atsakyti, tačiau, niekada anks- 
čiau nestokodavęs argumentų, dabar nebeišmanė, kaip pa- 
siteisinti. 

Tiesą sakant, malūnininkė jam ir laiko nedavė. Ji grie- 
bė už ąselės po ranka pasitaikiusį gražų, dar naują ąsotėlį ir 
paleido Tibo tiesiai galvon. 

Savo laimei, Tibo kryptelėjo galvą kairėn, ir ąsotis, j0 
nekliudęs, atsitrenkė į židinį ir sudužo. 

"Tada malūnininkė griebė taburetę ir su tokiu pat įnir- 
šiu sviedė į tą patį taikinį. 

Šiuosyk Tibo kryptelėjo galvą į dešinę, ir taburetė iš- 
daužė tris ar keturis lango stiklus. 

Išgirdę žyrant stiklus, trobon subėgo samdiniai — ber- 
nai ir mergos. Jie užtiko šeimininkę betvatinančią Tibo bu- 
teliais, vandens ąsočiais, druskinėmis, lėkštėmis — viskuo, 
kas tik pasitaikydavo po ranka. 

Tibo laimei, gražioji ponia Polė buvo taip įširdusi, kad 
negalėjo nė prašnekti. Jei ji būtų atgavusi amą, tai būtų su- 
šukusi: 

— Užmuškite jį! Papjaukite! "Tai niekšas! Nedorėlis! 

Pamatęs malūnininkei į pagalbą atėjusią paspirtį, Tibo 
jau buvo besmunkąs pro duris, kurias paliko atdaras Lan- 
dri išsivedę verbuotojai. Bet tą akimirką, kai jis nėrė pro 
jas, garbusis meitėlis, kurį matėme besnaudžiantį saulės ato- 
kaitoje, to baisaus erzelio iš pirmos snūdės pažadintas, pa- 
manė, kad tai kėsinamasi į jį, ir puolė į tvartą slėptis, bet 
beskuosdamas ėmė ir pasipynė Tibo po kojom. Šis prarado 
pusiausvyrą. Ir, pamėtėtas kokius dešimt žingsnių, žnegte- 
lėjo į purvyną ir mėšlus. 

— Kad tave velnias, prakeiktas gyvuly! — sukliegė kur- 
pius, mat griūdamas užsigavo, bet dar baisiau jis persiuto 
išvydęs išvoliotas savo naujas drapanas. 

Nepaspėjo Tibo ligi galo ištarti linkėjimo, kai meitėlis, 
ūmai tarsi kokio šišo pagautas, pasileido lyg patrakęs sker- 
sai kiemą malūno link, pakeliui viską vartydamas, daužyda- 
mas ir taškydamas. 

Malūno bernai ir mergos, subėgę į savo šeimininkės 
šūksmus, pagalvojo, kad jų priežastis ir buvo tas paklaikęs 
paršas, taigi puolė jį vytis. 

Bet veltui jie mėgino nutverti gyvulį. Šis lėkė toliau, 
vieną po kito, kaip ir Tibo, parversdamas ir bernus, ir mer- 
gas, kol galop, kiaurai pramušęs šliuzą nuo malūno skirian- 
čią pertvarą taip lengvai, lyg ji būtų iš popieriaus, šoko tie- 
siai po ratu... Ir pradingo lyg kokioj pragarmėj. 

Tuo metu malūnininkė jau atgavo žadą. 

— Laikykit Tibo! — sukliko ji, mat buvo girdėjusi kur- 
piaus prakeiksmą meitėliui ir labai apstulbo, kad taip greit 
jis išsipildė. | 

— Laikykit Tibo! Užmuškite jį! Tai burtininkas! Raga- 
nius! Vilkolakis! 

Šis paskutinis žodis, kuriuo ji apdovanojo Tibo, mūsų 
miškuose yra pats baisiausias epitetas žmogui. 

Tibo, jausdamas, kad jo sąžinė nešvari, iš pradžių pasi- 
naudojo visuotiniu apstulbimu, kurį malūnininkės šeimy- 
nai sukėlė ši pravardė. Kol visi graibstėsi kas šakės, o kas 
kastuvo, jis praslinko pro juos, išsmuko pro malūno vartus 
ir lengvai, kas tik dar labiau patvirtino malūnininkės žo- 
džius, ristele ėmė bėgti į stačią pakriūtę, kuri šiaip jau atro- 
dydavo sunkiai įveikiama, ypač ties ta vieta, kurią buvo pa- 
sirinkęs Tibo. 

— Ei, tik nepaleiskite j0! — šaukė pavymui malūni- 
ninkė. — Jūs leidžiate jam pabėgti! Jūs jo nesivejate! Ne- 
„persekiojate! Neužmušate! 

Bet samdiniai tik purtė galvas. 

— Ak, ponia, — sakė jie, — nejaugi jūs norite, kad 
mes susigrumtume su vilkolakiu? 

IX 
Vilkų vadas 


Gelbėdamasis nuo malūnininkės grasinimų ir jos žmo- 
nių ginklų, Tibo instinktyviai pasuko į pagirį. 

Pirma jo mintis buvo pasislėpti nuo priešų miške, kur 
tokiu metu niekas neišdrįs jo persekioti jau vien iš baimės 
patekti į pasalą. Be to, juodojo vilko apdovanotas velniška 
galia, Tibo ne per daugiausia ir bijojo savo priešų, nesvar- 
bu, kas jie būtų. Pakaktų juos pasiųsti tenai, kur jau pasiun- 
tė gražiosios malūnininkės meitėlį. Jis nė neabejojo, kad 
atsikratys jais. 

Bet, kai retkarčiais širdį vėl nusmelkdavo Markoto pri- 
siminimas, jis pagalvodavo, jog vis dėlto nederėtų po velnių 
siųsti žmones, kaip kad pasiuntė tą paršą. | 

Apmąstydamas savo baisią galią ir vis gręžiodamasis 
atgal įsitikinti, kad jos panaudoti neprireiks, Tibo jau visai 
sutemus pasiekė Piseljė apylinkes. 

Buvo rudens naktis, tamsi ir darganota, o vėjas, gū- 
džiai kaukdamas ir; regis, liūdnai dejuodamas, draskė nuo 
medžių geltonus lapus. Į nykų vėjo kauksmą kartais įsiterp- 
davo pelėdos ūbavimas, — dingojosi, jog tai susišūkauja du 
pasiklydę girioje keleiviai. 

Visi tie garsai buvo Tibo gerai pažįstami ir didelio įspū- 
džio nedarė. Be to, jam rūpėjo kas kita: priėjus pamiškę, 
išsipjauti kokių keturių pėdų ilgumo kaštono lazdą, nes tik 
šitaip apsiginklavus būtų nebaisu kad ir keturių vyrų puoli- 
mo. Todėl jis drąsiai įžengė miškan, kuris dar ir šiandien 
vadinamas Vilkų šilojais. 

Jau kokias kelias minutes jis pėdino siaura ir tamsia 
proskyna, baisiausiai keikdamas tas keistuoles moteris, ku- 

rios nei iš šio, nei iš to ima ir atiduoda pirmenybę paikam ir 
gležnam vaikigaliui, o ne tvirtam ir drąsiam jo varžovui, kai 
staiga išgirdo maždaug per dvidešimtį žingsnių užpakaly sa- 
vęs sušvagždant lapus. 

Jis atsisuko. | 

"Tamsoje išvydo dvi akis, žioruojančias lyg Žarijos. 

Atidžiau įsistebeilijęs ir įtempęs žvilgsnį, pamatė di- 
džiulį vilką, biznojantį jam įdurmui. 

"Tai.buvo ne tas vilkas, kuris lankėsi jo lūšnelėje. Anas 
buvo juodas, o šis tik rusvas. Jų nebūtum supainiojęs nei 
pagal plauką, nei pagal stambumą. 

"Tibo nė nedrįso manyti, kad visi vilkai nori susitikti su 
juo tokių kilnių ketinimų vedami kaip ir tas pirmasis, kurį 
jis jau pažinojo. Todėl abiem rankom sugniaužęs lazdą pa- 
švysčiojo sau virš galvos, kad įsitikintų, jog dar neatprato ja 
naudotis. 

"Tačiau, jo didžiausiai nuostabai, žvėris teberisnojo iš 
paskos anaiptol ne priešiškai nusiteikęs, — jis stabtelėdavo 
tada, kai sustodavo Tibo, ir vėl pradėdavo bėgti, kai Tibo 
žengdavo toliau, ir tik retkarčiais suurgzdavo, tartum kvies- 
damasis pastiprinimą. Tie urgzčiojimai vis dėlto kėlė neri- 
mą Tibo. 

Staiga nakties keliauninkas pamatė vis labiau tirštėjan- 
čioje tamsoje priešais save sublyksint dar dvi švieseles. 

Aukštai iškėlęs lazdą, jis artinosi prie tų švieselių ir vos 
nepargriuvo, užkliuvęs už kažko, tysančio ant tako. 

"Tai buvo antrasis vilkas. 

Nepagalvojęs, kad galbūt ir neatsargu pirmam pulti žvė- , 
rį, kurpius iš visų jėgų trenkė šiam lazda. 

Įnagis pataikė vilkui tiesiai į galvą. Žvėris iš skausmo 
sustaugė. Paskui susigūžęs lyg savo šeimininko primuštas 
šuo nukiūtino pirma kurpiaus. 

Tibo atsigręžė pasižiūrėti, o kur tas pirmasis vilkas. Šis 
tebesekė įdurmui vis per tą patį atstumą. 


110 


Greitai grįžtelėjęs pirmyn ir atgal, Tibo išvydo sau iš 
dešinės cipenantį dar ir trečią vilką. 

Jo akys instinktyviai nukrypo į kairę. Šioje POSEjE jį 1y- 
dėjo ketvirtas vilkas. 

O nenuėjus dar nė ketvirčio mylios, aplink jį jau buvo 
susidaręs dvylikos Žvėrių ratas. 

Padėtis buvo kritiška. Tibo suprato, kaip visa tai rimta. 

Iš pradžių jis pamėgino dainuoti, vildamasis, kad žmo- 
gaus balsas pabaidys žvėris. Veltui. Nė vienas vilkas nesi- 
traukė iš savo vietos rate, nubrėžtame lyg skriestuvu aplink 
Žmogų. 

Tada jam dingtelėjo mintis sustoti prie pirmo vešles- 
nio medžio, įsliuogti į jį, pasislėpti tarp šakų ir palaukti die- 
nos. 

Bet geriau apsvarstęs priėjo išvadą, kad protingiau bus 
pamėginus nusigauti iki savo namų, prie kurių jis artėjo ir 
artėjo, mat vilkai, nors jų ir daug buvo, nerodė jokio prie- 
šiškumo, nors jis pats su vienu buvo pasielgęs negerai. Vi- 
suomet pakaks laiko įšokti į kokį medį, jeigu vilkai imtų 
kitaip elgtis. 

Turime pasakyti, kad Tibo buvo taip susijaudinęs, jog 
praėjo pro savo trobelės duris, jų nė nepastebėjęs. Bet ga- 
liausiai atpažino savo namus. 

Tik, didžiausiai jo nuostabai, vilkai, iki čia atsekę, pra- 
siskyrė ir išsirikiavo abipus tako, kad leistų jam praeiti. 

Tibo negaišo laiko jiems padėkoti už tokį mandagu- 
mą. Jis greitai smuko į savo trobą ir užsklendė duris. 

Sandariai uždaręs ir užšovęs, dar užrėmė jas skrynia, 
kad šitaip galėtų gintis, jeigu būtų puolamas. Po to klastelė- 
jo į krėslą ir tik tada atsikvėpė visa krūtine. 

Kai jau šiek tiek buvo atsigavęs iš baimės, priėjo žvilg- 
telėti pro miško pusėn išeinantį langelį. 

Zaižaruojančių akių linija rodė, kad vilkai anaiptol ne- 
ketina trauktis, neš tupėjo priešais jo būstą išsirikiavę viena 
eile. 

"Tokia kaimynystė gal ką nors kitą ir būtų išgąsdinusi, 
bet Tibo, kuris vos prieš kelias minutes ėjo lydimas tos bai- 
sios gaujos, jautėsi saugiai vien pagalvojęs, kad jį nuo tų 
nemalonių bendrakeleivių skiria, tegul ir plona, bet vis dėl- 
to siena. 

Tibo įžiebė nedidelę metalinę lemputę ir padėjo ją ant 
stalo. Po to sužėrė krūvon pasklidus nuodėgulius, užmetė 
ant jų saujelę skiedrų 17 užkūrė ugnį; jos atšvaitai, kaip jis 
tikėjosi, turėjo išgąsdinti vilkus. 

Tačiau tie Tibo vilkai, matyt, buvo ne paprasti, jau 
prie liepsnos pripratę. Jie nė nekrustelėjo iš pasirinktos 
vietos. 

Pasvydus pirmiesiems aušros spinduliams, Tibo, iš bai- 
mės taip ir prabudėjęs naktį, dabar galėjo žvėris suskai- 
čiuoti. 

Kaip ir vakar vilkai tebelaukė — vieni tupėjo, kiti gulė- 
jo ir snaudė, treti vaikštinėjo lyg kokie sargybiniai. Bet pa- 
galiau, kai paskutinė žvaigždė pranyko ir ištirpo tvieskian- 
čios iš rytų šviesos srautuose, jie visi vienu kartu atsikėlė ir 
su kažkokiu keistu urzgesiu, su kokiu nakties žvėrys sveiki- 
na dieną, išsivaikščiojo į šalis ir pradingo. 

Vilkams pasitraukus, Tibo vėl susimąstė apie savo va- 
karykštę nesėkmę. | 

Kaip čia galėjo nutikti, kad malūnininkė pasirinko ne 
ji, o brolėną Landri? Argi jis jau nebe tas gražuolis Tibo, o 
galbūt jo išvaizda kaip nors pasikeitė? 

Tibo turėjo vienintelį būdą tuo įsitikinti: pasižiūrėti į 
veidrodį. Jis paėmė viršum židinio kabančią veidrodžio šū- 
kę ir koketiškai šyptelėjęs prikišo ją prie šviesos. Bet, išvy- 
dęs ten savo veido atspindį, net suriko iš nuostabos ir siau- 
bo. | 

Taip, jis tebebuvo tas pats gražuolis Tibo. Tik jo rau- 
donasis plaukas, taip neatsargiai Žarstant grasinimus, jau 

buvo virtęs tikra sruoga, savo skaistumu galinčia rungtis su 
židinio liepsnos blyksniais. 

Tibo kaktą išpylė šaltas prakaitas. Žinodamas, kad 
bergždžia būtų mėginti išrauti arba nukirpti tuos prakeik- 
tus plaukus, jis nusprendė nieko jiems nebedaryti ir tik steng- 
tis ateityje kuo mažiau kam nors pikta linkėti. 

Svarbiausia, dabar reikėjo vyti šalin garbėtroškos ku- 
pinas mintis, taip įkyriai jį kamuojančias, o verčiau vėl sėsti 
prie savo darbo. 

Tibo nusprendė jo imtis. Bet noro dirbti jau nebuvo. 

Veltui jis ieškojo atmintyje Kalėdų giesmių, kurias gie- 
dodavo tomis palaimingomis dienomis, kai jo rankoms taip 
lengvai paklusdavo skroblas ir beržas, na, o dabar jo įran- 
kiai ištisas valandas likdavo nepaliesti. 

Jis mąstė ir klausė savęs, argi ne liūdna, kad dirbda- 
. mas iki devinto prakaito jis skursta ir vargiai prasimaitina, 
kai tuo tarpu tinkamai rikiuodamas savo troškimus gali leng- 
vai tapti laimingas. 

Pasitiekti kuklaus valgio jam jau nebuvo vieni juokai 
kaip kitados; pajutęs alkį, jis su pasidygėjimu pakramsnojo 
"juodos duonos kriaukšlį, o pavydas, ligi šiol buvęs tik geres- 
nio būvio troškimu, pamažu jo širdies gilumoje ėmė virsti 
aklu ir baisiu įniršiu, kuris vertė nekęsti žmonių. 

"Tačiau, kad ir kokia ilga atrodė Tibo ši diena, ji pra- 
slinko kaip ir visos kitos. 

Kai ėmė temti, jis paliko savo varstotą ir išėjęs oran 
atsisėdo ant savo rankom susikalto suolelio palei duris. Ir 
vėl pasinėrė į niūrius apmąstymus. | 

Bet, vos tik tamsa ėmė tirštėti, iš krūmų išlindo vilkas 
ir lygiai kaip vakar, priėjęs arčiau, atsigulė netoli lūšnelės. 

Lygiai kaip ir vakar įkandin šito vilko pasirodė antras, 
trečias, kol galiausiai visa gauja užėmė savo vietas ten pat, 
kur ir vakar naktį. 

Atsliūkinus trečiam vilkui, Tibo įėjo vidun. Jis vėl užsi- 
barikadavo taip pat kruopščiai kaip vakar. Tik buvo dar liūd- 
nesnis ir dar labiau išsigandęs kaip vakar. Bet nebeturėjo 
jėgų būdrauti.Iodėl, užkūręs ugnį taip, kad ji vos rusentų, 
atsigulė savo lovon ir užmigo. | 

Kai pakirdo, buvo jau smarkiai įdienoję. Saulė kabojo 
virš horizonto per kokius du trečdalius dangaus. Jos spin- 
duliai nardė tarp virpančių gelsvų krūmokšnių lapų ir mai- 
nėsi aibėm auksinių ir purpurinių atspalvių. 

Jis pribėgo prie lango. 

Vilkų nebebuvo. Tik rasotoje žolėje matėsi, kur jų šią 
naktų gulėta. 

Vakare vilkai vėl susirinko prie Tibo būsto, ir palengva 
jis ėmė priprasti prie jų sargybos. Netgi pagalvojo, kad jo 
bičiulystė su juoduoju vilku, matyt, bus palankiai nuteikusi 
visą jų gentį, todėl nusprendė žūtbūt sužinoti, kokie jų keti- 
nimai. | 

Tad, užsikišęs už juostos ką tik išgaląstą lenktą batsiu- 
vio peilį ir pasiėmęs ilgą ietį, kurpius atsidarė duris ir ryŽ- 
tingai nuėjo prie gaujos. Bet kaip jis nustebo, kai, užuot jį 
užpuolę, vilkai ėmė vizginti uodegas tarsi šeimininkui no- 
rintys prisimeilinti šunys. Jų elgesys buvo toks bičiuliškas, 
kad "Tibo priėjo visiškai arti ir uždėjo ranką vienam iš jų ant 
nugaros, o vilkas ne tik kad leidosi glostomas, bet dargi at- 
rodė esąs labai patenkintas. 

— Ak! Ak! — sukuždėjo Tibo, ir vaizduotė lyg patra- 
kusi nunešė jį kažin kur tolyn. — Jei šie valiūkai tokie pat 
klusnūs kaip ir lipšnūs, tai turėsiu tokį šunyną, kokio ponas 
Žanas niekada neturėjo, ir nuo šiol gausiu kokios tik pano- 
Tėsiu Žvėrienos. 

Nespėjo dar Tibo šių žodžių ištarti, kai iš gaujos atsi- 
skyrė ketvertas stipriausių ir vikriausių vilkų ir bematant pra- 
nyko miške. 

Po kelių minučių krūmuose pasigirdo urzgimas, 0 po 
pusvalandžio iš ten išlindo plėšrūnas, nešinas gražia ožkele, 
paskui kurią žolėje driekėsi ilgas kruvinas pėdsakas. 

Vilkas patiesė ožkelę prie kurpiaus kojų, o šis baisiai 
susijaudino matydamas, kad jo norai ne tik įvykdomi, bet ir 
iš anksto įspėjami. Jis išskrodė laimikį ir padalijo visiems 
po lygiai, sau palikdamas tik nugarinę ir abu ožkos kum- 
pius. | 

Paskui karališku mostu, rodančiu, jog tik dabar įsijau- 
čia į savo vaidmenį, jis paleido vilkus ligi rytojaus. 

Kitą rytą, dar neišaušus, jis išėjo į Viler-Kotrė, kur “ duk- 
sinio rutulio" smuklės šeimininkas, sumokėjęs du ekiu, jam 
padėjo atsikratyti dviem ožkos kumpiais. O dar po dienos, 
kai tam pačiam smuklininkui Tibo nubogino pusę šerno, jis 
tapo jau nuolatiniu tiekėju. 

Pamėgęs šį verslą, "Tibo dabar kiauras dienas praleis- 
davo miesto smuklėse. Klumpių jis daugiau nebeskobė. 

Ne vienam niežėjo liežuvis pasišaipyti iš jo raudonos 
plaukų sruogos, kuri, nors uoliai slepiama po kitais plau- 
kais, vis tiek išsprūsdavo į dienos šviesą, tačiau Tibo aiškiai 
leisdavo suprasti, jog nepakęsias jokių patyčių dėl šio ne- 
normalumo. | 

Ir atsitik tu man, kad kaip tik tuo metu — o varge! — 
paviešėti keletą dienų Viler Kotrė atvyko Orleano kunigaikš- 
tis 17 ponia de Monteson. Tai buvo naujas išbandymas Tibo 
tuštybei. | 

Į Viler Kotrė iš aplinkinių pilių suvažiavo visos kilmin- 
gos damos ir jauni dvarininkaičiai iš Monbretonų, Mon- 
teskju, Kurvalių šeimų. 

Damos vilkėjo prašmatniomis sukniomis, jauni senjo- 
rai — elegantiškais kostiumais. 

Senjoro Žano ragas aidėjo miške dar skardžiau kaip 
visada. 

Lyg kokios įstabios vizijos buvo tos lieknos amazo- 
nės, jojančios puikiais anglų žirgais, 17 miklūs jų kavalie- 
riai, apsitaisę gražiais, auksu siuvinėtais drabužiais. Jie buvo 
panašūs į liepsnos blyksnius tamsioje aukštų medžių tan- 
kmėje. i 

O vakarais vyko kitokios pramogos. Visa ši aristokra- 
tiška draugija rinkosi į puotas ir vakarėlius. Per pertraukas 
tarp vakarėlių ir puotų jie važinėjosi dailiomis paauksuoto- 
mis karietomis, papuoštomis įvairiaspalviais herbais. 

Tibo visada stovėdavo pirmose smalsuolių gretose. Jis 
ryte rydavo akimis tuos atlaso ir mezginių debesis, kuriems 
kilstelėjus aukštyn galėjai matyti dailias kulkšnis, aptemp- 
tas šilko kojinėmis, bei mažytes įsispiriamas kurpaites rau- 
donais kulniukais. | 

Visa tai praslinkdavo pro suglumusius kaimiečius ir be- 
likdavo tik pudros 4 la marėchale bei švelniausių kvepalų 
aromatas. 

"Tibo tada susimąstydavo, kodėl jis ne vienas iš tų jau- 
nųjų senjorų, apsirengusių išsiuvinėtais drabužiais. Kodėl 
gi viena iš tų gražių, šilkais šlamančių damų ne jo meilužė. 
Ir tada jam jau atrodydavo, kad Anjeletė — tik vargana 
mažytė kaimietė, o našlė Polė — tik paprasta malūninin- 
kė. 

Bet kai jis grįždavo namo per mišką, lydimas vilkų gau- 
jos, kuri vos tik atėjus nakčiai ir jam įkėlus koją miškan jau 
nesitraukdavo nuo jo, kaip sargybiniai nesitraukia nuo savo 
karaliaus, štai tada jis pasinerdavo į lemtingiausius apmąs- 
tymus. 

Apniktas panašių pagundų ir sykį jau žengęs į blogio 
kelią, Tibo nebegalėjo sustoti nenutraukęs ryšių su tuo, kas 
dar buvo likę gera, tai yra su prisiminimais apie dorą gyve- 
nimą. 

Ką reiškė tie keli ekiu, “Auksinio rutulio" smuklininko 
jam sumokamų už žvėrieną, kuria jį aprūpindavo gerieji ben- 

drininkai vilkai! Šių pinigų, taupomų metais ir mėnesiais, 
jam būtų pakakę tik kukliausiems širdies norams patenkin- 
ti. 

Nedrįstume sakyti, kad Tibo, pradėjęs troškimu turėti 
senjoro Žano danieliaus kumpį, paskui Anjeletės širdį, dar 
paskiau našlės Polė malūną, dabar būtų pasitenkinęs Uanji 
ar Longpono pilimis, — taip šios mažos kojytės, šios grakš- 
čios, apvalios blauzdos, švelniais kvapais dvelkiantys akso- 
mo ir atlaso drabužiai jaudino jo išdidžią vaizduotę. 

"Iodėl vieną dieną jis sau ir tarė, kad iš tiesų yra paika 
būti amžinu skurdžiumi, kai turi tokią baisingą galią. 

Nuo tos akimirkos Tibo nusprendė panaudoti šią galią 
įmantriausiems įgeidžiams įkūnyti, net jeigu jo plaukai vie- 
ną dieną pasidarytų nelyginant liepsnų karūna, panaši į tą, 
kuri švyti viršum aukšto Sen Gobeno fabriko kamino. 


X 
„Karališkasis teisėjas Magluaras 


Savo drąsių užmojų nešamas, bet taip ir nestabtelėda- 
mas ties kuriuo nors vienu, Tibo praleido paskutines metų 
dienas ir pasitiko Naujuosius metus. 

Tik, Žinoma, galvodamas apie išlaidas, susijusias su 
kiekviena tų laimingų metų diena, jis, — juo labiau artėjo 
tas baisus vienų metų virsmas į kitus, — reikalavo iš savo 
tiekėjų dvigubos duoklės, o pats savo ruožtu gaudavo dvi- 
gubą užmokestį iš “Auksinio rutulio" smuklės šeimininko. 

Taigi, jei ne ugniaspalvė plaukų sruoga, Tibo būtų žen- 
gęs į naujuosius metus kaip niekada prakutęs materialiai. 

Įsidėmėkite, mes sakome materialiai, bet ne dvasiškai, 
nes, kūnui taip klestint, jo siela vis dėlto buvo baisiai apleis- 
ta. 

Tibo puikiai rengėsi, o jo kišenėje nuolat žvangčiojo 
apie dešimt ekiu. Pasipuošęs ir tos pinigų muzikos lydimas, 
jis savo išvaizda nelabai bepriminė amatininką — klump- 
dirbį, bet buvo panašus į jauną pasiturintį ūkininką arba 
turtingą miestelėną, kuris darbo imasi vien savo malonu- 
mui. 

Štai taip atrodydamas Tibo sykį nuėjo į vieną iš toje 
provincijoje rengiamų kaimo švenčių. 

Dideliuose Bervalio ir Prudono tvenkiniuose jau buvo 
prasidėjusi Žvejyba. 

Vieno tvenkinio išžvejojimas — sunkus darbas jo šei- 
mininkui ir didžiulis malonumas žiūrovams. 

Kadangi apie žvejonę būdavo paskelbiama jau prieš 
mėnesį, jos pažiūrėti suvažiuodavo iš vietovių net dešimt Ijė 
spinduliu. 

O kai dėl paties žodžio Žvejonė, tai žmonės, nežinan- 
tys mūsų apylinkės papročių, tegul nemano, jog čia bus kal- 
bama apie meškeriojimą su tokiu jauku kaip musės lervutė, 
rausva arba žydra kirmėlaitė, arba vėlgi žūklavimas dugni- 
ne meškere, tinklu arba bučiumi. O ne, mes papasakosime 
apie tokią žūklę, kai trim ketvirčiais arba net visa Ijė nuseki- 
namas tvenkinys, ir tada išgaudoma viskas — nuo didžiau- 
sios lydekos iki mažiausios aukšliukės. 

Štai kaip tai daroma. 

"Tarp mūsų skaitytojų veikiausiai nerasi nė vieno, kuris 
nebūtų matęs tvenkinio. O tvenkiniai turi dvi angas: pro 
vieną iš jų vanduo įleidžiamas, pro kitą išleidžiamas. Toji, 
pro kurią vanduo įteka, pavadinimo neturi, o ta, pro kurią 
jis išteka, vadinama nuotaku. Štai prie to nuotako ir vyksta 
žvejyba. 

Vanduo, pro jį ištekėdamas, suplūsta į didelį rezervua- 
rą, iš kurio jau košiamas pro tankaus tinklo akis. Taigi van- 
duo išbėga, bet Žuvis pasilieka. 

Šiaip jau yra žinoma, kiek dienų prireiks tvenkiniui nu- 
„sekinti. Todėl smalsuoliai ir žvejybos mėgėjai sukviečiami 
"tik antrą, trečią ar net ketvirtą parą, priklausomai nuo to, 
kiek ligi atomazgos teks nuleisti vandens. 

Atomazga — tai Žuvies pasirodymas nuotake. 

Žvejybai paskirtą valandą — priklausomai nuo tvenki- 
nio dydžio ar svarbos — prie jo susirenka atitinkamo didu- 
mo ir svarbumo minia, panašiai kaip į žirgų lenktynes Mar- 
so lauke arba Marše, arba Šantiji, kai jose dalyvauja garsūs 
žirgai ir žokėjai. Tik šis reginys stebimas ne iš tribūnų ar 
karietų. 

Ne, kiekvienas atvažiuoja kuo tinkamas — kabriole- 
tu!, šarabanu?*, fajetonu?, dviračiu krovininiu vežimu, atjoja 
arkliu arba asilu, o paskui, nepaisydamas pagarbos autori- 
tetams, egzistuojančios mažiau civilizuotose šalyse, — kiek- 
vienas įsitaiso pagal tai, kada jis atvyko, ar stiprias turi alkū- 
nes ir ar geba stumdyti kitus strėnomis. Vien tvirta pinučių 
tvorelė neleidžia žiūrovams sukristi į rezervuarą. 

Kad žuvis artinasi, rodo vandens spalva ir kvapas. 

Tačiau kiekvienas reginys turi savo nepatogumų. 

Operoje juo gausesnė ir prašmatnesnė publika, juo dau- 
giau tenka kvėpuoti anglies dvideginiu. 

Per žūklę tvenkinyje juo labiau artėja įdomiausia aki- 
mirka, juo daugiau tenka kvėpuoti azotu. 

Iš pradžių, kai tik atidaromas nuotakas, vanduo teka 
skaidrus, tyras ir šiek tiek žalzganas lyg upelio. Viršutinis jo 
sluoksnis, sunkusis, nusrūva pirmas. Paskui vanduo pama- 
žu ima drumstis, pilkėti. Nuteka antrasis jo sluoksnis, ir šit 


!Kabrioletas — lengvas dviratis vienkinkis vežimas ant aukš- 
tos ašies. 

*Sarabanas — atviras vežimas su keliomis skersinių sėdynių 
eilėmis. 
> Fajetonas — lengvas keturratis ekipažas su atlošiamu viršu- 
mi. 

jame, jau tirštėjančiame, kur ne kur blyksteli sidabrinis žai- 
belis. 

lai mažytės žuvytės, kurios dar per silpnos priešintis 
srovei. Jų net nesistengiama gaudyti, ir jos kuo ramiausiai 
paliekamos, todėl, susiradusios rezervuaro dugne dar užsi- 
likusių klanelių, jos ir šokčioja ten tokiais sukiniais, kokius 
klajojantys akrobatai vadina “karpio šuoliais?. 

Pagaliau atplaukia juodas vanduo. Tai ketvirtasis regi- 
nio veiksmas, jis vadinamas peripetija. 

Žuvys instinktyviai priešinasi jas nešančiai tokiai ne- 
įprastai tėkmei, ir, nors iš nieko dar nematyti, kokia ta tėk- 
mė pavojinga, jos tai nujaučia. Todėl kiekviena ir priešinasi 
jai iš visų galių. Lydeka plaukia šonas šonan su karpiu, kurį 
dar vakar vaikėsi, kad šis per daug nenutuktų; ešerys tai- 
kiai keliauja pagret su lynu ir nė neketina krimstelėti to- 
kiam gardėsiui. 

Taip elgiasi ir gilion vilkduobėn patekę žvėrys: kai ara- 
bai randa ten sukritusias gazeles ir šakalus, antilopes ir hie- 
nas, tie šakalai bei hienos būna tokie pat ramučiai ir dreba 
ne mažiau kaip gazelės ir antilopės. 

Galiausiai besipriešinančių žuvų jėgos išsenka. Mailius, 
kaip ką tik sakėme, ima blykčioti vis dažniau, įkandin jo 
pasirodo jau stambesnės žuvys, ir tada žvejai pradeda ran- 
kioti pačias didžiausias. 

Žvejai vilki paprastomis drobinėmis kelnėmis ir med- 
vilniniais marškiniais. Kelnių kiškos atraitotos ligi pat šaky- 
mo, marškinių rankovės — ligi pečių. 

Žvejai krauna žuvį į pintines. 

"Ta, kuri turės būti parduota gyva arba vėl grąžinta į 
tvenkinį, perkeliama į rezervuarus. Na, o tos mirčiai pa- 
smerktosios svaidomos tiesiai ant pievos. Jos bus parduo- 
tos dar šiandien. | 

Juo gausėja Žuvies, juo džiugiau šūkauja žiūrovai. Nes 
jie nepanašūs į teatrų žiūrovus. Jie susirenka ne tam, kad 

slėptų savo jausmus ar dėtųsi abejingais. Ne, jie ateina pa- 
silinksminti ir sulig kiekvienu gražuoliu lynu, gražuoliu kar- 
piu ir gražuole lydeka ima it pašėlę džiaugsmingai ploti. 

Kaip kad kariniame parade daliniai būna išsirikiavę pa- 
gal svarbumą, kitaip tariant, eiklūs pėstininkai žygiuoja pir- 
mieji, orūs dragūnai ties viduriu, o nepaslankūs kirasyrai ir 
sunkioji artilerija pačiame gale, taip ir skirtingos žuvų rūšys 
plaukia viena kitai įdurmut. 

Pačios mažiausios, kitaip sakant, silpniausios plaukia 
priekyje. Didžiausios, tai yra stipriausios, — paskutinės. 

Pagaliau ateina akimirka, kai vanduo, rodos, visai nu- 
senka. Nuotako angą užkemša rezervas — stambiausios 
tvenkinio įnamės. Žvėjams tenka grumtis su tikromis galiū- 
nėmis. 

"Tai atomazga. Tai 1r plojimų audra, tai susižavėjimo 
šūksnių akimirka. 


kėjus. 


Veikėjai blaškosi ir Žiopčioja ant žolės. Kai kurie iš jų. 


atgauna jėgas vandens srautuose. 

Jūs ieškote ungurių, jūs klausiate — o kur unguriai? Ir 
štai jums parodo juos — tris, keturis ungurėlius gal nykščio 
storumo ir pusės rankos ilgumo. 

Tik jie, tokie miklūs 1r lankstūs, kol kas išvengė visuo- 
tinių skerdynių. Unguriai įsirausė giliai į dumblą ir dingo. 

Todėl jūs matote, kaip palei tvenkinį vaikštinėja vyrai 
su šautuvais, ir retkarčiais drioksteli šūvis. 

Paklausus: 

— Kam gi tie šūviai? 

Būtų atsakyta: 

— Kad ungurius priverstų išlįsti. 

Taigi kodėl po tų šūvių unguriai lenda paviršiun? Ko- 
dėl jie verčiasi į tvenkinio dugnu tebečiurlenančius sraute- 

lius? Pagaliau kodėl jie, būdami dumble, regis, tokie sau- 
gūs kaip ir kai kurie mūsų pažįstami žmonės, kodėl, užuot 
ramiai ten tūnoję, stengiasi pasiekti srautelį, kuris savo tėk- 
me vis vien juos nuneš į rezervuarą, kitaip tariant, į bendrą 
kapą? 

Nėra lengvesnio dalyko Prancūzijos koleže kaip atsa- 
kyti į šį klausimą, ypač jei tas koležas yra žuvininkystės. 

Todėl užduodu šį klausimą mokslininkams. Šautuvo 
pykščiojimai — tik prietaras, o viskas įvyksta štai kodėl. 

Skystas iš pradžių dumblas, kuriame lindi ungurys, pa- 
lengva džiūsta ir tampa nebetinkamas gyventi, todėl žuvis ir 
būna priversta ieškoti savo natūralios terpės — vandens. 

Bet vandens atradimas unguriams pražūtis. Jie gaudo- 
mi tik penktą ar šeštą dieną po tvenkinio nuleidimo. 

Štai į tokią šventę ir buvo suvažiavę žmonės iš Viler 
Kotrė, Krepsi, Mon Gobero bei aplinkinių kaimų. Iarp jų 
ir Tibo. 

Tibo jau kadai.nebedirbo, jam kur kas paprasčiau bu- 
vo priversti vilkus dirbti jo naudai. Taigi iš darbininko jis 
virto buržua. Dabar beliko iš buržua virsti bajoru. To jis ir 
siekė. | 

Tibo buvo ne iš tų žmonių, kurie slapstosi už kitų nu- 
garų. Todėl, norėdamas atsidurti pirmoje eilėje, jis ėmė 
smarkiai darbuotis rankom ir kojom. Šitaip besisprausda- 
mas ir primynė suknelę vienai prakilniai ir gražiai damai, 
greta kurios buvo numatęs įsitaisyti. 

Dama savo apdarą brangino, be to, įpratusi įsakinėti, 
ji atsigręžė 1r, išvydusi, kas ją taip įžeidė, su panieka metė: 
“Storžievis!" | 

Nors ir kaip šiurkščiai skambėjo šis žodis, jis buvo iš- 
tartas tokios gražios burnytės, o pati dama buvo daili ir jos 
ūmus įniršis taip neatitiko žavių bruožų, kad Tibo, užuot 
atšovęs jai ką nors panašaus, o galbūt dar šiurkščiau, tik 
žengė atatupstas ir burbtelėjo “ Atsiprašau". 

Nepasakosime apie visas aristokrates, bet ši buvo dar 
ir gražuolė. 

Įsivaizduokite, jei ši moteris būtų buvusi sena ir bjau- 
ri — kad ir markizė, — Tibo ją būtų išvadinęs bent jau ne- 
naudėle. 

"Tačiau jo dėmesį patraukė dar ir keistas žmogus, lydįs 
šitą damą. 

"Tai buvo tuklus, maždaug šešiasdešimties metų žmo- 
gutis, apsirengęs juodai ir tiesiog akinančiai valyvas, tačiau 
toks mažutėlis, kad galva vos tesiekė damos alkūnę, ir nors 
ir Kaip ponia, — net gaila žiūrėti, — stengėsi įsikibti jam į 
parankę, ji turėjo tenkintis tik tuo, kad oriai rėmėsi į jo pe- 
tį. 

Matydamas šią sceną, būtum pasakęs: antikos Kibelė!, 
besiremianti į mūsų laikų storulį. 

"Tačiau koks vis dėlto žavus buvo tas storulis su savo 
striukomis kojytėmis ir tokiu drūtu, iki pat kelių nukaru- 
siu pilvu, kad net siūlės tratėjo, su savo mažutėmis putlio- 
mis ir apvaliomis rankutėmis, su baltais iš po mezginių ky- 
šančiais delniukais ir raudona, tuklia galvute, kruopščiai 
sušukuota, uoliai pripudruota bei sugarbiniuota, netgi su 
maža kasele, kuri sulig kiekvienu judesiu šokčiodavo ant 
jo švarkelio apykaklės. Jis priminė juodvabalį, kurio šar- 
vai taip menkai dera prie trumpų kojų, jog atrodo, kad jis 
ne eina, o rieda. 

Bet nepaisant visko Žmogučio, veidas atrodė kupinas 
džiaugsmo, o išsprogusios akys švietė tokiu gerumu, kad iš 
karto pajusdavai jam simpatiją, — atrodė, jog šis mielas vy- 
rutis taip rūpi pats sau, kad nė neieško dingsčių bartis su 
tokiu neaiškiu ir neapibrėžtu padaru kaip savo artimas. 


!Kibelė — frigų deivė, dievų ir viso, kas gyva, motina, suteikian- 
ti vaisingumą ir atgaivinanti gamtą. 

Todėl išgirdęs, kaip jo kompanijonė šiurkščiai pasiel- 
gė su Tibo, mažasis geraširdis storulis, regis, labai nusimi- 
nė. 

— Liaukitės, ponia Magluar! Liaukitės, ponia Maglu- 
ar, ponia teisėjiene! — kreipėsi jis į ją, šitaip leisdamas kai- 
mynams išgirsti, koks jo vardas ir padėtis visuomenėje. — 
Liaukitės! Jūs ką tik apšaukėte vargšą bernelį, kuris dar la- 
biau už jus kremtasi dėl šio poelgio. 

— Na, bet pone Magluarai, — atšovė dama, — nejau- 
gi turėjau jam padėkoti, kad suglamžė ir visai sugadino gra- 
Žiąją žydro atlaso suknią, jau nė nekalbant apie tai, jog nu- 
mynė ir mažąjį kojos pirštelį? 

— Prašom man atleisti už nerangumą, prakilnioji po- 
nia, — įsiterpė Tibo. — Kai jūs atsigręžėte, jūsų įstabus vei- 
das mane tiesiog apakino lyg saulės spindulys gegužį, ir aš 
jau nebemačiau, kur koją dedu. 

"Toks komplimentas buvo per daug koketiškas žmogui, 
jau trejetą mėnesių bendraujančiam tik su tuzinu vilkų. Ia- 
čiau damai jis padarė labai vidutinį įspūdį, nes, užuot atsa- 
kiusi, ji nepatenkinta tik paniekinamai susiraukė. 

Mat, nors Tibo ir buvo visai padoriai apsirengęs, ji pa- 
juto jo tikrąją padėtį visuomenėje ta keista jusle, kurią turi 
visų luomų moterys. 

Mažasis storulis buvo atlaidesnis — jis audringai su- 
plojo rankutėmis, kurios, žmonai pakeitus pozą, šią akimir- 
ką buvo laisvos. 

— O! Bravo! — sušuko jis. — Na, ir pataikėte, pone! 
Jūs šmaikštus vaikinas ir, kaip regis, puikiai gebate kalbėtis 
su moterimis. Meilute, tikiuosi, kad jūs, kaip ir aš, puikiai 
įvertinote šį komplimentą, ir todėl, kad įrodytume, jog esa- 
me tikri krikščionys ir nejaučiame jam pagiežos, tegul jis, 
jei tik yra čionykštis ir labai nesugaiš, palydi mudu namo, 
kur visi kartu išgersime butelį geriausio seno vyno, kokį tik 
Perina ras rūsyje. 

— Ak! Aš jus puikiai pažįstu, pone Nepomucenai: jūs 
randate aibę progų susidaužti taurėmis, o tokių progų pri- 
trūkęs labai mikliai gebate jų rasti bet kur. Tačiau žinote ir 
pats, pone Magluarai, kad gydytojai jums draudžia gerti prieš 
valgymą. 

— Tai tiesa, brangioji žmonele, — atsakė jai ponas Ne- 
pomucenas, — bet jis neuždraudė mandagiai elgtis su tokiu 
žaviu jaunikaičiu kaip šis. Todėl, Siuzana, būkite jam malo- 
ninga ir neberodykite tokios rūgščios minos, nes ji jums ne- 
pritinka. Prisiekiu velnio krauju! Kas jūsų nepažįsta, dar gali 
pagalvoti, jog turite tik tą vieną suknelę. "Taigi, kad įrody- 
tumėte vaikinui, jog yra atvirkščiai, žinoma, jei jums pavyks 
jį įtikinti mus palydėti namo, tai parėjęs aš jums duosiu tiek 
pinigų, kad galėsite nusipirkti tą nelemtą šilkinį drabužį, ku- 
rio jau seniai trokštate. 

Tas pažadas tikrai turėjo magišką galią. Jis greitai su- 
švelnino ponios Magluar pyktį, ir, kadangi žvejyba ėjo ga- 
lop, ji jau nebe taip atšiauriai paėmė nerangiai ištiestą Tibo 
ranką. 

O jis, apstulbintas damos grožio ir iš kelių j0s vyrui 
išsprūdusių žodžių susivokęs, jog, ji yra teisėjo žmona, išdi- 
džiai, pakelta galva yrėsi per minią su tokia oria veido iš- 
raiška, tarytum būtų vykęs Aukso vilnos ieškoti. 

Tiesą sakant, jis, vargšės Anjeletės sužadėtinis, gra- 
žiosios malūnininkės išvytas jaunikis, galvojo ne tik apie 
malonumą ir pasididžiavimą, jeigu jį pamils teisėjienė, bet 
ir apie naudą, kurią turės iš tokios trokštamos-ir netikėtos 
laimės. 

"Tuo tarpu ponia Magluar, ne tik labai susimąsčiusi, bet 
kartu ir išsiblaškiusi, dairėsi dešinėn ir kairėn, pirmyn ir at- 
gal, lyg ko ieškodama, todėl visą kelią jų pokalbis būtų mez- 
gęsis gana vangiai, jeigu šaunusis žmogutis, bidzenantis tai 
greta Tibo, tai greta Siuzanos ir krypuojantis it iš laukų grįŽ- 
tanti pilnu gūžiu antelė, nebūtų jo palaikęs. 

Šitaip jie — Tibo bemąstydamas, teisėjienė užsisvajo- 
jusi, teisėjas bidzendamas, plepėdamas ir vis šluostydama- 
sis kaktą batisto nosine, — priėjo Ernevilio kaimą, esantį 
daugiau kaip už pusės ljė nuo Pudrono tvenkinių. 

Šiame mažame žaviame kaimelyje, glūdinčiame tarp 
Aramono ir Boneijo ir esančiame per keturis ar penkis šau- 
tuvo šūvius nuo Vezo pilies, senjoro Žano buveinės, buvo 
pono Magluaro magistratūra. 


XI 
Dovydas ir Galijotas 


Jie perėjo visą kaimą ir sustojo prie gražaus balto na- 
mo, pusiaukelėje tarp Longprė ir Aramono. 

Mažasis vyrutis, galantiškas kaip prancūzų riteris, li- 
kus iki to namo apie dvidešimt žingsnių, užbėgo į priekį, 
neįtikėtinai lengvai užliuoksėjo penkiais ar šešiais priebu- 
čio laipteliais ir pasistiebęs palietė pirštų galiukais durų var- 
pelį. 

Iš tikrųjų, kai jis jį paliesdavo ir paskambindavo, tatai 
reiškė, jog šeimininkas sugrįžo. O šį kartą tai buvo ne šiaip 
sau sugrįžimas, bet triumfas! Teisėjas atsivedė svečią. 

Šventiškai apsirengusi kambarinė atidarė duris. Tei- 
sėjas jai šnibžtelėjo kelis žodžius, ir Tibo, kuris ne tik die- 
vino gražias moteris, bet ir mėgo skaniai pietauti, suprato, 
jog tais keliais žodžiais Perinai buvo nusakytas valgiaraš- 
tis. 

Po to šeimininkas atsigręžęs pasakė: 

— O dabar, brangus svety, prašom užeiti į teisėjo Ne- 
pomuceno Magluaro namus. 

Tibo pagarbiai praleido prieky savęs ponią teisėjienę 
ir mažojo žmogučio buvo pakviestas į svetainę. | 

Ir čia kurpius padarė klaidą. Dar nevisiškai pripratęs 
priė prabangos, šis girios Žmogus neįstengė nuslėpti susiža- 
vėjimo, kurį jam padarė teisėjo namai. 

"Pirmą kartą gyvenime Tibo stovėjo prieš Damasko šil- . 
ko užuolaidas ir paauksuoto medžio krėslus. Anksčiau jis 
manydavo, kad tokius krėslus ir tokias užuolaidas gali turėti 
tik karalius ar bent jau Orleano kunigaikštis. 

Tibo nepajuto, jog yra akylai stebimas ponios Magluar 
ir nė vienas jo suglumęs bei naivios nuostabos kupinas žvilgs- 
nis nepraslydo pro šios suktos moteriškės akis. 

O šioji, giliau apmąsčiusi, regis, ėmė kur kas palan- 
kiau žiūrėti į pono Magluaro jai įtaisytą kavalierių. Ji sten- 
gėsi sušvelninti savo juodų akių žvilgsnį. Tačiau vis tiek 
nesiteikė būti tiek maloninga, kad paklustų primygtiniam 
pono Magluaro prašymui, o teisėjas norėjo, kad žmona 
pati įpiltų svečiui šampano, šitaip jį tarsi dar labiau paska- 
nindama. 

Nors jos prakilnusis vyras prašė ją taip pasielgti bent 
kelis kartus, ponia, teisindamasi, jog yra pavargusi po pasi- 
vaikščiojimo, užlipo į savo kambarį. 

Bet prieš išeidama ji pasakė Tibo, jog buvusi neteisi jo 
atžvilgiu ir dabar tikisi, kad jis nepamiršiąs kelio į Ernevilį. 
Ji šyptelėjo parodydama gražius dantukus ir tuo užbaigė 
kalbą. 

"Tibo žvaliai jai linktelėjo, tuo gestu truputį sušvelnin- 
damas savo šiurkščią kalbėseną ir patikindamas ją, kad vei- 
kiau jau atsisakytų minties apie valgį ir gėrimą, negu prisi- 
minimų apie tokią malonią ir gražią ponią. 

Ponia Magluar padarė reveransą, iš kurio jau per vie- 
ną Ijė būtum atpažinęs teisėjienę, ir išėjo. 

Ji dar nespėjo uždaryti durų, kai ponas Magluaras, jai 
įdurmui nusilenkdamas, irgi padarė piruetą, nors gal kiek 
mažesnį kaip jos, bet labai išraiškingą, tarsi koks mokinys, 
atsikratęs mokytoju, o paskui, pritipenęs prie Tibo, paėmė 
jį už rankų. 

— Ak, mano brangusis bičiuli! — prašneko jis. — Da- 
bar tai išgersime į valias, nes nebėra moters, kuri mus var- 
žytų! Ak, tos moterys! Jos būna žavios per mišias ar puoto- 
je, bet prie vaišių stalo, po velniais, tinka tik vyrai, ar ne 
taip, drauguži? 

Įėjo Perina paklausti šeimininko, kokio vyno reikės at- 
nešti. Bet mažasis dručkis buvo per daug didelis gurmanas, 
kad vargintų moterį tokios rūšies pavedimais. Moterys iš 
tikrųjų nejaučia tokios pagarbos tūlam garbiam buteliui, ku- 
rios Šis yra vertas, ir nemoka su juo elgtis taip, kaip šis norė- 
tų, kad būtų elgiamasi. 

Šeimininkas timptelėjo Periną, lyg norėtų kažką pakuž- 
dėti ausin. Geroji mergaitė pasilenkė prie mažojo vyručio 
taip, kad šis galėtų pasiekti. Bet šeimininkas tik skambiai 
pabučiavo jos putlų skruostą, o ji nė neparaudo — toks bu- 
činys, jai, matyt, buvo ne naujiena. 

— Na, ką įsakysite, pone? — nusijuokusi paklausė druč- 
kė. 

— Perinete, širdele, — atsakė teisėjas, — kadangi aš 
vienintelis žinau, kurie rūsiai geriausi, 0 jų,-beje, nemažai, 
be to, tu dar gali pasiklysti, todėl apačion lipsiu aš. 

Ir žmogutis nuvirtuliavo savo mažomis kojytėmis links- 
mas, guvus ir paslaptingas kaip koks Niurnbergo žaisliukas 
su įmontuotu viduje mechanizmu, kuris, rakteliu prisuktas, 
ima suktis ratu arba eina dešinėn ir kairėn, kol tik leidžia 
įtempta spyruoklė. Tik šis mielas vyrukas buvo prisuktas pa- 
ties Dievo rankos ir, regėjos, niekuomet nesustos. 

"Tibo pasiliko vienas. Jis trynė rankas ir negalėjo atsi- 
džiaugti patekęs į tokius garbingus namuš, pas tokią gražią 
moterį ir tokį malonų vyrą. 

Po penkių minučių durys atsidarė. Įžengė teisėjas, ne- 
šinas keturiais buteliais vyno — po vieną abiejose rankose 
ir po vieną užančiuose. 

"Tuose buteliuose, kuriuos nešėsi užančiuose, buvo aukš- 
čiausios rūšies putojantis sileri vynas, jį reikėjo laikyti guls- 
čiai, kad nesusiplaktų. 

Na, o tuose, kuriuos nešė rankose ir laikė taip pagar- 
biai, kad buvo net miela žiūrėti, teliuskavo ilgai laikytas šam- 
bertenas — viename ir kitame 

Buvo kaip tik vakarienės metas. 

Tais laikais, apie kuriuos pasakojame, būdavo pietau- 
jama vidurdienį, o vakarieniaujama šeštą valandą po pietų. 

Beje, sausio mėnesį šeštą valandą jau būdavo visiškai 
sutemę, o kai valgai prie šviesos, tai ar būtų šešta valanda, 
ar vidurdienis, visuomet atrodo, jog vakarieniaujama. 

"Ieisėjas atsargiai pastatė visus keturis butelius ant sta- 
lo, po to paskambino. 

Įėjo Perinetė. 

— Kada mes galėsime sėsti prie stalo, mielas vaikuti? — 
paklausė ponas Magluaras. 

— Kada tik tamsta norėsite, — atsakė Perina. — Ka- 
dangi Žinau, jog laukti nemėgstate, viską turiu paruošusi. 

— Tada pasiteiraukit ponios, ar ji ateis, ir pasakykite 
jai, Perina, kad mes nenorime sėstis prie stalo be jos. 

Perina išėjo. : 

— "Tai prašom į valgomąjį, — pakvietė žmogutis. — 
Jūs jau tikriausiai alkanas, mano brangusis svety, na, o kai 
aš išalkstu, turiu įprotį pirmiausia apmalšintį alkį akimis ir 
tik paskui rūpintis skrandžiu. | 

— O! —tarė Tibo. — Jūs darote tikro gurmano įspūdį! 

— Gurmano, gurmano, bet ne smagurio, prašom ne- 
painioti. Aš eisiu pirmas, kad rodyčiau jums kelią. 

"Tai pasakęs, ponas Magluaras nukulniavo iš salono į 
valgomąjį. 

— Ak! — šūktelėjo jis įeidamas ten ir linksmai delnais 
plekšnodamas sau per storą pilvą. — Na, pasakykite, argi ta 

mergaitė ne puiki virėja, galinti dengti stalą ir kardinolui? 
Tik pažvelkite į šią lengvutę vakarienę — ji neįmantri, bet 
džiugina mane labiau negu Baltazaro puota. 

— Dievaži, — atsakė Tibo, — jūs, pone, teisus, tai iš 
tiesų akį džiuginantis vaizdas. | 

Ir Tibo akys sužibo lyg dvi žarijos. 

Kaip jau teisėjas minėjo, tai buvo lengva vakarienė, bet 
tokia pat skani kaip ir išvaizdi. | 

„Ją sudarė puikus, vyne troškintas karpis, su pieniais abi- 
pus šonų, jis buvo padėtas ant petražolių sluoksnio ir pa- 
puoštas morkų lapeliais. Šis patiekalas užėmė vieną stalo 
kertę. Kitoje puikavosi apskrudęs vienergio šerno kumpis, 
taip pat patogiai gulintis ant šūsnies špinatų, kurie irgi lyg 
kokia žalia sala plūduriavo padažo jūroje. 

Stalo vidury buvo padėtas nuostabus jaunų kurapkų 
paštetas — iš po plutelės kyšojo jų abiejų galvos ir, atrodė, 
buvo pasiruošusios kirsti viena kitai snapu. 

"Tuščiuose tarpuose buvo išdėliota pailgų padėkliukų 
su Arlio dešros griežinėliais bei tuno kubeliais, mirkstan- 
čiais puikiame Provanso aliejuje, ančiuvio filė gabalėliai, 
keistai ir įmantriai išdėlioti ant labai smulkiai sukapoto kiau- 
šinio baltymų bei trynių sluoksnio ir padabintų tikriausiai 
dar tą pačią dieną sumušto sviesto kriauklelėmis. 

Be to, čia dar buvo patiekta dvi ar trys rūšys geriausio 
sūrio, kurio pagrindinė savybė buvo žadinti troškulį, taip 
pat Reimso sausainių, jau iš anksto tirpstančių burnoje, bei 
keletas išlaikytų kriaušių, liudijančių, kad paties šeiminin- 
ko ranka malonėjo jas paimti iš vaisių lentynos. 

Tibo buvo taip įsistebeilijęs į šią mažutę bičiulišką va- 
karienę, kad vos nepraklausė Perinos atsakymo, kai ši pra- 
nešė, jog ponią ištikusi migrena, todėl ji dar kartą atsipra- 
šanti svečio ir pasižadanti kitą kartą pasitaisyti. 

Žmogutis klausėsi šio paaiškinimo neslėpdamas 
džiaugsmo, po to garsiai atsiduso ir supliaukšėjo delnais. 

— Ji apsirgo migrena! Ji apsirgo migrena! — sušuko 
jis. — Tuomet prašom prie stalo! Prie stalo! 

Ir greta dviejų butelių seno makono, jau patiekto pa- 
prasto vyno vietoj ir išdėlioto tarp pailgų pusdubenių su 
užkandžiu bei deserto lėkštučių taip, kad kiekvienam būtų 
po ranka, jis pridėjo dar tuos keturis iš rūsio atsineštus bu- 
telius. 

Man regis, ponia teisėjienė išmintingai pasielgė nesės- 
dama už stalo su šiais užgrūdintais čempionais, kurie buvo 
taip išalkę ir taip ištroškę, kad pusė karpio ir du buteliai 
vyno išnyko greičiau, negu jie spėjo pasikeisti keliais Žo- 
džiais: 

— Gardu! Ar ne? 

— Nuostabu! 

— Skanu! Ar ne? 

— Puikumėlis! 

Pirmasis klausimas buvo skirtas karpiui. 

Antrasis senajam makonui. 

Po karpio ir makono buvo pereita prie pašteto ir šam- 
berteno. | 

Tik tada juodviem atsirišo liežuviai. Ypač teisėjui. 

O kai sušveitė pusę kurapkos ir beveik ištuštino pirmą- 
jį butelį šamberteno, Tibo jau Žinojo pono Nepomuceno 
Magluaro istoriją. | 

Tiesą sakant, ji buvo visiškai paprasta. 

Ponas Magluaras buvo sūnus fabrikanto, gaminančio 
puošmenas daugiausia monsinjoro Orleano kunigaikščio 
koplyčiai, mat šis, būdamas karštai tikintis, mokėdavo po 
keturis ar penkis šimtus frankų už Albano! ir Ticiano pa- 
veikslus. 

Chrizostomas Magluaras įtaisė savo sūnų, Nepomuce- 
ną Magluarą, vyriausiuoju pietų tvarkdariu pas monsinjorą 
Pilypą Orleanietį, Liudviko sūnų. 


! Fransua Albanas (1578-1660) — garsus italų dailininkas. 

Jaunuolis iš pat vaikystės turėjo pašaukimą virtuvei, to- 
dėl ypač buvo prisirišęs prie Viler Kotrė pilies: trisdešimt 
metų jis ištarnavo pietų tvarkdariu pas monsinjorą, ir šis 
pristatydavo bičiuliams Magluarą kaip tikrą savo srities me- 
nininką ir kartais nusiųsdavo pavadovauti Jo šviesybės mar- 
šalo Rišeljė virtuvei. 

Sulaukęs penkiasdešimt penkerių metų, Magluaras 
jau buvo taip nutukęs, kad vargiai beprasisprausdavo pro 
siauras koridorių ir sandėliukų duris. Pabūgęs išvysti save 
vieną gražią dieną įstrigusį kokiame nors podėlyje lyg ta 
Lafonteno žebenkštis, jis pasiprašė atleidžiamas iš tarny- 
bos. 

Kunigaikštis sutiko, nors ir ne be liūdesio, bet vis dėlto 
daug mažiau apgailestaudamas, negu buvo galima laukti. 
Mat jis neseniai buvo vedęs ponią de Monteson ir retai ka- 
da beatvykdavo į Viler Kotrė. 

Monsinjoras labai pasitikėjo savo senaisiais tarnais. 

Kartą jis pasikvietė Magluarą ir paklausė, kiek šis yra 
susitaupęs per visą tarnybos laiką. Magluaras atsakė turėjęs 
laimės nematyti nepritekliaus. Bet princas primygtinai no- 
rėjo sužinoti tikslią jo nedidelių pajamų sumą. Magluaras 
prisipažino gaunąs per metus devynis tūkstančius livrų ren- 
tos. 

— Žmogus, kuris mane taip skaniai maitino trisdešimt 
metų, — pasakė princas, — turi nieko nestokoti iki savo 
dienų galo. 

Ir jis padidino rentą iki dvylikos tūkstančių frankų me- 
tams, kad ponas Magluaras pagaliau turėtų po tūkstantį fran- 
kų vieno mėnesio išlaidoms. Be to, dar leido senų baldų 
sandėlyje išsirinkti visą namo apstatymą. 

Iš čia ir atkeliavo tos raštuotos Damasko šilko užuolai- 
dos bei paauksuoti krėslai, kurie, nors šiek tiek ir padėvėti, 
dar atrodė gana įspūdingai ir labai sužavėjo Tibo. 

Baigiant suvalgyti pirmąją kurapką ir išgerti antrąjį bu- 
telį, Tibo jau žinojo, kad ponia Magluar yra ketvirtoji šei- 
mininko žmona, ir tas skaičius, regis, per visą uolektį didi- 
no jį savo paties akyse. 

Be to, Tibo dar išgirdo, kad teisėjas vedęs ją ne dėl 
pasogos, bet dėl grožio, mat visuomet mėgęs gražius veide- 
lius ir dailų stotą ne mažiau kaip gerus vynus bei skanius 
patiekalus. 

Ponas Magluaras dar ryžtingai pridūrė, kad, jeigu jo 
žmona numirtų, jis, nepaisant senatvės, nesibaimintų vesti 
dar ir penktąjį kartą. 

Pereinant nuo šamberteno prie ermitažo, o šį dar už- 
geriant ir sileri vynu, ponas Magluaras pradėjo pasakoti apie 
savo žmonos privalumus. 

Ne, anaiptol ne jos švelnumas jaudinąs jį, ne, tatai jam 
nė motais. Ją truputį pykdąs vyro pomėgis įvairiems pran- 
cūziškiems vynams, todėl ji priešinantis visais įmanomais 
būdais, ir dažnai netgi fiziniais, jo pernelyg dažniems vizi- 
tams į vyno rūsį. Tuo tarpu ji pati baisiai mėgstanti — dar 
labiau negu kad pasireiškia jo pomėgis, — puošmenas, vi- 
sokiausius kykus, angliškus nėrinius bei kitokius pašvitus, 
sudarančius moterų karinį arsenalą, ir mielai ant mezginiuo- 
tų riešų bei nėriniais padabinto kaklo pasikabintų kad ir 
dvylika statinaičių vyno — visas savo vyro rūsių atsargas, jei 
tik ponas Magluaras būtų iš tų žmonių, kurie leistų tokią 
metamorfozę. Bet šiaip jau, išskyrus šią vienintelę išimtį, 
nesą tokių vertybių, kurių Siuzana neturėtų, o tos vertybės, 
jeigu tikėtum teisėju, buvo ir tokios dailios kojytės, kad jei, 
Dieve gink, ji vienos netektų, tai visoje apylinkėje nerastum 
antros tokios. 

Geraširdis vyrutis buvo panašus į didžiulį banginį: lai- 
mė trykšte tryško iš jo pro visus plyšius kaip iš tos didžuvės 
jūros vanduo. 


133 


Bet dar prieš išgirstant apie visas slaptas ponios gro- 
žybes, apie kurias gerasis teisėjas panašiai kaip karalius 
Kandaulas! buvo pasiruošęs papasakoti šių dienų Gigui, 
teisėjienės grožis mūsų kurpiui spėjo padaryti tokį didelį 
įspūdį, kad jis, kaip jau pastebėjome, buvo susimąstęs visą 
kelią, o paskui, jau už stalo sėdėdamas, vis dar galvojo apie 
tą grožį, valgė ir nieko neatsakydamas tik klausėsi pono 
Magluaro poringių, 0 šis, sužavėtas tokio kantraus klausy- 
tojo, varstė sakinį po sakinio lyg kokius rožinio karoliu- 
kus. 

Kai garbusis teisėjas antrą kartą nukeliavo į rūsį, po 
šio žygio jam jau visai susipynė liežuvis, todėl jis jau kur kas 
mažiau brangino tą retą dorybę, kurios Pitagoras reikalau- 
davo iš savo mokinių. 

"Tad jis leido Tibo suprasti, kad apie savo žmoną jau 
išklostė beveik viską, ką tik ketino, ir kad dabar jau atėjusi 
eilė 17 Tibo šį tą apie save papasakoti. Be to, gerasis žmoge- 
lis galantiškai pridūrė, jog, norėdamas su juo bičiuliautis, 
turįs jį šiek tiek ir pažinti. 

Tibo tuoj sūmetė, kad reikia kuo greičiau pagražinti 
tiesą. Tad ir pasisakė esąs turtingas ūkininkas, turįs du ūkius 
ir šimtą arpanų žemės netoli Vert Feijo. Tame šimte arpanų 
žemės esąs aptvertas nuostabus medžioklės draustinis, pil- 
nas danielių, stirnų, šernų, raudonųjų kurapkų, fazanų ir 
kiškių. 

Visu tuo jis pavaišinsiąs teisėją. Šis buvo tiesiog suža- 
vėtas. 


'Kandaulas (735-708 m. pr. Kristų) — Lidijos karalius, pasku- 
tinysis iš Heraklidų giminės. Pagal padavimą buvo sužavėtas savo Žmo- 
nos, gražuolės Nisijos, grožio. Kartą jis leido savo numylėtiniui Higiui 
pamatyti Nisiją nuogą. Įsižeidusi karalienė pateikė Higiui sąlygą: arba 
mirti, arba, nužudžius Kandaulą, tapti jos vyru ir karaliumi. Higis sutiko, 
11 Kandaulas buvo nužudytas, tapęs savo tuštybės auka. | 

Sprendžiant pagal vakarienės valgiaraštį, buvo aišku, 
kad jis nesibodi žvėriena ir tiesiog džiaugtųsi vien pagalvo- 
j1ęs, kad nebereikės kreiptis į brakonierius, nes nuo šiol lai- 
mikio jam parūpins naujasis bičiulis. 

"Ta proga septintasis butelis buvo po lygiai išpilstytas į į 
dvi taures, ir pagaliau atėjo metas skirtis. 

Rožinis šampanas — geriausias Aji vynas ir paskuti- 
nis ištuštintas butelis — geraširdį Nepomuceną Magluarą 
pavertė tikra švelnybe. Jis buvo taip sužavėtas savo nau- 
juoju draugu, kad beveik kaip ir šis gėrė butelius iki pat 
dugno. 

Jis glėbesčiavo Tibo, sakė jam “tu", įtikinėjo, kad to- 
kia nuostabi puota būsianti pratęsta. O palydėjęs ligi durų 
antrą kartą pasistiebė, kad paskutinį sykį dar apkabintų ir 
pabučiuotų. Tibo, žinoma, pasilenkė, kad galėtų jam atsi- 
dėkoti. 

Kai durys paskui kurpių užsivėrė, Ernevilio bažnyčioje 
jau skambino vidurnaktį. 

Dar tebesisvečiuojant viduj, nuo išgerto stipraus vy- 
no Tibo svaigo galva, o atsidūrus lauke pasidarė dar pras- 
čiau. Jau girtutėlis, jis susvirduliavo ir turėjo atsišlieti į sie- 
ną. 

"Tai, kas nutiko vėliau, buvo paslaptinga ir miglota lyg 
kokiam sapne. 

Gal per šešias ar aštuonias pėdas virš jo galvos buvo 
langas, kuris tuo metu, kai jis rėmėsi į sieną, atrodo, buvo 
apšviestas, nors šviesą dulsvino dvigubos užuolaidos. 

Vos tik jis spėjo atsišlieti į sieną, langas, kaip jam pasi- 
rodė, prasivėrė. Jam toptelėjo mintis, jog tai gerasis teisėjas 
nenori skirtis su juo, dar sykį neatsisveikinęs. Todėl Tibo 
pabandė atsiplėšti nuo mūro, kad atsakytų į tą mandagų 
gestą. 

Bet jo pastangos buvo bergždžios. Iš pradžių jis pama- 
nė, kad tiesiog prilipo prie sienos it kokia gebenė, bet grei- 

tai susivokė, jog klysta. Jis pajuto, kaip iš pradžių ant deši- 
niojo, o paskui ir ant kairiojo peties nusileido tokia sunke- 
nybė, kad jam net kelius pakirto, ir nuslydęs pasieniu kur- 
pius klastelėjo klūpom ant žemės. 

Atrodė, kažkas nusprendė pasinaudoti Tibo kaip ko- 
į pėčiomis. Turbūt jau numanote, kad tas sunkus krovinys 
buvo Žmogus. 

Ropšdamasis nuo klūpančio Tibo pečių, jis sukuždėjo: 

— Puiku, !'Eveijė! Labai puiku! Iš tiesų! 

Tardamas paskutinį skiemenį, jis nušoko žemėn, ir tą 
pačią akimirką pasigirdo uždaromo lango bilsmas. 

Tibo suprato du dalykus. 

Pirma, kad jį palaikė kažkokiu I'Eveijė, kai šis tikriau- 
siai pūtė sau į akį kokioje nors skylėje netoli pilies. Antra, 
kad jis atstojo kopėčias kažkokiam įsimylėjėliui. 

Ir dėl vieno, ir dėl kito jis pasijuto labai pažemintas.. 
"Iodėl mašinaliai griebė už besiplaikstančio audinio, nes pa- 
galvojo, jog tai meilužio apsiaustas, ir su girtuoklio atkak- 
lumu į jį įsikibo. 

— Ką darai, niekše? — pasigirdo balsas, kuris kurpiui 
pasirodė jau pažįstamas. — Ar bijai, kad nepabėgčiau? 

— Žinoma, kad bijau, — atsakė Tibo, — tik noriu Ži- 
noti, kas tas akiplėša, kuris pasinaudojo manim lyg kopė- 
čiomis. 

— Še tau! — aiktelėjo nepažįstamasis. — "Tai čia ne tu, 
PEveijė? 

— Ne, tai ne aš, — atsakė Tibo. 

— Na, gerai, ar tu čia, ar ne tu, bet vis tiek ačiū! 

— Kaip tai ačiū! Oho! Tik ačiū! Nejaugi jūs vis dar 
tikitės taip lengvai išsisukti? 

— Žinoma, tikiuosi. 

— Ak, taip, ir tikitės be šeimininko žinios. 

— Ei! Paleisk tu, stuobry! Girtas esi! 

— Girtas? Tai jau ne! Mes dviese išgėrėme tik septynis 
butelius, be to, teisėjas keturis iš jų įveikė pats vienas. 

— Sakau, kad paleisk, girtuokli! 

— Girtuokli? Tu mane vadini girtuokliu! Girtuokliu 
dėl trijų butelių vyno! 

— Aš tave vadinu girtuokliu ne todėl, kad išgėrei tris 
butelius vyno, bet todėl, kad nuo tų nelemtų butelių pasigė- 
TEi. 

Ir, su pagaila numojęs ranka, trečiąsyk pamėgino iš- 
traukti apsiausto skverną iš Tibo rankų. 

— Na, klausyk! — sušuko nepažįstamasis. — Ar pa- 
leisi pagaliau mano apsiaustą, ar ne, tu pakvaišėli? 

Tibo ir šiaip jau buvo greit įsižeidžiantis. Juolab dabar, 
kai buvo taip nusiteikęs, jis Visai supyko. 

— Po šimts velnių! — sukliegė. — Įsidėmėkite, bran- 
gusis, kad pakvaišėlis čia ne tas, kuris naudojasi kitais žmo- 
nėmis ir dar juos užgaulioja, užuot padėkojęs! Nė pats ne- 
žinau, kas mane sulaiko vožti jums kumščiu į snukį. 

Vos tik spėjo Tibo taip pagrasinti, kai akimirksniu, 
lyg patrankos dagčio ugniai lyžtelėjus paraką, jis gavo per 
galvą kumščiu taip, kaip pats buvo grasinęs nepažįstama- 
jam. 

— Še tau, rukšna! — palydėdamas smūgį suriko žmo- 
gus, ir jo balsas Tibo pasirodė pažįstamas. 

— Še ir tau! Kaip padorus žydas, atsilyginu tuo pačiu! 

Ir Tibo smogė anam į krūtinę. Smūgis buvo taiklus, ir 
kurpius liko patenkintas. 

Tačiau nepažįstamasis nė nevirptelėjo, kaip kad ąžuo- 
las nesudrebėtų nuo vaiko sprigto. 

Tibo tvojo kumščiu antrą kartą, šiuokart su dar dides- 
ne jėga, nes suprato, kad, jeigu šio galiūno spėka šitaip di- 
dės, tai jis, Tibo, bus parverstas trečiu smūgiu. 

"Bet ta nepaprasta kumščio jėga nepažįstamajam atne- 
šė tik nelaimę. 

Tibo kluptelėjo ant vieno kelio, ranka atsirėmė į žemę 
ir pirštais sugraibė akmenį. Įniršęs stryktelėjo su akmeniu 
rankoje ir atsivėdėjęs paleido priešui į galvą. 

Milžinas tik suriaumojo “Uf!* lyg koks jautis. Paskui 
apsisuko aplink savo ašį ir tarsi iš šaknų pakirstas ąžuolas 
“ griuvo ant žemės be sąmonės. 

Taip 1r nesupratęs, ar užmušė, ar tik sužeidė savo var- 
žovą, Tibo nė neatsigręždamas pasileido bėgti. 


ANTRA DALIS 


I 
Du vilkai avidėje 


Jis pribėgo mišką ne per toliausiai nuo teisėjo namų. 
"Taigi dviem šuoliais buvo atidūręs nedidelėje Briketeri pro- 
skynoje, esančioje kitapus Fosė pilies. 

Bet vos spėjo kokį šimtą žingsnių įeiti miškan, pajuto 
iš paskos vėl sliūkinant įprastinę vilkų palydą. Jie gerinosi 
jam, mirkčiojo akį ir vizgino uodegą, šitaip rodydami savo 
džiaugsmą. | 

O Tibo, kadaise labai nerimavęs dėl tokių asmens sar- 
gybinių, dabar jau į juos nekreipė jokio dėmesio, lyg čia 
būtų tik paprastas šunų būrys. Jis tarstelėjo jiems keletą bi- 
čiuliškų žodžių, švelniai pakasė tarpuausį arčiausiai buvu- 
siam vilkui ir nuėjo sau, vis tebemąstydamas apie savo per- 
galę. 

Juk buvo pralenkęs šeimininką gėrynėse. 

Juk buvo įveikęs savo varžovą kumštynėse. 

"Taip puikiai nusiteikęs; Tibo Žingsniavo ir šnekėjosi pats 
su savim: 

“ — Na, mielas drauguži Tibo, vis dėlto esi laimės kūdi- 
kis! Ponia Siuzana — kaip tik tai, ko tau reikia! Teisėjienė! 
Šimts velnių! Čia tai bent laimikis! O jo mirties atveju gal ir 
puiki žmonelė! Na, bet kas ji bebūtų, žmona ar meilužė, vis 
tiek, kai eis su manim už parankės, nesvarbu, po velniais, 
jei ir nebūsiu laikomas bajoru! O kai dar pagalvoji, kad visa 
tai išsipildys, jei tik pats visko nesupainiosiu ir neiškrėsiu 
kokios kvailystės! Šiaip ar taip, tas jos išėjimas manęs ne- 

apgavo: kas nebijo, tas nebėga. Iš pradžių ji nedrįso per 
daug pasirodyti, bet kaip atkakliai užsispyrė eiti į savo kam- 
barį! Taip, taip! Matau, kur link viskas krypsta, ir jei tik 
vieną gražų rytą padėčiau jai atsikratyti tuo dručkiu senio- 
ku, viskas būtų gerai. Bet negaliu taip daryti, be to, ir ne- 
noriu vargšo pono Magluaro mirties. Kai jo jau nebebus, 
užimti jo vietą — mielai! Bet žudyti žmogų, vaišinusį ma- 
ne tokiu puikiu vynu! Nugaluoti, kol tas vynas dar mano 
pilve, būtų tokia niekšybė, kad net pats vilkas už mane pa- 
raustų. 

Valiūkiškai šyptelėjęs, vėl tęsė: 

— Bet ar ne geriau būtų, jei jau dabar pareikščiau tei- 
ses į ponią Siuzaną, kol ponas Magluaras dar neišsikraustė 
į aną pasaulį, o jei prisiminsime, kiek tas keistuolis valgo ir 
geria, šitai gali įvykti labai greitai. 

Prisiminęs taip išgirtus teisėjienės privalumus, kalbėjo 
toliau: 

— Ne, ne, tik ne liga, ne mirtis! Na, nebent kokia pa- 
prasta bėdelė, kuri dažną ištinka, tik norėčiau, kad jį ištiktų 
truputį anksčiau kaip kitus, nes tokių metų būdamas jau vis 
tiek nebesugrąžins nei jaunystės gražumo, ne; elnio agnu- 
mo... Kiekvienas gauna pagal nuopelnus... Jei taip įvyks, 
būsiu labai jums dėkingas, mielas pusbroli, ponas vilke. 

Ir Tibo, be abejo, visiškai atvirkščiai negu mūsų skaity- 
tojai, savo sąmojį laikė labai šmaikščiu, trynė rankas ir šyp- 
sojosi, ir taip džiaugėsi, kad nė nepastebėjo, kaip priėjo mies- 
telį ir atsidūrė Larnji gatvės gale, vis dar įsivaizduodamas, 
jog yra per kokius penkis šimtus žingsnių nuo garbiojo tei- 
sėjo namų. 

Jis davė ženklą vilkams. Juk būtų buvę neatsargu eiti 
per visą Viler Kotrė miestelį lydimam tuzino vilkų lyg ko- 
kios garbės sargybos, — pakeliui galėjo pasitaikyti šunų, ir 
šie būtų sukėlę triukšmą. 

Šeši vilkai nubėgo į dešinę, kiti šeši į kairę, ir, nors vie- 
ni bėgo lėčiau, kiti greičiau, be to, nevienodą atstumą, visi 
dvylika vėl susirinko į būrį Lormė gatvės gale. 

Prie Tibo lūšnelės durų jie paliko jį ir pradingo. Bet 
prieš jiems išsiskirstant Tibo paprašė, kad rytoj, sutemus, 
jie vėl susirinktų toje pat vietoje. 

Nors parsiradęs namo tik apie antrą valandą nakties, 
Tibo vis tiek pabudo vos auštant. Tiesa, sausio mėnesį vėlai 
įdienoja. 

Tibo kūrė planą. Jis nebuvo pamiršęs teisėjui duoto 
pažado atsiųsti Žvėrienos iš savo draustinio. O tas jo draus- 
tinis — visi Jo šviesybės monsinjoro Orleano kunigaikščio 
miškai. Štai todėl.jis ir atsikėlė taip anksti. 

Naktį, nuo antros iki ketvirtos valandos, snigo. 

Lyg koks pėdsekys šuo, Tibo mikliai iššniukštinėjo miš- 
ką skersai išilgai. Jis ieškojo elnių bei stirnų gulyklų, šernų 
migių, kiškių urvų ir įsidėmėjo takus, kuriais žvėrys parei- 
davo į savo nakvynės vietas. 

Paskui, kai virš miško nusileido tamsa, jis sustaugė vie- 
ną kartą (mat buvo jau iš vilkų išmokęs), po to dar sykį, ir 
tuomet, to kvietimo paraginti, ėmė rinktis dar iš vakaro su- 
kviesti vilkai. Subėgo visi, net pirmamečiai vilkiukai. 

Tibo jiems pasakė, jog tikisi juos puikiai medžiosiant. 
Kad labiau padrąsintų, sakė taip pat dalyvausiąs ir tokiu 
būdu juos paremsiąs. 

Tai iš tiesų buvo puiki medžioklė. 

Kiaurą naktį po tamsiais miško skliautais aidėjo šiur- 
pūs stūgsmai. Tai šen, tai ten parkrisdavo vilko užvaikyta 
stirna, o kitas iš pasalų prišokęs plėšrūnas griebdavo ją už 
gerklės. 

Kitur vėlgi Tibo su peiliu rankoje lyg koks mėsinin- 
kas skubindavo į pagalbą trims ar keturiems savo plėšrū- 
nams sėbrams ir pribaigdavo jų draskomą riebų ketvergį 
šerną. 

Sena vilkė grįžo nešina pustuziniu kiškių, užkluptų per 
pačias tuoktuves, be to, jai su dideliu vargu pavyko sutram- 
dyti savo vilkiukus, kad šie, nelaukdami vilkų vado leidimo, 
nesuėstų visos raudonųjų kurapkų šeimynos, kurią tie jauni 
žvėriūkščiai buvo užtikę bemiegančią. | 

Ponia Magluar šią valandėlę nė nenutuokė, kas dėl jos 
dabar vyksta Viler Kotrė girioje. | 

Per porą valandų vilkai sunešė priešais Tibo trobelę 
visą vežimą sumedžiotų žvėrių ir paukščių. 

Tibo atsirinko savo dalį, o visa kita paliko jų prašmat- 
niai puotai. Po to jis savo laimikį užkrovė ant dviejų mulų, 
kuriuos buvo pasiskolinęs iš anglininko neva klumpėms į 
miestą gabenti, ir patraukė į Viler Kotrė, kur pardavė smuk- 
lininkui dalį Žvėrienos, palikdamas poniai Magluar geriau- 
sius ir mažiausiai vilkų nagų apdraskytus gabalus. 

Iš pradžių jis ketino visa tai pats įteikti teisėjui. Bet 
Tibo jau buvo pasimokęs gerų manierų. Todėl nusprendė, 
kad kur kas išmintingiau bus, jeigu dovaną nusiųs iš anksto. 
Įdavęs krovinį vienam kaimiečiui, už nugabenimą sumokė- 
165 trisdešimt su ir pridėjęs paprastame popieriuje brūkšte- 
lėtą raštelį, pasiuntė tą Žmogų pas teisėją. Popierėlyje buvo 
parašyta: “Nuo Tibo?. Pats jis ketino nueiti tada, kai siunti- 
nys jau bus nuvežtas. 

Ir iš tiesų prisistatė kaip tik tuo metu, kai ponas Mag- 
luaras dėliojo ant stalo ką tik gautą žvėrieną. 

Baisiausiai patenkintas jis ištiesė savo mažas rankutes 
į užvakarykštį bičiulį ir, aikčiodamas iš laimės, mėgino nuo- 
širdžiai jį apkabinti. 

Sakome “mėgino", nes du dalykai kliūdė jam tai pa- 
daryti: pernelyg striukos rankutės ir pūpsantis pilvas. Ta- 
da jam dingtelėjo mintis, kad čia galėtų pagelbėti ponia 
Magluar. 

Jis pribėgo prie durų ir iš visų jėgų suriko: 

— Siuzana! Siuzana! 

Teisėjo balsas nuskambėjo taip neįprastai, kad žmona 
pamanė, jog kažkas atsitiko, tik nežinia — gero ar Diošo: Ji 
greitai nulipo žėmyn sužinoti, kas čia vyksta. 

Ir rado savo vyrą kone patrakusį iš džiaugsmo: jis bėgi- 
nėjo aplink stalą, kuris, reikia pasakyti, buvo toks įstabus 
reginys, kokį tik gali įsivaizduoti smaguris. 

Siuzanai įėjus, vyrelis plojo delnais ir šaukė: 

— Tik pažvelkite, ponia, pažvelkite! Ar matote, ką 
mums atgabeno mūsų draugas Tibo, ir padėkokite jam. O, 
Dieve! Tai žmogus, vykdantis savo pažadus! Jis žadėjo mums 
atsiųsti pintinę Žvėrienos iš savo draustinio, o atsiuntė vi- 
są vežimą... Duok jam ranką, greitai jį pabučiuok ir žiūrėk 
man! 

Ponia Magluar pakluso tokiam meiliam vyro prašymui. 
Ji padavė ranką Tibo, leidosi jo pabučiuojama, o paskui nu- 
kreipė akis į tą rinkinį maisto produktų, kuriais negalėjo 
atsigėrėti jos vyras: 

"Šis rinkinys, žadantis taip smarkiai pagausinti jų įpras- 
tinį maistą, tikrai buvo vertas pasigėrėjimo. 

Čia puikavosi šerno galva ir kumpis, sultingas ir minkš- 
tas, taip pat trejų metų ožkytė, švelni lyg rasos perlas, spin- 
dėjęs ant jos dar vakar rupšnotos žolės, tysojo kiškiai kres- 
nomis ir mėsingomis nugaromis, taip, tikri Gondrevilio ši- 
lojų kiškiai, mitę kvapniais čiobreliais, galiausiai tokie rie- 
būs fazanai ir tokios kvapnios raudonosios kurapkos, kad, 
kepdamas jas ant iešmo ir užuodęs jų mėsos kvapą, pamirš- 
tum net jų nuostabias plunksnas. 

Mažojo storulio vaizduotė jau iš anksto rijo visą tą lobį 
su tokiu goduliu, kad bet kuriam smaguriui net seilės būtų 
varvėjusios: šernas jam akimoju virto karbonadu, ožkytė mir- 
ko pikantiškame padaže, kiškiai virto paštetu, raudonosios 
kurapkos — Vopaljėro kepsniu. 

Garbiojo teisėjo įkarštis, regis, persidavė ir palyginus 
santūriai poniai Siuzariai. Ji pirmoji ėmėsi iniciatyvos ir ma- 
loniai pasakė Tibo, kad neleisianti jam grįžti į savo ūkį tol, 
kol nebūsią suvalgyti visi šie produktai, kuriais tik jo dėka 
dabar lūžtąs jų sandėlis. 

Galite įsivaizduoti, kaip apsidžiaugė Tibo, matydamas, 
kad ponia atspėjo jo didžiausią troškimą. 

Jis jau lėmė sau aukso kalnus po šios viešnagės Erne- 
vilyje, todėl įsilinksminęs pirmas pasiūlė ponui Magluarui 
išgerti keletą gurkšnių apetitą keliančio aperityvo, kad skran- 
džiai būtų kaip dera pasiruošę skonėtis tais gardumynais, 
kuriuos pagamins panelė Perina.. 

Ponas Magluaras labai nudžiugo supratęs, kad Tibo nie- 
ko nepamiršęs, netgi kuo vardu jo virėja. Jis įsakė paduoti 
vermuto. 

Tai buvo dar ne itin žinomas Prancūzijoje gėrimas, ku- 
rį monsinjoras Orleano kunigaikštis atsivežė 1š Italijos ir ku- 
riuo dabartinis Jo šviesybės metrdotelis mielai apdovano- 
davo savo pirmtaką. 

Tibo susiraukė. Jam pasirodė, kad šis egzotiškas gėri- 
mas prastesnis už seną, puikų, tautinį šabli. Bet kai ponas 
Magluaras pasakė, kad to įstabaus gėrimo dėka jis po va- 
landos pajusiąs žvėrišką apetitą, Tibo nebeprieštaravo ir no- 
riai padėjo teisėjui ištuštinti butelį. 

"Tuo metu ponia Siuzana nuėjo į savo kambarius atlikti 
tai, ką moterys vadina tualeto tvarkymu, kitaip tariant, per- 
sirengti ir pakeisti papuošalus. 

Netrukus atėjo laikas sėstis už stalo. | 

Iš savo kambarių nusileido ir ponia Siuzana. 

Ji buvo stulbinančiai žavinga su savo pilka Damasko 
šilko suknia, išsiuvinėta kanitele!', tad meilės polėkio pa- 


! Auksiniai, sidabriniai sukti siūlai siuvinėjimui. 

gautas Tibo pamiršo tą nesmagumą, kurį šiaip jau būtų jau- 
tęs, pirmą sykį vaišindamasis tokioje puikioje ir prakilnioje 
draugijoje. 

Tibo garbei turime pripažinti, kad jis su tuo susidoro- 
jo gana neblogai. Jis ne tik atvirai ir meiliai siuntė žvilgsnį 
po žvilgsnio gražiajai šeimininkei, bet dar ir slinko pama- 
žu savo kelį prie jos kelio, kol galiausiai jį net lengvai spus- 
telėjo. 

Bet, kai Tibo buvo jau visai įsijautęs, ponia Siuzana, 
taip švelniai į jį iki šiol žvilgčiojusi, net akis pastatė. Ji staiga 
pravėrė lūpas ir ėmė taip garsiai kvatoti, kad netrukus tas 
juokas virto nervų priepuoliu ir ji vos nuo jo neužduso. 

Nesirūpindamas pasekmėmis, ponas Magluaras kaip- 
mat suprato, kas čia vyksta. Iodėl sužiuro į Tibo, labiau-ne- 
rimaudamas dėl to, kas gali grėsti jo draugui, negu kad jo 
žmoną ištikusiu kvailo juoko priepuoliu.. 

— Ak! Mielas bičiuli! — sušuko jis, tiesdamas į Tibo 
savo mažas rankutes. — Juk jūs degate, degate, mielas bi- 
čiuli! 

" Tibo žaibiškai atsistojo. 

— O kas yra? — paklausė. 

— Nagi jūsų plaukai apimti ugnies, — naiviai atsakė 
teisėjas, griebdamas — toks iš tiesų jis buvo išsigandęs — 
priešais žmoną stovintį grafiną, kad užgesintų Tibo plau- 
kuose įsiplieskusį gaisrą. 

Kurpius instinktyviai kilstelėjo prie galvos ranką. Bet, 
nepajutęs jokio karščio, susivokė, kas čia yra, ir baisiausiai 
išbalęs klastelėjo į krėslą. 

"Tas porą dienų labai užimtas, jis visiškai pamiršo atsar- 
gumą, kurio buvo ėmęsis dar eidamas pas malūnininkę, — 
taip susišukuoti plaukus, kad jų tankmėj paslėptų tuos, ku- 
rie jau virto juodojo vilko nuosavybe. Be to, kadangi per tą 
laiką tiek daug tai vienam, tai kitam savo artimui ko nors 

palinkėdavo, kad jiems pakenktų, tiesiog grėsmingai galvo- 
je ėmė daugėti ugniaspalvių plaukų ir dabar vargšo ševeliū- 
ra taip tvieskė, kad būtų drąsiai galėjusi varžytis su patalpą 
apšviečiančių dviejų žvakių šviesa. 

— Velniai rautų! Pone Magluarai, — prašneko Tibo, 
mėgindamas nuslėpti savo jausmus, — jūs mane pavertėte 
siaubingu girtuokliu. 

— Bet... — pralemeno teisėjas, vis dar išgąstingai ro- 
dydamas į liepsnaspalvę Tibo plaukų sruogą. 

— Pakaks! — šis atšovė. — Prašom nekreipti dėmesio 
į tai, kad dalis mano plaukų turi tokią neįprastą spalvą. Taip 
yra todėl, kad mama kadaise išsigando liepsnos — ji pagal- 
Vojo nuo jos užsidegsianti. 

— Juo keisčiau, — atsiliepė ponia Siuzana, išgėrusi di- 
delę stiklinę vandens, kad sutramdytų juoką, — nes šian- 
dien pirmą kartą pastebiu tą Žioruojančią keistenybę. 

— Iš tiesų? Nejaugi?... — nebesumesdamas ką atsaky- 
ti, sušuko Tibo. 

— Man atrodo, — tęsė ponia Siuzana, kad aną dieną 
jūsų plaukai buvo juodi kaip mano aksominė skraistė, nors, 
patikėkite, pone Tibo, stebeilijau į jus labai atidžiai. 

Pastarieji žodžiai vėl sugrąžino Tibo viltį 17 gerą ūpą. 

— Po šimts pypkių, ponia! — atsakė jis. — Juk žinot 
patarlę: “Raudonplaukio karšta širdis" arba ir kitą: “Ir ge- 
rai išdrožtoje klumpėje rastum plyšių ir šerpetų". 

Ponia Magluar tik susiraukė nuo tokios klumpdirbių 
patarlės. 

Užtat teisėjas, kaip atsitikdavo ir anksčiau, buvo visiš- 
kai kitokios nuomonės negu jo žmona. 

„— Mano bičiulis Tibo sako auksinę tiesą, — įsiterpė 
jis, — ir nereikia toli ieškoti toms patarlėms patvirtinimo... 
Štai kad ir ši Liono sriuba, tegul ir ne tokia išvaizdi, bet 
mano viduriams vis vien mielesnė negu žąstaukiuose pa- 
čirškinti svogūnai su duona!.. 

Nuo tos akimirkos jau niekas nė nebeužsiminė apie ug- 
ninius Tibo plaukus. 

"Tačiau didžiules ponios Siuzanos akis, rodos, nenuga- 
limai traukė ta velniška sruoga ir kaskart, kai tik pašaipus 
teisėjienės žvilgsnis susidurdavo su Tibo žvilgsniu, jam din- 
gojosi, jog jos lūpos dar mena tą juoką, kuris jam taip suga- 
dino nuotaiką. 

Tai jį erzino. Ir jis vis nejučiom kėlė prie plaukų ran- 
ką, tarsi mėgindamas paslėpti tą nelemtąją sruogą po kito- 
mis. 

"Tačiau ši sruoga buvo ne tik neįprastos spalvos, bet ir 
nepaprasto šiurkštumo. Tai buvo nebe plaukai, bet tikri ašu- 
tai. Tibo visaip tuos velnio šerius lenkė ir slėpė po savai- 
siais, bet niekas, net kirpėjo žnyplės nepajėgė taip padaryti, 
kad jie natūraliai priglustų. 

Taip bemintijant, Tibo keliai vėl ėmė švelniai slinkti 
arčiau teisėjienės. Šiuokart ponia Magluar, nors į jo meili- 
nimąsi ir neatsakė, nutraukti jo irgi nebandė, todėl Tibo 
jau visiškai neabejojo savo pergale. 

Vakarienė užsitęsė ligi panakčių. 

O kadangi poniai Siuzanai atrodė, jog vaišės per ilgai 
trunka, ji tolydžio atsikeldavo iš užstalės ir pavaikščiodavo 
po namus, tuo tarpu ponas Magluaras, naudodamasis žmo- 
nos nebuvimu, vis dažniau leisdavosi į rūsį. 

Savo striukės klostėse jis sugebėdavo paslėpti tiek daug 
butelių, o grįžęs prie stalo tiek jų ištuštinti, kad ilgainiui jo 
galva apsunko ir nusviro ant pilvo, taip primindama, kad 
metas jau liautis vaišinusis, antraip dar galima ir pastalėn 
nusiristi. | | 

Tibo nusprėndė pasinaudoti šia aplinkybe ir išpažinti 
teisėjienei savo meilę, todėl, matydamas, kad jos vyro gir- 
tumas suteikia jam puikią progą pasikalbėjimui, jis pasiūlė 
padaryti pertraukėlę. Ir atsikėlė nuo stalo. 

Tada ponas Magluaras pašaukė Periną ir įsakė parink- 
ti svečiui kambarį, kokio tik šis norės. 

Eidamas koridoriumi, Tibo stengėsi įsidėmėti, kur kie- 
no miegamieji. 

Pats pirmas koridoriuje buvo pono Magluaro kamba- 

rys. Antrasis — jo Žmonos. 
| Pagaliau ir trečias, skirtas jam. 

Tik teisėjo miegamąjį su žmonos kambariu jungė vidi- 
nės durys, tuo tarpu Tibo kambarys teturėjo vienerias du- 
ris, išeinančias į koridorių. 

Be to, jis pastebėjo, kaip ponia Siuzana įėjo vyro kam- 
barin. Ir pagalvojo, kad ją ten nuvedė pagarba santuokos 
pareigai. Mat geraširdis teisėjas jau buvo beveik netoli tos : 
būsenos kaip savo sūnų įžeistas Nojus, todėl ponia Siuzana 
turėjo pagelbėti jam nusigauti ligi savo kambario. 

Tibo ant pirštų galų išstypčiojo iš savo kambario, at- 
sargiai uždarė duris, priėjęs pasiklausė prie teisėjienės du- 
rų ir, jokio krebždesio negirdėdamas bei apčiuopęs paliktą 
raktą, atsikvėpė ir vieną kartą pasuko jį. 

Durys atsidarė. 

Kambaryje buvo labai tamsu. 

Bet Tibo, bendraudamas su vilkais, buvo įgijęs ir kai 
kurių jų savybių, taip pat ir gebėjimą matyti tamsoj. Jis sku- 
biai apmetė akimis kambarį, pamatė dešinėj pusėj židinį, 
tiesiai prieš save kanapą su dideliu veidrodžiu, užpakaly sa- 
vęs — tame šone, kur Židinys, — atlaso antklode užklotą 
lovą. O ten, kur kanapa, tualetinį stalelį, apdengtą mezgi- 
nių staltiesėle, ir galiausiai du langus, užtrauktus užuolai- 
domis. 0 

Jis pasislėpė už vienos iš jų, instinktyviai ai tą 
langą, kuris buvo arčiau jos vyro kambario. 

Po ketvirčio valandos, kurio metu Tibo širdis taip smar- 
kiai plakė, kad jos dūžiai — lyg koks bloga lemiantis žen- 

klas! — jam priminė vienodą Kuajolio malūno dundėjimą, 
į kambarį įėjo ponia Siuzana. 

Tibo planas iš pradžių buvo toks: vos tik ponia Siuzana 
įžengs vidun ir durys jai pavymui užsidarys, išlįsti iš savo 
slėptuvės, pulti ant kelių ir prisipažinti ją mylint. 

Bet jam toptelėjo mintis, kad, taip staigiai užklupta ir 
iš karto neatpažinusi, ponia Magluar gali nesulaikyti riks- 
mo, kuris jį išduotų, todėl prieš pasirodant reikia truputį 
palūkėti, kol ponas Magluaras galutinai užmigs. 

Be to, atidėti šį sumanymą jį skatino ir tai, kad toks 
ryžtingas žmogus kaip jis visuomet stengiasi kuo toliau nu- 
stumti akimirką, nuo kurios priklausys jo sėkmė ar nesėk- 
mė. 

Mat Tibo, be paliovos įtikinėdamas save, jog beprotiš- 
kai myli ponią Magluar, pagaliau iš tiesų tuo patikėjo ir, 
nors globojamas juodojo vilko, buvo drovus kaip ir visi įsi- 
mylėjėliai. Iodėl ir slėpėsi už užuolaidos. 

Tuo metu teisėjienė atsisėdo prie Pompadur stiliaus tua- 
letinio staliuko, nes norėjo pasiruošti, lyg būtų ketinusi eiti 
į puotą ar dalyvauti iškilmingoje palydoje. 

Ji prisimatavo gal dešimt vualių, kol išsirinko vieną. 

Ji pasitaisė suknelės klostes. 

Ji apraizgė kaklą trim eilėm perlų karolių. 

Po to užsimovė ant rankų visas, kiek tik turi, apyran- 
kes. 

Galiausiai labai kruopščiai pasitaisė šukuoseną. 

Tibo visaip spėliojo, koks gali būti tokio koketavimo 
tikslas, kai staiga sukrūpsėjo nuo stiklo dzingtelėjimo — lyg 
kažkas būtų mesta į langą. 

Ponia Siuzana irgi krūptelėjo nuo to garso: 

Paskui mikliai užgesino šviesą, ir kurpius išgirdo, kaip 
ji pirštų galais stypčioja prie lango ir kiek tik įmanoma ty- 
liau jį atidaro. 

Po langu kažkas murmtelėjo kelis žodžius, kurių Tibo 
neišgirdo. 

Bet, truputį praskleidęs užuolaidą, jis pamatė siluetą — 
kažkoks milžinas, kaip regis, lindo pro langą. 

Tibo prisiminė savo nuotykį su nepažįstamuoju, kurio 
apsiausto jis nenorėjo paleisti ir kuriuo taip laimingai atsi- 
kratė, tvojęs į kaktą akmeniu. Jis susivokė, jog kaip tik iš 
šito lango anąkart ir leidosi tas ilgšis, pataikęs kojom tiesiai 
ant jo pečių. | 

Ką ir besakyti, ši jo prielaida buvo logiška. 

Jeigu tas vyras ropštėsi vidun pro šitą langą, vadinasi, 
iš jo turėjo ir žemyn nusileisti. Ir jeigu šis Žmogus — nors, 
be abejo, ponios Magluar skonis buvo įvairialypis, tad ir 
pažinčių įvairių ji turėjo, — tarkime, aną kartą nusileido 
žemyn, tai galbūt dabar jis ir aukštyn lipa. 

Vienu žodžiu, kas bebūtų buvęs tas vakarykštis svetys, 
ponia Siuzana ištiesė ranką vaiduokliui, kuris taip triukš- 
mingai stryktelėjo į kambarį, jog net sudrebėjo grindys ir 
susverdėjo baldai. 

"Tapo aišku, kad šis vaiduoklis anaiptol ne dvasia, bet 
gyvas kūnas, ir dargi iš griaumedžių kategorijos. 

— Ak! Atsargiau, monsinjore! — šūktelėjo ponia Siu- 
zana. — Kad ir kaip kietai miega mano vyras, dar galite jį 
pažadinti, jei taip bildėsite. 

— Prisiekiu velnio ragais, mano gražioji bičiule, — at- 
sakė nepažįstamasis, ir Tibo iš balso atpažino tą patį žmo- 
gų, su kuriuo vakar naktį buvo kalbėjęs, — aš juk ne paukš- 
tis! Kol stovėjau po jūsų langu, laukdamas pasimatymo, ma- 
no širdis taip alpo iš nekantrumo, kad, rodės, išaugs spar- 
nai ir nuneš į šį mažytį, taip trokštamą kambarėlį. 

— Ak! — koketiškai sučiulbėjo ponia Magluar. — Aš 
irgi liūdėjau, kad verčiu jus drebėti nuo žvarbaus žiemos 
vėjo... Bet svečias, kurį šįvakar turėjome, išėjo vos prieš pus- 
valandį. | 

— Ir ką jūs, mano brangute, veikėte per tą pusvalan- 
"dį? 

— "Turėjau pagelbėti ponui Magluarui, monsinjore, kad 
būčiau tikra, jog jis neateis mudviem trukdyti. 

— Jūs, Siuzana, širdele, kaip visuomet teisi! 

— O jūs, monsinjore, per daug geras, — atsakė teisė- 
jienė. | 

Turime paaiškinti: “norėjo atsakyti", nes paskutiniai Žo- 
džiai užslopo, lyg kažkas būtų sutrukdęs damos lūpoms juos 
tęsti. Tą akimirką Tibo išgirdo garsą, labai panašų į bučinį. 
Vargšui teko patirti didžiausią nusivylimą, nuo kurio tarėsi 
€sąs apsaugotas. 

Svečias, kostelėjęs du ar tris kartus, nutraukė jo min- 
tis. 

— O jeigu uždarytume langą, širdele? — paklausė at- 
eivis, nes tas jo kosulys buvo tik įžanga. 

— Ak, atleiskite, monsinjore, — atsakė ponia Maglu- 
"ar, — jis jau turėjo būti užvertas. 

Ir priėjusi prie lango kruopščiai jį uždarė, o kad būtų 
dar patikimiau, užtraukė užuolaidas. 

"Tuo tarpu svetys jautėsi kaip namie: jis pritraukė fotelį 
prie pat Židinio, išsipleikė jame ir su pasimėgavimu ėmė 
šildytis kojas. | 

Žinoma, ponia Siuzana taip pat manė, kad sužvarbu- 
siam Žmogui svarbiausia yra sušilti, nes nė neketino ieškoti 
dingsčių kivirčui su savo aristokratišku meilužiu kaip kad 
Kleantas su Sosija: ji tik priėjo prie krėslo ir pasirėmė į jį 
alkūnėmis. 

Tibo matė jų nugaras židinio ugnies fone, ir jį ėmė siu- 
tas. 

Iš pradžių svečiui, atrodo, rūpėjo tik sušilti. Paskui, re- 
gis, šiluma savo darbą padarė, ir jis paklausė: 

— O tas žmogus, tas svetys, kas jis per vienas? 

— Ak, monsinjore, — atsakė ponia Magluar, — ma- 
nau, kad jūs jį net per daug gerai pažįstate. 

— Ką!? — nustebo laimingasis meilužis. — Nejaugi 
tai tas pats driskius, kuris buvo čia ir aną vakarą? 

— "Tas pats, monsinjore. 

— O! Jei tik jis kada nors man paklius į rankas... 

— Monsinjore, — švelniu lyg muzika balsu tarė ponia 
Siuzana, — nereikia kurti piktų planų prieš savo priešus, 
kaip tik atvirkščiai, juk mūsų, katalikų, religija liepia jiems 
kilniai atleisti. 

— Bet yra dar kita religija, mano gražioji bičiule, kuri 
moko to paties ir kurios visagalė dievaitė esate jūs, o aš tik 
jos nuolankus neofitas!... Taip, prisipažįstu, aš buvau netei- 
sus trokšdamas tam niekšui tik pikto, nes jis taip bjauriai 
mane sumušė, bet sykiu ir pasitarnavo — juk tik tokiu būdu 
radau ilgai ieškotą progą prasiskverbti čionai. Ir tai įvyko 
tik todėl, kad jis man atsakančiai tvojo kakton akmeniu ir 
aš nualpau. O kai apalpusį pamatėte jūs, tuoj pašaukėte sa- 
vo vyrą, Šis, radęs mane po jūsų langais, pamanė, jog taip 
apdorotą mane bus palikę plėšikai, todėl liepė įnešti į vi- 
dų. Ir štai iš gailesčio man leidote čia ateiti. Tad šis nedorė- 
lis, niekšas, menkysta man tapo tikru gėrio šaltiniu, 0 gėris 
man — tai jūsų meilė. Bet vis tiek, jei jis kada nors atsidurs 
per mano rimbo atstumą, kokį ketvirtį valandos nemalonu- 
mų turės iki valiai. 

— Velniai rautų! — sumurmėjo Tibo. — Atrodo, kad 
ir šį kartą kitam atitenka tai, ko aš geidžiau! Na, juodasis 
vilke, mano drauge, vėl gavau pamoką. Bet, po velniais, nuo 
šiol, prieš ko nors užsigeisdamas, jau gebėsiu iš mokinio 
virsti mokytoju... Tik kieno gi šis, — tęsė jis, — man taip 
pažįstamas balsas? Nė neabejoju, jog esu jį girdėjęs! 


! Naujakrikštas, naujai priėmęs kurią nors religiją. 

— Jūs dar labiau | supyktumčte, Ss ant to varg- 

— Kokį, meilute? 

. — Ogi tokį, kad tas niekšas, kaip jūs jį vadinate, ap 
mane sparną rėžia. 

— Nejaugi?! 

— "Taigi, monsinjore, — juokdamasi patvirtino Siuza- 
na. | 

— Ką? Tas storžievis, tas vagis ir nenaudėlis?! Kur jis? 
Kurjis tūno? Prisiekiu Belzebubu! Aš jį įmesiu savo šunims 
sudraskyti! | 

Ir staiga Tibo atpažino tą vyrą. 

— Ak, monsinjore Žanai, — sukuždėjo jis, — tai jūs! 

— Na, nusiraminkite, monsinjore, — ramdė ponia 
Siuzana meilužį, abiem rankom apglėbdama jo pečius ir 
sodindama krėslan, — aš myliu tik Jūsų šviesybę ir nieka- 
da nesiliausiu mylėjusi, nes kaipgi galėčiau atiduoti savo 
širdį žmogui su raudona plaukų sruoga, krintančia ant kak- 
tos"? 

Ir, prisiminus tą nelemtąją sruogą, taip prajuokinusią 
ją per pietus, ponią Magluar vėl ištiko linksmumo priepuo- 
lis. 

Tibo baisiai įniršo ant teisėjo žmonos. 

— Ak, tu išdavike, tu bobpalaike! — iškošė jis. — Ne- 
žinau, ką atiduočiau, jei tavo vyras, tavo dorasis vyras, tavo 
šaunusis sutuoktinis dabar čia įžengtų ir užkluptų tave! 

"Tibo dar nespėjus išsakyti savo noro, staiga plačiai at- 
sidarė durys, skyrusios Siuzanos kambarį nuo vyro miega- 
mojo, ir su žvakide rankoje įėjo ponas Magluaras, užsi- 
maukšlinęs naktinę kepuraitę, kuri jį aukštino kokiais pen- 
kiais coliais. 

— Ak, ak! Velniai griebtų! — sukuždėjo Tibo. — Na, 
dabar mano eilė pasijuokti. 

II 
Kur teigiama, jog moteris niekada nebūna 
tokia iškalbi kaip tylėdama 


Kadangi Tibo kalbėjosi pats su savim, jis neišgirdo ke- 
lių žodžių, kuriuos Siuzana labai tyliai pasakė senjorui Ža- 
nui. Tik pamatė, kaip ponia susmuko ant kelių, lyg būtų 
nualpusi savo meilužio glėbyje. 

"Teisėjas sustojo priešais tą keistą porą, apšviestą jo Žva- 
kės. Jis stovėjo profiliu į Tibo, todėl šis mėgino iš pono Mag- 
luaro išraiškos išskaityti jo mintis. Tačiau linksmas teisėjo 
veidas buvo taip mažai linkęs rodyti kraštutinius jausmus, 
kad geraširdžio sutuoktinio veide Tibo įžiūrėjo vien tik ne- 
piktą nuostabą. 

Matyt, ir senjoras Žanas išskaitė jame tą patį, nes, stul- 
bindamas Tibo savo atsainumu, kreipėsi į teisėją: 

— Nagi kaip, mano mielas pone Magluarai, šįvakar jau- 
čiamės po buteliuko? 

— Ką? Tai jūs, monsinjore? — spangindamas savo di- 
džiules akis, sulemeno teisėjas. — O! Labai atsiprašau, jei 
būčiau tikėjęsis jus čia rasti, nebūčiau sau leidęs pasirodyti 
su tokia netinkama apranga. 

— Ohoho! 

— Žinoma, kad taip, monsinjore. Jums leidus, eisiu 
šiek tiek susitvarkyti. 

— Nesijaudinkite, drauguži, — atsakė. senjoras Ža- 
nas, — komendanto valandą mažai kas priima etiketo nesi- 
laikančius draugus. Bet dabar yra svarbesnių dalykų, bičiu- 
li. 

— Kokių, monsinjore? 

— Reikia atgaivinti ponią Magluar, juk matote, kad ji 
nualpusi ant mano rankų. 

— Nualpusi! Siuzana nualpusi! Ak! O, Dieve! — su- 
kliegė mažiulis, dėdamas žvakidę ant židinio. — Kaipgi ta- 
tai įvyko? 

— Pala, pala, ponas Magluarai, — atsakė senjoras Ža- 
nas, — pirmiausia reikia patogiai pasodinti jūsų Žmoną į 
krėslą, nes niekas taip neerzina moterų kaip nepatogi pa- 
dėtis, kai jos turi nelaimę nualpti. 

— Tamstos teisybė, monsinjore, pirmiausia įkelkime 
ponią Magluar į krėslą... Ak, Siuzana! Vargšele Siuzana! 
Na, kaipgi čia tau taip atsitiko? 

— Tik jau, mielas bičiuli, nepamanykite ko nors blogo, 
išvydęs mane čia tokią vėlyvą valandą! 

— Ką jūs, monsinjore, — patikino teisėjas, — drau- 
gystė, kuria jūs mane pagerbėte, ir mano žmonos dora — 
tai pakankama garantija, kad mano skurdus galis gali jus 
čia priimti bet kuriuo metu. 

— Ak, tu kvaily trigubas! — burbtelėjo klumpdirbys. — 
O galbūt gudruoli dvigubas... Bet nesvarbu! — pridūrė. — 
Verčiau pažiūrėsime, kaip jūs iš viso to išsisuksite, senjore 
Žanai. 

— Vis dėlto, — tęsė ponas Magluaras, drėkindamas 
nosinę melisos odekolonu ir trindamas ja žmonos smilki- 
nius, — įdomu, kaip mano vargšę žmoną ištiko toks didelis 
priepuolis. | 

— O, labai paprastai, tuoj jums papasakosiu, bičiuli. 
Grįždamas iš pietų pas savo draugą, Vivjero senjorą, ir jo- 
damas per Ernevilį į Vezo pilį, pamačiau atdarą langą, pro 
kurį kažkokia moteris ženklais šaukėsi pagalbos. 

— O, Dieve! | 

— "Taip, aš irgi aiktelėjau atpažinęs, jog tai jūsų namų 
langas: “Viešpatie! Nejaugi mano bičiulio teisėjo žmonai 
gresia kažkoks pavojus ir jai reikia mano pagalbos?" 

— Tamsta toks geras, monsinjore, — baisiai susijaudi- 
nęs tarė teisėjas, — tikiuosi, nieko blogo jai neatsitiko? 

— Atvirkščiai, drauguži. 

— Kaip tai — atvirkščiai? 

— O taip, ir pats juk matote. 

— Monsinjore, jūs verčiate mane sudrebėti! Ką! Ma- 
no žmonai reikėjo pagalbos, bet ji nesišaukė manęs? 

— Iš pradžių jai kilo tokia mintis, bet ji susitvardė, o 
tatai rodo tik jos subtilumą: ji pamaniusi, kad, kviesdama 
jus į pagalbą, dar sukels pavojų jūsų brangiai gyvybei. 

— Nejaugi, — blykšdamas paklausė teisėjas, — mano 
brangiai gyvybei, kaip jūs sakote, galėjo grėsti pavojus? 

— Dabar jau nebegresia, nes aš esu čia. 

— Betvis dėlto, monsinjore, kas gi čia nutiko? Paklaus- 
čiau žmonos, bet juk ir pats matote, kad ji man dar negalės 
atsakyti. | 

— O, Dieve mano! Bet argi aš ne tam čia esu, kad jums 
atsakyčiau? | 

— Atsakykite, monsinjore, jūs toks malonus. Taigi klau- 
sau jūsų. 

Senjoras Žanas linktelėjo galvą ir tęsė. 

— Vadinasi, atbėgu aš, — pradėjo jis pasakojimą, — 
ir, pamatęs ją labai išsigandusią, klausiu: “Kas čia nutiko, 
ponia Magluar, ir kas jus taip nugąsdino?" — “Ak, mon- 
sinjore, — sako ji man, — tik įsivaizduokite, užvakar ir šian- 
dien mano vyras buvo pasikvietęs žmogų, sukėlusį man itin 
blogų įtarimų". — “Oho!" — “Žmogus, įsibrovęs čionai neva 
ta dingstim, kad susidraugautų su mano vyru, brangiuoju 
ponu Magluaru, pradėjo man meilintis..." 

— Ji taip jums ir pasakė? 

— Žodis žodinį, mano bičiuli! Bet ji turbūt negali gir- 
dėti, apie ką mudu čia kalbame, ar ne? 

— "Taip, ji juk apalpusi. 

— Na, gerai, kai tik ji apsipeikės, pats jos paklauskite, 
ir, jeigu ji žodis žodin jums nepakartos to, ką sakiau, laiky- 
kite mane nekrikštu, saracėnu, turku! ' į 

— O, žmonės, žmonės, žmonės! — sušnibždėjo teisė- 
jas. 

— Taip, jie tikri gyvačių išperos! — patvirtino senjoras 
Žanas. — Ar norite, brolau, kad tęsčiau? 

— Be abejo, noriu! — sušuko mažasis vyrutis, net pa- 
„miršęs savo drabužio prastumą, nes labai susidomėjęs klau- 
sėsi senjoro Žano. | 

— Bet, ponia, — tada pasakiau savo bičiulei, poniai 
Magluar, — iš ko jūs supratote, kad tam kvailiui pakako 
įžūlumo įsimylėti jus? 

—lIš tiesų, — pasmalsavo ir teisėjas, — kaip ji supra- 
to? Bent jau aš tai to nepastebėjau. 

— Būtumėt pastebėjęs, bičiuli, jei pažiūrėtumėt po sta- 
lu, bet kadangi esate gurmanas, tai nejaugi žiūrėsite vienu 
metu į tai, kas ant stalo ir kas pastalėje. 

— Iš tiesų, monsinjore, mes gardžiai vakarieniavome! 
Įsivaizduokite maltinius iš jauno šerniuko mėsos. 

— Tai ką, — pertraukė jį senjoras Žanas, — gal dabar 
imsite čia gvildenti savo vakarienės valgiaraštį, užuot toliau 
klausęsis mano pasakojimo? Pasakojimo apie tai, kaip bu- 
vo kompromituojama jūsų Žmonos garbė ir orumas! 

— Ak, tikrai, vargšelė Siuzana! Monsinjore, padėkite 
man praskėsti jos delnus, kad galėčiau per juos paplekšno- 
ti. | 

Senjoras Žanas sutiko padėti, ir šitaip juodu bendrom 
jėgom privertė ponią Magluar atgniaužti delną. 

Gerasis žmogutis, jau kiek aprimęs, ėmė savo putlia 
rankele plekšnoti per žmonos ranką, atidžiai klausydama- 
sis įdomaus ir tikroviško senjoro Žano pasakojimo. 

— "Tai ties kuo aš sustojau? — pasitikslino pasakoto- 
jas. 

— Monsinjore, jūs sustojote ties ta vieta, kai mano varg- 
šė Siuzana, kurią drąsiai galima vadinti skaisčiąja Siuzana... 

— O! Jūs galite ja didžiuotis! — sušuko senjoras Ža- 
nas. 

— Aš ir didžiuojuosi! Jūs sustojote ties ta vieta, kai 
mano vargšė Siuzana suprato... 

— "Taip, taip. Taigi, kai jūsų svetys lyg piemuo Paris 
norėjo iš jūsų padaryti antrąjį Menelają, ji atsistojusi... Ar 
atsimenate, kad ji atsistojo? 

 — Ne, aš galbūt buvau trupučiuką... truputį... susijau- 
dinęs. 

— Taigi! Tada ji atsistojo ir pamatė, kad pats laikas. 
išeiti. 

— Matote, paskutinė valanda, kurią girdėjau mušant, 
buvo vienuolikta. 

— "Tada visi atsistojote. 

— Bet ne aš, — patikino teisėjas. 

— Ne jūs, bet ponia Magluar ir jūsų svetys. Ji parodė 
jo kambarį, ir ten jį nulydėjo Perina. Paskui, kaip švelni ir 
ištikima žmona, ponia Magluar nuvedė jus į lovą ir tik tuo- 
met grįžo į savo kambarį. 

— Mano brangioji Siuzanetė! — susijaudinęs šūktelė- 
jo teisėjas. 

— "Tai štai čia, savo kambaryje, kur ji sugrįžo ir liko 
visiškai viena, ją ir apėmė baimė. Todėl priėjo prie lango, 
atidarė jį, o kambarin ūžtelėjęs vėjas užpūtė žvakę. Ar Žino- 
te, bičiuli, kas yra baimė? 

— "Taip, nes esu labai baikštus, — patikliai prisipažino 
ponas Magluaras. 

— Tai štai, nuo tos akimirkos ją užvaldė baimė, tačiau, 
nedrįsdama jūsų budinti, nes būgštavo, kad jums kas bloga 
neatsitiktų, ji šūktelėjo pirmam pro šalį jojančiam riteriui, 
ir visa laimė, kad tas riteris buvau aš. 

— Iš tiesų laimė, monsinjore! 


158 


— Argi ne?.. Aš atbėgau, ir ji mane atpažino. “Mon- 
sinjore, — meldė ji, — lipkite čionai! Lipkite! Ir greičiau! 
Man atrodo, kad kambaryje yra kažkoks žmogus". 

— Olia lia!.. — aiktelėjo teisėjas. — Ir pe: tikriausiai 
labai išsigandote? 

— Nė trupinėlio! Tik pamaniau, kad neverta gaišuoti 
ir skambinti, todėl liepiau V'Eveijė palaikyti mano žirgą, 
paskui pasilypėjau ant balno, nuo balno į balkoną ir, kad 
kambaryje besislepiantis žmogus nepaspruktų, uždariau 
langą. Tai įvyko kaip tik tą akimirką, kai, išgirdusi girgž- 
dant atidaromas jūsų kambario duris, ponia Magluai, vi- 
siškai išsekinta tokios aibės emocijų, nualpo ant mano ran- 
kų. 

— Ak, monsinjore! — sušuko teisėjas. — Koks krau- 
pus jūsų pasakojimas! | 

— Ir žinokite, bičiuli, kad papasakojau daug švelniau, 
negu buvo, o, beje, jūs ir pats išgirsite, ką papasakos ponia 
Magluar, kai tik atsigaus. 

— Eli, pažiūrėkite, monsinjore! Ji jau krustelėjo. 

— Puiku! Uždekite jai panosėje plunksną. 

— Plunksną? . 

— Taip, ji geriausiai padeda nuo spazmų. Uždekite jai 
panosėje plunksną, ir ji atsigaus. 

— Bet kur tą plunksną gauti? — paklausė teisėjas. 

— Ak, po velniais! Nagi peškite iš mano skrybėlės. 

Ir senjoras Žanas, papešęs keletą pūkelių iš jo skrybė- 
lę dabinusios stručio plunksnos, padavė juos ponui Maglu- 
arui, kuris uždegė juos žvakės liepsna ir jau dūmijančius 
prikišo Žmonai prie nosies. 

Kaip senjoras Žanas ir buvo sakęs, vaistas buvo kaip 
tik. Suveikė žaibiškai. Ponia Magluar nusičiaudėjo. 

— O! — sušuko džiūgaudamas teisėjas. — Šit ji ir atsi- 
gauna! Mano žmona! Brangioji žmona! Mano brangioji 
žmonelė! 

Ponia Magluar atsiduso. 

— Monsinjore! Monsinjore! — šaukė teisėjas. — Ji 
išgelbėta. 

Ponia Magluar.pravėrė akis, suglumusi pasižiūrėjo pa- 
kaitom tai į teisėją, tai į senjorą Žaną, bet pagaliau jos žvilgs- 
nis sustojo prie teisėjo: 

— Magluarai! Mano brangusis Magluarai! — šūktelė- 
jo ji. — Nejaugi čia jūs? Kokia aš laiminga, kad matau jus 
po tokio baisaus sapno! 

— Tai bent! — sukuždėjo Tibo. — Dar viena sukčiu- 
vienė! Nors ir nesiseka man su moterimis, kurioms mėginu 
mergintis, tai bent jau gaunu iš jų gerą pamoką! 

— Deja, mano mieloji Siuzana, — atsakė teisėjas, — 
tai buvo ne baisus sapnas, bet, kaip regis, bjauri tikrovė. 

„— Iš tiesų dabar prisimenu ir aš, — atsakė ponia Mag- 
luar. 

Po to apsimetusi, jog tik dabar mato senjorą Žaną, ji 
tarė: 

— Ak! Tikiuosi, monsinjore, kad nieko nepasakojote 
mano vyrui apie tas kvailystes, kurias jums patikėjau. 

— O kodėl nereikėjo pasakoti, ponia? — paklausė sen- 
joras Žanas. 

— Todėl, kad moteris savo garbę pati geba apginti ir 
neūžia vyrui ausų tokiais paistalais. 

— Kaip tik atvirkščiai, ponia, — paprieštaravo senjo- 
ras Žanas, — aš viską papasakojau savo bičiuliui. 

— Ką! Jūs jam papasakojote, kad vakarienės metu tas 
žmogus man pastalėje glostė kelį? 

— "Taip, papasakojau. 

— Ak, nenaudėlis! — sušuko teisėjas. 

— Ir dar papasakojote, kaip, lenkdamasi pakelti ser- 
vetėlės, aš užčiuopiau ne ją, bet jo ranką? 

— Nieko nuo savo bičiulio Magluaro nenuslėpiau. 

— Ak, tas banditas! — riktelėjo teisėjas. 

— Ir dar papasakojote, kaip, ponui Magluarui prie stalo 
apsilpus ir užsimerkus, jo svetys pasinaudojo tuo silpnumu 
ir prievarta mane pabučiavo? 

— Manau, kad vyras viską turi Žinoti. 

— Ak, niekšas! — jau rėkė teisėjas. 

— Ir galiausiai, — pabaigė ponia, — jūs papasakojote, 
jog, kai grįžau į savo kambarį ir vėjas užpūtė mano žvakę, 
man pasirodė, kad juda lango užuolaida, ir tada pasišau- 
kiau jus į pagalbą, manydama, jog kažkas slapstosi už tų 
užuolaidų? 

— Ne, to nepasakojau, bet jau ketinau, tačiau ponia 
pabudote. 

— Ak, tas sukčius! — sukriokė teisėjas, griebdamas ir 
mėgindamas ištraukti iš senjoro Žano makštų špagą, kurią 
šis buvo pasidėjęs ant kėdės, o paskui puolė prie lango, į 
kurį rodė žmona. — Jeigu jis ten iš tiesų tūno, aš subadysiu 
jį kaip kiškio nugarinę! 

Ir jis du ar tris kartus dūrė į lango užuolaidas. 

Bet staiga teisėjas nuleido rankas lyg mokinys, tuščiai 
badęs sieną. Jo plaukai po naktine kartūno kepuraite taip 
pasišiaušė, kad ši nėt sujudėjo. Špaga iškrito iš virpančios 
rankos ir žvangtelėjo ant parketo. 

Jis buvo ką tik išvydęs anapus užuolaidos besislepiantį 
Tibo ir panašiai kaip Hamletas, nudėdamas Polonijų, įsi- 
vaizdavo žudąs savo tėvo žudiką, taip ir jis, manydamas, jog 
duria į tuštumą, vos nenugalavo savo užvakarykščio bičiu- 
lio, jau sugebėjušio būti jam nedėkingu. 

Kai teisėjas špagos galu pakėlė užuolaidą, ne vien jis 
išvydo Tibo. 

Ponia ir senjoras taip pat pamatė jį ir net šūktelėjo iš 
nuostabos. Mat nė pagalvoti negalėjo, jog tai, ką jie čia rie- 
tė, įvyks iš tikrųjų. 

Senjoras Žanas ne tik pamatė žmogų, jis atpažino ja- 
me Tibo. 

— Lai mane Dievas prakeikia! — sušuko jis, eidamas 
prie slapuko. — Jei neklystu, čia bestovįs mano senas pažįs- 
tamas, ieties metikas! 

— Ką? Ieties metikas? — paklausė teisėjas, kalenda- 
mas dantimis. — Tikiuosi, jis čia neatsinešė jos! 

Ir tuoj smuko žmonai už nugaros, lyg apginties ieško- 
damas. 

— Na, na, nurimkite, — drąsino senjoras Žanas. — O 
jei jis 17 turi ietį, aš pasistengsiu išmušti jam ją iš nagų. 

— Ponas brakonieriau, — tęsė jis, kreipdamasis į Ti- 
bo, — vadinasi, jums neužtenka to, kad medžiojate danie- 
lius Jo šviesybei Orleano kunigaikščiui priklausančioje 
Viler Kotrė girioje? Dar drįstate landžioti į slėnį ir štai 
dabar atkilote pamedžioti į mano bičiulio teisėjo Maglua- 
ro žemes? | 

— Ką? Jis brakonierius? — nustebo teisėjas. — Argi 
ponas Tibo ne ūkininkas, turįs viensėdį ir pragyvenantis iš 
„šimto arpanų žemės? 

— Jis! — prapliupo juokais senjoras Žanas. — Jis, kaip 
matot, privertė jūs tuo patikėti. Iš tiesų! Niekšo liežuvis vin- 
klus. Jis! Ūkininkas! Tas driskius! Visas jo turtas — tik klum- 
pės, kuriomis mano samdiniai avi. 

Ponia Magluar, išgirdusi apie Tibo amatą, niekinamai 
nusiviepė. | 

Ponas Magluaras išraudo ir žengė atatupstas. Bet ne 
todėl, kad mažasis geruolis būtų buvęs pasipūtėlis. Ne, jis 
tiesiog nekentė melo. Ir išraudo jis ne todėl, kad gėrė su 
kurpiumi, bet todėl, kad vaišino melagį ir išdaviką. 

Tibo ištvėrė visą šį erzelį sunertom ant krūtinės ran- 
kom ir su šypsena lūpose. Jis žinojo, kad, atėjus jo eilei pra- 
bilti, lengvai galės jiems atsikirsti. Ir dabar suprato, kad ta 
eilė jau atėjo. 

Pašaipiu tonu, iš kurio buvo matyti, kad jis jau įgunda 
kalbėtis su aukštesniais už save, sušuko: 

— Prisiekiu velnio ragais! Jūs ir pats, monsinjore, Ži- 
note, jog tai, ką dabar pliurpėte, yra grynas melas! Ir jei visi 
elgiasi taip kaip jūs, tai gal ir aš nebesivaržysiu. | 

Po tokio jam, poniai teisėjienei ir senjorui Žanui su- 
prantamo pagrasinimo pastarasis nuvėrė jį rūstybės kupinu 
žvilgsniu. 

— Ak! — neapdairiai aiktelėjo ponia Magluar. — Pa- 
žiūrėsime, kokių niekšybių jis apie mane prisigalvos. 

— Būkit rami, ponia, — atsakė Tibo, jau visiškai pa- 
sitikėdamas savimi, — tų niekšybių nė prisigalvoti nerei- 
kia. 

“ — Ak, koks nedorėlis! — sušuko ji. — Ar matote, 
kad neklydau: jis jau šmeižia mane, nes nori atsikeršyti už 
tą panieką, kuria atsakiau į jo meilius žvilgsnius, ir nubaus- 
ti už tai, kad nepanorau perspėti vyro, jog jis man meilina- 
Si. | | 

Po šių ponios Siuzanos žodžių senjoras Žanas tik švys- 
telėjo kardu ir žengė prie Tibo. Bet teisėjas greitai šoko į 
tarpą ir suturėjo senjoro Žano ranką. 

Ir labai gerai, kad taip padarė, nes Tibo nepasitraukė 
anei žingsnelio, kad smūgio išvengtų, ir nėra ko nė abejo- 
ti, kad tik kokiu nors baisiu linkėjimu ketino atremti jam 
kilusią grėsmę. Tik teisėjo dėka Tibo taip nieko ir nepalin- 
kėjo. | 

— Nusiraminkite, monsinjore, — tarė ponas Maglua- 
ras, — tas Žmogus nevertas mūsų rūstybės. Patikėkite, aš 
esu tik paprastas miestelėnas, bet nekreipiu dėmesio į jo 
kalbas ir atleidžiu už tai, kad piktam pasinaudojo mano vai- 
šingumu. | | 

Ponia Magluar sumetė, jog dabar pats laikas apsipilti 
ašaromis. Ir ji prapliupo raudoti. 

— Neverk, žmonele! — geraširdiškai ir patikliai ėmė 
ją raminti teisėjas. — Kam kaltinti tą žmogų, jei ir jis gali 

jums tuo pačiu atsilyginti? Ar todėl, kad jis mane apga- 
vo? | 

“O, Dieve mano! Toks jau mano būdas, ir, jeigu jūs to 
dar nepastebėjote, esu jums dėkingas ir sakau ačiū už tas 
laimingas dienas, kurias man padovanojote. 

Nebijokite, ta Žinia apie tariamą blogį nesugadins ma- 
no nuotaikos. 

Aš visuomet liksiu geras ir atlaidus, Siuzana, ir nieka- 
da neužtrenksiu jums savo širdies, o savo durų — bičiu- 
liams. | 

Jei esi silpnas ir menkas, verčiau ištiesk nugarą ir kliau- 
kis tik savimi. Neverta bijoti niekšų ir piktadarių, juk esu 
tikras, kad jų kur kas mažiau, negu manau. 

O ir šiaip! Jei negandos paukštis įskris pas mane pro 
duris ar pro langą, tai prisiekiu Šventuoju Greguaru, gir- 
tuoklių globėju, kad aš taip garsiai dainuosiu ir taip garsiai 
žvanginsiu taurėmis, jog, priversiu jį kraustytis ten, iš kur 
atskrido". 

Ponia Siuzana puolė gerajam žmogeliui po kojų ir ėmė 
bučiuoti rankas. Buvo aišku, kad ta melancholiškai filosofi- 
nė teisėjo kalba jai padarė didesnį įspūdį negu prieš tai kal- 
bėjusio gražbylio tirados. 

Visus sujaudino ta kalba, net ir senjorą Žaną. Piršto 
galu jis nubraukė akies kamputyje ištryškusią ir lyg perlas 
spindinčią ašarą. | 

Paskui tiesdamas ranką teisėjui tarė: 

„  — Prisiekiu Belzebubo ragais! Jūs esate kilniadvasis ir 
geraširdis žmogus, mano drauguži, ir būtų nuodėmė, jei jū- 
sų kaktą prislėgtų rūpestis. Todėl, jei kada nors apie jus blo- 
gai pagalvosiu, teatleidžia man Dievas! Bet prisiekiu jums, 
kad tokių minčių niekada neturėsiu. 

Kol tas atgailos ir atlaidos paktas jungė draugėn tris 
antraeilius mūsų pasakojimo veikėjus, ketvirtojo, kitaip sa- 
kant, pagrindinio, padėtis darėsi vis keblesnė. 

Tibo širdis buvo kupina įniršio ir neapykantos. Jis nė 
pats nepajuto, kaip iš savimylos ir pavyduolio virto piktada- 
Tiu. i 

— Nežinau! — staiga suriko jis, nirtulingai žaibuoda- 
mas akimis. — Nežinau, kas man kliudo padaryti baisų galą 
šitam viskam! 

Iš šio šūksmo, panašaus į grasinimą, ir iš tono, kokiu 
jis buvo ištartas, senjoras Žanas ir ponia Siuzana suprato, 
koks didelis, nežinomas pavojus nūnai pakibo virš jų gal- 
Vos. 

Senjorą Žaną buvo nelengva išgąsdinti. Todėl jis antrą 
kartą su špaga rankoje puolė Tibo. Bet ir šiuokart teisėjas jį 
suturėjo. 

— Senjore Žanai Senjore Žanai! — sukuždėjo Tibo.— 
Štai jau antrą kartą tu pasišovei perverti špaga mano kūną: 
taigi jau antrą kartą mintyse tampi žudiku! Saugokis! Nusi- 
dedama ne tik veiksmais! 

— Po šimts velnių! — suriko išvestas iš kantrybės ba- 
ronas. — Dar tas nevėkšla mane mokys! Bičiuli, jūs ką tik 
norėjote subadyti jį kaip kiškį, tad leiskite man smeigti jam 
vienintelį kartą, kaip smeigia matadoras buliui, ir prisiekiu, 
kad po šio dūrio jis nebeatsikels. 

— Jeigu dar gerbiate savo vargšą tarną, kuris meldžia 
jūsų atsiklaupęs, — tarė teisėjas, — leiskitė, monsinjore, 
jam ramiai išeiti ir teikitės prisiminti, kad tol, kol jis yra 
mano svetys, jam neturi atsitikti mano namuose nieko blo- 
go. 

— Tebūnie taip! — atsakė senjoras Žanas. — Bet aš jį 
susirasiu. Jau kuris laikas apie jį sklinda blogi gandai, kad 
esą brakonierystė ne vienintelė yda, kuria jis kaltinamas: 
neva jį žmonės matė miške, lydimą keistai prijaukintų vil- 
kų. Turbūt tas nenaudėlis nemiega namie raganų puotos 
naktimis, bet joja ant šluotos, kas visiškai nedera doram kata- 

likui. Man sakė, kad ir Kuajolio malūnininkė jo burtais skun- 
dėsi... Na, gerai, nekalbėkime apie tai. Aš nueisiu apžiūrėti 
jo būsto ir, jei man pasirodys kas nors ne taip, tikrai nepa- 
kęsiu Jo šviesybės Orleano kunigaikščio valdose tokios ra- 
ganų lindynės ir liepsiu ją nugriauti. O dabar nešdinkis iš 
čia, ir mikliai! 

Senjorui Žanui taip piktai begrasinant, kurpiaus su- 
sierzinimas jau buvo pasiekęs ribas. Bet vis dėlto jis pasi- 
naudojo jam paliktu taku išeiti iš kambario. 

Kadangi prietemoje matė gerai, priėjo prie durų, jas 
atidarė ir, peržengęs slenkstį namų, kuriuose visam laikui 
palaidojo savo šviesias svajones, taip smarkiai trenkė duri- 
mis, kad sudrebėjo net visas namas. 

Žinoma, jis suprato, kad neverta taip dėl kiekvieno noro 
eikvoti savo plaukų, todėl ir nebeprašė, kad šis namas su- 
pleškėtų liepsnose su visais jame esančiais žmonėmis. 

Tik po dešimties minučių Tibė atkreipė dėmesį į orą. 

Lijo kaip reikiant. Tačiau tas lietus, nors ir šaltas, o 
galbūt kaip tik todėl, kad šaltas,.regis, išėjo Tibo į naudą. 
Pasak gerojo Magluaro, jo galva degte degė. 

 Ištrūkęs iš teisėjo namų, Tibo ant nuomonės pasileido 
per kaimą. Jis tiesiog nebegalėjo rasti sau vietos. Troško tik 
erdvės, gryno oro, judėjimo. 

Toks beprasmis bėgimas iš pradžių jį atvedė į Valiū brūz- 
gynus. 

Jau nė pats nebesusivokė, kur esąs, kai staiga tolumoje 
išvydo Kuajolio malūną. Mintyse pasiuntė prakeiksmą gra- 
žiajai malūnininkei, lyg pamišęs prabėgo tarp Vosjeno ir 
Kuajolio ir, pamatęs prieš akis didžiulę juodą sieną, pasi- 
leido tenai. 

"Ta juoda siena buvo giria. Prieš jį driekėsi kelias iš Ku- 
ajolio į Presiamoną ir vedė Amo šleifo link. Ir jis patraukė 
juo, kur akys mato. 

III 
Kaimo vestuvės 


Vos įžengęs miškan kokius penkis šimtus žingsnių, Ti- 
bo iš karto atsidūrė vilkų būryje. 

Jam smagu buvo juos matyti. Todėl sulėtino žingsnį. 
Pašaukė juos. Vilkai bemat susispietė aplink jį. 

Tibo ėmė glostyti juos, kaip kad piemuo glosto savo 
avis ar šunininkas šunis. Tai buvo jo kaimenė, jo tuntas. Kai- 
menė liepsnojančiomis akimis, tuntas žaižaruojančiais Žvilgs- 
niais. 

Virš jo galvos, tarp sausų šakų, gailiai ir nykiai ūkau- 
damos be garso sklandė pelėdos. Ien pat lyg sparnuotos 
žarijos žybčiojo naktinių paukščių akys. | 

Tibo buvo tarsi to velniško rato centras. Kaip kad vil- 
kai priėję artyn glaustėsi jam palei kojas, taip ir pelėdos su 
apuokais skrido prie jo. Iyliai plazdenančių sparnų galais 
pelėdos lietė jo plaukus. Apuokėliai tūpė jam ant pečių. 

— Ak! Ak! — kuždėjo Tibo. — Juk aš ne priešas vi- 
siems šiems sutvėrimams, ir, nors Žmonės manęs nekenčia, 
užtat myli žvėrys. 

"Tibo pamiršo, kokią pakopą gyvų padarų grandinėje 
užima šie jį mylintys gyvūnai. Jam jau buvo nesvarbu ir 
tai, jog šie žvėrys pamilo jį kaip tik todėl, kad jis tapo sve- 
timas Žmonėms, panašiai kaip kad ir jie buvo svetimi tarp 
žvėrių. | 

Nakties tvarinys! 

Žmogus plėšrūnas! 
kruopelės gero. Bet užtat blogo labai daug. Ir Tibo džiau- 
gėsi tuo blogiu, kurį sėjo. 

Iki jo lūšnelės dar buvo apie viena Ijė kelio, o jis jautė- 
si jau pavatgęs. Žinojo netoliese augant didžiulį tuščiavidu- 
rį ąžuolą, todėl apgraibom ir patraukė jo link. 

Kelio nežinojo, bet jį jam rodė vilkai, puikiai perpratę 
jo mintis ir atspėję, ko jis ieško. Kol pelėdos ir apuokai, 
lekiodami nuo šakos ant šakos, švietė jam taką, vilkai turse- 
no priekyje ir rodė, kur sukti. 

Medis stovėjo tik už dvidešimties žingsnių nuo kelio. 
Jau minėjome, jog tai buvo senas, skaičiuojąs nebe metus, 
bent šimtmečius ąžuolas. 

Medžiai, pragyvenę dešimt, dvidešimt ar net trisdešimt 
Žmogaus gyvenimų, neskaičiuoja kaip žmonės dienų ir nak- 
tų, — jie skaičiuoja metų laikus. 

Ruduo — jiems prieblanda, žiema — naktis. 

Pavasaris — jiems apyaušris, vasara — jų diena. 

Žmogus pavydi medžiui, vienadienis vabzdys — žmo- 
gui. 

Senojo ąžuolo kamieno nebūtų apkabinę nė keturias- 
dešimt vyrų. | 

Drevė, kurią, po krislelį trupindamas medį savo dalgio 
ašmenimis, išgraužė laikas, buvo erdvi lyg koks kambarys. 
Tačiau landos vos pakako žmogui tenai prasprūsti. 

Tibo įlindo į drevę. Ten per visą medžio stormenį jis 
rado kažką panašaus į krėslą ir įsitaisė jame taip jaukiai ir 
patogiai lyg kokiame fotelyje 4 la Voltaire'. "Tada palinkėjo 
labos nakties savo vilkams bei pelėdoms, užsimerkė ir už- 
migo ar bent jau dėjosi miegąs. 

Vilkai ratu sugulė aplink ąžuolą. 

Pelėdos ir apuokai sutūpė ant šakų. 

Su kamieno papėdę apjuosusiais žiburėliais ir tokiais 
pat žiburėliais, išsibarsčiusiais tarp šakų, ąžuolas panėšėjo į 
didžiulį, tarsi kokiai pragaro šventei iliuminuotą šakotį. 


1! Voltero stiliaus. 

Jau buvo smarkiai įdienoję, kai Tibo pakirdo. 

Vilkai buvo seniai išsislapstę po savo irštvas, o pelėdos 
su apuokais nuskridę į savo griuvėsius. | 

Vakarykščio lietaus nebebuvo nė padujų. 

Saulės spindulys, dar blyškus, bet vienas iš tų, kurie 
laikomi pavasario pranašais, prasiskverbė pro dar plikas me- 
džių šakas ir, nors kasmetinės žalumos dar nebuvo, apšvie- 
tė amžinai žaliuojantį amalą. 

"Tolumoje pasigirdo muzika. Pamažu jos garsai artėjo, 
ir jau galėjai atskirti, kad groja du smuikai ir obojus. 

Iš pradžių Tibo pamanė, kad sapnuoja. Bet, kadangi 
buvo pats vidurdienis, o jis, Tibo, susivokė jau visiškai išbu- 
dęs, nors dėl viso pikto dar pasitrynė akis, kad įsitikintų, jog 
tai tiesa, jo ausys jau visiškai aiškiai pagavo kaimiškos mu- 
zikos garsus. 

Jie sparčiai artėjo. 

„Žmonių koncertui kažkoks paukštis atitarė Dievo kon- 
certu. 

O anksti pražydusi snieguolytė spindėjo lyg žvaigždė 
po tuo krūmu, kuriame suokė paukštis. 

Dangus buvo žydras, koks esti giedrą balandžio die- 
ną. 

Ką gi turėjo reikšti ta pavasario šventė viduržiemį? 

Paukščio giesmė, sveikinanti tą netikėtą dieną, skaišti 
gėlelė spindinčiu vainikėliu, lyg dėkojanti saulei už aplan- 
kymą, muzikos garsai, primenantys nelaimingajam atskalū- 
nui, kad prigimtis liepia žmonėms jungtis draugėn, jei jie 
nori būti laimingi po šiuo žydru dangum, — visa ta džiaugs- 
mo puokštė, visas tas laimės glėbys, užuot nuraminęs Tibo, 
tik dar labiau uždavė jam širdį. Jis norėjo, kad visas pasau- 
lis būtų niūrus ir juodas kaip jo siela. | 

Pirma mintis jam buvo bėgti kuo toliau nuo to artėjan- 
čio sodžiaus koncerto. Tačiau jis pajuto, tarsi kokia už jo 

valią stipresnė jėga būtų prikalusi jo kojas prie žemės. Tad 
vėl nusileido savo drevėn ir ėmė laukti. 

Jau galėjai išskirti linksmus šūksmus, o šmaikščios dai- 
nos mišo su smuikų zirzenimu ir obojaus garsais. Kartkar- 
tėmis supyškėdavo koks šautuvo šūvis ar pliaukštelėdavo 
petarda. 

"Tibo staiga suprato, jog visas tas linksmas šurmulys — 
tai kaimo vestuvės. 

Ir iš tiesų per šimtą žingsnių nuo jo, gale to ilgo kelio, 
besidriekiančio palei Amo šleifą, jis išvydo atžygiuojant šven- 
tiškai apsirengusių žmonių būrį. Moterims prie juostų, o 
vyrams prie skrybėlių ir atlapų kilpelių plaikstėsi įvairias- 
palviai kaspinai. 

Priekyje žengė kaimo smuikininkai. 

Įkandin jų keletas valstiečių pramaišiui su tarnais, iš 
kurių livrėjų Tibo atpažino, jog jie priklauso senjorui Ža- 
nui. 

O jau už jų šunininko padėjėjas Angulevenas vedė už 
parankės aklą senutę, visai taip pat kaip ir kiti pasipuošusią 
kaspinais. 

Dar toliau Vezo pilies mažordomas, tikriausiai atsto- 
jantis jaunojo šunininko tėvą, vedė už parankės nuotaką. 

Taip, nuotaką, ir veltui Tibo suglumęs į ją stebeilijo. 

Jis atkakliai nenorėjo jos atpažinti. 

Galiausiai, kai jau buvo likę ne daugiau kaip trisde- 
šimt ar keturiasdešimt žingsnių, Tibo ją atpažino. 

Ta nuotaka buvo Anjeletė. 

Anjeletė! 

Tačiau pažeminimo viršūnė, paskutinis smūgis Tibo sa- 
vimeilei buvo tai, kad Anjeletė žengė nei išblyškusi, nei dre- 
banti, lyg prievarta tempiama prie altoriaus ir vis gręžioda-- 
masi atgal, kad sukeltų gailestį, bet, atvirkščiai, guvi lyg čiul- 
bantis paukštelis, skaisti lyg žydinti snieguolė, švytinti lyg 


170 


saulės spindulys, išdidi, kad pasipuošusi apelsinmedžio Žie- 
dų vainikėliu, tiulio šydu, muslino suknele, — taigi Anjele-: 
tė, visa balta ir besišypsanti, kaip Švenčiausioji Mergelė per 
Sekmines Viler Kotrė bažnyčioje. 

Be abejo, už visus tuos pašvitus ji turėjo būti dėkinga 
Vezo pilies šeimininkei, senjoro Žano žmonai, kuri visiems, 
reikalingiems išmaldos ir labdaros, buvo tikra šventoji. 

Tačiau ne iš didelės meilės savo būsimam vyrui Anje- 
letė buvo tokia linksma ir besišypsanti. Ne, ji tik buvo radu- 
si tai, ko taip karštai troško ir ką taip Žiauriai pažadėjęs, bet 
neištesėjęs buvo Tibo, — paramą jos senai ir aklai močiu- 
tei. 

Muzikantai, jaunavedžiai, pabroliai 17 pamergės jau bu- 
vo per dvidešimt žingsnių nuo Tibo, bet taip ir nepastebėjo 
iš ąžuolo drevės kyšančios galvos raudonais kaip ugnis plau- 
kais ir žaibuojančiomis akimis. 

Kaip Tibo nelauktai juos pamatė, pasirodančius iš už 
aukštų, ištekinių medžių, taip jie nelauktai ir išnyko. 

Kaip jis ką tik girdėjo vis garsėjantį smuikų ir obojaus 
grojimą, taip dabar tie smuikų ir obojaus garsai vis tolo ir 
tilo. | 

Praėjus ketvirčiui valandos, miškas vėl buvo tuščias... 
Su "Tibo liko tik tebesuokiantis paukštis, žydinti gėlelė, pra- 
sismelkęs saulės spindulys. 

Užtat jo širdyje vėl įsiplieskė pragaras, dar baisesnis už 
gyvatės kirtį, kai šioji savo aštriais dantimis gelia širdin ir 
įšvirkščia ten pikčiausių nuodų. Pavydo pragaras. 

Pamatęs tokią guvią, tokią malonią, pasitikinčią ir links- 
mą Anjeletę, ypač dar tokią valandą, kai ji netrukus turėjo 
priklausyti kitam, Tibo, kuris trejetą mėnesių jos nė nebe- 
prisiminė ir nė neketino laikytis jai duotojo žodžio, dabar 
staiga ėmė įsivaizduoti nė nepaliovęs niekada jos mylėti. 
Jam dingojosi, kad Anjeletę su juo sieja priesaika ir kad 

Angulevenas atima iš jo tai, kas priklauso tik jam, Tibo. Ma- 
žai betrūko, kad jis būtų išlindęs iš savo slėptuvės ir šokęs 
priekaištauti mergaitei dėl išdavystės. 

Iš jo rankų slystanti Anjeletė dabar jam atrodė kupina 
dorybių, geriausių bruožų ir savybių, apie kurias jis nė ne- 
įtarė tada, kai, norėdamas ją laimėti, turėjo ištarti tik vieną 
vienintelį žodį. 

Po visų patirtų nusivylimų prarasti dar ir tą, kurią jis 
laikė savo nuosavybe ir pas kurią, kaip jam atrodė, visada 
bus laiko sugrįžti, nes juk niekam nė tokia mintis nekils ją iš 
jo atimti, šis nutikimas Tibo pasirodė kaip paskutinis liki- 
mo smūgis. O dar todėl, kad jis turėjo tylėti, jo neviltis tik 
didėjo ir gilėjo. | 

Kurpius kramtė pirštus, daužė galvą į drevės sienas, 
kol galiausiai prapliupo net pasikūkčiodamas raudoti. 

Bet jo ašaros ir rauda buvo ne iš tokių, nuo kurių su- 
švelnėja širdis, o pikti jausmai virsta gerais: ne, šias ašaras ir 
verksmą sukėlė veikiau įniršis negu apgailestavimas, todėl 
jos ir neįstengė išvaryti neapykantos iš Tibo sielos. 

Atrodė, lyg tuo pat metu pusė ašarų lietųsi išorėn, o 
kita pusė subėgtų vidun ir kapsėtų ant širdies tarsi tulžies 
lašai. 

Jis tarėsi dievinąs Anjeletę. 

Jis krimtosi ją praradęs. 

Bet šio įnirtusio Žmogaus švelnumas buvo toks, kad jis 
mieliau būtų norėjęs ją matyti nebegyvą su savo jaunikiu 
prie altoriaus, kur kunigas rengėsi juos sutuokti. 

Laimei, Dievas, paskyręs dviem savo vaikams kitokius 
išbandymus, neleido Tibo galvoje subręsti lemtingajam troš- 
kimui. Juodu buvo tarsi žmogus, kuris audros metu girdi 
griaustinį ir mato aplink save blyksint žaibus, bet vis dėlto 
turi laimę būti nepakirstas mirtį nešančios iškrovos. 

Netrukus kurpius jau buvo raudonas nuo verksmo ir 
ėmė gėdytis šitaip raudojęs. Jis liovėsi kūkčioti ir ašaroti. 

Lyg pakvaišęs išsiropštė iš savo priedangos ir tekinas pasi- 
leido namų link. 

Vieną Ijė jis įveikė greičiau kaip per ketvirtį valandos. 
Nuo tokio pašėlusio bėgimo Tibo supluko ir šiek tiek apsi- 
ramino. Pagaliau atpažino savo trobelės aplinką.. 

Jis įslinko į ją taip, kaip tigras įslenka į savo urvą, užda- 
rė paskui save duris ir atsitūpė pačioje tamsiausioje kertėje. 
Alkūnėmis atsirėmęs į kelius ir delnais suėmęs smakrą, ėmė 
mąstyti. 

Kokios buvo to nusivylėlio mintys? 

Paklauskite Miltono, kokios buvo Šėtono mintys po 
pralaimėjimo. 

Jis mąstė apie svajones, kurios nuolat kirbino jo protą 
ir kurios buvo įvariusios neviltin šitiek žmonių dar iki jo ir 
įvarys neviltin ir po jo. 

Kodėl vieni gimsta silpni, o kiti stiprūs? 

Kodėl tiek daug nelygybės jau vien pačiame gimimo 
akte, kuris vienodas visiems visuomenės sluoksniams? 

Kaip ištaisyti tą gamtos pokštą, ir galbūt atsitiktinu- 
mas visuomet pranašesnis už žmogų? 

O miklūs lošėjai argi ne taip pat daro — pasikviečia 
pagalbon velnią? 

Sukčiauja? 

Jis jau pasielgė taip. 

Ir ką jam tas sukčiavimas davė? 

Kas kartą, kai jau, rodės, jam imdavo sektis 1r jis tikė- 
davosi išlošti, išlošdavo velnias. 

O kokia jam nauda iš tos lemtingosios galios, leidžian- 
čios padaryti tiek pikto? Jokios. 

Anjeletė jam išsprūdo iš rankų. 

Malūnininkė išvijo. 

Teisėjienė išjuokė. 

Jo pirmasis troškimas tapo vargšo Markoto mirties prie- 
žastimi, O jam pačiam net neatnešė danieliaus šlaunies, ku- 

rios jis taip labai geidė ir nuo kurios prasidėjo visų jo troš- 
kimų neišsipildymas. Tą danielrų jis buvo priverstas atiduo- 
ti senjoro Žano šunims sudraskyti, kad šie pamestų juodojo 
vilko pėdsakus. 

O kur dar tas siaubą keliantis raudonųjų plaukų gau- 

sėjimas! 

: Kaip visa tai priminė mokslininką, paprašiusį geomet- 
rine progresija padidinti kviečių grūdų kiekį kiekviename 
šachmatų lentos langelyje: prireikė tūkstančio metų gausių 
derlių, kad pavyktų užpildyti paskutinį langelį. 

Kiek dar norų jam beliko turėti? Septynis ar aštuonis, 
daugių daugiausia. | 

Vargšas, nebedrįso į save nė pažvelgti. Nebedrįso pa- 
žvelgti nei į šaltinį, snaudžiantį girios papėdėje, nei ant sie- 
nos kabančian veidrodin. Jis bijojo net mėginti tiksliai skai- 
čiuoti, kiek ilgai truks ta jo galia. 

Jau verčiau būtų rinkęsis amžiną naktį negu siaubo ku- 
piną rytą, kuris išauš po šios nakties. 

Bet juk turėjo būti koks nors būdas, padedantis taip 
suktis, kad savo artimui padarytas blogis pavirstų nauda jam 
pačiam. 

Jam dingojosi, kad, jeigu būtų gavęs mokslo, o ne likęs 
varganu kurpiumi, vos gebančiu skaityti ir skaičiuoti, tai būtų 
tame moksle radęs patarimų, kaip tapti ir turtingu, ir lai- 
mingu. 

Nelaimingas kvailys! 

Jeigu jis būtų buvęs mokytas, tai būtų žinojęs ir legen- 
dą apie daktarą Faustą. 

Kur atvedė Faustą — svajotoją, mąstytoją, tobulą moks- 
lininką — ta didžiulė galia, suteikta Mefistofelio? 

Į tai, kad žuvo Valentinas! Kad nusižudė Margarita! 
Kad jis persekiojo Eleną, kitaip tariant, šmėklą! 

O, be to, ką čia Tibo galėjo beišgalvoti ir beišmąstyti, 
kai jo širdį graužė pavydas, vaizduotėje matant, kaip visa 

baltai apsitaisiusi Anjeletė prisiekia prieš altorių likti visą 
gyvenimą ne su juo, bet su kitu! 

Ir dar kam ji prisiekia ištikimybę? 

Nagi tam nusmurgėliui, neūžaugai Angulevenui, tam 
pačiam, kuris jį užtiko besislapstantį medyje ir surado krū- 
muose ietį, o paskui visa tai jam, Tibo, atsirūgo daugybe 
Markoto rimbo kirčių. 

Ak, kad jis būtų iš anksto nujautęs! "lada tikrai būtų 
palinkėjęs, kad nelaimė ištiktų ne Markotą, bet jį! 

Tik ar palyginsi smūgių sukeltą skausmą su tomis sie- 
los kančiomis, kurias dabar jam tenka patirti! 

Įsivaizduokite, jeigu jį užvaldę tuščiagarbiai troškimai 
nebūtų tarsi vanago sparnais nuskraidinę į padebesius, koks 
jis dabar būtų buvęs laimingas — gabus, savo amatą išma- 
nąs vyras, pelnantis po šešetą frankų per dieną ir turintis 
tokią mielą šeimininkę kaip Anjeletė! 

Be abejonės, Anjeletei jis buvo pirmoji meilė ir, gali- 
mas daiktas, net dabar, už kito tekėdama, ji vis dar jį tebe- 
myli. 
| Paskendęs tokiose mintyse, Tibo nė nepajuto, kaip bė- 
ga laikas. Artinosi naktis. 

Kaip kukliai būtų begyvenę jaunavedžiai, kokie neiš- 
rankūs būtų buvę juos lydėjusių kaimiečių norai, vis. tiek 
buvo aišku, jog šiuo metu jie visi, iT svečiai, ir patys jaunieji, 
sėdi už stalo ir linksminasi, vaišinasi. 

Vien jis čia kiūto liūdnas ir vienišas. Nes neturi, kas 
jam išverda pietus. O ir apskritai ką jis turėjo namie valgo- 
mo ir geriamo? Duonos! Vandens! 

Vienatvę! Užuot turėjęs tikrą dangaus siųstą palaimą, 
seserimi, drauge ar žmona vadinamą. 

- Tačiau kodėl gi jam nepavakarieniavus linksmai ir so- 
čiai? Argi jis negali eiti to padaryti kur tinkamas? Argi jo 
kišenėje nežvanga pinigai, gauti už paskutinę “Auksinio ru- 
tulio" šeimininkui nuneštą žvėrieną? Argi jis negali savo reik- 
mėms išleisti tiek pat kiek tie jaunavedžiai ir jų pulkas? 

Juk viskas priklauso nuo jo paties. 

— Ak, iš tiesų! — tarė jis. — Esu pernelyg kvailas, kad 
tupiu čia ir leidžiu pavydui graužti smegenis, o alkiui — 
skrandį, kai tuo tarpu maždaug po valandos, sočiai paval- 
gęs ir išgėręs du tris butelius vyno, jau visiškai apie tai ne- 
galvosiu. Tad einu valgyti! O veikiau gerti! 

Ir iš tiesų panūdęs gerai pavalgyti, jis patraukė keliu į 
Fertė Miloną, kur po “Auksinio delfino" iškaba klestėjo res- 
toranas, galintis, pasak žmonių, nušluostyti nosį net pačiam 
Jo šviesybės monsinjoro Orleano kunigaikščio pietų tvar- 


kytojui. 


IV 
Senjoras de Voparfonas 


Atėjęs į “Auksinio delfino" viešbutų, Tibo užsisakė ge- 
riausią, kokią tik įmanoma, vakarienę. 

Jam būtų buvę vieni juokai užsisakyti vakarienę atski- 
rame kambaryje, bet jis ta galimybe nepasinaudojo. "Iegul 
sau eiliniai lankytojai mato jį valgantį riebų viščiuką ir jū- 
reivių papročiu paruoštą žuvį marinate. Tegul kiti gėrovai 
pavydi žmogui, galinčiam įsipilti į tris skirtingas taures trijų 
rūšių vyno. Tegul visi girdi įsakmų jo paliepimų toną ir klau- 
sosi sidabrinių pistolių muzikos. 

Vos jam šūktelėjus pirmąjį užsakymą, tamsiausiame sa- 
lės kampe sėdintis kažkoks pilkai apsirengęs Žmogus atsi- 
gręžė, kaip atsigręžiama išgirdus pažįstamą balsą. 

Tiesą sakant, tas žmogus buvo Tibo bičiulis, tiksliau — 
smuklės bičiulis. Tokių bičiulių Tibo dabar turėjo nema- 
žai — nuo tos dienos, kai, užuot skobęs klumpes, tapo vilkų 
vadu. 

Pamatęs Tibo, pilkšis greitai nusisuko į sieną. Bet ne 
taip greitai, kad Tibo nebūtų spėjęs atpažinti pono Ogiusto 
Fransua Levasero, senjoro Raulio de Voparfono kamerdi- 
nerio. 

— Ei! Fransua! — šūktelėjo "Tibo. — Ką ten veiki toje 
kertėje, rydamas it vienuolis per gavėnią, užuot garbingai, 
visų žmonių akivaizdoje, pietavęs kaip aš! 

Fransua nieko jam neatsakė, tik mostelėjo ranka, tarsi 
liepdamas Tibo nutilti. | 

— Kad aš nutilčiau? — nusistebėjo Tibo. — Kad aš 
nutilčiau? O jeigu aš nenoriu tylėti? Jeigu noriu kalbėti? 
Jeigu man nuobodu vakarieniauti vienam? Jeigu noriu tau 
pasakyti: “Drauguži Fransua, eik čionai, aš tave kviečiu su 
manimi papietauti!“ Tu neini? Ne? Na, gerai, tuomet aš at- 
einu pas tave. | 

Tibo atsistojo, lydimas visų smuklės lankytojų žvilgs- 
nių perėjo salę ir taip tvojo savo bičiuliui Fransua per petį, 
kad vos neišnarino. 

— Apsimesk, kad suklydai, Tibo, arba dėl tavęs netek- 
siu tarnybos: juk matai, kad vietoj livrėjos vilkiu sienų spal- 
vos surdutu! Esu čia savo šeimininko įsakymu ir laukiu at- 
nešant meilės laiškelio, kurį turėsiu jam nugabenti. 

— Jei taip, tada kas kita, ir todėl atsiprašau už nekuk- 
lumą. Bet vis tiek man būtų malonu su tavim papietauti. 

— Nieko nėra paprasčiau: liepk patiekti tau pietus at- 
skirame kambaryje, o aš pasakysiu smuklininkui, kad, jei 
ateis kitas grisonas, na Žmogus, apsirengęs taip pat pilkai 
kaip aš, tegul užeina tenai. Juk mudu draugai ir neturime 
vienas kitam paslapčių. 

— Puiku! — sutiko Tibo. 

Ir, pasikvietęs smuklės šeimininką, paprašė atnešti pie- 
tus į antrą aukštą, į gatvės pusėn išeinantį kambarį. 

Fransua įsitaisė taip, kad galėtų matyti, kas leisis nuo 
kalno Fertė Milono keliu. 

Vakarienės, kurią Tibo užsakė, visiškai pakako abiem 
svečiams. Jis nieko joje nepakeitė, tik tiek, kad-paprašė dar 
pridėti vieną ar du butelius vyno. Nors gavęs tik porą pa- 
mokų iš pono Magluaro, Tibo gerai jas įsiminė ir dabar tu- 
rėjo progą pasinaudoti. | 

Kai Tibo norėdavo ką užmiršti, jis manydavo, jog vy- 
nas jam padės tai padaryti. Jis buvo baisiai laimingas susiti- 
kęs bičiulį, su kuriuo galima pasikalbėti. O taip nusiteikus, 
kaip kad dabar buvo nusiteikęs Tibo, apgirstama daugiau 
nuo kalbų negu nuo vyno. 

Todėl vos tik uždaręs duris, atsisėdęs ir užsimaukšlinęs 
ant galvos skrybėlę, kad Fransua nepastebėtų spalvą pakei- 
tusios plaukų sruogos, Tibo, taip sakant, iš karto griebė jautį 
už ragų. | 

— Klausyk, drauguži Fransua, — prašneko jis, — pa- 
aiškink dabar, ką norėjai pasakyti, nes kai kurių tavo žodžių 
nesupratau. | 

— Nė kiek nesistebiu, — atsakė Fransua, patogiai atsi- 
remdamas į kėdės atlošą, — nes mes, didelių senjorų tar- 
nai, kalbame dvariškių kalba, todėl ne kiekvienam ji supran- 
tama. 

— Na, bet jeigu paaiškintum, gal ir suprasčiau. 

— Gerai! Klausk, aš atsakysiu. | 

— Manau, bus geriau, jei suvilgysiu tavo atsakymus — 
taip jie lengviau slys. Taigi pirmiausia: kas yra tas grisonas!? 
Iki šiol maniau, jog tai tik asilas. 

— "Iuū pats asilas, drauguži Tibo, — atsakė Fransua, 
-pasišaipydamas iš klumpiaus neišprusimo. — Grisonas — 
tai toks liokajus su livrėja, kurią jis akimoju paverčia pilku 
surdutu taip, kad jo nė nepažintum, kai jis durų nišoje už 
kolonos eina sargybą. 


! Grison (pranc. ) reiškia ir asilą, ir pilką spalvą. 


178 


— "Tai, vadinasi, tu dabar eini sargybą, mano vargšeli 
Fransua? Ir kas gi ateis tavęs pakeisti? 

— Šampanis, grafienės de Mon Gober tarnas. 

— Taip! Suprantu. Tavo ponas, senjoras de Voparto- 
nas, įsimylėjęs grafienę de Mon Gober. O tu čia lauki iš tos 
ponios laiško, kurį turi atnešti Šampanis. 

— Optime!' — kaip sako jaunesniojo pono Raulio bro- 
lio mokytojas! 

— Koks laimingas vyrukas tas senjoras Raulis! 

— Taip, iš tikrųjų, — didžiuodamasis atsakė Fransua. 

— Po šimts pypkių! Tačiau ir grafienė daili! 

— Pažįsti ją? 

„— Mačiau sykį šunų medžioklėje pas monsinjorą Or- 
leano kunigaikštų ir ponią de Monteson. 

— Drauguži, bet juk turėtum žinoti, kad sakoma ne 
šunų medžioklėje, bet medžioklėje su šunimis. 

— Et! — sušuko Tibo. — Nelabai aš ir susigaudau. 
Išgerkim į senjoro Raulio sveikatą! 

Jau dėdamas taurę ant stalo, Fransua šūktelėjo. Jis pa- 
matė ateinantį Šampanį. Todėl pravėręs langą pašaukė čio- 
nai trečią sugėrovą. 

Šampanis turėjo gerą dvaro liokajaus juslę, todėl tuč- 
tuojau susivokė ir užlipo į viršų. 

Kaip ir jo bičiulis, buvo apsirengęs pilkai. 

Jis atnešė laišką. 

— Na, kaip? — paklausė Fransua Šampanio, matyda- 
mas jo rankose grafienės de Mon Gober laišką. — Ar pasi- 
matymą skiria šįvakar? 

— Taip, — linksmai atsakė Šampanis. 

— Juo geriau! — žvaliai pritarė Fransua. 

"Toks sutartinis abiejų tarnų džiaugimasis jų šeiminin- 
kų laime nustebino Tibo. 


1! Puiku. 

— Nejaugi jus taip džiugina šeimininko meilės roma- 
nas? — paklausė jis Fransua. 

— Nė kiek, bet, kai baronas Raulis de Voparfonas bū- 
na užimtas, man — laisvė! 

— Ir tu pasinaudoji ta laisve? 

— Po šimts velnių! — išdidžiai sušuko Fransua. — Juk 
ir mes turime savų meilės nuotykių, be to, kiekvienas ka- 
merdineris leidžia savo laisvalaikį kaip tinkamas. 

— Jūs irgi, Šampani? 

— Taip, — atsakė naujasis pašnekovas, žiūrėdamas 
prieš šviesą į rubino spalvos vyną savo taurėje, — manau, 
kad ir aš nepraleisiu progos. 

— Na, tuomet išgerkim už jūsų meilę! — paragino Ti- 
bo. — Juk beveik visi turime savo meilės nuotykių. 

— Ir už jūsų! — duetu atsakė abu liokajai. 

— O! — atsakė kurpius, jausdamas didžiausią neapy- 
kantą Ž žmonių giminei. — Aš vienintelis nieko nemyliu ir 
manęs taip pat niekas. 

Abu vyrai apstulbę sužiuro į Tibo. 

— Oho! — ištarė Fransua. — Vadinasi, teisybė tai, ką 
žmonės pakuždom šneka? 

— Ar apie mane? 

— Taip, apie jus, — patvirtino Šampanis. 

— Tai ir Mon Gobere, ir Voparione apie mane šitaip 
šneka? | 

Šampanis linktelėjo. | 

— Na, gerai, — tarė Tibo, — o ką gi vis dėlto šneka? 

— Kad esi vilkolakis, — paaiškino Fransua. 

Tibo prapliupo kvatotis. 

— Na jau, na jau, — pagaliau tarė, — argi aš turiu 
uodegą? Argi turiu nagus? Ir vilko snukį? 

— Aišku, kad ne! — sušuko Šampanis. — Bet mes tik 
persakome kitų kalbas, o neteigiame, jog taip ir yra. 

— Kaip ten bebūtų, — tęsė Tibo, — bet tikriausiai su- 
tiksite, kad vilkolakių vynas puikus. 

—— Taip! Dievaži! — atsakė abu liokajai. 

— "Tad, ponai, išgerkit į velnio, kuris jus vaišina, svei- 
katą! 

Abu vyrai, jau paėmę taures, vėl jas padėjo ant stalo. 

— Na, kas vėl? — paklausė Tibo. 

— Ieškokitės kitų, sutinkančių gerti į jo sveikatą, — 
pasipriešino Fransua, — bet aš to nedarysiu. 

— Aš taip pat, — pridūrė Šampanis. 

— Jei taip, — sviedė Tibo, — tuomet aš pats vienas 
išgersiu tas tris taures. 

Ir Tibo iš tikrųjų jas ištuštino. 

— Na, mielas bičiuli Tibo, — pagaliau tarė barono ka- 
merdineris, — turime skirtis. 

— Ką? Jau? — nustebo Tibo. 

— Mano šeimininkas laukia manęs ir, be abejo, labai 
nekantrauja... Kur tas tavo laiškas, Šampani? 

— Štai. 

— Taigi atsisveikinkime su mūsų bičiuliu Tibo ir grįž- 
kime prie savo reikalų ir malonumų, o jam palikime jo rei- 
kalus ir malonumus. 

"Tai pasakęs, Fransua mirktelėjo savo draugui, ir šis taip 
pat jam pamerkė akį. 

— Ei! — sulaikė juos Tibo. — Neišsiskirkime neišgėrę 
po paskutinį kartą kelionei.“ | 

— Tik jau neiš tokių stiklų, — atšovė Fransua, rody- 
damas į taures, iš kurių Tibo buvo ką tik gėręs į žmonių 
giminės priešo sveikatą. 

— Jei jau taip boditės, pasikvieskite zakristijoną, lai jis 
pašlaksto jas švęstu vandeniu. 

— Ne, nekvieskime, bet, kad būtume savo bičiuliui 
mandagūs, pašauksime padavėją ir paprašysime naujų tau- 
rių. 

— Vadinasi, šios, — paklausė jau pradėjęs kaušti Ti- 
bo, — betinka tik pro langą išmesti? Tai ir teskrendie po 
velnių! — šūktelėjo jis. 

"Tuo adresu paleista taurė tik švystelėjo ore lyg žaibas ir 
užgeso. 

Įkandin pirmosios Tibo sviedė ir antrąją. Ši plykstelė- 
j0 ir užgeso kaip ir pirmoji. 

Po antrosios sekė trečioji. Jos skrydį palydėjo smarkus 
griaustinis. 

"Tibo vėl uždarė langą ir grįžo į savo vietą, mintyse ieš- 
kodamas pavadinimo tam stebuklui, kurį ką tik parodė sa- 
vo sugėrovams. Bet šiedu jau buvo dingę. 

— Bailiai! — sumurmėjo Tibo. 

Paskui pasigraibė ant stalo taurės. Nebebuvo ir jos. 

— Na, ir gerai! — vėl sumurmėjo. — Tūščia jos! Galiu 
gerti ir tiesiai iš butelio, štai šitaip! 

Kaip tarė, taip ir padarė: Tibo baigė vakarieniauti už- 
sigerdamas tiesiai iš butelio, bet tai nė kiek nepadėjo nu- 
rimti jo ir taip jau įdirgusiam protui. 

Apie devintą valandą vakaro jis pasišaukė šeimininką, 
susimokėjo sąskaitą ir išėjo. 

Tibo jautė baisią neapykantą visai žmonijai. 

Mintis, kūria jis norėjo atsikratyti, jo tiesiog nepalei- 
do. | 

Anjeletė vis labiau tolo nuo jo. 

Taip, visi turėjo kokią nors būtybę — žmoną ar meilu- 
Žę, — kurią mylėjo. 

Ši diena, jo pagiežos ir nevilties diena, kitiems bus lai- 
mės ir džiaugsmo diena. 

Ir tikrai tą akimirką senjorą Raulį ir Fransua su Šam- 
paniu, tuos du nutriušusius liokajus, lydėjo spindinti laimės 
žvaigždė. | 
Tik jis vienas šlitinėdamas ėjo tamsoj. Vadinasi, iš CIE- 

sų prakeiktas. Bet jei jau prakeiktas, mąstė jis, tai tegul irgi 
patirs tokių pat malonumų, juk irgi turi teisę jų norėti. 

Šitaip šventvagiškai bemintydamas ir kumščiu grūmo- 
damas dangui, Tibo pėdino miško keliuku, vedančiu tie- 
siai į jo lūšnelę, ir, kai iki jos buvo belikę ne daugiau kaip 
šimtas žingsnių, staiga išgirdo už savęs atšuoliuojantį Žir- 
£3. | : 

— Aha! — šūktelėjo Tibo. — Stai 1r senjoras de Vo- 
parfonas skuba į pasimatymą. Ak, kaip skaniai pasijuok- 
čiau, sire Rauli, jei jus užkluptų grafas de Mon Goberas! 
Čia jums ne ponas Magluaras, čia jau eitų į darbą špaga! 

Pasinėręs į mintis apie tai, kas nutiktų, jei grafas de 
Mon Goberas užtiktų baroną de Vopartoną, Tibo, Žings- 
niavęs viduriu kelio, veikiausiai nepasitraukė į šalį, nes rai- 
telis, išvydęs tokį netikėtą kliuvinį — slunkių kaimietį, skau- 
džiai šmaukštelėjo jam vytiniu ir suriko: 

— Traukis iš kelio, kvaily, jei nenori, kad sutrypčiau! 

Tibo, vis dar pagiringas, akimirksniu pajuto botago kirtį 
ir, arklio pastumtas, staiga atsidūrė šalto vandens ir purvo 
klane. 

O raitelis nušuoliavo tolyn. 

Perpykęs Tibo šiaip taip atsiklaupė ant vieno kelio ir 
iškėlęs kumštį pagrūmojo nutolstančiam siluetui. 

— Kad tave kur nelabasis! — iškošė jis. — Kodėl ir aš, 
užuot likęs kurpiumi, bent sykį negaliu tapti tokiu didiku 
kaip jūs, Rauli de Voparfonai, turėti puikų Žirgą, užuot kiū- 
tinęs pėsčias, čaižyti slunkius, besipainiojančius po kojom, 
ir meilikauti su gražiomis damomis, apgaudinėjančiomis sa- 
vo vyrus, kaip tai daro grafienė de Mon Gober! 

Vos tik spėjo Tibo ištarti šį pageidavimą, kai barono 
Raulio žirgas suklupo ir nubloškė savo raitelį gal kokius de- 
šimt žingsnių pirma savęs. 

V 
Prakilniosios ponios kambarinė 


Pamatęs, kas ištiko jaunąjį senjorą, kurio šmaikšti ran- 
ka vos prieš kelias sekundes jį buvo apdovanojusi tokiu rim- 
bo kirčiu, kad net dabar dar pečiai krūpčiojo, Tibo, baisiai 
džiūgaudamas, galvotrūkčiais pasileido bėgti artyn pažiū- 
rėti, kad gi dabar ištiko tą poną Raulį de Voparfoną. 

Įstrižai kelio tysojo nejudrus kūnas, o netoliese prunkš- 
te arklys. 

Bet labiausiai neįtikėtina Tibo buvo tai, kad skersai ke- 
lio pleiksantis kūnas buvo ne to žmogaus, kuris vos prieš 
penketą minučių šuoliais pralėkė pro jį ir dar smarkiai su- 
drožė rimbu. 

Pirma, šis žmogus buvo apsirengęs ne kaip senjoras, 
bet veikiau kaip sodietis. 

Be to, Tibo pasirodė, kad drabužiai buvo tie patys, ku- 
riais ką tik vilkėjo jis pats. 

Jis stebėjosi vis labiau, kol galiausiai visai apstulbo, ma- 
tydamas, jog tas nejudrus, regis, visiškai leisgyvis kūnas bu- 
vo ne tik jo drapanom, bet turėjo dar ir jo veidą. 

Kai, atplėšęs nuo jo akis, Tibo, jau visiškai apdujęs, 
pažvelgė į save, tą antrąjį Tibo, tai pamatė, kad ir jo apran- 
goje buvo įvykę nemažai pasikeitimų. | 

Kojos vietoj pusbačių ir getrų buvo apautos elegantiš- 
kais prancūziškais auliniais batais — tampriais it šilkinės 
kojinės, susigarankščiavusiais ties pėdos keltimi ir papuoš- 
tais gryno sidabro pentinais. 

Vietoj paprastų velvetinių kelnių jis mūvėjo itin gra- 
žiomis tamsiai rudos spalvos zomšinėmis su mažomis auk- 
sinėmis sagtelėmis prie keliaraiščių. 

Jo ilgas, alyvų spalvos storos Luvjero gelumbės švar- 
kas buvo užleidęs vietą prašmatniam žalios šaso medžia- 
gos surdutui su auksiniais antsiuvais, dengiančiam baltos 
pikė medžiagos liemenę, tarp kurios atvartų ant dailiai su- 
plisuotų marškinių bangomis krito batistinio kaklaraiščio 
klostės. 

Viskas buvo pakitę — iki pat kepurės, nūnai virtusios 
puošnia trikampe skrybėle, apsiūta tokiais pat apvadais kaip 
ir švarko antsiuvai. 

Be to, vietoj ilgos kuokos (taip kaimo Žmonės vadina 
lazdą apsigynimui), kurią jis ką tik nešėsi rankoje pasirams- 
čiuoti ir apsiginti, dabar švysčiojo lengvučiu rimbu, kurio 
švilpčiojimas jam, nūnai aristokratui, buvo tiesiog malo- 
nus. 

Na, ojo laibas stuomuo buvo suveržtas diržu, prie ku- 
rio karojo ilgas medžioklės peilis, galintis atstoti ir kardą, ir 
špagą. 0 

Tibo labai džiaugėsi aprengtas tokiu puikiu kostiumu, 
ir lyg koks dabita, kas tokiomis aplinkybėmis buvo visiškai 
natūralu, panoro tučtuojau pamatyti, kaip tokia apranga jam 
pritinka. 

Bet kurgi Tibo galėjo į save pasižiūrėti tokią miglotą 
naktį, kai tamsu lyg krosnies angoj? 

 Apsidairęs staiga pamatė, jog stovi vos per dešimt žings- 
nių nuo savo lūšnelės. 

— Po-velniais! — sušuko jis. — Juk tai visai paprasta! 
Argi aš neturiu veidrodžio? 

Ir Tibo pasuko prie savo buveinės, ketindamas lyg koks 
Narcizas iki valiai pasigėrėti savo gražumu. 

Tačiau trobelės durys buvo užrakintos. 

Tibo veltui ieškojo rakto. 

Kišenėse rado tik prikimštą piniginę, saldaininę su gin- 
taro spalvos pastilėmis bei kišeninį peiliuką paauksuotomis 
perlamutro kriaunelėmis. 

Kurgi galėjo prapulti tas durų raktas? 

Staiga jam toptelėjo mintis: juk raktas veikiausiai yra 
kišenėje to kito Tibo, kuris antai drybso ant kelio. 

„Jis sugrįžo ten, pasirausė kelnių kišenėje ir kaipmat su- 
rado tą raktą tarp keleto didesnės vertės su. 

Pirštų galais laikydamas tą prastą ryką, jis grįžo atra- 
kinti durų. 

Bet trobelėje buvo dar tamsiau negu lauke. 

Tibo, apgraibomis susiradęs skiltuvą ir titnagą, pradė- 
jo skelti ugnį. Po kelių minučių į tuščio butelio kaklelį įsta- 
tyta žvakė buvo įžiebta. Tik, atlikdamas šį veiksmą, jis nega- 
lėjo išvengti neprisilietęs žvakės. 

— Tfū! — net riktelėjo. — Kokie kiaulės tie kaimie- 
čiai! Ir kaip tik jie gali taip nevalyvai gyventi! 

Bet svarbiausia, kad žvakė buvo uždegta. Tibo nukabi- 
no nuo sienos veidrodį, prikišo jį prie žvakės ir pasižiūrėjo į 
save. 

Išvydęs ten savo atvaizdą, net sušuko iš nuostabos. "Tai 
buvo ne jis — veikiau tik jo dvasia, bet ne kūnas. 

Kūnas, kuriame dabar gyveno jo dvasia, buvo gražaus, 
maždaug dvidešimt penkerių ar dvidešimt šešerių metų jau- 
nikaičio — mėlynakio, raudonskruosčio, purpurinėmis lū- 
pomis ir baltais dantimis. Šis kūnas buvo barono Raulio de 
Voparfono. | 

Ir Tibo prisiminė, ką riktelėjo iš įniršio, kai jį perliejo 
rimbas ir parvertė arklys. Jis tada šaukė, kad bent dvidešimt 
keturias valandas norėtų pavirsti baronu de Voparfonu, o 
baronas de Voparfonas lai sau pabūna Tibo. 

Dabar jam jau buvo aišku tai, kas iš pradžių pasirodė 
neįtikėtina, kitaip tariant, kodėl tas skersai kelio gulįs leis- 
gyvis kūnas buvo apvilktas jo drapanom ir turėjo jo išvaiz- 
dą. 

— Po perkūnais! — jis net nusikeikė. — Atkreipsime 
dėmesį į vieną dalyką: nors esu lyg ir čia, bet iš tikrųjų ne 

čia, o ten. Iodėl teks saugotis, kad per tas dvidešimt ketu- 
rias valandas, kai per neatsargumą netekau savo pavidalo, 
man nieko blogo neatsitiktų. Nagi! Nagi! Ko jau taip bjau- 
ritės, pone Voparfonai? Verčiau atneškime čia tą vargšą Ti- 
bo ir paguldykime atsargiai į lovą. 

Ir iš tiesų, nors aristokratiškasis ponas de Vopartonas 
bjaurėjosi tokiu darbu, Tibo drąsiai paėmė save glėbin ir 
pernešė nuo kelio į savo trobelę. 

Rūpestingai paguldęs lovon, Tibo užpūtė žvakę, bai- 
mindamasis, kad tam kitam, nualpusiam jo antrininkui, ne- 
atsitiktų kokia nelaimė. Po to vėl užrakinęs duris, paslėpė 
raktą medžio drevėje, kur visada jį dėdavo, jei nenorėdavo 
kartu neštis. 

"Tada jis griebė už apinasrio savo žirgą ir užšoko ant jo. 

Iš pradžių buvo nesmagu. Mat Tibo, daugiau vaikščio- 
davęs pėsčias, negu jodinėdavęs, toli gražu nebuvo geras 
raitelis. Todėl būgštavo neišlaikysiąs pusiausvyros arkliui vos 
krustelėjus. Bet, matyt, gavęs Raulio kūną, jis kartu gavo ir 
jo fizinius duomenis, nes antraip Žirgas, tas protingas gyvu- 
lys, būtų galėjęs kaipmat pasinaudoti savo raitelio nevikru- 
mu ir išmesti jį iš balno. Tibo instinktyviai įtempė pavadį, 
surietė kelius, spustelėjo pentinais arklio papilvę ir du ar 
tris kartus pliaukštelėjo vytiniu, ką Žirgas tučtuojau suprato 
kaip įsakymą. Nė pats to nepajutęs, Tibo tapo puikiu joji- 
ku. 

Pergalė, kurią ką tik laimėjo prieš arklį, jam padėjo 
dar labiau įtikėti savo susidvejinimu. 

Na, o savo išvaizda tai nuo kojų iki galvos jis buvo 
tikras baronas Raulis de Voparfonas. Sieloje, aišku, liko 
Tibo. Buvo akivaizdu, kad Tibo kūne, kuris nualpęs gulė- 
jo dabar trobelėje, snūduriavo jam savo kūną perleidusio 
jaunojo senjoro dvasia. Bet tas susidvejinimas, dėl kurio 
jo dvasia persikėlė į barono kūną, o barono dvasia į Tibo 

kūną, jam leido tik labai miglotai suvokti, ką jis turi dary- 
t. 

Kad joja į Mon Goberą pagal grafienės laišką, tą jis 
gerai žinojo. Tačiau kas gi tame laiške rašoma? Kelintą va- 
landą jis laukiamas? Ir kaip pateks į pilį? To jis visiškai ne- 
žinojo, taigi reikėjo kuo tiksliau išsiaiškinti. 

Staiga Tibo dingtelėjo mintis. Be jokios abejonės, pas 
jį turėtų būti grafienės laiškas Rauliui. Jis apieškojo visus 
drabužius ir pagaliau vienoje kišenėje apčiuopė kažkokį 
daiktą, savo forma panašų į tai, ko ieškojo. 

Sustabdė arklį. Pasirausė kišenėje kruopščiau ir ištraukė 
iš ten nedidelę odinę piniginę baltu atlaso pamušalu. Vie- 
name piniginės skyriuje buvo keletas laiškų, na, o kitame 
tik vienas. Šis, regis, ir turėjo nušviesti tai, ko jis nežinojo. 
Beliko tik perskaityti. 

Tibo jau buvo vos per tris ar keturis šimtus žingsnių 
nuo Fleri kaimo. Jis pavarė arklį šuoliais, vildamasis dar 
rasti kokį apšviestą namą. Bet kaime išvis anksti gulama, o 
tais laikais žmonės eidavo gulti dar anksčiau kaip dabar. 
Tibo prajojo gatve iš vieno galo į kitą, bet jokio žiburio taip 
ir nepastebėjo. | | 

Pagaliau jam pasirodė, lyg girdėtų kažkokį brazdesį 
smuklės arklidėje. Jis šūktelėjo. 

Laukan išėjo žibintu nešinas tarnas. | 

— Drauguži, — kreipėsi į jį Tibo, pamiršęs, kad dabar 
jis didelis ponas, — gal būtum toks geras truputėlį pašvies- 
ti. Padarytum man paslaugą. | 

— Tai tik tam ir prikėlėte mane iš lovos? — šiurkščiai 
atšovė jam arklininkas. — Nieko sau diegas! 

Ir atgręžęs nugarą jau buvo benueinąs. Tibo suprato 
padaręs klaidą. 

— Palauk, tu nenaudėli, — prašneko jis įsakmiu bal- 
su, — kilstelėk savo žibintą ir pašviesk man arba gausi dvi- 
dešimt penkis kirčius rimbu! 

— Ak, prašom atleisti man, monsinjore! — susizgribo 
ir arklininkas. — Nežinojau, su kuo kalbu. 
Ir jis pasistiebė ant pirštų galų, kad pašviestų Tibo ten, 
kur reikia. 
Tibo išlankstė laišką ir ėmė skaityti: 
“Mano brangusis Rauli, 


be abejo, mudviem padeda deivė Venera. Nežinau, 
kokia didelė medžioklė rytoj numatyta netoli Teri, bet ži- 
nau tik tiek, kad jis išvyksta šįvakar. | 

Jūs išjokite devintą valandą, kad jau pusė dešimtos 
būtumėt čia. 

Įeikite pro jums žinomą vietą, ten jūsų jau lauks 
asmuo, kurį jūs pažįstate ir kuris jus nuves, pats žinote, 
kur. 

Man atrodo — nors nepriekaištauju, — kad pasku- 
tinio vizito metu jūs per ilgai užtrukote koridoriuose. 

ŽANA" 

— Velniai rautų! — šūktelėjo Tibo. 

— Ką teikėtės pasakyti, monsinjore? — nenugirdo ar- 
klininkas. 

— Nieko, stuobry. Tu man nebereikalingas. 

— Tai geros kloties, monsinjore! — atsakė jam arkli- 
ninkas, nusilenkdamas ligi žemės. 

Ir nuėjo. 

— Velniai rautų! — pakartojo Tibo. — Iš to laiško ma- 
žai ką sužinojau, nebent tiek, kad mus globoja deivė Vene- 
ra ir kad jis šį vakarą išvykstąs į Teri, be to, kad pusė dešim- 
tos esu laukiamas grafienės de Mon Gober ir kad jos var- 
das Žana. Kai dėl viso kito, tai aš turįs ateiti ten, kur žinau, 
o manęs lauks asmuo, kurį pažįstu, ir nuves ten, kur ži- 
nau. 


189 


Tibo pasikasė ausį, ką visose pasaulio šalyse daro pa- 
tekę keblion padėtin žmonės. 

Jis jau buvo benorįs joti ir prižadinti senjorą de Vo- 
parfoną, glūdintį Tibo kūne ir miegantį jo lovoje. Tačiau, 
be sugaišto laiko, tokia kraštutinė priemonė būtų turėjusi 
savų nepatogumų. Senjoro Raulio dvasia, išvydusi savo kū- 
ną, galėjo panorėti grįžti į jį. Todėl Tibo dvejojo, baimin- 
damasis dar labiau sau pakenkti. Reikėjo ką nors sugalvo- 
ti. 

Jam dažnai buvo tekę girdėti apie gyvūnų nuovoką, ir 
per savo, sodiečio, gyvenimą jis ne kartą turėjo progos ste- 
bėtis jų instinktu. Todėl ir nusprendė pasikliauti savo žirgo 
nuojauta. | 

Išjojęs į kelią, pasuko jo galvą Mon Gobero pusėn ir 
atleido pavadį. Žirgas pasileido šuoliais. Matyt, suprato, ko 
iš jo laukiama. Tibo nebebuvo ko rūpintis: kelionė buvo pa- 
likta Žirgo valiai. 

Atbėgęs iki mūrinės parko tvoros kampo, gyvulys su- 
stojo, bet turbūt ne todėl, kad svarstytų, kokiu keliu dabar 
eiti, — jis tik pakarpė ausim ir atrodė labai susirūpinęs. 

Tibo irgi pasirodė, kad lyg ir šmėkštelėjo kažkokie du 
šešėliai, ir iš tikrųjų, matyt, tik šešėlių ten būta, nes, kad ir 
kaip jis stiebėsi balno kilpose, kaip besidairė aplinkui, vis 
vien ničnieko nepastebėjo. Tada jis pamanė, jog tai brako- 
nieriai, kurie, lygiai Kaip ir jis, mėgina įsigauti į parką. 

Dabar, kai jau niekas nevaržė jam kelio, beliko tik 
leisti savo žirgui veikti. Jis taip ir padarė — vėl atleido pa- 
vadį. 

Arklys suarta žeme nurisnojo palei mūrinę parko tvo- 
rą, stengdamasis nežvengti, nes buvo protingas ir nuovokus 
gyvulys, todėl suprato, kad reikia nekelti triukšmo arba kel- 
ti jį kuo mažesnį. Nubėgo išilgai visos tvoros, pasuko už kam- 
po ir sustojo priešais nedidelę išlaužą joje. 

— Gudruolis! — pagyrė Tibo. — Pro čia mudu ir įlįsi- 
me. | 

Arklys pauostė kiaurymę ir ėmė kapstyti kanopa že- 
mę. Vadinasi, tikrai čia. 

Tada Tibo visai atleido apinasrį, ir gyvulys, perlipęs per 
akmenis, besiritinėjančius jam po kojom, pralindo pro spra- 
£3. | 

Abu, žirgas ir raitelis, atsidūrė parke. Vienas iš trijų 
sunkių uždavinių buvo laimingai atliktas. 

Tibo įėjo pro tą vietą, kurią neva žinojo. Beliko surasti 
asmenį, kurį neva pažinojo. Todėl dar sykį pasikliovė savo 
žirgo nuovoka. 

Po penkių minučių arklys sustojo per šimtą Žingsnių 
nuo pilies, tiesiai priešais nedidelį iš molio ir nenužievintų 
rąstų pastatytą namelį — vieną iš tų, kokie statomi parkuo- 
se, taip sakant, gamtovaizdžiui paįvairinti. 

Matyt, ten kažkas išgirdo arklio kanopų caksėjimą, nes 
durys truputį prasivėrė, ir arklys sustojo visiškai prie pat jų. 

Laukan išėjo žavi kambarinė. 

— Ar tai jūs, ponas Rauli? — pakuždom ji paklausė. 

— Taip, mažyte, tai aš, — atsakė Tibo ir nušoko ant 
žemės. 

— Ponia labai būgštavo, kad tas girtuoklis Šampanis 
gali pamiršti jums įteikti laišką. 

— Ji klydo: Šampanis buvo pavyzdingai punktualus. 

— Eiva! Palikite čia savo arklį ir einam. 

— O kas juo pasirūpins? 

— Ogi kaip visuomet — ponas Kramuazi. 

— Iš tiesų, — pasakė Tibo, tarsi tos detalės jam jau 
būtų Žinomos, — Kramuazi juo pasirūpins. 

“ — Eime, eime, — pakartojo kambarinė, — paskubė- 
kim, o ne, tai ponia dar pasakys, kad vėl užtraukome korido- 
Tiuose. 

Ir tardama šiuos žodžius, kūrie Tibo priminė vieną laiš- 
ko, adresuoto Rauliui, sakinį, kambarinė nusijuokė paro- 
dydama baltus it perlai dantis. 

Ir Tibo baisiai panūdo šiuokart užtrukti, tik ne korido- 
riuose, bet parke. | 

Staiga kambarinė sustojo kaip įbesta ir įtempė klausą. 

— Kas yra? — pasiteiravo Tibo. 

— Man pasigirdo, lyg po kažkieno kojom būtų trakš- 
telėjusi šakelė. 

— Tikrai! — atsakė Tibo. — Turbūt po Kramuazi ko- 
jom. | | 

— "Tai dar viena priežastis, kad elgtumėtės protingai, 
pone Rauli... Bent jau čia. 

— Nesuprantu. 

— Argi Kramuazi nė mano sužadėtinis? Tad žiūrėkit 
man! 

— Ak! Kaskart, kai būnu su tavim dviese, mano mažy- 
te Roza, aš apie tai pamirštu. 

— Vadinasi, dabar mano vardas Roza! Ponas barone, 
nesu mačiusi labiau užmaršaus žmogaus kaip jūs. 

— Vadinu tave Roza, mielas vaikuti, todėl, kad rožė 
yra gėlių karalienė, kaip kad tu esi kambarinių karalienė. 

— Na, jau, ponas barone, — atšovė tarnaitė, — visada 
laikiau jūs sąmojingu žmogum, bet šįvakar tokiu laikau dar 
labiau. 

Tibo visai pasipūtė. Juk baronui adresuotą laišką buvo 
atplėšęs kurpius. 

— Kad tik tavo šeimininkė būtų tokios pat nuomo- 
nės, — tarė jis. 

— O! Bendraujant su kilmingomis damomis, — atsa-. 
kė kambarinė, — yra tik vienas būdas pasirodyti protingiau- 
siu vyru pasaulyje: visiškai nekalbėti. 

— Ačiū, — atsakė jis, — prisiminsiu tą patarimą. 

— Cit! — šnibžtelėjo kambarinė. — Ar matote ten, už 
nusirengimo kambario lango užuolaidos, ponią grafienę? 
Eime! Sekite paskui mane kuo tyliau. 

Mat dabar reikėjo pereiti tuščią laukymėlę, esančią tarp 
parko masyvo ir pilies priebučio. 

Tibo jau ėjo priebučio link. 

— Ei! — sukuždėjo jam-kambarinė, stverdama už ran- 
kos. — Ką jūs, nelaimėli, darote? 

— Ką aš darau? Iš tiesų nė nežinau, Siuzete. 

— Še tau, kad nori! Dabar aš jam jau Siuzetė! Pone 
barone, jūs man darote garbę vadindamas, kaip manau, vi- 
sų meilužių vardais. O dabar eikit pro čia!.. Negi eisime per 
didžiąsias sales? Ką jūs! Ten galima vaikščioti tik ponui gra- 
fui. 

Ir kambarinė nusitempė Tibo prie mažų durelių, kurių 
dešinėje pusėje kilo įviji laiptai. 

Užkopęs iki pusės, Tibo apkabino tarnaitę per vinklų 
it žaltys juosmenį. 

— Ar mes dar ne koridoriuose? — paklausė jis, lūpo- 
mis ieškodamas gražuolės skruosto. 

— Dar ne, — atsakė ši, — bet tai nesvarbu. 

— Garbės žodis, nesvarbu! — šūktelėjo Tibo. — Jei 
šįvakar aš vadinčiausi Tibo, o ne Rauliu, tai prisiekiu, ma- 
no brangioji Martona, kad kopčiau iki pat mansardos, užuot 
sustojęs antrame aukšte. 

Girgžtelėjo atidaromos durys. 

— Ak! Greičiau, greičiau, ponas barone! — paragino 
kambarinė. — Ponia nekantrauja.: 

Ir, tempdama paskui save Tibo, ji pasiekė koridorių, 
atidarė duris, įstūmė jį į kažkokį kambarį ir vėl jas uždarė, 
nė neabejodama, kad uždarė jas paskui baroną Raulį de 
Voparfoną, arba, pasak jos, paskui užmaršiausią pasaulyje 
Žmogų. 

VI 
Baronas de Mon Goberas 


Tibo stovėjo grafienės kambaryje. 

Jau teisėjo Magluaro baldų, gautų iš monsinjoro Orle- 
ano kunigaikščio sandėlių, grožis Tibo sužavėjo, na, 0 gra- 
fienės miegamojo šviesumas, darna ir skonis jį tiesiog ap- 
stulbino. 

Dar niekada tas varganas miško vaikas net svajonėse 
nieko panašaus nebuvo regėjęs. Kaipgi svajosi apie daiktus, 
apie kuriuos ničnieko neišmanai. 

Abu kambario langai buvo užtraukti dvigubomis užuo- 
laidomis. Pirmosios buvo pasiūtos iš baltos taftos ir papuoš- 
tos mezginiais. Antrosios — iš žydro kinų atlaso, išsiuvinė- 
to sidabro gėlėmis. 

Lova bei tualetinis stalelis buvo uždengti tokiu pat au- 
diniu kaip ir langai ir beveik nesimatė pro mezginių rauki- 
nukus. | 

Sienos buvo apmuštos rožine tafta, o šią didelėmis klos- 
tėmis dengė Indijos muslinas, vaiskus tartum oras ir nuo 
menkiausio pro duris prasismelkiančio vėjelio vis sujudi- 
namas lyg koks garų debesis. 

Lubas puošė Bušė! darbo tapytas medalionas, vaizduo- 
jantis besirengiančią Venerą. 

Amūrai ėmė iš motinos rankų įvairias moteriškų šarvų 
dalis, o kadangi jos visos jau buvo amūrų rankose, tai Vene- 
ra liko visiškai nuoga, vien su juosta. 


! Fransua Bušė (1703-1770) — prancūzų dailininkas. 

Tą medalioną rėmė du kesonai! su Gnidos*, Pafoso? ir 
Amafonto“ vaizdais. 

Baldai — kėdės, foteliai, nedideli minkštasuoliai — bu- 
vo uždengti tokiu pat kinų atlasu kaip ir užuolaidos. 

Šviesiai žalsvame kilimo fone ryškėjo dideliais atstu- 
mais viena nuo kitos išbarstytos rugiagėlių, raudonų aguo- 
nų ir baltų ramunių puokštės. | 

Stalai buvo padaryti iš raudonmedžio. Kampinės spin- 
tos padengtos Koromandelio? laku.: 

Viską švelniai apšvietė į du kandeliabrus įstatytos še- 
šios rožinio vaško žvakės. 

Ore dvelkė švelniais, vos juntamais ir keistais kvepa- 
lais. Jų sandarą būtų buvę sunku nusakyti. Tai buvo tarsi ne 
kvepalai, bet dujos. 

Juk ir “Eneidoje" būtent iš švelnių kvepalų Enėjas at- 
pažino savo motiną. 

Kambarinės čionai įstumtas, Tibo žengtelėjo pirmyn 
ir sustojo. Vieno žvilgsnio jam pakako viską aprėpti, vieno 
kvėpsnio — viską užuosti. 

Prieš jo akis šmėstelėjo lyg ir kokia vizija: Anjeletės 
lūšnelė, malūnininkės svetainė, teisėjienės miegamasis. Pas- 
kui vėl viskas išnyko, kad užleistų vietą įstabiam meilės ro- 
jui, į kurį jis ką tik buvo lyg per stebuklą patekęs. 


'Kesonas —architektūroje kvadratinės arba daugiakampės for- 
mos įdubimas lubose arba vidiniame arkos skliauto paviršiuje. 

* Gnidas (Knidas) — senovėje miestas Mažojoje Azijoje. 

? Pafosas — senovės miestas Kipre, pagarsėjęs Afroditės šven- 
tykla. : 

* Amafontas — senovės miestas Kipre, pagarsėjęs šventyklo- 
mis Adoniui ir Afroditei. | 

*>Koromandelis — Indijos miestas Bengalijos įlankos pakran- 
tėje, iš kurio XVII-XVIII a. į Europą. gabendavo laką. 

Tibo dar abejojo, ar tikra visa tai, ką jis mato. Klausė 
savęs, nejaugi iš tiesų esama vyrų ir moterų, likimo taip gau- 
siai apdovanotų, kad gali gyventi štai tokiuose rūmuose. Argi 
tai ne kokios nors dvasios pilis, ne fėjos buveinė? Ką gi 
jau tokio gero yra padarę tie, kurie naudojasi šia malone? 
Ir ką gi blogo buvo padarę tie, kurie jos neturėjo? Kodėl, 
užuot užsigeidęs tapti vienai parai Rauliu de Voparfonu, 
jis nepanoro pavirsti mažyčiu grafienės šuneliu visam gy- 
venimui? Ir kaip, visa tai pamačius, reikės vėl atvirsti Ti- 
bo? 

Jo mintys nutrūko, nes atsidarė persirengimo kamba- 
rio durys ir pasirodė grafienė. 

"Tai buvo tikra šio žavaus lizdelio paukštytė, tikra šios 
kvepiančios žemės gėlė. 

Palaidi plaukai, prismeigti trimis ar keturiais smeigtu- 
kais, krito jai ant pečių, o kita jų dalis buvo susukta į vieną 
didelę garbaną, besidriekiančią ir išnykstančią jai ant krūti- 
nės. | 

Iš krinolino išlaisvinto jos liauno ir vinklaus kūno lini- 
jos ryškėjo pro rožinės taftos chalatą, papuoštą tviskančiu 
gipiūru. || 

Ji mūvėjo tokiomis plonomis šilko kojinėmis, kad bū- 
tum pamanęs, jog tai ne medžiaga, bet perlamutro spalvos 
kūnas. 

Na, o nedidelės lyg vaiko kojytės buvo apautos mažy- 
tėmis, įsispiriamomis sidabraspalvės gelumbės šlepetėmis 
su vyšnių spalvos pakulnėmis. | 

Jokių papuošalų. Riešai neapmaustyti apyrankėmis, 
pirštai — žiedais, vien kaklą rietė perlų vėrinukas, tačiau 
kokių perlų! tiesiog karališkų. 

Išvydęs tokį pritrenkiantį reginį, Tibo parpuolė ant ke- 
lių. Jis net susigūžė apakintas tokios prabangos ir grožio, 
kurie, atrodo, buvo neatskiriami nuo kits kito. 

— O! Taip, klaupkitės, lenkitės žemiau, dar žemiau... 
Bučiuokite man kojas, bučiuokite kilimą, bučiuokite žemę, 
o aš vis tiek niekada jums neatleisiu... Jūs — pabaisa! 

— Žinoma, ponia, kad, palyginti su jumis, esu dar ir 
blogesnis. 

— Taigi! Jūs apsimetate nesuprantąs mano žodžių pra- 
smės ir manote, kad kalbu apie jūsų išorę, o aš turiu omeny 
dvasią. Na, žinoma, jeigu jūsų klastinga sieliūkštė atsispin- 
dėtų veide, jūs turėtumėte virsti šlykščia pabaisa, bet, deja, 
taip neįvyksta. Todėl, nepaisant visų jūsų piktadarysčių, ne- 
paisant visų jūsų įžeidimų, vis tiek esate gražiausias šios apy- 
linkės bajoras. Taigi, pone, gėdykitės! 

— Esu gražiausias šios apylinkės bajoras? — pakarto- 
j0 Tibo, iš jos balso kaipmat suvokęs, kad prasižengimas 
nėra jau toks neatleistinas. 

— Ne, pone, užtat pati juodžiausia siela, pati klastin- 
giausia širdis, kokia tik gali slypėti po šiuo tviskančiu lukš- 
tu. Nagi, kelkitės ir eikite šen — pasiaiškinkite dėl savo el- 
gesio. 

Ir grafienė atlaidžiai ištiesė Tibo ranką, kad jis pabu- 
čiuotų. 

Šis ir pabučiavo tą švelnią rankutę. Dar niekada jo lū- 
pos nebuvo lytėjusios tokios švelnios odos. 

Grafienė parodė apsimetėliui Rauliui vietą ant dvivie- 
čio minkštasuolio ir atsisėdo pirmoji. 

— O dabar trumpai man papasakokite, ką po savo pas- 
kutinio apsilankymo veikėte, — prabilo ji. 

— Brangioji gratiene, jūs pirmiau pasakykite, kada aš 
čia paskutinį kartą lankiausi. 

— Tai bent! Jau pamiršote! Ak! Ak! Šitaip kalbama, 
kai norima nutraukti draugystę. 

— Atvirkščiai, brangioji Žana, man atrodo, lyg tas vi- 
zitas būtų įvykęs tik vakar, todėl, kaip beįtempčiau atmintį 

ir stengčiausi prisiminti, man regis, nuo vakar dienos tikrai 
niekuo jūms nesu nusikaltęs, nebent tik tuo, kad tebemyliu 
jus. 

— Oho! Nieko sau! Bet komplimentais tikrai neišsi- 
suksite iš šios keblios padėties. 

— Brangioji grafiene, — tęsė Tibo, — o galbūt pasi- 
aiškinimus atidėtume vėlesniam laikui? 

— Ne, pirma atsakykite, nes jau penkios dienos kaip 
nemačiau jūsų. Ką per tą laiką veikėte? 

— O aš laukiu, kad ir jūs man apie tai papasakosite, 
grafiene. Nejaugi norite, kad aš, iš tiesų nekaltas būdamas, 
1mčiau staiga save kaltinti? 

— Na, gerai! O apie jūsų užgaišimus koridoriuose jau 
nė nekalbu. | 

— O! Gerai, galime apie tai pakalbėti. Nejaugi jūs, gra- 
tiene, iš tiesų manote, kad, nekantraudamas išvysti jūs, tą 
„deimantų deimantą, aš dar tenkinčiausi pakeliui rastais per- 
lais? 

— Dieve mano! Vyrai tokie pilni geidulių, o Lizetė to- 
kia graži! 

— Ak, supraskite pagaliau, mieloji Žana, kad ta mer- 
gaitė yra jūsų patikėtinė ir Žino visas mudviejų paslaptis, 
todėl negaliu su ja elgtis kaip su paprasta tarnaite. . 

— Turbūt smagu pagalvoti: “Aš apgaudinėju grafienę 
de Mon Gober ir esu pono Kramuazi varžovas!" 

— Na,-gerai, kitą kartą jau nebegaišuosiu koridoriuo- 
se ir nebeglamonėsiu Lizetės, jei iš viso galima sakyti, kad 
ją glamonėjau. 

— Ak! Visa tai menkniekiai. 

— Ką? Nejaugi nusikaltau dar rimčiau? 

— Prašom pasakyti, iš kur aną naktį grįžote, nes buvo- 
te pastebėtas kelyje iš Ernevilio į Viler Kotrė? 

— Iš tiesų? Buvau pastėbėtas kelyje?.. 

— Iš Ernevilio. Taigi iš kur tada grįžote? 

— Iš žūklės. 

— Kokios žūklės? 

— Nagi, Bervilio tvenkiniuose vyko žūklė. 

— Ak, teisybė, juk visiems Žinoma, jog esate didelis 
žvejys. O kas per ungurys spurdėjo jūsų tinkle, pone, grįž- 
tant iš tos žūklės antrą valandą ryto?! 

— Mat pietavau tą dieną pas savo bičiulį, poną Žaną. 

— Vezo pilyje? Veikiau jau patikėsiu, kad buvote nu- 
vykęs guosti gražiosios atsiskyrėlės, kurią, kaip žmonės šne- 
ka, pavydus jėgermeisteris laiko bokšte įkalinęs. Na, bet vi- 
sa tai aš jums dar atleidžiu. 

— Vadinasi, esu padaręs šį tą blogesnio? — paklausė 
Tibo, jau bepradedąs nusiraminti, nes matė, kaip lengvai 
jam atleidžiama už nusikaltimus, kad ir kokie sunkūs jie bū- 
tų. | 

— "Taip, pokylyje pas monsinjorą Orleano kunigaikš- 
tų. 

— Kokiame pokylyje? 

— Tame, kuris vyko vakar! Taigi labai neseniai. 

— Ak, vakarykščiame! Aš gėrėjausi jumis. 

— Bet juk aš ten nedalyvavau. 

— O argi būtinai turėjote dalyvauti, kad galėčiau, Ža- 
na, jumis gėrėtis? Argi negalima dar nuoširdžiau gėrėtis pri- 
siminimuose negu tikrovėje? Taip, iš tiesų, net ir nedaly- 
vaudama turėjote pasisekimą, palyginti dar didesnį. 

— Taip, ir kad galėtumėte palyginti kaip reikiant, net 
keturis kartus šokote su ponia Boneij. Argi ne gražumėlis: 
rausvai prisidažiusi juočkė, kurios blakstienos lyg tų kinų 
ant mano širmos, 0 ūsai it sargybinio? 

— Bet ar žinote, apie ką mes per tuos keturis kadrilius 
kalbėjomės? 

— Ak, vadinasi, tiesa, kad šokote su ja ketvertą kartų? 

— Tiesa, jei jau taip sakote. 

— Na, na! Šauniai atsakyta! 

— Žinoma. Kas gi drįstų prieštarauti tokioms gražioms 
lūputėms? Bent jau ne aš, kuris dievintų jas net ir tada, jei 
jos man mirties nuosprendį tartų. 

Ir, tarsi laukdamas to nuosprendžio, Tibo parklupo 
priešais grafienę. | 

Tą akimirką atsidarė durys ir ant slenksčio pasirodė 
baisiai persigandusi Lizetė. 

— Ak! Gelbėkitės, ponas barone! Ponas grafas ateina! 

— Ką! Ponas grafas? — aiktelėjo grafienė. 

— "Taip, pats ponas grafas su savo šunininku Lestoku. 

— Negali būti! 

— Gali, ponia grafiene. Kramuazi juos matė taip iš ar- 
ti, kaip aš dabar matau jus. Vargšas vaikinas buvo baisiai 
išblyškęs. 

— Ak! Vadinasi, ta medžioklė Teri pilies apylinkėse 
buvo tik priedanga? 

— Kas žino, ponia! Juk tie vyrai tokie klastūnai! ' 

— Ką dabar daryti? — blaškėsi grafienė. 

— Sulaukti grafo ir jį nudėti, — ryžtingai patarė Tibo, 
su įniršiu matydamas, kaip jam slysta iš rankų dar vienas 
meilės nuotykis, brangesnis už tuos, kurių buvo siekęs anks- 
čiau. 

— Nudėti? Nudėti grafą? Gal išprotėjote, Rauli? Ne, 
ne, jums reikia bėgti, gelbėtis. Lizete, Lizete! Išvesk baroną 
pro mano persirengimo kambarį! 

Ir Lizetė, nepaisydama barono spyriojimosi, juo vedi- 
na šmurkštelėjo į tą kambarį. 

Pačiu laiku! Ant didžiųjų laiptų jau buvo girdėti triukš- 
mas. 

Grafienė paskutinį kartą meiliai šūktelėjo Rauliui ir 
vikriai pasislėpė savo miegamajame. 

O Tibo sekė paskui Lizetę. Ji greitai pervedė jį per ko- 
ridorių, kurio kitame gale sargybą ėjo Kramuazi. 

Lizetė smuko į vieną kambarį, iš jo į kitą, paskui į kabi- 
netą. Šis jungėsi su nedideliu bokšteliu. Čia bėgliai ėmė leis- 
tis tais pačiais laiptais, kuriais ir buvo anksčiau užlipę. Ta- 
čiau atsidūrę apačioje rado duris užrakintas. 

*  Lizetė, visą laiką ėjusi Tibo priekyje, vėl palypėjo ke- 
liom pakopom aukščiau, įėjo į kažkokią nedidelę kamarai- 
tę su langu į sodą ir atidarė tą langą. 

Šis buvo vos per keletą pėdų nuo žemės. Tibo išlindo 
pro.jį 1r stryktelėjo ant žemės nė kiek neužsigavęs. 

— Juk žinote, kur jūsų arklys! — pavymui šūktelėjo 
Lizetė. — Tad šokite ant jo ir nesustokite ligi pat Voparfo- 
no! 

Tibo mielai būtų padėkojęs kambarinei už gerus pata- 
rimus, bet ji stovėjo šešiom pėdom aukščiau jo galvos, o ir 
jam nebebuvo kada gaišti laiko. Dviem šuoliais jis pasiekė 
medžių masyvą, kur glūdėjo mažytis sodo namelis, pasi- 
tarnavęs jo žirgui kaip arklidė. 

Bet kažin ar žirgas dar ten? 

Žvengimas jį nuramino. Tačiau tas žvengimas buvo pa- 
našus veikiau į sopulingą dejonę. 

Įėjęs namelin, Tibo ištiesė rankas, paglostė arklį, atri- 
šo pavadį ir užšoko jam ant nugaros, nė neįkišdamas kojų į 
balno kilpas. Kaip jau minėjome, Tibo nelauktai buvo ta- 
pęs puikiu raiteliu. 

"Tačiau, pajutęs naštą, kuri šiaip jau turėjo jam būti 
įprasta, žirgas pradėjo kniubti. Kad pažvalintų gyvulį, Tibo 
jam smarkiai spyrė pentinais į pilvą. Ir iš tiesų Žirgas paban- 
dė energingai pašokti, bet, vos tik pasirėmė priešakinėmis 
kojomis, vėl skausmingai sužvingo, kaip ir anksčiau, ir par- 
virto ant šono. Tibo mikliai ištraukė iš po jo koją, ir tai 
buvo nesunku padaryti, nes matė, kaip gyvulys vis dar sten- 
giasi atsistoti. 

Tada Tibo suprato: grafas buvo perpjovęs jo Žirgui pa- 
kinklius, kad šis nepabėgtų. 

— Ak, velniai rautų! — sukliegė jis. — Prisiekiu, grafe 
de Mon Goberai, jei tik jūs susitiksiu, perpjausiu sausgysles 
lygiai taip pat, kaip kad jūs perpjovėte šiam vargšui gyvu- 
liui. 

Ir šoko lauk iš namelio. 

Tibo atpažino kelią, kuriuo buvo atjojęs ir kuris vedė jį 
tiesiai prie išlaužos tvoroje. Jis nubėgo prie jos, pasilypėjo 
ant akmenų ir greitai atsidūrė už parko ribų. 

Ir staiga išvydo žmogų, tykantį su špaga rankoje. 

Žmogus užtvėrė į am kelią. 

Tibo atpažino, jog tai grafas de Mon Goberas. O gra- 
tas de Mon Goberas manė, jog mato Raulį de Voparfoną. 

— Traukite špagą, barone! — riktelėjo grafas. 

Ką nors aiškinti būtų buvę beprasmiška. Be to, Tibo, iš 
kurio rankų grafas išplėšė laimikį, jau sugriebtą nagais ir 
dantim, buvo ne mažiau įnirtęs kaip grafas. Ir jis išsitraukė, 
bet ne špagą, o tik savo medžioklės peilį. 

Geležtės susikryžiavo. 

Tibo, gana neblogai valdydavęs kuoką ar baslį, neturė- 
jo jokio supratimo apie fechtavimą. Iodėl pats labai nuste- 
bo, kai, instinktyviai griebęs tą peilį, — bent jau taip jam 
atrodė, — atsistojo į gynybos padėtį ir prisidengė pagal vi- 
sas šio meno taisykles. 

Grafas kirto vieną po kito du ar tris smūgius, kuriuos 
"Tibo tiesiog nuostabiai vikriai atmušė. 

— Taip, — pro sukąstus dantis iškošė grafas, — vadi- 
nasi, tiesą man pasakojo, kad paskutinėje dvikovoje jūs su- 
žeidėte Sen Žoržą. 

Tibo nė nenutuokė, kas gi tas Sen Žoržas. Tik jautė 
turįs lankstų ir tvirtą riešą, taigi būtų pajėgęs įveikti net patį 
velnią. 

Kol kas jis apsiribojo gynyba, bet, grafui kartą ar du 
prastai atakavus, staiga pažvalėjo ir tiesiu dūriu pervėrė prie- 
šininkui petį. 

Grafui išslydo iš rankų špaga, jis parklupo ant kairiojo 
kelio ir riktelėjo: 

— Šen, Lestokai! 

Tibo teko mikliai kišti medžioklinį peilį į makštis ir leis- 
tis į kojas. Nelaimei, jis prisiminė davęs priesaiką, jog susi- 
tikęs su grafu perpjaus jam pakinklius, kaip kad šis buvo 
padaręs jo žirgui. Tad pakišo peilį po sulenktu grafo keliu ir 
trūktelėjo. 

Grafas sukliko. 

Bet ir Tibo tiesdamasis staiga pajuto veriantį skausmą 
tarpumentyje, o krūtinę užliejo tarsi koks šaltis. Pažvelgęs 
virš dešinio spenelio pamatė išlindusį peilio smaigalį. Prieš 
akis sutavaravo kruvinas debesis. 

Tai Lestokas, sužeisto grafo pašauktas pagalbon, atbė- 
go kaip tik tą akimirką, kai Tibo, perrėžęs grafui pakinklius, 
jau stojosi ant kojų, ir įvarė jam tarp menčių savo medžiok- 
linį peilį. 


VII 
Mirtis ir prisikėlimas 


Ryto vėsa atgaivino Tibo. Jis pamėgino keltis, bet ve- 
riantis skausmas *tėl traukė prie žemės. Tad gulėjo ant nu- 
garos nieko neprisimindamas ir žiūrėjo į žemai pakibusį pil- 
ką dangų. Įtempęs visas jėgas, pagaliau apsivertė ant šono 
ir pasirėmęs alkūne ėmė dairytis aplinkui. 

Tai, ką pamatė, atgaivino atmintyje paskutinius įvy- 
kius. 

Jis atpažino spragą į parką. Prisiminė meilės pasimaty- 
mą su grafiene ir įnirtingą dvikovą su grafu. Už trijų Žžings- 
nių žemė buvo raudona nuo kraujo. Bet grafo ten nebebu- 
vo. Be abejonės, Lestokas, kirtęs Tibo tokį lemtingą smūgį, 
segte prisegusį jį prie šios vietos, pagelbėjo šeimininkui par- 
eiti į rūmus. Na, o Tibo juodu paliko čia, tikėdamiesi, kad 
jis padvės kaip šuo. 

Kurpiui ant liežuvio galo jau sukosi pikčiausi prakeiks- 
mai, kokių tik galima žiauriam priešui linkėti. Tačiau nuo 
tos akimirkos, kai Tibo jau nebebuvo Tibo, o baronas Rau- 
lis ar bent jau buvo į jį panašus, jis nebeturėjo savo fantasti- 
nės galios. 

Jam reikėjo išbūti gyvam ligi devintos valandos vaka- 
ro, bet ar išbus? Nieko kito nebeliko, kaip tik baisiausiai 
nerimauti. Jeigu jis numirs anksčiau, tai katras tada mirs — 
jis ar baronas Raulis? Galėjo eiti lažybų, kad ir jis, ir anas. 

Bet ypač Tibo siutino tai, jog visos negandos nutiko 
dėl jo paties kaltės. Jis prisiminė, kad, prieš panorėdamas 
vienai parai virsti baronu, ištarė maždaug tokius žodžius: 

“Ak, kaip skaniai pasijuokčiau, ponas Rauli, jei jūs už- 
kluptų grafas de Mon Goberas! Čia jau būtų kitaip negu 
vakar pas poną Magluarą, čia jau eitų į darbą špaga!" 

Kaip matote, pirmasis Tibo pageidavimas išsipildė taip 
pat kaip ir antrasis — iš tiesų neišvengta špagos dūrių. 

Po nežmoniškų pastangų ir kenčiant klaikų skausmą 
Tibo pavyko atsiklaupti ant vieno kelio. Iokioje padėtyje 
klūpodamas jis matė, kaip per slėnį žmonės grįžta keliu iš 
turgaus Viler Kotrė miestelyje. Pabandė sušukti jiems. Bet 
iš burnos pliūptelėjęs kraujas tuoj uždusino. Tada, užmovęs 
ant medžioklinio peilio galo kepurę, iškėlė ją, taip duoda- 
mas ženklą, kad čia guli nelaimės ištiktas žmogus. Tačiau 
netrukus vėl apleido jėgos, ir praradęs sąmonę jis žnegtelė- 
jo ant žolės. 

Po kurio laiko vėl pajuto, kad atsigauna. Jam pasiro- 
dė, tarsi jo kūnas suptųsi valtyje. Jis atsimerkė. 

Tibo buvo radę kaimiečiai ir, nors nepažindami, pasi- 
gailėjo tokio jauno, gražaus, kraujais plūstančio vaikino: pa- 
darę iš šakų neštuvus, jie dabar gabeno jį į Viler Kotrė. 

Bet atkeliavus ligi Piujisė sužeistasis pajuto, jog ne- 
beištvers tokio nešimo. Todėl pasiprašė paliekamas pas pir- 
mą pasitaikiusį valstietį, kur galėtų palaukti iškviesto gy- 
dytojo. 

Nešėjai paliko jį pas kaimo kleboną. 

Tibo išėmė iš Raulio piniginės dvi auksines monetas ir 
atidavė jas kaimiečiams, šitaip jiems atsidėkodamas už gai- 
lestingumą, kurį jie jam parodė ir dar ketino parodyti. 

Klebonas tuo metu laikė mišias. O grįžęs namo net aik- 
telėjo. 

Net ir pats Raulis nebūtų radęs geresnės gydyklos, ko- 
kią čia rado Tibo. 

Piujisė kaimelio klebonas, kadaise vikaravęs Voparto- 
ne, pasirodo, buvo ir pirmasis Raulio mokytojas. Kaip ir 
visi kaimo kunigai, jis truputį nusimanė ar bent jau pats ti- 
kėjosi nusimanąs apie mediciną. Tad apžiūrėjo savo buvu- 
sio mokinio žaizdą. 

Peilio geležtė, praslydusi po mente, buvo kiaurai peT- 
vėrusi dešinįjį plautį ir išlindusi krūtinėje tarp antrojo ir tre- 
čiojo šonkaulio. Klebonas išsyk sumojo, kokia tai pavojin- 
ga žaizda. Bet, kol neatvyko gydytojas, garsiai nieko nesa- 
kė. 

Atėjęs gydytojas taip pat apžiūrėjo žaizdą. Jis liūdnai 
palingavo galvą. 

— Ar nenuleisite jam kraujo? — paklausė kunigas. 

— O kam? — paklausė daktaras. — Tą akimirką, kai 
jis gavo smūgį, gal tai ir būtų davę naudos, bet dabar jau 
apskritai pavojinga sujudinti kraują. 


205 


— Ir kokia bus jo būklė? — paklausė klebonas, ir jam 
dingtelėjo, kad juo mažiau darbo čia lieka gydytojui, juo 
daugiau bus ką veikti jam, kunigui. 

— Jei sužeidimo eiga bus įprastinė, — pašnibždom pa- 
aiškino gydytojas, — ligonis, ko gero, neišgyvens iki dienos 
galo. 

— "Tai jūs manote, kad padėtis beviltiška? 

— Gydytojas niekuomet nemano, kad padėtis beviltiš- 
ka, o jei ir mano, tai visuomet palieka gamtai teisę suteikti 
malonę: gali susidaryti kraujo krešulys ir visiškai sustabdyti 
kraujavimą, bet, jei kosulys tą krešulį išmuš, ligonis mirs 
nukraujavęs. 

— Vadinasi, jūs manote, kad privalau ligonį paruošti 
mirčiai? — paklausė klebonas. 

— Manau, — gūžtelėjo pečiais gydytojas, — kad bus 
geriau, jei paliksite jį ramybėje: pirma, jis dabar užmigęs ir 
jūsų negirdi, o antra, jau per vėlu — jis pradės kliedėti ir 
nesupras, ką jam sakote. 

Bet gydytojas klydo. Sužeistasis, nors ir užsnūdęs, tą 
pokalbį girdėjo ir dabar labiau nerimavo dėl savo sielos iš- 
gelbėjimo negu dėl kūno sveikatos. 

Ko tik neprikalbama prie ligonio patalo, manant, kad 
jis nieko negirdi, tuo tarpu jis nepraleidžia nė žodžio! 

Be to, tas klausos jautrumas galbūt priklausė nuo to, 
kad tai buvo Tibo siela, nors ir glūdinti Raulio kūne. Jei tai 
būtų buvusi to paties kūno siela, galbūt kitaip ją būtų veiku- 
si ir ta Žaizda. 

Gydytojas aptvarstė žaizdą iš nugaros pusės. Na, o dū- 
rį krūtinėje paliko atvirą, tik liepė pridengti švariu, vandeny 
suvilgytu drobės skudurėliu. Paskui įlašino vandens stikli- 
nėn kelis lašus raminamųjų ir patarė klebonui girdyti jais 
ligonį po vieną šaukštą, kai tik jis paprašys gerti. 

Davęs tokius nurodymus, gydytojas išėjo, žadėdamas 
ateiti kitą rytą, tačiau išreiškė abejonę, kad vargu ar šis jo 
žygis dar bus reikalingas. 

Tibo labai knietėjo įsiterpti į tą jų pokalbį ir pasakyti, 
ką jis pats galvoja apie save, bet jo sąmonė tame merdinčia- 
me kūne buvo tarsi kalėjime ir nors nenorom jautė poveikį 
tos vienutės, kurioje buvo uždaryta. 

Tačiau jis girdėjo, kaip klebonas jam kažką sako, kaip 
purto stengdamasis išbudinti iš letargo, į kurį buvo nugrimz- 
dęs. Tai jį labai vargino. 

Kilniajam klebonui būtų buvę geriau, jei Tibo nebebū- 
tų buvęs Tibo ir praradęs savo fantastinę galią, nes sužeis- 
tasis daugiau nei dešimt kartų siuntė jį po velnių. 

Netrukus Tibo pasirodė, tarsi po kojom, juosmeniu ir 
galva kas būtų pakišęs karštų žarijų. Jo kraujas sujudo, o 
paskui ir sukunkuliavo lyg užkaistas vanduo. Jis pajuto, kaip 
jaukiasi mintys. Sukąsti žandikauliai atsigniaužė, apmiręs 
liežuvis atsimezgė, ir iš burnos išsprūdo keletas nerišlių Žo- 
džių. 

— Ak! Ak! Ak! — suvaitojo jis. — Tai štai ką tikriau- 
siai gerasis kunigas laiko kliedėjimu. 

Bent jau tą akimirką tai buvo jo paskutinė šviesi min- 
ūs. 

Visas gyvenimas — o iš teisybės, jo atkarpa, prasidėju- 
si nuo pažinties su juoduoju vilku, — pralėkė prieš akis. 

Jis pamatė save persekiojantį ir vėl prarandantį danie- 
lių. 

Jis matė save rišamą prie medžio ir plakamą diržu. 

Jis matė save darantį sandėrį su juoduoju vilku. 

Jis matė save bandantį užmauti velnio žiedą ant Anje- 
letės piršto. 

Jis matė save mėginantį išrauti raudonuosius plaukus, 
kurie dabar vešėjo trečdalyje galvos. 

Jis matė save einantį pas gražiąją malūnininkę, susitin- 
kant pakeliui Landri, atsikratantį šio konkurento, o paskui 
persekiojamą malūno bernų ir mergų, galiausiai lydimą vil- 


kų. 

Jis matė save susipažįstantį su ponia Magluar, einantį 
dėl jos į medžioklę, valgantį kepsnį iš savo atneštos Žvėrie- 
nos, besislapstantį už kambario užuolaidų, paskui randamą 
pono Magluaro, išjuokiamą barono Žano ir galiausiai išva- 
rytą visų trijų. | 

Jis matė save betūnantį ąžuolo drevėje, .matė aplink 
medį sugulusius vilkus, o šąkose sutūpusius apuokus bei pe- 
ledas. | 

Jis matė save besiklausantųų smuikų ir obojaus garsų, 
kišantį galvą iš savo drevės, stebintį, kaip eina pro šalį An- 
jeletė su savo linksmu vestuvių pulku. 

Jis matė save draskomą nirtulingų pavydo priepuolių 
1r mėginantį nuo jų gintis vynu, jo sudrumstos smegenys 
atpažino Fransua, Šampanį, smuklės šeimininką, jis girdėjo 
šuoliais lekiantį barono Raulio žirgą, pajuto, kaip šio par- 
trenktas nusirito į pakelės dumblynę. 

Staiga jis liovėsi matęs save Tibo pavidalu. Dabar jau 
matė gražų raitelį, kurio išvaizdą buvo įgijęs. 

Jis buvo apglėbęs Lizetę per juosmenį viena ranka. 

Švelniai lūpomis lietė grafienės ranką. 

Paskui panoro bėgti, bet atsidūrė kryžkelėje, kur šako- 
josi tik trys keliai. 

Kiekvieną kelią saugojo viena iš jo aukų. 

Pirmąjį — skenduolio šmėkla: tai buvo Markotas. 

Antrąjį — karštligės apimtas, ligoninės lovoje mirštantis 
Landri. | 

Trečiąjį — sužeistas žmogus, šliaužiantis ant vieno ke- 
lio ir veltui bandantis ištiesti perpjautą blauzdą: tai buvo 
grafas de Mon Goberas. 

Jam dingojosi, kad visa tai jis pasakojo taip, kaip matė, 
ir kad kunigas, klausąs tokios keistos išpažinties, mirtinai 
blyško ir drebėjo dar labiau negu išpažintį atliekantysis. O 
kai kunigas jau buvo beduodąs komuniją, ligonis tik papur- 
tė galvą ir klaikiai nusikvatojęs suriko: 

— Nereikia Komunijos! Aš juk prakeiktas! Prakeiktas! 
Prakeiktas! 

To kliedėjimo, haliucinacijų, pamišimo metu Tibo są- 
monė girdėjo klebono laikrodį mušant valandas ir jas skai- 
čiavo. Tik jam atrodė, kad tas laikrodis yra didžiulių išma- 
tavimų, kad jo ciferblatas — ne kas kita, kaip žydras dan- 
gaus skliautas, kad valandų skaitmenys — liepsnos liežu- 
viai, kad pats laikrodis vadinasi amžinybe, o baisi jo švy- 
tuoklė, varanti jį pirmyn, sulig kiekvienu švystelėjimu vie- 
non pusėn kartojo: 

— Niekada! 

Ir kiton: 

— Visada! 

Taip jis girdėjo praeinant visas dienos valandas. 

Laikrodis išmušė devynias. Po pusvalandžio bus lygiai 
dvidešimt keturios valandos, kai jis, Tibo, pavirto Rauliu, 0 
Raulis pavirto Tibo. | 

Sulig paskutiniu devintos valandos dūžiu kurpius pa- 
juto, kaip visas tas karštis ima atslūgti: jį ėmė krėsti šaltis, 
nugara ėjo pagaugais. Tirtėdamas jis atsimerkė, atpažino 
kleboną, klūpantį prie jo lovos ir kalbantį maldą. mMirštan- 
tiesiems, o tuo tarpu laikrodžio rodyklė jau rodė B) 
ka minučių po devynių. 

Tik laikrodis dabar ėjo taip švelniai, kad, nors ir kokia 
nepastebima būtų jo eiga, Tibo matė, kaip slenka didžioji ir 
net mažoji rodyklės. Jos abi artėjo prie lemtingosios pada- 
los: pusės dešimt! Nors šviesa nesiekė ciferblato, jis atrodė 
lyg būtų apšviestas iš vidaus. Ir juo labiau ilgoji rodyklė ar- 
tėjo prie skaitmens 6, juo smarkiau mėšlungis spaudė mirš- 
tančiojo krūtinę. 
| Jo kojos pasidarė šaltos kaip ledas, ir tas šaltis pama- 
žu, bet nepaliaujamai kilo aukštyn — nuo pėdų į kelius, iš 
kelių į šlaunis, iš šlaunų į vidurius. Kakta sruvo prakaitas. 

Jis nebeturėjo spėkos nei jį nusibraukti, nei paprašyti, kad 
kas nors nušluostytų. "Tik juto, jog tai siaubo išmuštas pra- 
kaitas, kas akimirką virstąs mirties agonijos prakaitu. 

Prieš akis plaukė keistos, nieko žmogiško neturinčios 
formos. Šviesa blanko. Jam dingojosi, tarytum kokie šikš- 
nosparniai savo sparnais kelia jo kūną aukštyn ir neša į su- 
temas, kurios nebuvo nei gyvenimas, nei mirtis, bet kažkas 
per vidurį. Galop ta blanda dar labiau sutirštėjo. Jo akys 
užsimerkė, ir panašiai kaip kad aklasis klupčioja tamsoje, 
taip ir sunkios tų nešėjų sparnų plėvės ėmė atsimušinėti į 
nežinomus daiktus. Jis ėmė smegti į neišmatuojamą prara- 
ją, kol galiausiai atsitrenkė į jos dugną, ir tą akimirką nuai- 
dėjo varpo dūžis. 

Varpas suskambino tik vieną kartą. 

Vos spėjus nuaidėti tam dūžiui, sužeistasis suriko. 

Kunigas atsistojo ir prisiartino prie lovos. 

"Tas šūksmas buvo paskutinė dejonė, paskutinis kvėp- 
telėjimas, paskutinis barono Raulio atodūsis. 

Buvo devynios valandos trisdešimt minučių ir viena se- 
kundė. 


VIII 
Gyvas ir miręs 


Tą pačią akimirką, kai jaunojo bajoraičio siela pleven- 
dama kilo į dangų, Tibo, lyg iš kažkokio baisaus sapno bus- 
damas, pašoko savo lovoje. 

Jį siautė liepsnos. Visuose keturiuose trobelės kampuo- 
se tratėjo ugnis. 

Iš pradžių jam toptelėjo mintis, jog tai jo ką tik su- 
sapnuoto košmaro tąsa. Bet tuoj kuo aiškiausiai išgirdo 
šūksmus: “Mirtis Žiniuoniui! Mirtis kerėtojui! Mirtis vil- 

kolakiui!“ ir kaipmat susivokė, kad jam rengiama kažkas 
baisaus. 

Liepsnos artėjo, grėsė persimesti į lovą, jis jau juto jų 
karštų. Dar kelios sekundės, ir jis atsidurs to didžiulio laužo 
centre. Sekundė dvejonių, ir kelias atsitraukimui bus už- 
kirstas: jis nebegalės pabėgti. 

Tibo šoko iš lovos, griebė ietį ir nėrė laukan pro užpa- 
kalines trobelės duris. 

Kai padegėjai pamatė jį besibraunantį pro liepsną ir dū- 
mus, suskardėjo dar garsesni šūksmai: “Mirtis jam! Mirtis!" 

"Trinktelėjo trys ar keturi šūviai. Jie, be jokios abejo- 
nės, buvo skirti Tibo. Jis išgirdo prašvilpiant kulkas. 

Į jį šaudantys žmonės vilkėjo įžymiojo medžioklės mė- 
gėjo dvariškių livrėjomis. Tibo prisiminė, kuo prieš porą 
dienų jam buvo pagrasinęs baronas de Vezas. Vadinasi, jis 
išstumtas už įstatymo ribų. Jį buvo galima išrūkyti kaip lapę 
iš savo UTVO, į jį buvo galima šaudyti lyg į kokį žvėrį. 

Laimei, nė viena kulka nekliudė Tibo. Liepsnojanti jo 
lūšnelė buvo nelyginant siauras šviesos ratas, ir jis buvo už 
to rato ribų. 

Tibo glūdėjo didelių medžių šešėlyje, ir, jei ne lūšną 
pleškinančių tarnų šūksmai, aplinkui būtų buvę labai tylu ir 
tamsu. 

Jis atsisėdo po medžiu ir susiėmė rankomis galvą. 

"Tai, kas įvyko per keturiasdešimt aštuonias valandas, 
pralėkė taip Žaibiškai, kad kurpius negalėjo nieko dorai pri- 
siminti.:O paskutinės dvidešimt keturios valandos, kai jis 
gyveno kito Žmogaus gyvenimą, jam atrodė lyg sapnas. Jis 
netgi nebūtų išdrįsęs tvirtinti, kad visa ta istorija su baronu 
Rauliu, grafiene Žana ir senjoru de Mon Goberu būtų atsi- 
tikusi iš tikrųjų. 

Išgirdęs skambinant valandas Uanji bažnyčioje, jis pa- 
kėlė galvą. Laikrodis mušė dešimtą valandą. Dešimtą va- 

landą! Pusė dešimtos jis dar gulėjo mirties patale kaip ba- 
ronas Raulis Piujisė klebono kambaryje. 

— Po velniais! — sušuko jis. — Turiu tuo tikrai įsiti- 
kinti ir nusiraminti! Nuo čia iki Piujisė tik viena mylia, tad 
nubėgsiu į ten per pusvalandį: turiu įsitikinti, ar baronas 
Raulis iš tiesų miręs. 

Į tą sau pačiam užduotą klausimą atsakė niūrus staugi- 
mas. 

Jis apsidairė. 

Ištikimieji j0 sargai buvo jau čia. 

Vilkų vadas vėl susitiko su savo gauja. 

— Na, vilkai, vieninteliai mano bičiuliai, eime! Keliau- 
kim! | 

Ir jais vedinas jis patraukė per mišką į Piujisė. 

Senjoro Žano tarnams, žarstantiems paskutinius bai- 
"giančios degti lūšnos nuodėgulius, pasivaideno lyg koks re- 
gėjimas: per mišką bėgo žmogus, lydimas tuzino vilkų. 

Jie ėmė žegnotis. Ir dar labiau nei bet kada patikėjo, 
kad Tibo žiniuonis. 

Beje, tuo patikėjo ne tik senjoro Žano tarnai, bet ir 
visi, kas tik matė, kaip greitai, net greičiau už greičiausius 
savo palydovus bėgęs Tibo įveikė tą Ijė nuo Uanji iki Piujisė 
mažiau kaip per ketvirtį valandos. 

Atskuodęs iki pirmųjų kaimo trobų, jis sustojo. 

— Mano bičiuliai vilkai, — tarė jis, — šiąnakt man 
jūsų nebereikės, atvirkščiai, noriu pabūti vienas. Tad gali- 
te sau pasilinksminti aplinkiniuose tvartuose, aš jums lei- 
džiu. O jeigu pakeliui susitiksite kurį nors iš tų dvikojų 
žvėrių, save žmonėmis vadinančių, pamirškite, jog Viešpats 
juos sukūrė į save panašius, ir neatsisakykite jų, mano bi- 
čiuliai. 

Vilkai tik sustaugė iš džiaugsmo ir išsilakstė kas sau. 

Tibo ėjo toliau, kol įžengė į kaimą. 

Klebonija glaudėsi prie pat bažnyčios. Tibo davė lankstą 
į šalį, kad nereikėtų praeiti pro kryžių. Ir šit jis prisiartino 
“prie klebonijos. 

Žvilgtelėjęs pro langą, pamatė greta lovos degančią žva- 
kę. Lova buvo apdengta drobule, o pro ją ryškėjo lavono 
apribai. Namai atrodė tušti. Klebonas turbūt buvo išėjęs pas 
kaimo merą pranešti apie jaunuolio mirtį. 

Tibo įslinko vidun. Pašaukė kleboną. Niekas neatsilie- 
pė. Tada nuėjo tiesiai prie lovos. 

Ir tikrai — po drobule gulėjo lavonas. Tibo kilstelėjo 
drobulę. Ten iš tiesų buvo baronas Raulis. 

Velionio grožis buvo ramus ir taurus, tokį suteikia tik 
amžinybė. Bruožai, gyvenime vyrui gal ir per moteriški, nū- 
nai dvelkė mirties didybe. Iš pirmo žvilgsnio būtum pama- 
nęs, kad jis miega, bet atidžiau įsižiūrėjęs galėjai įžvelgti kai 
ką daug gilesnio nei miegas. Tai buvo karalienė su dalgiu 
vietoj skeptro ir su mirties drobule vietoj karališkos manti- 
jos. Tai buvo Mirtis. 

Tibo įeidamas buvo palikęs atdaras duris. Jam pasiro- 
dė, kad girdi užnugary lengvus žingsnius. Tad šmurkštelėjo 
už žalios saržos užuolaidų, krintančių iš alkovo gilumos ligi 
pat durų, pro kurias pavojaus atveju būtų buvę galima pa- 
sprukti. 

Prie durų, nesiryždama toliau eiti, stovėjo visa juodai 
apsirengusi moteris. Jos veidą dengė juodas vualis. Šalia 
jos kyštelėjo kita galva ir sužiuro į kambario gilumą. 

— Manau, kad ponia galite įeiti: čia nieko nėra, nors, 
beje, dar patikrinsiu. 

Juodai vilkinti moteris įžengė vidun, priėjo prie lovos, 
stabtelėjo, kad nusišluostytų nuo kaktos prakaitą, o paskui 
ryžtingai ištiesė ranką ir kilstelėjo drobulę, kurią Tibo buvo 
vėl užtraukęs ant numirėlio veido. 

Kurpius atpažino grafienę. 

— O varge! — sušuko ji. — Vadinasi, manęs neapga- 
vo! 

"Ir parpuolusi ant kelių ji ėmė melstis, protarpiais vis 
pratrūkdama raudom. Baigusi poterius, atsistojo, pabučia-. 
vo blyškią velionio kaktą ir melsvą vietą žaizdos, pro kurią 
buvo išskridusi jo siela. 

— Ak, mano mylimas Rauli! — sukuždėjo ji. — Kas 
man įvardys žmogžudį? Kas man padės atkeršyti? 

Vos tik ištarusi šiuos žodžius, grafienė aiktelėjo ir žen- 
gė atatupsta. Jai pasigirdo, lyg kažkas būtų atsakęs: 

— Aš! 

Ir žalia saržos užuolaida krustelėjo. 

Bet grafienė buvo ne iš bailiųjų. Ji paėmė lovos galvū- 
galyje žibančią žvakę ir, prinešusi ją artyn, pasižiūrėjo, kas 
gi ten slepiasi tarp sienos ir tos žalios medžiagos. 

Ten nieko nebuvo. Ji išvydo tik uždarytas duris, ir dau- 
giau nieko. | 

Grafienė padėjo žvakę, kur buvo, išsiėmė iš mažos pi- 
niginės auksines žirklutes, nukirpo velionio plaukų garba- 
ną, įsidėjo ją į juodo aksomo maišelį, kabantį ant krūtinės, 
dar sykį pabučiavo mirusiojo kaktą, vėl užtraukė drobulę ir 
pasuko prie durų. 

Tarpduryje ji susidūrė su kunigu ir, nuleidusi ant akių 
šydą, pasitraukė atgal. 

— Kas tamsta esate? — paklausė klebonas. 

— Kančia, — atsakė ji. 

Klebonas pasitraukė į šalį ir ją praleido. 

Grafienė su kambarine buvo atėjusios pėsčios. Pėsčio- 
mis jos ir grįžo. Mat nuo Piujisė iki Mon Gobero pilies tebu- 
vo ketvirtis Ijė. 

Nuėjus pusę atstumo, staiga iš už medžio kamieno 1š- 
lindo ten slėpęsis vyras ir pastojo abiem moterims kelią. 

Lizetė riktelėjo. Bet grafienė be jokios baimės pasisu- 
ko į tą Žmogų. 

— Kas jūs toks? — ji paklausė. 

— "Tas, kuris atsakė: “ Aš", kai klausėte, kas galėtų įvar- 
dyti jums žudiką. 

— "Tai jūs galite man padėti už jį atkeršyti? 

— Kada tik panorėsite. 

— Ojei dabar? 

— Čia nepatogu. 

— "Tai kur mums bus patogiau? 

— Pavyzdžiui, jūsų kambaryje. 

— Bet mes negalime grįžti kartu. 

— Taip, tačiau aš galiu įlįsti pro spragą tvoroje. Pane- 
lė Lizetė palauks manęs pavėsinėje, kur ponas Raulis bu- 
vo palikęs savo žirgą, paskui nuves mane įvijais laiptais ir 
atrakins jūsų miegamąjį. Jei tuo metu būsite persirengimo 
kambaryje, aš palūkėsiu, kaip kad užvakar laukė ponas 
Raulis. 

Abi moteris net šiurpas nukratė nuo galvos iki kojų. 

— Kas jūs toks, kad viską taip smulkiai žinote? 

— Kai ateis laikas, pasakysiu. 

Grafienė akimirką padvejojo. Paskui apsisprendė. 

— Na, gerai, — tarė ji, — lįskite pro tą spragą, o Lizetė 
jūsų palauks arklidėje. 

— Ne, ponia! — sušuko kambarinė. — Aš nieku gyvu 
nedrįsiu eiti šio žmogaus pasitikti! 

— Tada eisiu aš, — atsakė grafienė. 

— Na, ir puiku! — pritarė Tibo. — Tai bent moteris! 

Ir pranyko dauboje netoli kelio. 

Lizetė vos neapalpo. 

— Remkitės į mane, panele, — pasiūlė grafienė, — ir 
paskubėkime: man rūpi sužinoti, ką tas žmogus pasakys. 

Abi moterys sugrįžo pro fermą. Niekas nebuvo matęs 
jų išeinant, niekas nepastebėjo ir pareinant. 

Grafienė tuoj nuėjo į savo kambarį laukti, kada Lizetė 
atves pas ją nepažįstamąjį. 

Lizetė sugrįžo po dešimties minučių labai išbalusi. 

— Ak, ponia! — prabilo ji. — Nevertėjo jo eiti ieško- 
ū. 

— Kodėl? — nustebo grafienė. 

— Todėl, kad jis žino kelią ne prasčiau už mane! Ak, 
ponia, kad jūs žinotumėt, ką jis man pasakė! Tikriausiai tas 
žmogus yra demonas! 

— Tegul jis įeina! — įsakė grafienė. 

— Aš jau čia! — prisistatė Tibo. 

— Gerai, — tarė grafienė, — o dabar, panele, palikite 
mus vienu du. 

Lizetė išėjo. Grafienė liko tik su Tibo. 

Tibo išvaizda jai kėlė nerimą. Tame žmoguje buvo jus- 
ti tvirtas ryžtas, ir nesunkiai galėjai matyti, koks tas ryžtas 
baisus: svečio burna buvo perkreipta šėtoniško šypsnio, akys 
degė velniška ugnimi. 

Užuot slėpęs savo raudonus plaukus, Tibo šiuokart 
juos tyčia rodė. Jie krito ant kaktos lyg koks liepsnos liežu- 
vis. 

Bet grafienė stebeilijo į Tibo nė kiek neišbalusi. 

— Ta mergaitė sakė, kad jūs žinote kelią į mano kam- 
barį. Ar jau esate čia kada nors buvęs? 

— Taip, ponia, vieną sykį. 

— O kada? 

— Užvakar. 

— Kelintą valandą? 

— Nuo pusės vienuoliktos iki pusės pirmos. 

Grafienė žiūrėjo tiesiai Tibo į veidą. 

— Netięsa! — paprieštaravo ji. 

— Gal norite, kad papasakočiau, kas čia nutiko? 

— Ir tą valandą, kurią jums nurodysiu? 

— Tą valandą, kurią jums minėjau. 

— Papasakokite, — trumpai sviedė grafienė. 

Tibo atsakė taip pat lakoniškai kaip ir ji: 

— Ponas Raulis įėjo štai pro šias duris, — pradėjo pa- 
sakoti jis, rodydamas į duris, vedančias iš koridoriaus, — ir 
Lizetė jį paliko čia vieną. Jūs įėjote štai pro šias, — tęsė jis 
ir vėl parodė į persirengimo kambario duris, — ir radote jį 
klūpantį. Jūsų plaukai buvo palaidi, tik susprausti trim se- 
gučiais, o vilkėjote rožinės taftos chalatu, papuoštu nėri- 
niais, mūvėjote rožinėmis šilkinėmis kojinėmis ir buvote įsi- 
spyrusi į sidabraspalvės gelumbės šlepetes, o ant kaklo ka- 
bėjo perlų karoliai. | 

— Apsirengimą nusakėte tiksliai, — patvirtino grafie- 
nė, — tęskite. 

— Jūs tris kartus ieškojote dingsties susikivirčyti su 
ponu Rauliu: pirmą kartą todėl, kad esą jis užtrukęs kori- 
doriuose norėdamas paglamonėti kambarinę; antrą, kad 
jį neva matę vidurnaktį jojantų keliu iš Ernevilio į Viler 
Kotrė, 1r trečią, kad neva jis dalyvavęs pokylyje ten, kur 
jūsų nebuvę, ir šokęs net keturis kadrilius su ponia de Bo- 
neij. || 

— Tęskite toliau. . 

— Po kiekvieno tokio priekaišto jūsų meilužis rasdavo 
geresnį ar blogesnį pasiteisinimą, ir to jums pakako, nes at- 
leidote jam. Tuo tarpu įbėgo baisiai persigandusi Lizetė ir 
paragino jūsų meilužį bėgti, nes grįžtąs jūsų vyras. 

— Na, betjūs iš tiesų demonas, pasak Lizetės! — sušu- 
ko grafienė ir niūriai nusikvatojo. — Manau, kad mudu ga- 
lime veikti ranka rankon... Bet baikite pasakoti. 

— Tuomet judvi su kambarine įstūmėte besispyriojan- 
tų Raulį į persirengimo kambarį, Lizetė pervedė jį korido- 
riumi, paskui dar per du ar tris kambarius, galiausiai nusi- 
leido įvijais laiptais, kurie aptarnauja pilies sparną, priešin- 
gą tam, pro kurį jis įėjo. Laiptų apačioje bėgliai rado užra- 
kintas duris, todėl pasislėpė kažkokioje kamaraitėje. Lizetė 

atidarė langą, buvusį tik per septynias ar aštuonias pėdas 
nuo žemės, Raulis stryktelėjo laukan pro jį, nubėgo į sodo 
namelį, ten rado savo žirgą, bet perpjautais pakinkliais. Ta- 
da jis prisiekė, jei tik kada susitiks grafą, perpjauti jam pa- 
kinklius lygiai taip pat, kaip šis buvo padaręs jo arkliui, mat 
laikė jį niekšu, be jokio reikalo taip sužalojusiu taurų gyvu- 
l;. Po to pėsčias patraukė prie skylės tvoroje. Ten, anapus 
tvoros, jo jau tykojo grafas su špaga rankoje. Baronas tetu- 
rėjo medžioklinį peilį, tad išsitraukė jį iš makštų, ir kova 
prasidėjo. 

— Ar grafas buvo vienas? 

— Pala... Berods taip. Bet kai po ketvirto ar penkto 
susirėmimo grafas gavo smūgį peiliu į petį, jis parklupo ant 
kairio kelio ir suriko: “Šen, Lestokai!* Tada baronas prisi- 
Mminė savo priesaiką ir perrėžė jam sausgysles, panašiai kaip 
kad grafas buvo padaręs jo žirgui, tačiau, kai jau stojosi, Les- 
tokas jam smogė iš užnugario: geležtė įsmigo po mente ir 
išlindo krūtinėje... ties kuria vieta, nė nebereikia pasako- 
ti — jūs jau tą žaizdą bučiavote. 

— Ir kas toliau? 

— Grafas su savo šunininku grįžo pilin, palikę baro- 
ną be jokios pagalbos. Atgavęs sąmonę, jis prisišaukė kai- 
mo žmones, šie užkėlė jį ant neštuvų ir gabeno į Viler 
Kotrė, bet pasiekus Piujisė kaimą jam pasidarė taip bloga, 
kad toliau keliauti nebegalėjo. Tada, kaip matėte, jie pa- 
guldė jį į lovą, kurioje nelaimingasis ir išleido paskutinį 
atodūsį devintą valandą trisdešimt minučių ir vieną sekun- 
dę vakaro. 

Grafienė atsistojo. Nieko netardama ji priėjo prie sa- 
vo brangenybių skrynelės, išėmė iš ten perlų vėrinuką, ku- 
riuo vakar buvo pasipuošusi kaklą. Ji ištiesė jį Tibo. 

— Kas tai? — šis paklausė. 

— Paimkite, — atsakė grafienė, — jo vertė penkiasde- 
šimt tūkstančių livrų. 

— Bet jūs ketinote keršyti? — paklausė Tibo. 

— Taip, — atsakė grafienė. 

— Kerštas kainuoja daugiau negu šis vėrinys. 

— Kiek? 

— Laukite manęs kitą naktį, — atsakė Tibo, — tada ir 
pasakysiu. | 

— Kur jūsų laukti? — paklausė grafienė. 

— Čia, — šyptelėjęs lyg koks plėšrus žvėris, atsakė Ti- 
bo. 

— Gerai, lauksiu čia, — sutiko grafienė. 

— Taigi rytoj? 

— Rytoj. 

Tibo išėjo. 

Grafienė vėl įdėjo skrynelėn perlų vėrinį, atkėlė dvigu- 
bą jos dugną, išėmė iš ten ilakoną su opalo spalvos skysčiu 
ir mažytį durklą brangakmeniais papuošta rankena bei makš- 
timis ir auksu padabinta Damasko plieno geležte. Paslėpusi 
tlakoną ir durklą po pagalve, ji atsiklaupė savo klaupykloje, 
pasimeldė ir nenusirengusi krito į lovą... 


IX 
Pasimatymui ištikima 


Išėjęs iš grafienės, Tibo patraukė atgal tuo pačiu ke- 
liu ir niekieno nekliudomas išėjo iš pilies, o paskui ir iš par- 
ko. 

Bet, atsidūręs už jo ribų, jis pirmą kartą gyvenime ne- 
žinojo, kur eiti. Lūšnelė buvo sudegusi, o draugo jis netu- 
rėjo nė vieno: kaip koks Kainas, nebeišmanė, kur galvą pri- 
glausti. Tad nupėdino į girią, tą savo amžiną prieglobstį. Vė- 
liau nuklydo į Šavinji tankmę ir jau švintant užėjo į kažko- 
kią atokią trobelę nusipirkti duonos. 

Šeimininko namie nebuvo, tad žmona jam padavė duo- 
nos ir be jokio užmokesčio. Tibo jai kėlė baimę. 

Taip apsirūpinęs maistu visai dienai, kurpius sugrįžo 
girion. Tarp Fleri ir Longpono, pačiame miško tankumyne, 
jis turėjo nusižiūrėjęs puikią vietelę. Ten ir nusprendė pra- 
leisti dieną. 

Ieškodamas, kur čia už uolos įsitaisius, staiga pamatė 
kažką blizgant daubos dugne. Smalsumas jį pastūmėjo nu- 
lipti žemyn. 

"Tas blizgantis daiktas buvo kažkokio sargybinio sidab- 
rinė perpetės sagtis. Perpetė kryžmai juosė lavono, 0 vei- 
kiau tik skeleto kaklą, nes pats lavonas buvo suėstas, o kau- 
lai taip nušvarinti, kad būtų tikę anatomijos kabinetui arba 
dailininko dirbtuvei. Griaučiai buvo visiškai švieži ir, regis, 
apgraužti tik šiąnakt. 

— Oho! — sušuko Tibo. — Veikiausiai čia mano bi- 
čiulių vilkų darbelis. Jie, kaip regis, pasinaudojo mano lei- 
dimu. 

Ir jis nusileido į daubą, nes vis dėlto buvo labai smalsu 
sužinoti, kieno tai lavonas, o tą smalsumą buvo lengva pa- 
tenkinti. į 

Sagtis turbūt vilkams neatrodė taip lengvai virškinama 
kaip visa kita, todėl ir klaksojo ant skeleto krūtinės lyg ko- 
kia etiketė ant ryšulio. 

Ž. B. Lestokas, 
grafo de Mon Gobero asmens sargybinis 

— Puiku! — nusikvatojo Tibo. — Štai ir pirmasis niek- 
šas, neišvengęs bausmės už žmogžudystę. 

Po to suraukęs kaktą ir jau be jokio juoko jis pakuž- 
dom pridūrė tarsi pats sau: 

— Bet gal tai tik Likimas? 

Lestoko mirties priežastį nesunku buvo suprasti. 

Jodamas naktį iš Mon Gobero į Longponą, kad įvyk- 
dytų kokį nors savo šeimininko įsakymą, grafo sargybinis 
buvo užpultas vilkų. Iš pradžių jis gynėsi tuo pačiu medžiok- 
liniu peiliu, kuriuo buvo smogęs baronui Rauliui, nes Tibo 
rado tą peilį per keletą žingsnių nuo kelio, toje vietoje, kur 
labai išdraskyta žemė rodė, jog čia būta kovos. Paskui, ne- 
betekęs ginklo, Lestokas buvo plėšrūnų nutemptas daubon 
ir ten sudraskytas. | 

Tibo jau buvo taip viskam abejingas, kad ir dėl šio įvy- 
kio nei džiaugėsi ar apgailestavo, nei buvo patenkintas ar 
jautė sąžinės graužimą. Jis tik pagalvojo, kad šis nutikimas 
tik suprastins grafienės planus, nes atkeršyti jai beliks vien 
savo vyrui. 

Paskui jis įsitaisė tarp uolų, kiek įmanoma geriau slėp- 
damasis nuo vėjo, kad pagaliau galėtų ramiai pailsėti. 

Apie vidurdienį išgirdo senjoro Žano medžioklės ra- 
gą ir šunų skalijimą. Vyriausiasis jėgeris medžiojo, bet ta 
medžioklė vyko gana toli nuo Tibo, todėl jam nerimo ne- 
kėlė. | 

Sutemo. Apie devynias Tibo išsirengė į kelią. 

Jis vėl susirado tą pačią spragą parko tvoroje, tą patį 
takelį ir priėjo pavėsinę, kur jo laukė Lizetė ir tada, kai jis 
čionai atėjo turėdamas Raulio išvaizdą. 

Vargšė mergaitė visa drebėjo. Tibo jau buvo beketi- 
nąs tęsti tradiciją ir vėl ją apkabinti, tačiau ji išsigandusi 
atšoko. | 

— Ak! Tik prašom manęs neliesti! — paprašė. 

— Po perkūnais! Gražuole, — tarė Tibo, — bet juk 
anądien su baronu Rauliu nebuvai tokia atšiauri. 

— Gal ir taip, — atsakė kambarinė, — bet nuo tos die- 
nos tiek daug visko įvyko. 

— Ir turbūt dar ne tiek įvyks, — linksmai patikino Ti- 
bo. 

— Oje! — sakė nusiminusi mėrgaitė. — Man atrodo, 
kad baisiausia jau ir įvykę. — Ir pasižiūrėjusi tolyn pasiū- 
lė: — Jei norite eiti, sekite paskui mane. 

Tibo nuėjo jai įkandin. 

Jau nė nesisaugodama Lizetė patraukė tiesiai per tuš- 
čią aikštelę, skiriančią pilį nuo parko masyvo. 

— Oho! — nusistebėjo Tibo. — Šiandien tu, gražute, 
labai drąsi! O jeigu mus kas nors-pamatys... 

Ji pakratė galvą. 

— Jau nebėra pavojaus, — atsakė, — visos akys, galė- 
jusios mus pastebėti, užmerktos. 

Nors Tibo ir nesuprato, ką mergaitė norėjo tuo pasa- 
kyti, bet nuo intonacijos, kokia ji ištarė šiuos žodžius, jį nu- 
krėtė šiurpas. Todėl tylėdamas sekė jai iš paskos ir tais pa- 
čiais įvijais laiptais užlipo į antrą aukštą. 

Bet, kai Lizetė jau palietė ranka raktą, jis ją sustabdė. 
Jam kažkodėl buvo baugu tos tylios ir tuščios pilies. Dingo- 
j0s1, tarsi ji būtų prakeikta. 

— Kur mes einame? — sukuždėjo Tibo, nė pats be- 
veik nebesuvokdamas, ką sako. 

— Juk ir pats puikiai žinote. 

— Į grafienės kambarį? 

— Į grafienės kambarį. 

— Ji manęs laukia? 

— Ji jūsų laukia. 

Ir Lizetė atidarė duris. 

— Prašom, — pakvietė ji. 

Tibo įėjo vidun. Lizetė užvėrė paskui jį duris, bet pati 
liko koridoriuje. 

Tai buvo tas pats prašmatnus kambarys, visiškai taip 
pat apšviestas ir toks pat kvapnus. 

Tibo akys ieškojo grafienės. Jis tikėjosi ją pamatyti iš- 
einančią pro persirengimo kambario duris. Bet jos buvo 

uždarytos. O šiame kambaryje nebuvo girdėti jokio garse- 
lio, išskyrus Sevro! porceliano laikrodžio švytuoklės tiksėji- 
mą ir paties Tibo širdies dūžius. 

Jis ėmė dairytis aplinkui su vis didėjančia baime, ku- 
rios nė pats sau nebūtų galėjęs paaiškinti. 

Pagaliau akys sustojo ties lova. Joje gulėjo grafienė. 

Jos plaukus puošė tie patys deimantiniai segučiai, kak- 
las buvo apriestas perlų vėrinio, ji tebevilkėjo tuo pačiu ro- 
žinės taftos chalatu, avėjo tomis pačiomis įsispiriamomis 
sidabru ataustos gelumbės šlepetėmis kaip ir tada, kai pasi- 
tiko baroną. 

"Tibo priėjo artyn. Bet grafienė nė nekrustelėjo ir jam 
prisiartinus. 

— Jūs miegate, gražioji grafiene? — pasilenkęs arčiau, 
kad ją pamatytų, paklausė Tibo. 

Ir tuoj pat atšlijo, jo akys padėro, plaukai ėmė šiauštis, 
kaktą išpylė prakaitas. Jis pradėjo suvokti baisią tiesą. 

Kokiu miegu miegojo grafienė — papraštu ar amžiny- 
bės? 

"Tibo drebančia ranka paėmė nuo židinio žvakidę, pri- 
nešė ją prie tos keistai įmigusios moters veido. 

Jis buvo dramblio kaulo baltumo, su gyslelėmis smil- 
kiniuose. Lūpos melsvos. 

Įkaitusio rausvo vaško lašas paptelėjo ant tos miego 
kaukės. Grafienė neprabudo. 

— Oi! Oi! Kas gi čia dabar? — sudejavo Tibo. 

Ir klastelėjo ant stalo žvakidę, nes jau nepajėgė jos iš- 
laikyti virpančioj rankoj. 

Grafienė gulėjo ištempusi palei šonus rankas, jose bu- 
vo kažkas sugniaužta. 


!Sevras — Prancūzijos miestas, garsėjantis savo porcelianu. 

"Tibo vos ne vos atgniaužė kairiąją ranką. Joje gulėjo 
tlakonas, kurį grafienė vakar buvo išėmusi iš savo brange- 
nybių skrynelės. | 

Jis atgniaužė kitą ranką. 

Joje buvo raštelis, o jame tokie žodžiai: “Pasimatymui 
ištikima". 

Ir tikrai: ištikima net ir po mirties. 

Grafienė buvo nebegyva. 

Tibo iliuzijos sklaidėsi viena po kitos, kaip kad sklai- 
dosi sapnai žmogui bundant. 

Žmonių sapnuose mirusieji pabunda. Tačiau Tibo nu- 
marintieji nepabusdavo. 

Jis nusišluostė kaktą, pasuko prie koridoriun vedančių 
durų, atidarė jas ir pamatė, kad Lizetė atsiklaupusi mel- 
džiasi. 

— Tai grafienė mirė? — paklausė Tibo. 

— "Taip, ir grafienė, ir grafas. 

— Ar nuo tų žaizdų, kurias gavo besigrumdamas su 
baronu Rauliu? | 

— Ne, nuo grafienės durklo. 

— Oho! — sušuko Tibo, stengdamasis išspausti šypse- 
ną tos niūrios dramos fone. — Čia jau visiškai nauja istori- 
ja, kurios aš nežinau. 

Ir kambarinė jam papasakojo tą istoriją. 

Ji buvo paprasta, bet kraupi. | 

"Dalį dienos grafienė praleidusi lovoje, klausydamasi 
Piujisė kaimo bažnyčios varpų, skelbiančių, kad Raulio kū- 
nas pernešamas į Voparfono pilį, kūr bus palaidotas savo 
protėvių kapo rūsyje. 

Ketvirtą valandą po pietų varpai liovėsi skambėję. Ta- 
da grafienė atsikėlusi, ištraukusi iš po pagalvės durklą, 
paslėpusi jį ant krūtinės ir nuėjusi tiesiai į Vyro miegamą- 
JĮ. 

Kamerdinerį ji radusi labai džiugų. Mat buvo ką tik 
išėjęs gydytojas: jis nurišo žaizdą ir sakė, kad grafo gyvybei. 
pavojus nebegresiąs. 

“ — Ponia, turbūt pritarsite, jog tai laimė! — sušukęs 
tarnas. 

— Taip, iš tikrųjų laimė. 

Ir grafienė įėjusi vyro kambarin. Po penkių minučių ji 
iš ten išėjusi. | 

— Grafas užmigo, — pasakiusi ji, — neikite vidun, kol 
jis pats nepašauks. 

Kamerdineris linktelėjęs ir atsisėdęs budėti prieškam- 
baryje, kad, vos tik pašauktas, galėtų tučtuojau įeiti pas šei- 
mininką. | 

Grafienė sugrįžusi į savo kambarį. 

— Nurenk mane, Lizete, — paprašiusi kambarinės, — 
ir paduok man tuos pačius drabužius, kuriais vilkėjau tada, 
kai mačiau jį paskutinį kartą. 

Kambarinė paklususi. 

Buvę matyti, kaip kruopščiai, iki menkiausių detalių, 
grafienė persirenginėjusi tais pačiais rūbais. Po to ji brūkš- 
telėjusi kelis žodžius, raštelį sulanksčiusi ir sugniaužusi de- 
šinėje rankoje. Tada atsigulusi lovon. 

— Gal, ponia, norėtumėte ko nors išgerti? — pasitei- 
ravusi kambarinė. 

“ Grafienė atgniaužusi kairiąją ranką ir parodžiusi už- 
suktą buteliuką. 

— Taip, Lizete, — atsakiusi ji, — aš išgersiu tai, kas 
šiame buteliuke. 

— Kaip? — sušukusi Lizetė. — Ir nieko daugiau? 

— "Io man pakaks, Lizete, nes tai išgėrus man jau nie- 
ko nebereikės. | | 

Ir tikrai, prikišusi buteliuką prie burnos, grafienė jį vie- 
nu mauku išgėrusi. Paskui tarusi: 

— Tu matei, Lizete, tą žmogų, kuris laukė mūsų ant 
kelio. Šįvakar, pusė dešimtos, esu paskyrusi jam pasima- 
tymą mano kambaryje. Tad sulauk jo pati Žinai kur ir paly- 
dėk pas mane... Nenoriu, — jau visai pakuždom pridūrusi 
ji, — kad kas sakytų, jog net po mirties nesilaikau duoto 
žodžio. 

Ką gi Tibo galėjo sakyti: visa, ko tik jis pageidavo, Iie 
vo įvykę. Tik grafienė pati atkeršijo už save. 

Kai pagaliau kamerdineris, nerimaudamas, ko pas po- 
ną taip tylu, pravėręs duris ir pirštų galais įėjęs į kambarį, 
jis radęs grafą aukštielninką su durklu persmeigta širdimi: 
"Tuoj puolęs pranešti naujieną grafienei, bet ir ją radęs mi- 
rusią. 

Žinia apie tas dvi mirtis akimoju pasklidusi po visus 
rūmus, ir visi šeimynykščiai išlakstę, mat pagalvoję, kad pi- 
lyje apsigyvenęs mirties angelas. Pasilikusi tik kambarinė 
įvykdyti savo ponios paskutinę valią. 

Tibo nebebuvo kas veikti tuose namuose. Palikęs lovo- 
je nebegyvą grafienę ir Lizetę prie jos, jis nulipo žemyn. 

Kaip kambarinė ir sakė, jam nebebuvo ko baimintis 
susitikti nei šeimininkų, nei tarnų. Tarnai buvo išsibėgioję, 
šeimininkai numirę. 

"Tibo patraukė taku prie spragos. Dangus buvo apsi- 
niaukęs ir, jei ne sausio mėnuo, galima būtų sakyti, jog pra- 
našaujantis audrą. Jis vos be;matė parko takelį. 

Porą ar trejetą kartų Tibo stabtelėjo ir įsiklausė: jam 
pasidingojo, kad ir dešinėj, ir kairėj girdi trakščiojant šake- 
les po kažkieno kojomis, kurios, regis, taikėsi prie jo Žings- 
nių. O kai jau buvo prie spragos, Tibo aiškiai išgirdo tariant 
žodžius: 

— Tai jis! 

Tą pačią akimirką kitapus spragos slėpęsi du žanda- 
rai čiupo Tibo už pakarpos, o dar du kiti puolė iš užnuga- 
TiO. 

Lizetės pavyduliaujantis ir nemigos kamuojamas Kra- 
muazi slankiodavo čia naktimis, todėl, dieną prieš tai pa- 
stebėjęs nepažįstamą žmogų įslenkantį ir išslenkantį aplin- 
kiniais keliais, pranešė apie tai žandarų brigados vadui. 

Dėl pilyje įvykusių nelaimių į skundą buvo pažiūrėta 
rimtai. Brigados vadas pasiuntė keturis žmones, įsakęs jiems 
suimti bet kokį įtartiną bastūną. Du 1š to ketverto, Kramu- 
azi vadovaujami, ir tykojo kitapus tvoros išlaužos, kiti du 
sėlino paskui parku einantį Tibo. Tad ir matėme, kaip, Kra- 
muazi davus signalą, visi keturi šoko ant jo. 

Grumtynės buvo atkaklios ir ilgos. Tibo būta ne iš tų 
žmonių, kuriuos gali nesunkiai įveikti du žandarai. Bet jis 
neturėjo ginklo, tad priešintis buvo beprasmiška. 

Žandarai buvo atkaklūs dar ir todėl, kad atpažino Ti- 
bo, o šis jau buvo toli pagarsėjęs kaip visokiausių nelaimių 
šaltinis 17 nekokios reputacijos žmogus. Jie pargriovė Tibo 
ant žemės, surišo rankas ir kojas ir pastatė tarp dviejų ar- 
klių. Vienas žandaras ėjo priekyje, kitas iš paskos. . 

Tibo buvo grūmęsis veikiau tik dėl savigarbos, ne dėl 
ko kito. Jo galia sėti blogį, kaip žinome, buvo beribė. "Iad, 
jei tik tiems keturiems užpuolikams būtų palinkėjęs mir- 
ties, visi keturi būtų kritę negyvi. Bet tai padaryti jam buvo 
į valias laiko. Žinojo, kad netgi užkėlus koją ant ešafoto 
užtektų jam tik panorėti ir jis išvengtų žmonių teismo. 

Supančiotas ir surištomis rankomis Tibo kėblino tarp 
keturių žandarų ir apsimetė pasiduodąs likimui. Vienas žan- 
daras laikė jį rišusios virvės galą. Jie visaip šaipėsi ir Vaipėsi, 
vis klausinėdami Tibo, kaipgi jis, toks žiniuonis, pagaliau 
leidosi pagaunamas. 

O Tibo į jų patyčias atsikirsdavo gerai žinoma patarle: 

— Juokiasi tas, kas juokiasi paskutinis. 

Be abejo, žandarai tikėjosi, kad kaip tik jie paskutiniai 
ir juoksis. 

Pagaliau, aplenkę Piujisė kaimą, jie įėjo į mišką. 

Vis labiau ir labiau temo. Virš medžių viršūnių tary- 
tum didelė juoda skraistė karojo debesys. Per keturis žings- 
nius nieko nebegalėjai matyti. O Tibo matė. 

Jis matė iš visų pusių tamsoje blykčiojant ugneles. Tos 
ugnelės vis artėjo ir artėjo, lydimos sausų lapų švagždesio. 

Sunerimę arkliai ėjo Žingine, vis uosdami nakties orą 
ir virpčiodami po savo raiteliais. Ką tik garsiai kvatoję Žan- 
darai ščiuvo vis labiau ir labiau. 

Buvo atėjusi eilė juoktis Tibo. 

— Iš ko čia juokiesi? — paklausė vienas žandaras. 

— Iš to, kad jūs nebesijuokiate, — atšovė Tibo. 

Nuaidėjus jo balsui, ugnelės dar labiau priartėjo, ir da- 
bar jau aiškiai buvo girdėti tapenimas. Po to pasigirdo ne- 
laimę lemiantis brazdesys, žandikaulių klapsėjimas ir dantų 
kalenimas. 

— "Taip, taip, mano bičiuliai vilkai, — prašneko Ti- 
bo, — jūs jau esate ragavę žmogienos, ir ji jums pasirodė 
gardį! | 

Jam atsakė negarsus urzgesys, toks panašus į šuns ar 
hienos urzgimą. 

— Na žinoma, — tęsė Tibo, — aš suprantu: suėdus 
sargybinį, jums bus malonu paragauti žandaro. 

— Na, na! — sušuko jau pradėję drebėti žandarai. — 
Su kuo čia dabar kalbiesi? 

— Su tais, kurie man atsako, — atšovė Tibo. 

Ir jis sustaugė. Jam atsakė dvidešimt stūgsmų. Vieni 
vos per dešimt žingsnių nuo jo, kiti tolėliau. 

— Chmm! — nusistebėjo žandarai. — Kas gi tie Žvė- 
rys, kurie sėlina mums iš paskos ir kurių kalbą, kaip matos, 
supranta šis driskius? 

— Taigi! — atsakė Tibo. — Jūs suėmėte Tibo, vilkų 
vadą, varote naktį per girią ir dar klausiate, kas ten per Ži- 

burėliai blykčioja ir kas per staugimas iš paskos aidi!.. Ei, ar 
girdite, mano bičiuliai? — sušuko Tibo. — Tie ponai tei- 
raujasi, kas jūs tokie. Tad ir atsakykite visi kartu, kad jiems 
neliktų jokių abejonių! 

Arkliai garsiai sušnarpštė, du ar trys jau stojosi piestu. 
Žandarai kaip įmanydami ramdė juos rankomis ir šūksmais. 

— O! — nusišaipė Tibo. — Čia dar niekai: tučtuojau 
pamatysite, kas bus, kai kiekvienam arkliui į gerklę ar į pa- 
sturgalį įsikibs po porą vilkų! 

Vilkai, prasmukę arkliams pro kojas, pribėgo pasige- 
rinti Tibo. Vienas net įsirėmė letenom jam į krūtinę, tarsi 
laukdamas paliepimų. | 

— "Tuojau, tuojau, — sakė jam Tibo, — mes turime 
užtektinai laiko, tad nebūkime egoistai ir palūkėkime iš to- 
liau atbėgančių mūsų draugų. 

Žandarai buvo nebe šeimininkai savo arkliams: šie sto- 
josi piestu, šokinėjo į šalis, o jei ir tebėjo Žingine, tai vis tiek 
sruvo prakaitu net putodami. 

— Na, — paklausė Tibo žandarų, — ar ir dabar dar 
norėsite turėti reikalų su manim? O gal vis dėlto paleisite 
su ta sąlyga, kad šiąnakt miegosite savo lovose. | 

— Mes jojame pamažu, — atsakė vienas žandaras, — 
taip, mes jojame pamažu, todėl mums nėra ko baimintis. 

Antrasis išsitraukė kardą. | 

Po kelių sekundžių nuskardėjo gailus staugimas. Mat 
vienas iš vilkų buvo griebęs žandarą už aulo, ir pareigūnas 
persmeigė jį kardu. | 

— Ak, štai kaip! — sušuko Tibo. — Neatsargiai, žan- 
dare, elgiatės: kaip sako patarlė, vilkas vilkui gardėsis, o sy- 
kį paragavę gentainio kraujo, jie jau nepasigailės vienas ki- 
to, ir tada nežinau, ar bevaliosiu juos sulaikyti. 

Vilkai bematant apspito savo sužeistą draugą. Po-pen- 
kių minučių iš jo neliko anei kaulelio. 

Žandarai išnaudojo tas atokvėpio minutes, kad pasiektų 
kelią, ir, nepaleisdami Tibo, privertė jį bėgti kartu. Bet nu- 
tiko tai, ką šis buvo pranašavęs. 

Staiga lyg koks viesulas suūžė. Tai šuoliavo vilkų gauja. 
Jų tapsėjimo, kvapo ir staugimo išsigandę arkliai nebeno- 
rėjo eiti Žingine, bet jau bėgo risčia. O netrukus, nebepaisy- 
dami savo raitelių pastangų, pasileido ir šuoliais. Žandaras, 
laikęs Tibo pančių virvę, nebeįstengė suturėti savo arklio ir 
paleido kalinį. 

Vieni vilkai šokinėjo arkliams ant sprando, kiti už ger- 
klės graibstė. | 

Pajutę savo priešų iltis, šie išsklido kas sau. 

—-Uzi, vilkai! Uzi, uzi! — šaukė Tibo. 

Bet plėšrūnų nereikėjo nė siundyti. Be dviejų, trijų, li- 
kusių prie Tibo, kiekvieno arklio daliai teko po šešis ar sep- 
tynis vilkus. 

Arkliai ir žvėrys išsilakstė į visas puses, ir netrukus to- 
lumoje ėmė tilti beviltiški žmonių šūksmai, iš skausmo pa- 
klaikusių arklių žvengsmas ir įnirtingas vilkų staugimas. 

Tibo buvo laisvas. Tik surištom rankom ir supančio- 
tom kojom. | | 

Iš pradžių jis pamėgino perkąsti virves dantimis. Po 
to, įtempęs raumenis, pabandė jas sutraukyti. Veltui. Vi- 
sos jo pastangos pasibaigė tuo, kad virvės į kūną įsirėžė 
dar giliau. 

Dabar jau ir jis paraudo iš skausmo, baimės ir įniršio. 
Galiausiai, nebepajėgdamas išlaisvinti surištų rankų, pakė- 
lė į dangų sugniaužtus kumščius ir sušuko: 

— O juodasis vilke, mano drauge, padaryk taip, kad 
nukristų mane rišantys pančiai! Juk pats žinai, kad blogiems 
darbams privalau turėti laisvas rankas. 

Tą pačią akimirką virvės ėmė trūkinėti ir kristi prie Ti- 
bo kojų, o jis tik plojo rankomis .1r staugė iš džiaugsmo. 


230 


X 
Blogio genijus 


Rytojaus dieną, apie devintą valandą vakaro, kažkoks 
žmogus žingsniavo Piujit Saraseno keliu Ozjero proskynos 
link. 

Tai buvo Tibo. Jis norėjo paskutinį kartą aplankyti sa- 
vo lūšnelę ir pažiūrėti, ar dar liko iš jos kas nors po to gais- 
TO. 
| "Tačiau tik krūva teberūkstančių pelenų rodė tą vietą, 
kur jos dar neseniai stovėta. 

Vilkai, tarsi Tibo jiems būtų paskyręs čia pasimatymą, 
atokiu ratu jau gulėjo aplink degėsius ir spoksojo į juos su 
niauriu įniršiu. Regėjos, jog jie supranta, kad, sugriovus šią 
varganą, iš šakų ir molio suremtą lūšną, buvo pasikėsinta į 
tą, kurį sutartis su juoduoju vilku pavertė jų valdovu. 

Vos tik Tibo įžengė į jų ratą, visi kaip vienas grėsmin- 
gai pratisai užkaukė, tarsi leisdami jam suprasti, jog yra pa- 
sirengę padėti atsikeršyti. 

Tibo atsisėdo ten, kur būta židinio. Šią vietą galėjai 
atpažinti iš kelių pajuodusių, bet nesuskilusių akmenų ir iš 
storesnio pelenų sluoksnio. Taip jis sėdėjo kelias minutes, 
pasinėręs į skausmingus apmąstymus. : 

Jis nesuprato, kad ši baisi, akis badanti nelaimė — tai 
atpildas už vis gausėjančius pavydo įkvėptus jo troškimus. 
Jis nejautė nei atgailos, nei sąžinės graužimo. Pasitenkini- 
mas, kad nuo šiol gali žmonėms už bloga blogiu atsilyginti, 
pasididžiavimas, kad, savo Žiauriesiems pagalbininkams tal- 
kinant, gali kovoti su tais, kurie jį persekioja, jam išstūmė 
visus kitus jausmus. 

Vilkams nykiai stūgaujant, Tibo prabilo: 

— "Taip, mieli bičiuliai, taip, jūs staugimu atitariat ma- 
no širdies gėlai... Žmonės nusiaubė mano trobelę, paleido 
plėnimis įrankius, su kuriais aš duoną pelniausi; jų neapy- 
kanta persekioja ir mane, tr jus, todėl nelaukiu iš jų nei užuo- 
jautos, nei pasigailėjimo — mes jų priešai, kaip ir jie mūsų, 
todėl nejausiu jiems ir aš nei užuojautos, nei pasigailėjimo. 
Keliaukime iš šios lūšnelės griuvėsių į pilį, ir lai jie patiria 
tokią pat širdgėlą, kokią per juos ir aš patyriau. 

Ir lyg koks kondotjerų! vyresnysis, lydimas savo koman- 
dos, vilkų vadas patraukė su gauja sėti sielvarto ir skerdy- 
nių. Tik šį kartą jie ketino persekioti ne elnius, danielius, 
ožkas ar kitus baikščius žvėris. 

Gūdžios nakties dengiamas, Tibo pirmiausia atėjo prie 
Vezo pilies, nes čia gyveno pagrindinis jo priešas. 

Baronas čia turėjo net tris fermas; jų arklidės buvo pil- 
nos arklių, karvidės karvių, aptvarai avių. 

Jau pirmąją naktį visa ta gyvastis buvo užpulta. Rytą 
buvo rasta arklidėse du papjauti arkliai, karvidėse — ketu- 
rios negyvos karvės, aptvare — dešimt sudraskytų avių. 

Akimirką baronas net suabejojo, ar taip nusiaubti tvar- 
tus galėjo žvėrys, kuriems jis buvo paskelbęs tokį nuožmų 
karą. Visa tai priminė ne atsitiktinį plėšrūnų įsiveržimą, bet 
gerai apgalvotą kerštą. 

Antra vertus, pagal dantų žymes žaizdose, pagal lete- 
nų pėdsakus žemėje teko pripažinti, kad siautėjimo kalti- 
ninkai vis dėlto buvo vilkai. 

Kitą dieną buvo surengta pasala. Bet Tibo su savo vil- 
kais tuo metu jau buvo kitame miško gale. Dabar jie siaubė 
Susi ir Vivjero arklides, karvides bei aptvarus. Dar po dvie- 
jų dienų — Bursonė ir Ivoro. Naikinimo vajus, sykį pradė- 
tas, tęsėsi tiesiog, nirtulingai. 


!'Kondotjeras — XIV-XV a. Italijoje samdytų kareivių bū- 
rių vadas. 

Vilkų vadas nebesiskyrė su savo pavaldiniais: jis mie- 
gojo jų irštvose, gyveno kartu, vis skatindamas Žvėrių troš- 
kulį kraujui ir žudymui. Ne viena Žagarų rankiotoja, ne vie- 
nas viržių rinkėjas, jei tik susitikdavo tankumyne vilką bal- 
tais aštriais dantimis, būdavo užpulti ir sudraskyti, o jei taip 
ir neįvykdavo, tai vien jų drąsos ir gero peilio dėka. Vado- 
vaujami žmogaus proto, vilkai, jau ir taip organizuoti ir dis- 
ciplinuoti, tapo pavojingesni net už sutriuškintą landsknech- 
tų būrį užkariautojo šalyje. 

Gyventojus apėmė siaubas: niekas nebedrįso be gin- 
klo eiti už miesto ar kaimo ribų, gyvuliai buvo šeriami tvar- 
tuose, o patys žmonės kur beeidami vis palūkėdavo vienas 
kito, kad galėtų vaikščioti tik grupelėmis. 

Suasono vyskupas net mišias laikė, melsdamas Dievą 
atsiųsti atodrėkį, kad ištirptų pusnys, nes tik tokia sniego 
gausa buvo galima paaiškinti šį neregėtą vilkų plėšrumą. 

Dar sklido gandai, neva tuos vilkus siundąs ir jiems va- 
dovaująs žmogus ir kad tas žmogus esąs dar gajesnis, dar 
labiau nepermaldaujamas ir žiauresnis už tuos savo ben- 
drus ir, be to, taip pat kaip-ir jie mintąs gyva, tebepulsuo- 
jančia mėsa, o troškulį malšinąs krauju. 

Žmonės spėjo, jog tai Tibo. Tada vyskupas išleido edik- 
tą, kuriuo atskyrė buvusį kurpių nuo bažnyčios. 

Tuo tarpu senjoras Žanas manė, kad atskyrimas nuo 
bažnyčios vargu ar įveiks piktąsias dvasias, jei prieš tai ne- 
bus surengta medžioklė su skalikais. 

Mat jam buvo truputį nesmagu, kad pralieta šitiek 
kraujo, jis jautėsi pažemintas, jog kaip tik jo, vyriausiojo 
jėgerio, gyvulius išpjovė žvėrys, kuriuos jis buvo užsimojęs 
naikinti. Taigi dabar slapta džiūgaudamas jis jau galvojo 
apie būsimas pergalingas medžiokles su šunimis, apie šlo- 
vę, kurią jis pasistengs įgyti tarp kitų garsių jėgerių. Jo aistra 
medžioti, sužadinta tos kovos, su kuria jo priešininkai, re- 
gis, taip lengvai sutiko, kilo kaip ant mielių: jam neberū- 
pėjo nei atvanga, nei poilsis, jis beveik nebemiegojo, valgė 

nenulipdamas nuo balno, naktį praleisdavo lauko stovyk- 
loje su I' Eveijė ir d" Angulevenu, vedybų proga pakeltu į šu- 
nininkus, vos aušrai švintant jau sėsdavo ant žirgo ir vaiky- 
davosi vilką ligi pat sutemų, kol dar būdavo galima įžiūrėti 
šunis. 

Bet, o varge! Tose medžioklėse su šunimis senjoras Ža- 
nas buvo išsėmęs visą savo išmanymą, drąsą ir atkaklumą. 
Jo visai nedžiugino šen bei ten pasimaišęs koks piktas vil- 
kiūkštis, perkaręs ir suirzęs, arba kaip tik neatsargus rajū- 
nas, per savo ėdrumą taip prisiputęs, kad, dvi ar tris valan- 
das pavarinėtas, jau pritrūkdavo kvapo, tuo tarpu dideli, 
rusvo plauko vilkai — įdubusiais pilvais, plieno tvirtumo 
sausgyslėmis, laibomis ilgomis kojomis — šiose guitynėse 
neprarasdavo anei plaukelio. Tibo dėka jie kaudavosi su 
savo priešais beveik lygiosiomis. 

Kaip kad senjoras Žanas nuolat globojo savo šunis, taip 
ir vilkolakis niekada nepalikdavo savo vilkų: po nakties Žy- 
gių ir skerdynių jo gauja tebebūdavo buūdri ir pasirengusi 
ateiti pagalbon tam, kurį persekios senjoras Žanas. Žvėris, 
kurpiaus primokytas, pradėdavo gudrauti, jis mėtydavo pė- 
das, jas dubliuodavo, eidavo upelių pakrantėm arba užšok- 
davo ant palinkusių medžių, kad apsunkintų žmonėms ir 
šunims guitynes, o galiausiai, pajutęs senkant jėgas, nuspręs- 
davo pabėgti. Tada įsikišdavo vilkai ir jų vadas: visaip vin- 
guriuodamas, jis duodavo lankstą iT suklaidindavo šunis taip, 
jog šie jau seka kito žvėries pėdomis, o tuo įsitikinti jau bū- 
tinai prireikdavo senjoro Žano. patirties. Tik kartais ir jis 
suklysdavo 

Be to, jau sakėme, kad vilkai vis bėgo medžiotojams 
įdurmui: taigi vienas būrys medžiojo kitą. Tačiau vilkų gau- 
ja, kadangi sėlino patyliukais, buvo kur kas pavojingesnė už 
pirmąjį būrį. 

Jei koks priilsęs ar aplinkiniais keliais pabėgėjęs šunė- 
kas atsilikdavo nuo savo tunto, jis kaipmat būdavo užpuo- 
lamas ir pasmaugiamas, o šunininką Markotą dabar pakei- 
tęs ponas Angulevenas, kurį jau turėjome progos paminėti 
keletą kartų, sykį atskubėjęs į vieno iš savo šunų skalijimą, 
pats buvo užpultas ir išsigelbėjo tik savo žirgo eiklių kojų 
dėka. ; 

Taigi netrukus senjoro Žano šunynas praretėjo: geriausi 
šunys buvo mirtinai nusivarę, o silpnesnius sudraskė vilkų 
dantys. Arklidei sekėsi ne geriau kaip šunidei: Bajaras ap- 
šlubo, Iankredas, per duobę šokdamas, pasitempė sausgys- 
les, Valero, gavęs trūkį, virto visišku invalidu. Laimingesnis 
už savo tris bičiulius buvo tik Sultanas — jis garbingai krito 
po šešiolika valandų trukusių vytynių su savo milžinu šei- 
mininku balne, mat barono narsos vis dar nesugniuždė vir- 
tinė nesėkmių, suvertusių aplink jį šūsnį tauriausių ir ištiki- 
miausių savo pagalbininkų lavonų. 

Senjoras Žanas, panašiai kaip narsieji romėnai, panau- 
doję prieš kartaginiečius visus įmanomus karo meno bū- 
dus, pakeitė taktiką ir apsimetė pralaimėjusiu. Jis sušaukė 
visus aliai vieno valstiečius ir surengė girioje tokio masto 
medžioklę su šunimis, kad ten, kur praėjo varovai, nebeęlik- 
tų nė zuikio savo urvelyje. Tibo beliko tik atspėti, kada ir 
kur vyks tos guitynės. 

Jei buvo varoma nuo Vivjero pusės Susi link, vilkai su 
savo vadu suko į Bursonė arba Ivorą. Jei nuo Aramono ar- 
ba Longprė — jie atsirasdavo Korsi ir Verfeilyje. Veltui sen- 
joras Žanas naktį vykdavo į nusižiūrėtas vietas, kad kuo ty- 
liausiai apsuptų juos, o rytui auštant užpultų, — niekada 
medžiotojai neaptikdavo irštvoje anei vieno vilko. Budrusis 
Tibo dar niekuomet nepadarė klaidos. 

Jeigu panakčiui išsiuntinėtų žvalgų būdavo blogai in- 
formuotas, jeigu nesuprasdavo arba tiksliai nežinodavo 

užpulties vietos, jis sušaukdavo visus vilkus krūvon ir pa- 
traukdavo su jais į kitą mišką, bet taip, kad iš Lizar V Abe- 
sės proskynos, jungiančios, o tiksliau, tais laikais jungu- 
sios Kompjeno ir Viler Kotrė miškus, niekas jų nepaste- 
bėtų. 

Taip tęsėsi keletą mėnesių. 

Kaip senjoras Žanas, taip ir Tibo, savo ruožtu, turėjo 
tikslą, kurio energingai siekė; kaip ir jo priešas, jis, nepai- 
sant nuovargio ir išgyvenimų, buvo įgavęs jėgų pasipriešini- 
mui; ir dar kas nuostabu, kad trumpomis atokvėpio valan- 
dėlėmis, kurias baronas de Vezas vilkų vadui suteikdavo, 
pastarojo sąžinė, šiaip ar taip, būdavo nerami. 

Veiksmai, kurių jis ėmėsi arba kuriuose dalyvavo, jo 
tikrai negąsdino, jie jam atrodė natūralūs, kaip sakydavo 
pats sau, ir atsakomybę už juos perkeldavo ant sąžinės tų, 
kurie jį tam pastūmėjo. 

"Tačiau būdavo ir nepavaldžių jam akimirkų, kai apleis- 
davo jėgos, ir tada jis nuliūsdavo, paniurdavo, jam būdavo 
nebemalonu bendrauti su tokiais baisiais sėbrais. 

"Tada prieš jo akis iškildavo Anjeletės paveikslas, ir visa 
jo, doro, darbštaus bei geranorio žmogaus, praeitis susikaup- 
davo šitoje švelnioje figūroje. 

Jis mylėjo ją taip, kad nė neįsivaizdavo, jog, galės ką 
nors taip mylėti. Todėl arba verkdavo iš nevilties dėl savo 
prarastos laimės, arba baisiausiai pavydėdavo tam, kuris nū- 
nai ją turėjo, — mergaitę, kadaise priklaususią tik jam, Ti- 
bo. | 

Vieną dieną, kai senjoras Žanas, apmąstydamas nau- 
jas vilkų sumedžiojimo kombinacijas, kurį laiką paliko juos 
ramybėje, Tibo, pagautas tokios nuotaikos, apie kurią jau 
rašėme, išlindo iš urvo, kuriame gyveno su savo vilkais. 

Buvo nuostabi vasaros naktis. Jis vaikštinėjo tarp išla- 
kių medžių, kurių viršūnes sidabravo mėnulio šviesa, ir svajo- 

jo apie tuos laikus, kai kasdien mynė gražų samanų kilimą, 
o jo sielos neslėgė nei nerimas, nei rūpesčiai. Šitaip jam 
pavyko patirti vienintelę dar jam likusią laimę: užsimirši- 
mą. 

Paskendęs tokiuose švelniuose prisiminimuose, staiga 
maždaug už šimto žingsnių išgirdo klaikų riksmą. Tibo jau 
taip buvo pripratęs prie tokių riksmų, kad kitu atveju mažai 
į jį būtų kreipęs dėmesio. Tačiau dabar Anjeletės prisimini- 
mas suminkštino jo širdį ir pripildė ją gailesčio. Tai buvo 
visiškai natūralu — juk kaip tik šioje vietoje Tibo pirmąkart 
ir buvo išvydęs tą švelnų kūdikį. 

Todėl jis tekinas pasileido ten, iš kur tas šauksmas skli- 
do, ir, prasibrovęs pro Amo šleifo brūzgynus, galiausiai pa- 
matė ant žemės partrenktą moterį, kuri gynėsi nuo didžiu- 
lio vilko. 

Nė pačiam nesuvokiant kodėl, jo širdis suplakė grei- 
čiau kaip visada. Jis čiupo žvėrį už gerklės, nubloškė jį per 
dešimt žingsnių nuo aukos ir, paėmęs moterį ant rankų, nu- 
nešė ir paguldė ant rėvos šlaito. 

"Tuo tarpu pro debesų properšą prasismelkęs mėnulio 
spindulys apšvietė veidą moters, kurią jis ką tik buvo išplė- 
šęs iš mirties nagų. Tibo atpažino Anjeletę. 

Jis žinojo, kad už dešimt žingsnių nuo čia teka upelis, į 
kurio tėkmę pažiūrėjęs pirmą kartą ir išvydo savo raudoną 
plauką. Tad nubėgo prie jo, rieškutėmis pasėmė vandens ir 
atnešęs apšlakstė juo jaunos moters veidą. 

Anjeletė atmerkė akis, išgąstingai šūktelėjo ir, lyg ke- 
tindama bėgti, pamėgino ištrūkti. 

— Kur? — sušuko vilkų vadas, tarsi vis dar būtų buvęs 
kurpius Tibo. — Anjelete, nejaugi manęs nepažįstate? 

— Otaip, Tibo, atpažinau jus! — sudejavo jaunoji mo- 
teris. — Iodėl ir bijau! 

Paskui atsiklaupė ir sudėjusi lyg maldai rankas ėmė pra- 


šyti: 

— Tibo, nežudykit manęs! Nežudykit! Mano senelė la- 
bai liūdės! Tibo, nežudykit manęs! Vilkų vadas buvo sukrės- 
tas. 

Tik dabar, matydamas, kokį siaubą jis kelia jį mylėju- 
siai ir paties mylimai moteriai, suprato, kokią baisią šlovę 
yra įgijęs. Akimoju jį apėmė siaubas. 

— Kad aš jus, Anjelete, žudyčiau! — prašneko jis. -— 
Kaip tik noriu išplėšti jus iš mirties! O! Kaip baisiai turite 
nekęsti manęs, jei jums šovė tokia mintis. 

— Aš nejaučiu jums, Tibo, neapykantos, — patikino 
jaunoji moteris, — bet slėnyje tiek daug apie jus žmonės 
pripasakoja, kad ir aš pabūgau. 

— (OJar pasakoja jie apie tą, kurios išdavystė paskatino 
"Tibo piktus darbus daryti? 

— Nesuprantu jūsų, — atsakė Anjeletė, žiūrėdama į jį 
savo didelėmis žydromis akimis. 

— Nejaugi! — šūktelėjo Tibo. — Nejaugi nesupranta- 
te, kad aš jus mylėjau... kad dievinau, Anjelete, o praradęs 
jus kone pamišau? 

— Bet, jeigu mane mylėjote, jeigu dievinote, tai kas 
tada jums, Tibo, kliudė mane vesti? 

— Piktoji dvasia, — sukuždėjo Tibo. 

— O ašjus taip mylėjau, — tęsė Anjeletė, — ir belauk- 
dama jūsų Žiauriai kentėjau. 

Tibo atsiduso. 

— Jūs mane mylėjote, Anjelete? — paklausė. 

— Taip, Tibo, — patvirtino jaunoji moteris, meiliai į jį 
žvelgdama. | 

— O nūnai, — paklausė jis, — argi viskas baigta ir jūs 
jau manęs nebemylite"? 

— Tibo, — atsakė ji, — tikrai nebemyliu jūsų, nes ne- 
beturiu teisės mylėti. Bet pirmosios meilės taip lengvai ne- 
pamirši. 

— Anjelete! — net virptelėjęs sušuko Tibo. — Būkite 
atsargi taip sakydama! 

— Kodėl? — paklausė jaunoji moteris, patikliai palin- 
gavusi galvą. — Kodėl turiu būti atsargi, norėdama jums 
pasakyti tiesą? Tą dieną, kai pasakėte, jog norite imti mane 
į žmonas, aš jumis, Tibo, patikėjau. Kodėl gi tada melavo- 
te, kai padariau jums paslaugą? Paskui, kai po kurio laiko 
susitikome, juk ne aš jūsų ieškojau, bet jūs pats priėjote prie 
manęs ir ištarėte meilės žodžius, jūs pirmasis prabilote apie 
susižadėjimą. Ir ne mano kaltė, Tibo, kad išsigandau to Žie- 
do, kurį ant piršto mūvėjote ir kuris, jums gana didelis, man, 
o siaube, pasirodė esąs per mažas. 

— Ar norite, — paklausė Tibo, — kad nebemūvėčiau 
to žiedo? Ar norite, kad jį išmesčiau? 

Ir jis pabandė nusimauti žiedą. 

Bet kaip kad aną sykį žiedas buvo per mažas ant Anje- 
letės pirštelio užmauti, taip dabar jis buvo per mažas nuo 
Tibo piršto numauti. 

Jis stengėsi iš visų jėgų, netgi mėgino dantimis nutrauk- 
ti, bet atrodė, tarsi žiedas būtų amžinai prie piršto priaugęs. 

"Tibo suprato, kad teks atsisakyti minties juo atsikraty- 
„ti, nes žiedas juk buvo jo sandėrio su juoduoju vilku laidas. 
Todėl jis tik bejėgiškai atsiduso ir nuleido rankas. 

— Tą dieną, — tęsė Anjeletė, — aš pabėgau ir žinau, 
kad padariau klaidą, deja, negalėjau įveikti siaubo tą žiedą 
išvydusi, bet dar labiau... 

Ir ji, iš lėto pakėlusi akis, įsistebeilijo į Tibo kaktą. 

Tibo buvo be kepurės, todėl mėnesienoje Anjeletė pa- 
matė, kad jau toli gražu nebe vienas plaukas šviečia praga- 
TO ugnimi — pusė vilkų vado galvos buvo nusidažę velniška 
spalva. 

— Ak! —sudejavo ji ir žengė atatupsta. — Tibo! Tibo! 
Kas jums nutiko nuo tada, kai nemačiau jūsų? 

— Anjelete! — sušuko Tibo, griebdamasis abiem ran- 
kom už galvos ir spausdamas kaktą prie žemės. — Tai, kas 
mane ištiko, negalėčiau papasakoti jokiam žmogui, netgi 
kunigui, o jums, Anjelete, pasakysiu tik tiek: Anjelete, An- 
jelete, pasigailėkite manęs, aš toks nelaimingas! 

Anjeletė priėjo artyn ir apkabino Tibo. 

— Tai jūs dar mane tebemylite! Jūs mane tebemylite! — 
sušuko Tibo. 

— Na, ką jūs, Tibo! — švelniai ir nekaltai, kaip ir pir- 
ma, atsakė jaunoji moteris. — Aš labai rimtai žiūrėjau į jū- 
sų žodžius ir kiekvieną kartą, kai kas nors pasibelsdavo į 
mūsų gryčiutės duris, pamanydavau, jog tai jūs atėjote ma- 
no senelei tarti: “Močiute, aš myliu Anjeletę, o Anjeletė 
myli mane, ar leisite jai tekėti?" Bet kai duris atidariusi iš- 
vysdavau, jog tai ne jūs, pasislėpdavau kur kampe ir pra- 
virkdavau. 

— O dabar, Anjelete, dabar? 

— Dabar, — atsakė jaunoji moteris, — net keista, kad, 
nepaisant visų tų baisybių, kokios pasakojamos apie jus, aš 
nebebijau jūsų, nes manau, jog nieko blogo negalite man 
linkėti, todėl taip drąsiai ir ėjau per mišką, kol iššoko ir 
užpuolė tas baisus žvėris, nuo kurio jūs mane atgynėte. 

— Bet vis dėlto kaip jūs atsidūrėte netoli savo senųjų 
namų? Argi nebegyvenate su savo vyru? 

— Taip, iš tikrųjų mes kurį laiką gyvenome Vezo pily- 
je, bet ten, Veze, nėra vietos mano senai, aklai močiutei. 
"Todėl savo vyrui ir pasakiau: “Senelė man svarbiau už vis- 
ką, todėl grįšiu pas ją. Jei norėsi mane pamatyti, ateik". 

— Ir jis sutiko? 

— Iš pradžių ne, bet paaiškinau jam, kad mano senelei 
jau septynios dešimtys metų ir galbūt jai beliko gyventi vos 
keletą metelių, duok Dieve, kad klysčiau! Taigi pavargti teks 
tik porą ar trejetą metų, tik tiek, o tuo tarpu mes tikriausiai 

gyvensime dar ilgai. Jis ir suprato, kad reikia nusileisti tam, 
kam liko mažiau gyventi. 

Anjeletei šitaip beaiškinant, Tibo pagavo tik vieną min- 
tį: kad meilė, kurią ji kadaise jam jautė, dar ne visiškai už- 
gesusi jos širdyje. 

— Vadinasi, — paklausė Tibo, — jūs tebemylit mane? 
Vadinasi, Anjelete, jūs dar pajėgtumėte mane mylėti? 

— Ak ne, nieku gyvu, aš jau priklausau kitam. 

— Anjelete! Anjelete! Tik ištarkite, kad mane tebe- 
mylite! 

— Atvirkščiai. Jei ir tebemylėčiau jus, padaryčiau vis- 
ką, kas tik įmanoma, kad tik nuo jūsų nuslėpčiau. 

— Kodėl? — nustebo Tibo. — Bet kodėl? Tu nežinai 
mano galios. O aš žinau, kad išsipildys galbūt jau tik vienas 
ar du mano norai, tačiau, tavo padedamas, galiu juos taip 
ištarpuoti, kad taptum turtinga kaip karalienė... Mudu gali- 
me išvažiuoti iš čia ir apskritai iš Prancūzijos, Europos, juk 
yra tiek daug didelių šalių, kurių tu net pavadinimo neži- 
nai, — tai Amerika, Indija. Ten tikras rojus: žydras dangus, 
ūksmingi medžiai, įvairiausių paukščių gausybė. Anjelete, 
tik tark žodį, kad vyksi su manimi, ir niekas nesužinos, jog 
mudu išvykome, niekas nesužinos, kur mudu esame, niekas 
nesužinos, kad mudu mylime vienas kitą ir apskritai nė ne- 
pagalvos, kad esame tebegyvi. | 

— Pabėgti, Tibo, su jumis?! — sušuko Anjeletė, žiūrė- 
dama į jį taip, tarsi suprastų tik pusę to, ką jis sakė. — Ne- 
jaugi jūs dar nesuprantate, kad aš nepriklausau vien sau pa- 
čiai? Nejaugi dar nežinote, kad esu ištekėjusi? 

— Man nesvarbu, — atšovė Tibo, — jei tik tu myli ma- 
ne, mudu galime būti laimingi. 

— Ak, Tibo, Tibo! Ką čia dabar kalbate. 

— Paklausyk, — pertraukė ją Tibo, — kalbėsiu su ta- 
vim šio ir ano pasaulio vardu. Ar norėtum, Anjelete, išgelbėti 

mano kūną ir sielą? Todėl nepriešgyniauk man, bet pasigai- 
lėk ir eik, eik su manim! Išvažiuokime ten, kur nebebus gir- 
dėti šito staugimo, kur nebeužuosime kruvinos mėsos smar- 
so, 0 jeigu baiminiesi tapti turtinga ir kilminga dama, aš 
galiu vėl būti amatininku Tibo, varguoliu Tibo, tačiau Tibo 
mylimu, o tatai reiškia, kad, nors ir sunkiai triūsiančiu, bet 
laimingu Tibo tame krašte, kur Anjeletė turės tik tokį vyrą 
kaip aš. - 

— Tibo! Tibo! Juk kadaise ketinau tapti jūsų žmona, 
bet jūs mane paniekinote! 

— Anjelete, nebeprimink mano klaidų, aš užjas ir taip 
žiauriai nubaustas. | 

— Bet, Tibo, tai, ko jūs nenorėjote padaryti, padarė 
kitas: jis paėmė į žmonas neturtingą mergaitę, jis rūpinasi 
akla senute, jis davė vienai pavardę, o kitai duoną, ir mai- 
nais jam buvo reikalinga tik mano meilė ir priesaika, bet ne 
daugiau. Tad ar galite dabar reikalauti, kad aš piktu atsily- 
ginčiau už gera? Ar dar išdrįsite mane įkalbinėti, kad dėl 
žmogaus, kuris man buvo toks abejingas, palikčiau tą, kuris 
man savo meilę įrodė? 

— Bet jei tu jo nemyli, o myli mane, tai koks tau skir- 
tumas, Anjėlete? 

— Tibo, neiškraipykite mano žodžių, ieškodamas juo- 
se to, ko nepasakiau. Aš kalbėjau apie draugystę, kurią jums 
jaučiu, bet anaiptol nesakiau, kad nemyliu savo vyro. Norė- 
čiau matyti jus laimingą, mano bičiuli, ir ypač norėčiau, kad 
nebedarytumėte klaidų ir atgailautumėte dėl savo piktada- 
rysčių. Galiausiai norėčiau išplėšti jus iš tos piktosios dva- 
sios, apie kurią man ką tik kalbėjote, ir galbūt Dievas jūsų 
pasigailėtų. Aš atsiklaupusi rytą vakarą savo maldose jį to 
prašysiu. Bet, kad galėčiau už jus, Tibo, melstis, turiu būti 
tyra, nes norint, kad besimeldžiančios balsas pasiektų Vieš- 
paties sostą, tas balsas turi būti nekaltas. Na, o be to, priva- 

lau būti nepaprastai ištikima tam, kuriam prisiekiau prie 
altoriaus. 

Besiklausydamas, su kokiu įkarščiu kalba Anjeletė, Ti- 
bo vis labiau niršo ir niaukėsi. 

— Ar žinote, Anjelete, kad šitaip su manimi kalbėda- 
ma elgiatės labai neatsargiai? 

— Bet kodėl gi, Tibo? — nustebo jaunoji moteris. : 

— Mudu čia esame vieni, jau artinasi naktis, ir tokią 
valandą nerasi žmogaus, kuris išdrįstų eiti miškan. Ar bent 
žinai, Anjelete, jog karalius yra mažesnis šeimininkas savo 
karalystėje negu kad aš čionai? 

— Ką jūs tuo noritė pasakyti, Tibo? 

— Ogi tai, kad, tiek prašęs, įtikinėjęs, kone ant kelių 
maldavęs, galiu pereiti ir prie grasinimų. 

— Prie grasinimų? 

— Noriu pasakyti, — nė nesiklausydamas Anjeletės tę- 
sė Tibo, — kad kiekvienas tavo ištartas žodis tik didina ma- 
no meilę tau ir neapykantą jam. Pagaliau noriu pridurti, jog 
neatsargu yra avelei erzinti vilką, kai ji jo galioje. 

— Jau sakiau jums, Tibo, kad eidama šiuo taku aš visai 
nebijojau jus susitikti. Atsipeikėjusi ir nejučiom prisiminu- 
si apie jus girdėtus gandus, akimirką išsigandau. Bet dabar, 
Tibo, jūs veltui stengiatės mane įbauginti. Tikrai nepriver- 
site manęs blykšti. 

"Tibo stvėrėsi rankomis už galvos. 

— Nekalbėkite taip, — paprašė jis, — nes visiškai ne- 
žinote, ką man šnibžda velnias ir koks turiu būti stiprus, 
kad atsispirčiau tam balsui. 

— Galite mane kad ir užmušti, — atšovė Anjeletė, — 
bet aš niekada nepadarysiu tokios niekšybės, kokios iš ma- 
nęs reikalaujate. Galite mane nužudyti, bet vis tiek liksiu 
ištikima tam, už kurio ištekėjau. Galite mane nudobti, bet 
ir mirdama melsiu Dievą, kad jis jums padėtų. 

— Tik netarkite, Anjelete, jo vardo. Neverskite manęs 
apie tą Žmogų galvoti. 

— Grasinkite, Tibo, kiek tik norite, nes esu jūsų ran- 
kose. Bet užtat jis, laimei, yra toli nuo čia, ir jūs neturite 
jam jokios galios. 

— Kas tau, Anjelete, taip sakė? Kas tau sakė, kad pra- 
garo jėgos, kurią aš pats vos sutramdau, talkinamas negaliu 
žudyti ir iš arti, ir iš tolo? 

— Jei ir tapčiau našle, nejaugi jūs, Tibo, galite pagal- 
voti, kad būsiu tokia nedora, jog priimsiu jūsų ranką, ištep- 
tą krauju to, kurio vardą nešioju? | 

— Anjelete, — parpuolęs ant kelių, maldavo Tibo, — 
Anjelete, apsaugok mane nuo naujos piktadarystės! 

— Piktadarystė kyla iš jūsų, o ne iš manęs. Galiu jums, 
Tibo, atiduoti savo gyvybę, bet ne garbę. 

— O! — rausdamas sušuko Tibo. — Kai širdin plūs- 
ta neapykanta, meilė iš jos pasitraukia. Saugokis, Anje- 
lete! Ir savo vyrą saugok! Manyje tūno demonas, ir jis pra- 
bils mano lūpomis. Vietoj paguodos, kurios prašiau iš ta- 
vęs ir kurią suteikti tavoji meilė man atsisakė, mano širdy- 
je apsigyveno kerštas. Anjelete, suturėk, — dar yra laiko, 
— suturėk mano baudžiančią, mano prakeiktą ranką, juk 
pati geriau už mane supranti, kad tai jau nebe aš, bet tu jį 
žudai! Anjelete, tu žinai tai... ir neuždraudi man kalbėti? 
Jei taip, tad būkime prakeikti visi trys — tu, jis ir aš! An- 
jelete, aš geidžiu, kad Etjenas Angulevenas mirtų, ir jis. 
mirs! 

Anjeletė klaikiai sukliko. Bet, kadangi jos protas ne- 
įstengė suvokti tokios žmogžudystės iš tolo ir, be to, jau at- 
rodė, jog tai tiesiog neįmanoma, ji tarė: 

— Nane, žinau, kad viskas, ką čia kalbėjote, skirta tik 
man pagąsdinti, tačiau mano maldos bus stipresnės už jūsų 
prakeikimus. 

tavo maldų. Tik paskubėk, Anjelete, jei dar nori užtikti sa- 
vo vyrą gyvą, antraip rizikuoji suklupti ant jo lavono. 

Paveikta tų įtaigių vilkų vado žodžių ir nebepajėgdama 
atsispirti ją gožiančiam siaubui, Anjeletė, jau nieko Tibo 
nesakydama, atsikėlė nuo griovio krašto ir, ištiesusi ranką 
Presiamono pusėn, pasileido tekina ten, kur ta ranka rodė, 
ir netrukus išnyko tamsoje. 

Jai pradingus, Tibo sustaugė taip skardžiai, lyg būtų 
staugę iš karto dešimt vilkų. 

Po to pasigręžęs į tankmę, suriko: 

— Ak! Dabar aš jau tikrai prakeiktas! 


XI 
Paskutinis Tibo troškimas 


| Genama baisaus siaubo ir noro kuo greičiau atbėgti į 
kaimą, kur buvo palikusi vyrą, Anjeletė vis dėlto retkarčiais 
stabtelėdavo, kad atgautų kvapą po tokio smarkaus bėgi- 
mo. 

Šiomis atokvėpio minutėmis, kai ji vėl galėdavo blai- 
viai mąstyti, Anjeletė stengėsi sau įteigti, kad būtų paika 
teikti tiek reikšmės iš bejėgiškumo paleistiems žodžiams, 
padiktuotiems pavydo ir neapykantos. Bet vis tiek, vos tik 
atgavusi kvapą ir jėgas, ji vėl pasileido tekina ta pačia kryp- 
timi, nes jautė, jog nusiramins tik tada, kai vėl pamatys savo 
vyIą. | 

Nors jai teko bėgti pusę Ijė per atkampiausias ir tan- 
kiausias miško vietas, ji jau nebegalvojo apie vilkus, kurie 
buvo tikras miestelių ir kaimų siaubas dešimties Ijė spindu- 
liu. Ji baiminosi tik vieno: kad nesukluptų ant jau negyvo 
d'Anguleveno kūno. 

Daugybę kartų, vos kojai užkliuvus už akmens arba 
šakos, jai staiga užimdavo dvasią, tarsi tai būtų paskutinis 
jos kvėpsnis, o dygus šaltis nuverdavo iki pat širdies gel- 
mių, plaukai imdavo šiauštis ir veidu pasrūdavo šaltas pra- 
kaitas. 

Pagaliau gale tako, kuriuo ji bėgo ir virš kurio tanki 
medžių šakų sampyna sudarė skliautą, ji pamatė mėnesie- 
-nos pasidabruotą kaimelį. 

Tą akimirką, kai ji leidosi klonin ir išniro iš tamsos į 
šviesą, kažkoks žmogus, kurio besislapstančio ji nepastebė- 
jo griovio, skiriančio slėnį nuo miško, krūmokšniuose, iššo- 
ko priešais Anjeletę ir stvėrė ją glėbin. 

— Ohoho! — juokdamasis sušuko jis. — "Tai kurgi, po- 
niute, vaikštote tokią vėlyvą valandą, ir dar taip greitai? 

Anjeletė atpažino savo vyrą. 

— Etjenai! Ak, mielas, brangus Etjenai! — sušuko jau- 
noji žmona, abiem rankom apkabindama jo kaklą. — Kaip 
džiaugiuosi, kad vėl matau tave, ir matau gyvą! O Dieve, 
dėkoju tau! 

— Aba! — tarė Angulevenas. — Tai jau buvai begal- 
vojanti, vargšele Anjelete, kad tas vilkų vadas Tibo mano 
kaulus vakarienei apgraužė? 

— Ak! Netark Tibo vardo, Etjenai, verčiau bėkim, tik 
bėkim namo! 

— Gerai! — vėl nusijuokęs atsakė jaunavedys. — Nes 
antraip dar praneši visoms kūmutėms nuo Presiamono ligi 
pat Vezo, kad turi niekam tikusį vyrą, kuris nesugeba net 
. savo Žmonos nuraminti. 

— Tavo teisybė, Etjenai, nors, išdrįsusi tokiu metu bėgti 
per tą didelį, klaikų mišką, dabar, kai jau tu šalia manęs, aš 
turėčiau būti rami, o kažkodėl net virpu iš baimės. 

— Kas gi tau atsitiko? Na, papasakok man, — 
bučiuodamas žmoną klausinėjo Etjenas. 

Ir Anjeletė vyrui papasakojo, kaip ją, grįžtančią iš Ve- 
zo į Presiamoną, užpuolęs vilkas ir kaip Tibo išplėšęs ją iš 
žvėries nagų, o paskui ir apie tai, kas tarp jos ir jo įvykę. 

Angulevenas klausėsi vis atidžiau. 

— Klausyk, — tarė jis Anjeletei, — aš palydėsiu tave 
namo, kruopščiai užrakinsiu abi su senele, kad neatsitiktų 
kokia nelaimė, o paskui sėsiu ant žirgo ir josiu pasakyti sen- 
jorui Žanui, kur dabar tūno Tibo. 

— Ak, ne, ne! — sušuko Anjeletė. — Tau tada teks joti 
per mišką, o ten gali pavojus tykoti! 

— Josiu aplinkiniu keliu, — atsakė Etjenas, — ne per 
mišką, bet per Kuajolio ir Valiū slėnius. 

Anjeletė atsiduso ir palingavo galva, bet daugiau ne- 
prieštaravo. Ji žinojo, kad Anguleveno vis tiek neperkal- 
bės, tad nusprendė, vos tik namo parėjusi, vėl pradėti mels- 
tis. 

Na, pagaliau kas čia tokio, juk jaunasis šunininkas no- 
rėjo tik atlikti savo pareigą. Mat kitą dieną buvo rengiama 
didžiulė medžioklė kaip tik kitame miško gale, o ne ten, kur 
Anjeletė susitiko Tibo. Todėl Etjenas būtinai užsispyrė kuo 
greičiau pranešti senjorui Žanui, kurioje vietoje jo Anjele- 
tė mačiusi vilkų vadą. Nebedaug buvo likę laiko medžioklės 
vietai pakeisti. 

Bet, jau artinantis prie Presiamono, Anjeletė, kurį lai- 
ką tylėjusi, vėl pagalvojo turinti daug priežasčių dar karš- 
čiau atnaujinti savo prašymą. 

Ji papasakojo Etjenui, kad Tibo, nors ir vilkolakis, 
užuot nuskriaudęs, kaip tik išgelbėjo jai gyvybę ir, užuot 
panaudojęs prievartą, kai ji buvo jo valioje, paleido grįžti 
pas vyrą. Ir štai po viso to pasakyti, kur dabar yra Tibo, iš- 
duoti jo buveinę pikčiausiam jo priešui, senjorui Žanui, 
reikštų ne pareigos atlikimą, bet tikrą išdavystę: Tibo, apie 
šią išdavystę patyręs, nuo šiol jau panašiu atveju nepasigai- 
lėtų nieko. 

Jaunoji moteris gynė Tibo kaip tikra gražbylė. Bet jei 
jau buvo Anguleveno žmona, tai nebeslėpė nuo jo ne tik 
savo pasižadėjimo kurpiui, bet ir to, kas nutiko per paskuti- 
nį judviejų susitikimą. 

Kad ir kaip pasitikėdamas žmona, Angulevenas vis dėl- 
to pajuto pavydą. Beje, juodu su Tibo jau seniai vienas kito 
nekentė. Nekentė nuo tos dienos, kai Angulevenas aptiko 
kurpių medyje, o jo ietį gretimame krūme. Tad, klausyda- 
masis Anjeletės prašymų, jis vis dėlto nesileido perkalba- 
mas ir tik skubėjo į Presiamoną. 

"Taip besiginčydami ir vienas kitą įtikinėdami, jie atsi- 
dūrė per šimtą metrų nuo pirmųjų kaimo gyvatvorių: O ten, 
kad apsisaugotų nuo staigių ir netikėtų Tibo antpuolių, vals- 
tiečiai ėjo lyg ir kokią nakties sargybą ir saugojo savo kai- 
mą, kaip saugojama karo metu. 

Etjenas ir Anjeletė buvo taip įsitraukę į ginčą, kad nė 
neišgirdo už gyvatvorės pasislėpusio sargybinio ir toliau trau- 
kė kaimo link. Tuo tarpu šis, pastebėjęs prietemoje besiar- 
tinančią povyzą, jo vaizduotėje įgijusią pabaisišką formą ir 
ne tik neatsakančią į jo šūksmą, bet netgi einančią vis artyn, 
užsimetė ant peties šautuvą. | 

Kilstelėjęs akis, jaunasis šunininkas staiga išvydo mė- 
nesienoje blykstelint lyg kokį žaibą iš šautuvo vamzdžio. 

Riktelėjęs mieloji, jis puolė priešais Anjeletę, kad, ap- 
glėbęs ją rankomis, užstotų savo kūnu. Bet tą akimirką trink- 
telėjo šūvis, ir vargšas Etjenas, atsidusęs ir nė aiktelėti ne- 
spėjęs, susmuko ant tos, kurią buvo apglėbęs. Jam širdį per- 
vėrė kulka. 

Kai Presiamono gyventojai, šūvio sujudinti, atbėgo prie 
miškan vedančio tako, jie rado jau nebegyvą Anguleveną ir 
ant vyro lavono susmukusią be sąmonės Anjeletę. 

Vargšę Anjeletę nunešė į jos senelės gryčiutę. Bet ji 
atsipeikėjo, regis, tik tam, kad vėl įpultų baision neviltin ir 

imtų kliedėti. O atsigavus po pirmųjų dienų stingulio, jos 
kliedesiai jau ėmė panėšėti į pamišimą. 

Ji kaltino save dėl vyro mirties, šaukėsi jo, prašė jam 
malonės iš nematomų dvasių, kurios ją persekiodavo tol, 
kol įdirgusios smegenys padovanodavo trumpų miego aki- 
mirkų. 

Ji tardavo Tibo vardą ir kreipdavosi į prakeiktąjį su to- 
kiais prašymais, kad šie spaudė iš akių ašaras visiems, kas 
tik juos girdėjo. 

Iš viso to, ką ji, pamišimo apimta, pasakojo padrikais 
žodžiais, buvo galima susivokti, jog į tą liūdną įvykį, pasi- 
baigusį vargšo Etjeno mirtimi, yra įsipynęs ir vilkų vadas. 
"Todėl kaimiečiai ir kaltino tą visų bendrą priešą abiejų ne- 
laimingų jaunuolių užbūrimu, neapykanta buvusiam kur- 
piui dar labiau didėjo. 

Veltui buvo kviečiami gydytojai iš Viler Kotrė ir Fertė 
Milono, — Anjeletės būklė vis blogėjo. Jos jėgos seko, bal- 
sas per kelias dienas dar labiau susilpnėjo ir trūkčiojo, ji 
smarkiai kliedėjo, todėl iš visko, net ir gydytojų nekalbu- 
mo, buvo galima daryti išvadą, kad vargšelė Anjeletė netru- 
kus keliaus į kapus paskui savo vyrą. 

Vien aklos senelės balsas dar sumažindavo ligonei karš- 
tinę. Girdėdama senelę, Anjeletė aprimdavo, jos paklaiku- 
sios akys sušvelnėdavo ir pritvinkdavo ašarų. Ji keldavo ran- 
ką prie kaktos, tarsi norėdama nuginti šalin kažkokią įkyrią 
mintį, o lūpose šmėstelėdavo ir greitai pradingdavo liūdnas 
šypsnys. 

“Vieną vakarą, jau beveik sutemus, Anjeletė nugrimz- 
do į dar neramesnį ir sunkesnį miegą kaip visada. Trobelė, 
silpnai apšviesta vario lempos, skendėjo prieblandoje. Prie- 
šais židinį sėdinčios senelės veidas buvo nepaprastai ramus, 
kokie būna tik laukinių žmonių ir kaimiečių veidai, kai po 
jais slypi stipriausi jausmai. 

Viena iš dviejų moteriškių, senjoro Žano pasamdytų 
savo tarno našlei slaugyti, kalbėjo rožinį, klūpėdama gale 
lovos, kurioje gulėjo labai išbalusi Anjeletė. Jei ne vos besi- 
kilnojanti krūtinė, būtum galėjęs palaikyti ją mirusia. Ant- 
Toji moteriškė tylėdama verpė kuodelį. 

Staiga ligonė, jau keletą minučių vis trūkčiojusi, ėmė 
tarsi grumtis su kažkokia klaikia šmėkla ir išgąstingai rėkti. 

Tą akimirką atšoko durys. Kambarin įsiveržė žmogus 
su raudonu lyg ugnies žiedu aplink galvą, prišoko prie An- 
jeletės lovos, čiupo į glėbį merdinčiąją, skausmingai sušu- 
kęs prispaudė savo lūpas prie ligonės kaktos, paskui puolė 
atgal prie durų, išeinančių kaimo pusėn, atplėšė jas ir din- 
go. 

Jo pasirodymas buvo toks staigus, kad būtum pama- 
nęs, jog tai jaunos moters haliucinacija, nes ligonė, mėgin- 
dama jį atstumti, šaukė: 

— Išvykite jį! Išvykite! 

Bet abi budėtojos irgi matė tą žmogų ir ne tik atpaži- 
no, — lauke jau buvo girdėti garsūs šūksmai, kuriuose mir- 
gėjo Tibo vardas. 

Šūksmai artėjo prie Anjeletės namų, ir netrukus ant 
slenksčio pasirodė ir patys šaukėjai. 

Jie vijosi vilkų vadą. Mat Tibo buvo pastebėtas besi- 
trinantis prie Anjeletės trobelės, todėl Presiamono gyven- 
tojai, sargybinių perspėti, apsiginklavo šakėmis bei lazdo- 
mis ir surengė jo gaudynes. | 

Tibo, žinodamas apie beviltišką Anjeletės būklę, neat- 
sispyrė norui pamatyti ją paskutinį kartą. Jau negalvoda- 
mas apie tai, kas jį gali ištikti, ir pasikliaudamas savo greito- 
mis kojomis, jis perbėgo kaimą, atidarė lūšnelės duris ir 
įsmuko vidun, norėdamas tik pamatyti mirštančiąją. 

Abi moterys parodė vijikams duris, pro kurias ką tik 
išbėgo Tibo, ir jie lyg koks šunų tuntas pasileido jam įdur- 
mui visaip šūkaudami ir grasindami. 

Žinoma, Tibo nuo savo priešų pabėgo ir pranyko miš- 
ke. 

Bet po baisaus sukrėtimo, kurį Anjeletė patyrė maty- 
dama ir prisiliesdama Tibo, ligonės sveikata taip pablogė- 
jo, kad dar tą pačią naktį teko eiti parvesti kunigą. Buvo 
akivaizdu, kad Anjeletei liko kentėti vos keletą valandų. 

Prieš vidurnaktį atėjo kunigas, jį lydėjo zakristijonas 
su kryžiumi ir švęstą vandenį nešantys vaikai. 

Vaikai suklaupė lovos kojūgalyje, o kunigas priėjo prie 
galvūgalio. | 

Staiga tarsi kokia paslaptinga jėga būtų atgaivinusi An- 
jeletę. Ji ilgai pakuždomis kalbėjosi su kunigu, o kadangi 
vargšui kūdikiui neilgai reikėjo už save melstis, buvo aišku, 
j0g ji meldžiasi už kažką kitą. 

Kas buvo tas kitas? 

Tai žinojo tik Dievas, kunigas ir ji pati. 


XII 
Metinės 


Nebegirdėdamas jį besivejančių įpykusių kaimiečių 
šūksmų, Tibo irgi ėmė bėgti lėčiau. Pagaliau miške, kaip 
visada tyliame, jis sustojo ir atsisėdo ant akmenų krūsnies. 

Jis buvo toks sudirgęs, kad nebepažino tos vietos, tik 
pastebėjo ant akmenų dideles juodas dėmes, tarsi jie būtų 
ugnies nulyžčioti. 

"Tai buvo jo židinio akmenys. 

Jis visai atsitiktinai buvo atbėgęs ten, kur jo lūšnelės 
stovėta, — dar vos prieš kelis mėnesius pats čia gyveno. 

Kurpius nejučiomis ėmė lyginti savo ramią praeitį su 
klaikia dabartimi, o jo skruostais riedėjo ir papsėjo į su- 
tryptus pelenus didelės ašaros. 


' 251 


Jis girdėjo, kaip Uanji bažnyčioje nuskambino vidur- 
naktį, paskui sugaudė ir kitų bažnyčių varpai. 

Kaip tik tą valandėlę kunigas teikė paskutinį patepimą 
mirštančiai Anjeletei. 

— O! — suaimanavo Tibo. — Iebūnie prakeikta ta 
diena, kai aš užsigeidžiau to, kurio gerasis Dievulis neskyrė 
vargšui amatininkui! Tebūnie prakeikta ta diena, kai juoda- 
sis vilkas apdovanojo mane galia sėti blogį, nes visa, ką pa- 
dariau bloga, užuot suteikus laimę, ją amžinai sugriovė. 

Už Tibo nugaros pasigirdo kvatojimas. | 

Jis atsigręžė ir išvydo juodąjį vilką, atslinkusį tamsoje 
lyg koks pas šeimininką grįžtantis šuo. Tamsoje jis buvo be- 
veik nematomas, jei ne akys, iš kurių tryško liepsna ir ap- 
švietė jį. 

Vilkas apėjo Židinio liekanas ir atsitūpė tiesiai prieš kur- 
pių. 

— "Tai ką? — paklausė. — Ponas Tibo nepatenkintas? 
Prisiekiu Belzebubo ragais, esat pernelyg išrankus, pone Ti- 
bo! 

— Kaipgi aš būsiu patenkintas, — atšovė Tibo, — jei 
nuo tada, kai su tavim susidėjau, mintu tik tuščiomis vilti- 
mis ir nieko vertais nusivylimais? | 

“ Aš troškau turtų, o dabar esu nusiminęs, nes netekau 
paparčio lapais dengtos pastogės, kur užmigdavau nesirū- 
pindamas rytojumi, negalvodamas apie vėją ir lietų, kurie 
draskė ir čaižė didžiulių ąžuolų šakas. 

Aš troškau garbės, o dabar prasčiokai slėnio kaimie- 
čiai, kuriuos kadaise taip niekinau, vijosi mane šiandien ir 
svaidė akmenimis. 

Aš maldavau meilės, o vienintelė mane mylėjusi ir ma- 
no mylima moteris išsprūdo man iš rankų, kad priklausytų 
kitam. Šią valandėlę ji merdi ir prakeikia mane, o aš, nepai- 
sant tavo suteiktos galios, ničnieko negaliu padaryti, kad ją 
išgelbėčiau!" 

— Tu myli tik save, Tibo! 

— O, taip, tyčiokis! 

— Aš nesityčioju. Dar prieš man pasirodant tavo gy- 
venime, argi nežiūrėjai su pavydu į kitam priklausantį tur- 
tą? 

— Ak! Ir viskas prasidėjo nuo to apgailėtino danie- 
liaus, kokių čia, miške, šimtai skabo žolę! 

— Tau tuomet tereikėjo to danieliaus, bet juk troški- 
mai susiję vieni su kitais kaip kad naktys su dienomis, o 
dienos su naktimis. 

“Užsigeidęs danieliaus, tu panorai ir sidabrinio dubens, 
kuriame jis turėjo būti patiektas, o prie sidabrinio dubens 
jau tiko ir liokajus, tą dubenį laikantis, be to, dar kitas tar- 
nas tau kepsniui pjaustyti. 

Garbės troškimas panašus į dangaus skliautą: atrodo, 
kad jis baigiasi ties horizontu, bet iš tikrųjų apgaubia visą 
žemę. 

Tu paniekinai tyrąją Anjeletę dėl ponios Polė malūno, 
bet, dar nespėjęs to malūno laimėti, jau pasigviešei teisėjo 
Magluaro namų, bet ir šie tau pasirodė nepakankamai praš- 
matnūs, kai išvydai grafo de Mon Gobero pilį. 

O! Tavo norų jau būtų galėjęs pavydėti ir puolęs ange- 
las — mano ir tavo šeimininkas. Bet jei tau nepakako proto 
geisti blogio ir turėti iš jo naudos, gal jau verčiau būtum 
likęs doruoliu." 

— O taip! — liūdnai atsakė kurpius. — Tik dabar aš 
suprantu, kokia teisinga ši patarlė: “Nekask kitam duobės, 
nes pats įkrisi!"... Bet dabar, — pridūrė jis, — ar negalėčiau 
bent dabar vėl tapti doru žmogum?.. 

Vilkas paniekinamai susiviepė. 

— Ak, berneli! — tarė jis. — Vičvienaitį raudoną plau- 
ką turintį žmogų velnias gali jau nugramzdinti į pragarą. 
O tu ar bent kada skaičiavai, kiek tavųjų jam jau priklau- 
so? 

— Ne. 

— Ir aš negaliu pasakyti, kiek tavo plaukų jau yra vel- 
nio nuosavybė, bet užtat pasakysiu, kiek jų beliko tau. Ogi 
tik vienas! "Taigi pats matai, kad nebe metas atgailauti. 

— Kodėl? — paklausė Tibo. — Jei dėl vieno plauko 
velnias gali pražudyti žmogų, tai kodėl už vieną plauką jo 
negali išgelbėti Dievas? 

„— Pabandyk. 

— Beje, kai dariau su jumis tą lemtingąjį sandėrį, aš nė 
nesiruošiau jo vykdyti. 

— Cha! Žinau, kokie žmonės nesąžiningi! Argi tu, 
kvaily, nevykdei sandėrio atiduodamas man savo plaukus? 
Nuo tada, kai žmonės sugalvojo krikštą, mes nebeišmano- 
me, kaip juos pavergti, todėl ir nusprendėme, kad už bet 
kokią mūsų padarytą paslaugą jie mums atiduoda tokią 
savo kūno dalį, kokios mes pageidausime. Tu mums atida- 
vei savo plaukus, bet tau atrodė, kad jų yra tiek daug, jog 
visi tikrai neatsidurs mūsų naguose. Bet ne, Tibo, tu pri- 
klausai mums nuo tos akimirkos, kai, sėdėdamas ant savo 
lūšnelės slenksčio, jau audei mintį apie šantažą ir apga- 
vystę. į 

— Vadinasi, — suriko įniršęs Tibo ir pašokęs treptelė- 
jo koja, — vadinasi, turėsiu prapulti aname pasaulyje, taip 
ir nepajutęs džiaugsmo šiame? 

— "Iu dar gali pajusti, Tibo. 

— O.kaip? 

— Jei drąsiai žengsi tuo taku, kuriuo jau pradėjai eiti. 
Jei drąsiai trokši to, ko troškai slapta, kitaip tariant, jei atvi- 
rai tapsi mūsiškiu. 

— Ir ką turiu padaryti? 

— Užimti mano vietą. 

— O ją užėmęs? 

— Įgysi mano galią, ir tada tau jau nereikės nieko trokš- 
t. 

— Jeigu jūsų galia tokia didžiulė, jeigu ji suteikia jums 
visas gėrybes, kurių aš geidžiu, tai kodėl atsisakote jų? 

— Nesirūpink manim. Šeimininkas, kuriam užverba- 
vau tarną, man su kaupu atsilygins. 

— O jūsų vietą užėmęs ar įgysiu ir jūsų pavidalą? 

— "Taip, bet tik nakčiai, nes dieną tu vėl atvirsi žmo- 
gum. 

— Naktys ilgos, tamsios, pilnos pasalų, aš galiu žūti 
nuo eigulio kulkos arba įkišti leteną į spąstus, 0 jau tada — 
sudiev ir turtams, ir garbei. 

— Ne, taip nebus, mano kailio neima nei geležis, nei 
švinas ar plienas... Kai tik į jį įlįsi, tapsi ne tik nepažeidžia- 
mas, bet ir nemarus, ir tik vienintelį kartą per metus, tu, 
kaip ir visi vilkolakiai, pavirsi vilku dvidešimt keturioms va- 
landoms ir per jas tau teks taip pat bijoti mirties kaip ir 
kitiems. Šiandien suėjo lygiai metai nuo tos akimirkos, kai 
mudu susipažinome, ir ta diena buvo mano lemtingoji. 

— Aha! — sušuko Tibo. — Dabar suprantu, kodėl jūs 
tada taip bijojote senjoro Žano skalikų dantų. 

— Kai mes bendraujame su žmonėmis, mums užginta 
meluoti, todėl būname priversti jiems viską atskleisti. O čia 
jau jų reikalas — sutikti ar atsisakyti. 

— Tu man taip gyrei tą galią, kurią aš įgysiąs. Na, tai 
kokia gi ta galia? 

— "Tokia, kuriai negali prilygti net didžiausio karaliaus 
valdžia, nes pastaroji niekada nepranoksta žmogiškųjų ga- 
limybių ribų. 

— Ar būsiu tųrtingas? 

— "Ioks turtingas, kad net imsi niekinti turtą. Pakaks 
tik vieno tavo įgeidžio, ir gausi ne tik tai, ką žmonės perka 
už auksą bei sidabrą, bet dar ir tai, kas įgyjama aukštuome- 
nėje rezgant intrigas. 

— O priešams ar galėsiu atkeršyti? 

— Blogiems darbams tavo galia bus beribė. 

— O pamiltoji moteris ar negalės vėl palikti manęs? 

— Kai tapsi viešpačiu į save panašiems, jie visi bus ta- 
vo valioje. 

— Ir niekas jų iš tos valios negalės išvaduoti? 

— Niekas, išskyrus mirtį, kuri yra stipresnė už viską. 

— "Tai, vadinasi, aš rizikuoju mirti tik vieną vienintelę 
dieną iš trijų šimtų šešiasdešimt penkių? 

— Taip, vienintelę. Kitomis dienomis tau nekels pa- 
vojaus nei geležis, nei švinas ar plienas, nei vanduo ar ug- 
nis. 

— Bet ar neslypi tavo žodžiuose kokie nors spąstai ar 
melas? 

— Neslypi, velnio žodis! 

— Na, gerai, sutinku, — atsakė Tibo. — Vilku būsiu 
tik dvidešimt keturias valandas, užtat visą likusį laiką — pa- 
saulio valdovu! Ką privalau daryti? Aš pasirengęs. 

— Nuskink bugienio lapą, suplėšyk jį dantimis į tris 
dalis ir mesk kuo toliau nuo savęs. 

"Tibo padarė ką įsakytas. ' 

Nuskynęs lapą, suplėšė jį į skutus ir juos išbarstė, o ta- 
da, nors naktis iki tol buvo kaip reta rami, staiga trenkė 
perkūnas ir smarkus vėjo gūsis viesulu ėmė sukti tuos sku- 
tus ir nusinešė juos tolyn. 

— O dabar, drauguži Tibo, — tarė vilkas, — stok ma- 
no vieton, ir linkiu tau sėkmės! Kaip ir aš, po metų tu pavir- 
si dvidešimt keturioms valandoms vilku, ir pabandyk atlai- 
kyti tą išmėginimą taip pat sėkmingai, kaip kad aš tavo dė- 
ka atlaikiau, — tada pamatysi, kad viskas, ką tau pažadėjau, 
išsipildys. Na, o aš visą tą laiką prašysiu savo skeltanagio 
valdovo, kad jis tave sergėtų nuo barono de Vezo skalikų 
dantų, nes, velnio žodis, tu mane iš tiesų domini, drauguži 
Tibo. 

Ir Tibo pasirodė, kad jis mato juodąjį vilką vis didė- 
jantį, ilgėjantį, atsistojantį ant paskutinių kojų ir galiau- 
siai įgijusį žmogaus pavidalą, mojuojantį jam ranka ir nu- 
tolstantį. 

Sakome pasirodė, nes akimirką jam aptemo sąmonė. 
Jis tarsi sustingo, 0 mintis, regis, ištiko paralyžius. 

Kai atsipeikėjo, pamatė esąs vienas. Jo kūno dalys bu- 
vo įgavusios keistas, neįprastas formas. Pagaliau jis tapo pa- 
našus į didelį juodą vilką, kuris vos prieš kelias sekundes 
dar su juo kalbėjosi. | 

Vienintelis baltas šerys ties smilkiniu nesiderino prie 
jo tamsaus kailio. Tas baltas šerys ir buvo vienintelis likęs 
juodas Žmogaus plaukas. 

Dar prieš atitokstant Tibo staiga pasivaideno, kad krį- 
mai krustelėjo ir iš jų pasigirdo kurtus, prislopintas lojimas... 
Jis net sudrebėjo pagalvojęs apie senjoro Žano šunų būrį. 
Juoduoju vilku pavirtęs Tibo manė, kad būtų neprotinga 
elgtis taip kaip jo pirmtakui ir laukti, kol senjoro Žano šu- 
nys užuos jo pėdas. Jam atrodė, kad loja šuo pėdsekys, tad 
nevertėjo laukti, kol bus nuo saito paleisti ir kiti. Jis nėrė 
tiesiai prieš pat būrį, kaip visada daro vilkai, ir labai paten- 
kintas pajuto, jog po virsmo jo sąnarių lankstumas ir jėga 
padidėjo. " 

— Prisiekiu velnio ragais! — vos už kelių žingsnių rik- 
telėjo savo naujajam šunininkui senjoras Žanas. — Tu vi- 
suomet žiopsai, vaikine! Leidai pėdsekiui urgzti, o juk ši- 
taip mes niekada vilko neužspeisime. 

— Tikrai, šeimininke, suklydau, ir to nė neneigiu, — 
atsakė šunininkas, — bet vakar vakare žmonės matė jį ker- 
tant liniją per šimtą žingsnių nuo čia, tad ar galėjau pagal- 
voti, kad jis nakvos vos už dvidešimties žingsnių. 

"— Aresi tikras, kad tai tas pats, jau tiek sykių.nuo mū- 
sų pabėgdavęs vilkas? | 

— Tegul tada nuodais virsta duona, kurią tamstai tar- 
naudamas valgau, jeigu tai ne tas pats juodasis vilkas, kurį 
mes medžiojome pernai, kai nuskendo vargšas Markotas. 

— Labai norėčiau jį vytis, — atsidusęs tarė senjoras 
Žanas. -| 

— Jei tik monsinjoras įsakysite, mes ir vysimės, bet leis- 
kite priminti, kad prieš mus dar geros dvi valandos nakties, 
O jų pakaks visai nuvaryti nuo kojų mums dar likusius ar- 
klius. 

— Aš to neneigiu, I'Eveijė, bet, jei mes lauksime die- 
nos, tas niekdarys jau bus nuskuodęs už dešimties Ijė nuo 
čia. 

— Iš tiesų, monsinjore, mažiausiai! — atsakė V' Eveijė 
ir palingavo galvą. — Mažiausiai! 

— Tas bjaurybė vilkas vis neišeina man iš galvos! — 
pridūrė senjoras Žanas. — Jo kailis toks puikus, kad ap- 
sirgsiu, jei jo negausiu. 

— Jei taip, monsinjore, tai vykimės, vykimės negaišuo- 
dami nė minutės. | 

— Tu teisus, V'Eveijė. Eik atvesti šunų. 

LEveijė nuėjo žirgo, kurį dėl viso pikto buvo pririšęs 
prie medžio. Ir nujojo šuoliais. 5 

Po dešimties minučių, kurios baronui prailgo lyg, visas 
amžius, I'Eveijė grįžo su visu šunų tuntu. Jis mikliai juos 
paleido nuo pasaito. 

— Na, nurimkit, vaikučiai! Nurimkit! — kalbėjo sen- 
joras Žanas. — Tik pamanykite, mes jau nebeturime pa- 
čių vikriausių ir ištvermingiausių šunų. Dauguma šitų yra 
naujokai, kurie, jei tik josite šuoliais, sukels velnišką erze- 
lį ir pridarys daug bėdos, todėl leiskite jiems iš palengvo 
apšilti. 

Ir iš tikrųjų, vos.tik paleidus nuo saito šunis, du ar 
trys akimoju užuodė vilkolakio paliktą kvapą ir įniko ska- 
lyti. Jiems pritarė ir kiti. 

Šunys pasileido Tibo pėdsakais: iš pradžių lojimas pa- 
sigirsdavo tai arčiau, tai toliau, paskui jis pasmarkėjo, ir 
pagaliau visas būrys susibėgo į daiktą, nes užuodė prieky- 
je bėgančio vilko pėdas; guitynės ėjo vis karštyn, skalikai 
nirtulingai lojo ir kiek įkabindami skuodė Ivoro prosky- 
nos link. 

— Gerai persekiojamas žvėris — beveik nuvarytas nuo 
kojų žvėris! — sušuko senjoras Žanas. — Tu, I'Eveijė, su- 
žiūrėk šunų pamainą, jie visur pasklidę... Aš pats kitus pa- 
laikysiu... O ir jūs susiimkit! — kreipėsi jis į tarnų smul- 
kmę. — Mes privalome atkeršyti už nesėkmes, ir jei dėl ku- 
rio nors iš jūsų kaltės aš neteksiu grobio, tai, prisiekiu vel- 
nio ragais, atiduosiu jį šunims vietoj vilko! 

Po tokio paraginimo senjoras paleido savo žirgą šuo- 
liais ir, nors naktis dar tamsi, o vietovė bjauri, greitai nujojo 
tolyn, kad įsiterptų į guitynes, kurios aidėjo jau Burfonteno 
slėnyje. 


XIII 
Inirtingos guitynės 


Tibo pasisekė gana toli atitrūkti nuo šunų, nes, jau 1š- 
girdęs pirmąjį pėdsekio amtelėjimą, buvo ėmęsis atsargu- 
mo priemonių. 

Gana ilgai nesigirdėjo šunų būrio. Tik staiga iš už ho- 
rizonto tarytum perkūno griausmas suaidėjo lojimas, ir Ti- 
bo pasidarė truputį neramu. 

Jis bėgo jau nebe ristele, bet daug greičiau ir sustojo 
tik tada, kai atotrūkis tarp jo ir priešų galėjo būti jau ko- 
kios kelios ljė. Tik tuomet jis apsidairė ir susiorientavo, kur 
esąs, — Montegiu kalvose. 

Gerai įsiklausė. Jam pasirodė, kad šunys buvo per tokį 
pat nuotolį — netoli Tilė brūzgynų. Kad girdėtum juos per 
tokį atstumą, reikėjo turėti vilko ausis. 

"Tibo nusileido nuo kalvos, palikdamas po kairei Erne- 
vilį, įšoko į mažytį iš čia ištekanų upeliuką, pabėgėjo juo 
žemyn iki Grimokuro ir per Lesar I'Abesės miškus pasiekė 
Kompjenės girią. Tik pajutęs, kad, nepaisant trijų valandų 
bėgimo, plieniniai jo, vilko, kojų raumenys atrodė nė kiek 
nepavargę, jis truputį nurimo. 

Bet vis dėlto suabejojo, ar verta rizikuoti ir pasilikti 
šioje, mažiau už Viler Kotrė mišką jam žinomoje girioje. 
Todėl, pasukęs iš kelio vieną ar dvi ljė, jis nusprendė sumė- 
tyti pėdas, tačiau pasilikti patikimiausias atsitraukimo vie- 
tas, kad galėtų atsikratyti šunų. 

Vienu gaistu perbėgęs slėnį, plytintį tarp Pjerfono i 1T 
Mon Gobero, nėrė į mišką nuo Metaro lauko pusės ir, vėl 
išlindęs Vovodrane, pabėgėjo vandens keliu, kuriuo pluk- 
domi sieliai iš Longpono miškų. 

Visa bėda, kad ties Pandiu kelio pradžia vėl susidūrė 
su nauju dvidešimties šunų būriu, kurį pono de Montbre- 
tono šunininkas, senjoro de Vezo paprašytas, vedė pamai- 
nai. 

Šunininkas, vos tik išvydęs, kad vilkas išlaiko atstumą, 
tuoj paleido šunis, nes pamanė, jog, belaukiant visos me- 
džiotojų grupės, žvėris dar gali pasprukti. 

Na, ir užvirė tikra kova tarp vilkolakio ir šunų. 

"Tai buvo tokios beprotiškos lenktynės, kad, nepaisant 
raitelių įgudimo ir patirties, Žirgai vos vos jas ištvėrė. 

Minties greitumu jie lėkė per klonius, miškus ir brūz- 
gynus. Čia pasirodydami, čia vėl išnykdami lyg žaibas debe- 
syse, jie palikdavo įdurmui savęs dulkių stulpą, dundėjimą 
ir triukšmą, kuriuos vos spėjo kartoti aidas. Jie skrido per 
kalvas, slėnius, upelius, daubas, tarsi būtų turėję sparnus — 
vieni chimerų, kiti sparnuotų arklių. 

Prie jų prisidėjo senjoras Žanas. Jis šuoliavo priekyje 
savo šunininkų, kone mindamas ant uodegų skalikams, jo 
akys žaižaravo, šnervės pūtėsi, jis ragino šunų būrį šūksmais, 
įnirtingais “ Greičiau!" ir pentinais spūsčiojo pilvą žirgui, kai 
šis, kokią kliūtį pamatęs, sudvejodavo. 

Bet ir vilkas dabar liuogė dideliais šuoliais. Nors už 
šimto žingsnių užpakaly savęs jis išgirdo atlojant dar vieną 
šunų būrį ir dėl to labai susijaudino, vis dėlto nė per colį 
jiems nenusileido. 

Kadangi bėgdamas jis tebemąstė visiškai kaip žmo- 
gus, kartais jam toptelėdavo mintis, jog negali taip būti, 
kad jis neištvertų šitų gaudynių. Jam atrodė, kad negali 
mirti, kol neatkeršys už visas patirtas skriaudas, kurias jam 
teko iškęsti, kol nepatirs jam skirtų džiaugsmų, prieš tai 
neužsikariavęs Anjeletės meilės, jos ypač, nes net ir tokią 
kritišką valandėlę jo mintys vis grįždavo ir grįždavo prie 
j0S. 

Tarpais jį pagaudavo baimė, tarpais tiesiog įniršis. 

Jam kildavo mintis atsisukti į tą lojančią gaują ir, pa- 
miršus savo naująjį būvį, išvaikyti juos akmenimis ir 1az- 
da. 

Bet jau kitą akimirką, kone pamišęs iš neapykantos, 
nuvargintas šunų skalijimo, kuris jo ausyse aidėjo lyg kokie 
pakasynų varpai, jis bėgo, šuoliavo lyg elnio kojomis, skri- 
do lyg erelio sparnais. 

Deja, jo pastangos buvo bergždžios. Nors ir kaip bė- 
go, liuogė, kone skriste skrido, vis tiek šermenų varpai vi- 
josi jį, neatsilikdami nė sekundės, o jei ir atsilikdavo, tai 
tik tam, kad dar kraupiau ir grėsmingiau priartėtų. Tačiau 
rūpestis dėl savo atvirtimo jo nepaliko, todėl nemažėjo ir 
jėgos. 

Vis dėlto jautė, kad, jeigu nepasiseks ir jis susitiks dar 
vieną šunų būrį, jėgos gali apleisti. Todėl nusprendė pa- 

mėgint atsiplėšti nuo šunų, paskui grįžti į žinomas vietas, 
kur, puikiai perprasdamas mišką, vylėsi pergudrausiąs šu- 
nis. | | 

Taip jis antrą kartą sumėtė pėdas. 

Nubėgo Piujisė link, aplenkė Vivjerą ir atsidūrė Komp- 
jenės miške, iš ten pasuko į Largiu mišką, grįžo atgal pro 
Eno ir Atiši, o tada jau per d'Aržano slėnį pasiekė Viler 
Kotrė girią. | | 

Šitokiu būdu jis vylėsi sujaukti strategiją, pagal kurią 
senjoras Žanas, be abejo, buvo išdėstęs savo šunų būrį. 

Grįžęs į savo įprastinę buveinę, Tibo lengviau atsidu- 
so. Jis buvo netoli Urko pakrantės, tarp Norma ir Irueno, 
toje vietoje, kur upė teka labai žemai, iš abiejų pusių su- 
spausta uolų. Jis stryktelėjo ant uolos kyšulio, kabančio tie- 
siai Virš upės vagos, ir tada nuo pat jo viršūnės ryžtingai 
šoko į vandenį, nuplaukė iki įdubos apačioj uolos, nuo ku- 
rios šoko, ir, pasislėpęs ten, ėmė laukti šiek tiek iškišęs iš 
vandens galvą. 

Šunis jis buvo pralenkęs apie vieną Ijė. Bet nespėjo 
praeiti nė dešimt minučių, kai ant uolos atūžė šunų viesu- 
las. - 

Patys pirmieji apduję iš įniršio arba nepastebėjo pra- 
rajos, arba kaip ir jų persekiojamas žvėris manė ją įveik- 
sią, nes tūnantis savo slėptuvėje Tibo buvo tiesiog numau- 
dytas, — matjų kūnams pliumpsint į vandenį purslai tiško į 
visas šalis. 

"Tačiau jie nebuvo tokie laimingi ir tokie stiprūs kaip 
jis, nes nepajėgė priešintis srauniai tėkmei. Beviltiškai pasi- 
kapanoję, jie dingo po vandeniu, taip ir neaptikę vilkolakio 
užuobėgos. 

Na, o jis girdėjo, kaip viršum jo galvos aidi arklių žven- 
gimas, dar likusių gyvų šunų skalijimas, žmonių šūksmai ir 
visą tą erzelį perrėkiantys senjoro Žano keiksmai. 

Pagaliau, kai upėn įkrito paskutinis skalikas ir buvo nu- 
plukdytas srovės kaip ir kiti, iš savo įdubos "Tibo pamatė, 
kad medžiotojai joja upės krantu pasroviui. 

"Nė neabejodamas, jog senjoras Žanas, kurį jis atpaži- 
no vadovaujantį savo šunininkams, taip pasielgė tik todėl, 
kad paskui vėl tuo pačiu keliu grįžtų atgal, jis nusprendė 
nebelaukti. 

"Tibo išlindo iš savo slėptuvės. 

Ir plaukte, ir šokte nuo uolos ant kitos, ir vandeniu 
pabrydėdamas, jis slinko Urko upe aukštyn, kol galiausiai 
pasiekė Kreno atvašyną. 

Atkakęs iki čia ir įsitikinęs, kad gerokai aplenkia savo 
vijikus, jis nusprendė nusigauti į kaimą ir pamėtyti pėdas 
tarp namų, nes tikėjosi, jog ten tai jau tikrai jo niekas neieš- 
"kos. 

Kažkodėl pagalvojo apie Presiamoną. Jokio kito kai- 
mo turbūt nepažinojo taip puikiai kaip šito. Be to, Presia- 
mone gyveno Anjeletė. Jam dingojosi, kad ši kaimynystė 
suteiks jėgų ir atneš laimę, o mielas to nekalto kūdikio vaiz- 
das galės turėti ir tam tikros įtakos jo sėkmei ar nesėkmei. 
Todėl Tibo pasuko tiesiai į Presiamoną. 

Buvo šešta valanda vakaro. 

Medžioklė tęsėsi jau beveik penkiolika valandų. Vil- 
kas, skalikai ir medžiotojai buvo sukorę geras penkiasde- 
šimt Ijė. 

Kai, aplenkęs Manerė ir Uanji, juodasis vilkas pasiro- 
dė ties Amo šleifo riba, saulė jau buvo už horizonto ir leis- 
damasi siautė viržynus skaisčia purpuro skraiste. Nuo mažų 
baltų ir rožinių jų žiedelių net kvepėjo juos glamonėjantis 
švelnus vėjelis, savo samanų patale smuikavo svirplys, o tie- 
siai dangun kylantis vyturėlis sveikino naktį taip, kaip prieš 
dvylika valandų buvo sveikinęs dieną. 


— 

Ta gamtos ramuma darė Tibo nepaprastą įspūdį. Jam 
buvo keista, kaip ji gali būti tokia graži ir linksma, kada jį 
kankino toks baisus nerimas. 

Matydamas tas gėles, klausydamasis tų vabzdžių ir tų 
paukščių, jis lygino viso šio nekalto pasaulio ramybę su bai- 
siom negandom, kurias patyrė, ir klausė savęs, ar, nepai- 
sant visų pažadų, kuriuos jam davė demono pasiuntinys, jis 
pasielgė išmintingiau sudarydamas antrąją sutartį, negu ta- 
da, kai sudarė pirmąją. | 

Jį apniko abejonės, nes ir tas, ir anas kartas varė tik į 
nusivylimą. 

Kai reikėjo perbėgti rusvoje žolėje beveik nykstantį ta- 
ką, jis atpažino, jog tai tas pats takas, ant kurio susitiko An- 
jeletę tą dieną, kai išvydo ją pirmą kartą. Dieną, kai, gėrio 
genijaus įkvėptas, pasisiūlė jai būti už vyrą. 

Nuo minties, kad naujojo sandėrio dėka jis vėl galės 
susigrąžinti Anjeletės meilę, Tibo, jau ir taip apstulbintas 
to visuotinio džiugesio vaizdo, truputį padrąsėjo. 

Slėnyje suskambo Presiamono varpas. Jo liūdnas, mo- 
notoniškas gausmas Tibo vėl priminė žmones ir tai, kad jų 
reikia bijoti. Todėl tiesiai per laukus jis drąsiai pasuko į kai- 
mą, kur kokioje nors apleistoje bakūžėje tikėjosi rasti prie- 
globstį. 

Beeinant palei neaukštą mūrinę tvorą, juosiančią Pre- 
siamono kapines, — nors takas, kuriuo jis ėjo, buvo tuš- 
čias, — jam pasigirdo lyg ir kažkoks balsas. Taigi eiti to- 
liau buvo pavojinga, jis galėjo susidurti su ateinančiais iš 
priekio. Bet jei apsisukęs grįžtų atgal, taip pat galėjo būti 
pamatytas, todėl nusprendė peršokti per žemutę kapinių 
tvorą. 

Šuolis — ir jis jau atsidūrė anapus tvoros. 

Kapinaitės, kaip ir beveik visos kaimo kapinės, glau- 
dėsi prie bažnyčios. Jos buvo apleistos, prižėlusios, o tar- 

pais net priaugusios gcrvuogicnojų bei crškččių krūme- 
lių. 

Vilkas pribėgo prie paties tankiausio, už jo rado ap- 
griuvusį kapų rūsį ir pagalvojo, kad iš ten galės niekieno 
nepastebimas viską matyti. 

Prasibrovęs pro gervuogių kerą, įlindo rūsin. 

Už kokių dešimties žingsnių nuo Tibo slėptuvės Žiojė- 
jo ką tik iškasta duobė, laukianti savo įnamio. 

Buvo girdėti, kaip bažnyčioje gieda kunigas. Tas gie- 
dojimas skambėjo taip aiškiai, tarsi kapo rūsys, ta paskuti- 
nė bėglio užuovėja, būtų sujungtas su bažnyčia požeminiu 
tunėliu. | 

Netrukus giesmė nutilo. Juodasis vilkas, tiesiog ins- 
tinktyviai jautęsis nesmagiai šalia bažnyčios, pagalvojo, kad 
žmonės jau bus bebaigią eiti keliu per slėnį ir kad dabar 
pats metas jam bėgti ieškotis saugesnės vietelės negu toji, 
kurią trumpam atokvėpiui pasirinko. Tačiau tą akimirką, 
kai jis jau buvo bekišąs nosį iš gervuogių, atsidarė kapi- 
nių vartai. Nusigandęs laidotuvininkų, vilkas vėl smuko 
atgal. 

Visų pirma jis išvydo balta kamža apsirengusį vaiką, 
kuris nešė indą su švęstu vandeniu. Įkandin jo žengė si- 
dabro kryžiumi nešinas vyras, ant savo drapanų užsivilkęs 
tokį pat baltą drabužį. Kalbėdamas maldą už mirusius, pas- 
kui juodu ėjo kunigas. Už jo keturi valstiečiai nešė balta 
drobe apdengtus neštuvus, jie buvo apkaišyti žaliomis ša- 
kelėmis bei gėlių vainikais. Pro drobę ryškėjo karsto apri- 
bai. | 

Karstą lydėjo keli Presiamono gyventojai. 

Nors toks susitikimas su žmonėmis kapinėse buvo vi- 
siškai natūralus dalykas ir Tibo turėjo būti tam pasiruošęs, 
bet ta Žiojėjanti kapo duobė jam kažkodėl padarė labai stiprų 
įspūdį. Nors menkiausias krustelėjimas galėjo jį išduoti, taigi 

ir pražudyti, jis vis tiek su nerimo kupinu smalsumu sekė 
visas apeigų smulkmenas. 

Kai kunigas pašventino tą Tibo į akis kritusią duobę, 
vyrai padėjo savo nešulį ant gretimo kapo. 

Mūsų krašte yra toks paprotys: laidojant jauną, ką tik 
pražydusią mergaitę arba jauną, pačiame gražume mirusią 
moterį, ji atlydima į kapus vien balta drobule pridengtame 
karste. Taigi bičiuliai gali tarti paskutinį sudiev velionei, o 
tėvai paskutinį kartą ją pabučiuoti. Paskui karsto dangtis 
užkalamas, ir po viskam. | 

Kažkokia senolė, gailestingos rankos vedama, nes bu- 
vo akla, prislinko artyn paskutinįkart pabučiuoti velionę. 

Nešėjai- atidengė nuo jos veido drobulę. 

Ir Tibo atpažino Anjeletę. 

Dusli dejonė išsiveržė iš jo iškankintos krūtinės ir su- 
mišo su palydinčiųjų aimanom ir raudom. 

Neužmirštuolių ir saulučių vainiku padabintas Anjele- 
tės veidas, kad ir labai išblyškęs neapsakomoje mirties rim- 
tyje, atrodė dar gražesnis negu gyvenime. 

Išvydus vargšę velionę, Tibo staiga pajuto, kaip jo šir- 
dyje ima tirpti ledas. Jam dingtelėjo mintis, kad, iš teisybės, 
juk tai jis ir nužudė šį vargšą kūdikį, ir tada jį nuvėrė didžiu- 
lis skausmas, tikra širdgėla, nes pirmą kartą gyvenime jis 
galvojo ne apie save, bet apie velionę. 

O kai išgirdo karsto dangtį užkalančio plaktuko kauk- 
šėjimą, kai išgirdo duobkasio kastuvu žeriamų akmenų ir 
žemės duslų dunksėjimą ant vienintelės jo mylėtos moters 
palaikų, jam visai susisuko galva: dingojosi, jog tie akmenys 
žeidžia dar neseniai tokį gražų, gaivų ir dar vakar tokį pul- 
suojantį Anjeletės kūną. Jis krustelėjo, lyg ketintų šokti prie 
laidotuvininkų ir išplėšti iš jų tą kūną, kuris, nors ir miręs, 
turėjo priklausyti vien jam, jei jau gyvas būdamas priklausė 
kitam. 

Žmogiška širdgėla surakino tą paskutinį pjudomo lau- 
kinio žvėries judesį, vilko kailį nukrėtė drebulys, iš krauju 
pasruvusių akių ištryško ašaros ir nelaimingasis sušuko: 

— O Dieve mano! Imk mano gyvastį, aš mielai ją tau 
atiduodu, jei tik mano gyvybė galės vėl prikelti tą, kurią aš 
pražudžiau! 

"Tuos žodžius palydėjo toks klaikus stūgsmas, kad iš bai- 
mės visi išsilakstė. Kapinės ištuštėjo. 

Beveik tą pačią akimirką šunų būrys, vėl aptikęs juo- 
dojo vilko pėdsakus, jau skuodė jais, šokinėdami per tvorą 
ten, kur ją buvo peršokęs Tibo. 

Įkandin jų atšuoliavo ir prakaitu apsipylęs senjoras Ža- 
nas, kruvinom putom paėjęs buvo ir jo arklys. 

Šunys nėrė tiesiai į krūmus. 

— Uzi! Uzi! — lyg perkūnas sugriaudėjo senjoras Ža- 
nas ir, nušokęs nuo žirgo bei visai nesirūpindamas, kad jį 
kas saugotų, išsitraukė medžioklinį peilį ir, braudamasis pro 
šunis, puolė prie rūsio. 

Šunys riedamiesi tąsė šviežutėlaitį ir dar tebekruvinią 
vilko kailį, bet žvėries kūnas buvo dingęs. 

Be jokios abejonės, tai buvo vilkolakio kailis, nes gry- 
nai juodas, išskyrus vienintelį baltą plauką. 

Kas gi nutiko kūnui? 

To niekas ir niekada nesužinojo. 

Bet, kadangi nuo tos akimirkos niekas daugiau apylin- 
kėje nebematė Tibo, visi nusprendė, jog kurpiaus ir būta 
vilkolakio. | 

Be to, kadangi buvo rastas kailis, o ne kūnas, ir kadan- 
gi kaip tik toje vietoje kažkas išgirdęs aimaną: “O Dieve 
mano! Imk mano gyvastį, aš mielai ją tau atiduodu, jei tik 
mano gyvybė galės vėl prikelti tą, kurią aš pražudžiau!“, tai 
kunigas pasakė, kad, turint galvoje pasiaukojimą ir atgailą, 
Tibo veikiausiai buvęs išgelbėtas. | 

Kol Revoliucija nesugriovė vienuolynų, tapo tradicija 
kiekvienais metais matyti, kaip iš Burfonteno viefiuolyno, 
esančio už pusės Ijė nuo Presiamono, Anjeletės mirties die- 
ną išeina vienuolis ir eina pasimelsti prie jos kapo. 


Štai ir visa istorija apie juodąjį vilką, kokią ją man pa- 
pasakojo mano tėvo sargas Mokė. 

